Istungi avamine: Egiptus, lapssõdurid, hukkamised Iraanis
Institutsioonid
Täiskogu istungid
2011-02-14 - 18:52
Strasbourgis istungit avades tegi EP president Jerzy Buzek avalduse Egiptuse rahvaülestõusu, Põhja-Aafrika põgenike Euroopasse saabumise, rahvusvahelise lapssõdurite vastase päev ning hiljutise dissidentide hukkamise kohta Iraanis.
Egiptuse kohta ütles president, et seal "puhuvad uued tuuled".
Buzek rõhutas, et rahumeelseid protestijaid ei tohi taga kiusata ning et eriolukord tuleb lõpetada.
Euroopa Liit "ei tohi karta majanduslikku ning poliitilist osalust," märkis Buzek ning lisas, et me peame oma naabreid aitama ning olema nendega solidaarsed.
Põhja-Aafrika rahutuste tagajärjel jõuab Euroopa Liitu arvukalt põgenikke.
"Kõik Euroopa Liidu liikmesriigid peavad seda vastutust jagama," märkis president.
Rahvusvahelise lapssõdurite vastane päev leidis aset 12. veebruaril.
Buzek rõhutas, et parlament "jälestab" lapssõdurite värbamist ning ta tõi esile, et maailmas on umbes 200 000-300 000 lapssõdurit.
Lõpetuseks peatus Buzek Iraanist saadud uudistel, mille kohaselt seal hukati mitmed poliitilised dissidendid ja poliitvangid.
Parlamendi nimel kutsus Buzek Iraani üles surmanuhtlusest loobuma.
Muudatused päevakorras
Liberaalide ja roheliste fraktsiooni palvel lisati teisipäeva päevakorda arutelu õigusriigi põhimõtete kohta Venemaal .
Neljapäeval hääletatakse samateemalist resolutsiooni.
Rahvapartei fraktsiooni nimel lisati teisipäeva päevakorda Euroopa Komisjoni avaldus ELi abi kohta Itaaliale ja teistele riikidele, keda mõjutab põgenike arvu järsk tõus .
20110211IPR13592
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
