SUULINE KÜSIMUS H-0435/09
Küsimuste tunniks osaistungjärgul - detsember 2009
vastavalt kodukorra artiklile 116
esitaja:
Seán Kelly
Euroopa Komisjonile
Teema: Kaubamärgidirektiiv (2008/95/EÜ) ja reklaamisüsteem Google Adwords
Kohtujurist Poiares Pessoa Maduro esitas hiljuti Euroopa Kohtule kaubamärgidirektiivi (2008/95/EÜ) artiklil 5 põhineva arvamuse reklaamisüsteemi Google Adwords juhtumite kohta, milles toetas ettevõtte õigust osta teise ettevõtte kaubamärgina kaitstud otsingusõna.
Kaubamärk on intellektuaalomandi õiguste kaitses kesksel kohal.
Ettevõttel võib kuluda palju aastaid kaubamärgi aluseks oleva maine kujundamisele.
See puudutab võrdselt nii väikeseid ja keskmise suurusega kui ka suuremaid ettevõtteid.
Ettevõtte kaubamärgi ostmine teise ettevõtte poolt on ilmselgelt ebaõiglane.
Kas komisjon on valmis esitama ettepaneku kaubamärgidirektiivi ajakohastamiseks, kui Euroopa Kohus peaks langetama otsuse Google’i kasuks?
6 ELT L 299, 8.11.2008, lk 25.
