Kirjalikult vastatav küsimus P-000760/2011
nõukogule
Kodukorra artikkel 117
Indrek Tarand (Verts/ALE)
(1. veebruar 2011)
Teema: Prantsusmaa otsus müüa Venemaale Mistral-tüüpi sõjalaevu ning selle vastavus 8. detsembril 2008 vastu võetud ELi ühise seisukohaga 2008/944/ÜVJP
1.
Kas enne Prantsusmaa valitsuse otsust toimus nõukogu eri tasanditel (riigi- ja valitsusjuhid, välis- ja kaitseministrid, poliitika- ja julgeolekukomitee ning nõukogu töörühmad, nt COARM) arutelusid selle vastavuse üle ELi toimimisjuhendiga (2008/944/ÜVJP)?
Kui ei, siis miks ning kui jah, siis missugused järeldused või otsused vastu võeti?
2.
Kas nõukogu / Euroopa välisteenistus on arvamusel, et Prantsusmaa-Venemaa vaheline leping Mistrali sõjalaevade kohta on kooskõlas toimimisjuhendi kriteeriumidega 1, 3 ja 4, eriti arvestades seda, et Venemaa ei järgi Gruusias relvarahu, mis sõlmiti 2008. aasta augustis ELi eesistujariigi Prantsusmaa vahendusel, ning et Gruusias, Tšetšeenias, Inguššias ja mujal püsivad endiselt pinged?
3.
Kas nõukogu / Euroopa välisteenistus on arvamusel, et Venemaa austab piisavalt inimõigusi ja rahvusvahelist humanitaarõigust (nt Tšetšeenias) ehk teisisõnu: kas relvaleping on kooskõlas toimimisjuhendi 2. kriteeriumiga?
4.
Kas nõukogu / Euroopa välisteenistus on arvamusel, et Mistrali ründelaevade eksport on kooskõlas 5. kriteeriumiga?
Kas nõukogu / Euroopa välisteenistus leiab, et eksport avaldab negatiivset mõju Balti riikide ja Poola riiklikule julgeolekule?
Kui ei, siis miks?
5.
Kas nõukogu / Euroopa välisteenistus on arvamusel, et Mistrali eksport on kooskõlas 7. ja 8. kriteeriumiga?
Kas on garantiisid, et Venemaa ei kasuta asjaolu, et kaks neljast laevast ehitab Vene riigile kuuluv ettevõte OSK, selleks, et toota ekspordiks rohkem Mistral-tüüpi sõjalaevu?
Kas nõukogu / Euroopa välisteenistus leiab, et EL või mõni selle liikmesriik peaks julgustama Vene riiki investeerima niisugust väga suurt rahasummat relvastusse?
