SUULINE KÜSIMUS H-0285/09
Küsimuste tunniks osaistungjärgul - september 2009
vastavalt kodukorra artiklile 116
esitaja:
Georgios Toussas
Euroopa Komisjonile
Teema: Katastroofilised tulekahjud Atika kirdeosas, Kithairónase mäestikus ja Euboial
Hindamatut kahju tekitanud tulekahjud, mis on laastanud Atika kirdeosa, Kithairónase mäestikku, Euboiat ja riigi muid piirkondi, on Euroopa Liidu ning Kreeka üksteisele järgnenud Uue Demokraatia ja PASOKi valitsuste süütamist soodustava poliitika tagajärg, pidades silmas, et kõnealune poliitika käsitleb maad, metsi ja mäestikke kapitalistliku majanduse kaubana.
See äärmiselt ohtlik poliitika annab vabad käed tegutsemiseks süütajatele, kes (nagu on näidanud sündmused ning tulekahjus laastatud piirkondade elanike süüdistuste kohaselt) tegutsesid ka sel korral plaanipäraselt.
Metsatulekahjudele spetsialiseerunud tuletõrjujate ning maa- ja õhutranspordivahendite oluline puudujääk, samuti tulekahjude ärahoidmise ja kustutamise plaani puudumine on üksteisele järgnenud Uue Demokraatia ja PASOKi valitsuste ettekavatsetud poliitika tulemus.
Kas komisjon kavatseb eelnevat silmas pidades rahastada meetmeid kahjude registreerimiseks ning põllumajanduse ja karjakasvatusega tegelevate madala sissetulekuga perede tulekahjude tagajärjel tekkinud kahjude hüvitamiseks, samuti hävitatud aladel metsade taastamiseks ning metsade kaitse ja metsatulekahjudega võitlemise mehhanismidele rahalise toetuse tagamiseks.
