Suuliselt vastatav küsimus O-000070/2012
nõukogule
Kodukorra artikkel 115
Elisabeth Köstinger
,
Herbert Dorfmann
,
Albert Deß
fraktsiooni PPE nimel
Luis Manuel Capoulas Santos
,
Paolo De Castro
fraktsiooni S&D nimel
James Nicholson
fraktsiooni ECR nimel
George Lyon
,
Marit Paulsen
,
Liam Aylward
,
Britta Reimers
,
Marian Harkin
,
Giommaria Uggias
fraktsiooni ALDE nimel Teema: Vähem soodsate piirkondade piiritlemine ühise põllumajanduspoliitika reformi kontekstis
Oma 2009. aprilli teatises ,,Abi parem suunamine ebasoodsate looduslike tingimustega piirkondade põllumajandustootjatele” andis Euroopa Komisjon teada, et Teadusuuringute Ühiskeskuse koordineerimisel tegi ekspertide rühm kindlaks kaheksa pinnase- ja kliimaga seotud kriteeriumi, mida võiks kasutada selleks, et määrata kindlaks maapind, mille puhul on põllumajandusliku tootmise võimalused oluliselt piiratud.
Komisjon märkis aga, et selleks, et saada täielikult aru biofüüsikaliste kriteeriumide rakendamise täpsest mõjust, on vaja, et liikmesriigid teeksid simulatsioonide kaudu piisava hulga üksikasjalike pinnase- ja kliimaandmete alusel koostööd.
Neil paluti kuue kuu jooksul pärast teatise heakskiitmist koostada kaardid alade kohta, mis simulatsioonide järgi oleksid kõlblikud saama vähem soodsatele piirkondadele kohaldatavat toetust.
Vastuseks teatisele märkis parlament oma 5. mai 2010. aasta resolutsioonis ( P7_TA(2010)0132 ), et ,,valitud põhiterritoriaalüksuse, komisjoni kavandatud kriteeriumide ja läviväärtuste kohta saab lõpliku seisukoha võtta alles siis, kui liikmesriikide koostatud üksikasjalikud kaardid on olemas”.
Kas nõukogu võiks teavitada parlamenti üksikasjalike kaartide ettevalmistamise praegusest olukorrast?
Millal esitavad liikmesriigid kaardid parlamendile läbivaatamiseks, et seadusandja mõlemal poolel oleks olemas ühesugune alusteave, mis on keskse tähtsusega poliitiliste otsuste tegemisel ühise põllumajanduse kontekstis?
