Infotunni küsimus H-0526/2010
komisjonile
2010 november osaistungjärk
Kodukorra artikkel 116
Vilija Blinkevičiūtė
(S&D) Teema: Haridusreform Euroopa 2020. aasta strateegia raames
Haridustaseme tõstmine, koolist väljalangemise vähendamine ning kõrghariduse või sellega võrdväärse hariduse omandanud inimeste osakaalu suurendamine elanikkonna seas kuuluvad uue Euroopa 2020. aasta strateegia tähtsaimate eesmärkide hulka.
Euroopa 2020. aasta strateegia eesmärke ja eelkõige haridust käsitlevas kõnes tuletas volinik Androulla Vassiliou meelde, et üks peamisi eesmärke on vähendada koolist väljalangemist kogu Euroopa Liidu ulatuses alla 10% taseme.
Milliseid konkreetseid meetmeid kavatseb komisjon võtta haridustaseme tõstmiseks Euroopa Liidus ja koolist väljalangemise vähendamise eesmärgi saavutamiseks?
Kas komisjon kavatseb haridustaseme parandamiseks töötada välja konkreetse strateegia, et noored ei lahkuks koolist liiga vara ja et nad saaksid võimalikult hea hariduse?
Kui palju kavatseb komisjon tulevikus investeerida noortele suunatud programmidesse ja algatustesse?
