LÕPLIK
A6-0088/2006
24.3.2006
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse Euroopa Parlamendi ja nõukogu määrust (EÜ) nr 2037/2000 osaliselt halogeenitud klorofluorosüsivesinike kvootide määramise võrdlusaasta osas 1. mail 2004 ühinenud liikmesriikide suhtes
(KOM(2004)0550 – 13632/2005 – C6–0421/2005 – 2004/0296(COD))
Keskkonna-, rahvatervise- ja toiduohutuse komisjon
Raportöör:
Karl-Heinz Florenz
PE 367.794v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete h äälte enamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse Euroopa Parlamendi ja nõukogu määrust (EÜ) nr 2037/2000 osaliselt halogeenitud klorofluorosüsivesinike kvootide määramise võrdlusaasta osas 1. mail 2004 ühinenud liikmesriikide suhtes
( KOM(2004)0550 – 13632/2005 – C6–0421/2005 – 2004/0296(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2004)0550 – 13632/2005)
ELTs seni avaldamata. ;
– võttes arvesse EÜ asutamislepingu artikli 251 lõiget 2 ja artikli 175 lõiget 1, mille alusel komisjon Euroopa Parlamendile ettepaneku esitas ( C6‑0421/2005 );
– võttes arvesse kodukorra artiklit 51;
– võttes arvesse keskkonna-, rahvatervise- ja toiduohutuse komisjoni raportit ( A6‑0088/2006 ),
1. kiidab komisjoni ettepaneku heaks;
2. palub komisjonil ettepaneku uuesti Euroopa Parlamenti saata, kui ta kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Taust
Euroopa Parlamendi ja nõukogu 29. juuni 2000. aasta määrus (EÜ) nr 2037/2000 osoonikihti kahandavate ainete kohta määrab osaliselt halogeenitud klorofluorosüsivesinike (HCFCde) kvootide eraldamise võrdlusaastaks aasta 1999.
HCFCde turg kümnes uues liikmesriigis on seoses uute ettevõtete turuletuleku ja HCFCde muutunud turuosadega 1999. aastaga võrreldes oluliselt muutunud.
Võrdlusaasta muutmine määruses on vajalik järgmistel põhjustel:
· mõned EL-10 ettevõtjad, kes 1999. aastal turul ei osalenud, võivad 2002/2003. aastal oma tegevust jätkata;
· 1999. aasta säilitamine HCFCde kvootide eraldamise võrdlusaastana nendes uutes liikmesriikides tähendaks paljudele ettevõtetele impordikvoodist ilmajäämist.
Seda võiks lugeda meelevaldseks ja see võib viia mittediskrimineerimise ja õiguspäraste ootuste põhimõtete rikkumiseni;
· üldreeglina peaksid kvoodid põhinema kõige uuematel ja representatiivsematel näitajatel, et vältida uute liikmesriikide teatud importijate väljajäämist.
Seetõttu on asjakohane valida aastad, mille osas on olemas kõige uuemad andmed.
Komisjoni ettepanek ja uue võrdlusaasta (aastate 2002 ja 2003 keskmine) mõjud
Et võimalikult täpselt kajastada olukorda kümne uue liikmesriigi HCFCde turul, teeb komisjon ettepaneku rakendada nende liikmesriikide ettevõtete jaoks võrdluse alusena aastate 2002 ja 2003 keskmist turuosa.
Võrdlusaasta 1999 asendamine aastate 2002 ja 2003 keskmisega tooks kaasa uute liikmesriikide importijatele kvoodi 10,35 ODP-tonni (osoonikahandamispotentsiaali tonni) ja tootjatele kvoodi 126,99 ODP-tonni võrreldes vastavalt 5,44 ODP-tonni ja 131,89 ODP-tonniga aasta 1999 puhul.
Võrdlusaasta muutmine keskkonda ei mõjuta.
Tegemist on üksnes puht majandusliku muudatusega, kuna turuleviimise kvootide kogusummat ei muudeta.
Õiguslik alus – taust
11. augustil 2004 tegi komisjon ettepaneku, mille õiguslikuks aluseks on 2003. aasta ühinemislepingu artikkel 57.
Nii EP õigusteenistuse kui ka õiguskomisjoni arvamus oli, et õigeks õiguslikuks aluseks oleks olnud EÜ asutamislepingu artikkel 175.
Nõukogu on jõudnud üksmeelele võtta ettepaneku aluseks EÜ asutamislepingu artikli 175 lõige 1, ja komisjon on ka selle õigusliku aluse aktsepteerinud.
Raportööri soovitus
Kuna võrdlusaasta muutmine, mis keskkonda ei mõjuta, on vajalik, et võimalikult täpselt kajastada majanduslikku olukorda kümne uue liikmesriigi HCFCde turul ja asjaosalised raportöörile sellekohaseid vastuväitvaid seisukohti esitanud ei ole, tehakse ettepanek käesolev määrus muutmata kujul vastu võtta.
Raportöör loodab ka, et üksmeelele jõudmine on võimalik esimesel lugemisel, et probleemset olukorda uutes liikmesriikides mitte asjatult pikendada.
MENETLUS
Pealkiri
Ettepanek võtta vastu Euroopa Parlamendi ja nõukogu määrus, millega muudetakse Euroopa Parlamendi ja nõukogu määrust (EÜ) nr 2037/2000 osaliselt halogeenitud klorofluorosüsivesinike kvootide määramise võrdlusaasta osas 1. mail 2004 ühinenud liikmesriikide suhtes
Viited
KOM(2000)0550 – 13632/2005 – C6‑0421/2005 – 2004/0296(COD)
EP-le esitamise kuupäev
6.12.2005
Vastutav komisjon istungil teada andmise kuupäev
ENVI 13.12.2005
Arvamuse esitaja(d) istungil teada andmise kuupäev
Arvamuse esitamisest loobumine otsuse kuupäev
Tõhustatud koostöö istungil teada andmise kuupäev
Raportöör(id) nimetamise kuupäev
Karl-Heinz Florenz 29.11.2005
Endine raportöör / Endised raportöörid
Lihtsustatud menetlus – otsuse kuupäev
Õigusliku aluse vaidlustamine JURI arvamuse kuupäev
Rahaeraldise määra muutmine BUDG arvamuse kuupäev
Konsulteerimine Euroopa Majandus- ja Sotsiaalkomiteega – istungil otsuse tegemise kuupäev
Konsulteerimine Regioonide Komiteega – istungil otsuse tegemise kuupäev
Arutamine parlamendikomisjonis
21.2.2006
Vastuvõtmise kuupäev
21.3.2006
Lõpphääletuse tulemused
+:
–:
0:
44
Lõpphääletuse ajal kohal olnud liikmed
Adamos Adamou, Liam Aylward, Johannes Blokland, John Bowis, Frederika Brepoels, Martin Callanan, Chris Davies, Avril Doyle, Edite Estrela, Jillian Evans, Anne Ferreira, Karl-Heinz Florenz, Matthias Groote, Françoise Grossetête, Gyula Hegyi, Mary Honeyball, Marie Anne Isler Béguin, Caroline Jackson, Eija-Riitta Korhola, Urszula Krupa, Peter Liese, Linda McAvan, Roberto Musacchio, Riitta Myller, Péter Olajos, Miroslav Ouzký, Vittorio Prodi, Frédérique Ries, Dagmar Roth-Behrendt, Guido Sacconi, Karin Scheele, Carl Schlyter, Horst Schnellhardt, Richard Seeber, Bogusław Sonik, María Sornosa Martínez, Evangelia Tzampazi, Thomas Ulmer, Marcello Vernola
Lõpphääletuse ajal kohal olnud asendusliige / asendusliikmed
Alfonso Andria, Bairbre de Brún, Jutta D. Haug, Miroslav Mikolášik, Andres Tarand
Lõpphääletuse ajal kohal olnud asendusliige / asendusliikmed (kodukorra art 178 lg 2)
Esitamise kuupäev
24.3.2006
Märkused (andmed on kättesaadavad ainult ühes keeles)
