P6_TA(2008)0138
2006. aasta eelarve täitmisele heakskiidu andmine: ELi üldeelarve, VI jagu - Euroopa Majandus- ja Sotsiaalkomitee
A6-0098/2008
1.
Euroopa Parlamendi 22. aprilli 2008. aasta otsus Euroopa Liidu 2006. eelarveaasta üldeelarve täitmisele heakskiidu andmise kohta, VI jagu – Euroopa Majandus- ja Sotsiaalkomitee ( C6-0367/2007 – 2007/2042(DEC) )
Euroopa Parlament,
–
võttes arvesse Euroopa Liidu 2006. eelarveaasta üldeelarvet ELT L 78, 15.3.2006.
;
–
võttes arvesse Euroopa ühenduste 2006. eelarveaasta lõplikku raamatupidamise aastaaruannet – I köide ( C6-0367/2007 ) ELT C 274, 15.11.2007, lk 1.
;
–
võttes arvesse Euroopa Majandus- ja Sotsiaalkomitee aastaaruannet eelarve täitmisele heakskiitu andvale asutusele 2006. eelarveaastal läbi viidud siseauditite kohta;
–
võttes arvesse kontrollikoja aastaaruannet eelarve täitmise kohta 2006. eelarveaastal ja kontrollikoja eriaruandeid koos auditeeritud asutuste vastustega ELT C 273, 15.11.2007, lk 1.
;
–
võttes arvesse vastavalt EÜ asutamislepingu artiklile 248 tehtud kontrollikoja kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta ELT C 274, 15.11.2007, lk 130.
;
–
võttes arvesse EÜ asutamislepingu artikli 272 lõiget 10 ning artikleid 274, 275 ja 276;
–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, EÜT L 248, 16.9.2002, lk 1.
Määrust on viimati muudetud määrusega (EÜ, Euratom) nr 1525/2007 (ELT L 343, 27.12.2007, lk 9).
eriti selle artikleid 50, 86, 145, 146 ja 147;
–
võttes arvesse kodukorra artiklit 71 ja V lisa;
–
võttes arvesse eelarvekontrollikomisjoni raportit ( A6-0098/2008 ),
1.
annab heakskiidu Euroopa Majandus- ja Sotsiaalkomitee peasekretäri tegevusele Euroopa Majandus- ja Sotsiaalkomitee 2006. eelarveaasta eelarve täitmisel;
2.
esitab oma tähelepanekud alltoodud resolutsioonis;
3.
teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
2.
Euroopa Parlamendi 22. aprilli 2008. aasta resolutsioon tähelepanekutega, mis on Euroopa Liidu 2006. eelarveaasta üldeelarve täitmisele heakskiidu andmist käsitleva otsuse lahutamatu osa, VI jagu – Euroopa Majandus- ja Sotsiaalkomitee ( C6-0367/2007 – 2007/2042(DEC) )
Euroopa Parlament,
–
võttes arvesse Euroopa Liidu 2006. eelarveaasta üldeelarvet ELT L 78, 15.3.2006.
;
–
võttes arvesse Euroopa ühenduste 2006. eelarveaasta lõplikku raamatupidamise aastaaruannet – I köide ( C6-0367/2007 ) ELT C 274, 15.11.2007, lk 1.
;
–
võttes arvesse Euroopa Majandus- ja Sotsiaalkomitee aastaaruannet eelarve täitmisele heakskiitu andvale asutusele 2006. eelarveaastal läbi viidud siseauditite kohta;
–
võttes arvesse kontrollikoja aastaaruannet eelarve täitmise kohta 2006. eelarveaastal ja kontrollikoja eriaruandeid koos auditeeritud asutuste vastustega ELT C 273, 15.11.2007, lk 1.
;
–
võttes arvesse vastavalt EÜ asutamislepingu artiklile 248 tehtud kontrollikoja kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta ELT C 274, 15.11.2007, lk 130.
;
–
võttes arvesse EÜ asutamislepingu artikli 272 lõiget 10 ning artikleid 274, 275 ja 276;
–
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, EÜT L 248, 16.9.2002, lk 1.
Määrust on viimati muudetud määrusega (EÜ, Euratom) nr 1525/2007 (ELT L 343, 27.12.2007, lk 9).
eriti selle artikleid 50, 86, 145, 146 ja 147;
–
võttes arvesse kodukorra artiklit 71 ja V lisa;
–
võttes arvesse eelarvekontrollikomisjoni raportit ( A6-0098/2008 ),
1.
märgib, et 2006. aastal oli Euroopa Majandus- ja Sotsiaalkomiteele (EMSK) eraldatud kulukohustuste assigneeringuid kogusummas 112 389 673,52 eurot (2005. aastal 106 880 105,67 eurot), mille kasutusmäär oli 97,01%;
2.
märgib, et pärast tekkepõhise raamatupidamise kasutuselevõttu 1. jaanuaril 2005 näitavad EMSK finantsaruanded negatiivset majandustulemust summas 2 204 729 eurot (puudujääk) ning ühesuguseid summasid (164 448 636 eurot) varade ja kohustuste puhul;
3.
tunneb heameelt selle üles, et 2007. aasta detsembris kirjutasid EMSK ja Regioonide Komitee (RK) alla uuele halduskoostöölepingule ajavahemikuks 2008–2014; on veendunud, et kahe institutsiooni koostöö on Euroopa maksumaksjale rahaliselt kasulik;
4.
tunneb heameelt kahe komitee võetud selge kohustuse üle püüda ühtlustada parimate tavade põhjal oma sisekontrollistandardeid ja kõiki muid asjakohaseid finantsmenetlusi, mis on seotud ühistalitustega;
5.
märgib, et uue lepingu kohaselt jäävad kõige tähtsamad valdkonnad (infrastruktuur, IT ja telekommunikatsioonid, samuti kirjalik tõlge, k.a dokumentide tootmine) ühistalituste pädevusse, aga piiratud arv talitusi eraldatakse, näiteks sisetalitused, sotsiaal-meditsiiniline talitus, raamatukogu ja trükiettevalmistus;
6.
rõhutab siiski, et see eraldamine ei tohiks mõjutada eelarvet, ning nõuab seetõttu tungivalt, et kaks komiteed teostaksid vahekokkuvõtte osana ühise analüüsi, et hinnata, kas selline ressursside ümberpaigutamine on olnud mõlemale institutsioonide kasulik; kutsub mõlemat komiteed üles hoidma Euroopa Parlamenti kursis minikoostöölepingutega valdkondades, mida eraldamine puudutab;
7.
osutab märkusele, mille Euroopa Kontrollikoda tegi oma ülalmainitud aastaaruande punktis 10.19 ning mille kohaselt leiti puudusi juhtimises ja kontrollides avalike hangetega seoses; võtab murelikult teadmiseks pakkumiskutsete asemel läbirääkimistega menetluste suure protsentuaalse osa hangete kogukuludest; tunneb siiski heameelt ühistalituste esitatud teabe üle, mille kohaselt on enamiku hoonetega seotud teenuste puhul, mille lepingud sõlmiti varem läbirääkimistega menetluse raames, uued lepingud allkirjastatud pakkumismenetluse põhjal või on pakkumismenetlus käimas;
8.
tunneb selles kontekstis heameelt ühistalituste raames lepingute üksuse loomise üle, mis abistab kõiki ühistalituste tegevosakondi avalike hangete valdkonnas; märgib, et uue lepingu kohaselt viidi ühistalituste kontrollitalitus üle iga komitee enda talitustesse;
9.
märgib, et vastavalt ühistalituste poolt raportööri küsimustikule antud vastustele on pärast Remorqueuri ja Van Maerlanti hoonete kasutuselevõtmist 2007. aastal nüüdseks kasutusele võetud 92% komiteede kogu büroopinnast ning nende ruumivajadused on eelseisvateks aastateks rahuldatud;
10.
märgib seoses Montoyeri hoone sissepääsuhalli renoveerimisega, et EMSK siseaudiitor järeldas oma aruandes, et ta ei leidnud tõendusi, mis kinnitaksid, et Montoyeri halli renoveerimistööde hilinenud valmimise eest määratud trahvide maksmist ei oleks võimalik vaidlustada; juhib tähelepanu sellele, et nimetatud aruanne saadeti OLAFile ja see ei ole toonud kaasa ühtegi järelmeedet, millest EMSK või RK oleksid teadlikud;
11.
märgib, et EMSK pidas aasta tegevusaruandes 2006. aastal läbi viidud järelkontrollide arvu ebapiisavaks; võtab rahuloluga teadmiseks meetmed, mida EMSK on võtnud olukorra parandamiseks, sealhulgas personaliolukorra stabiliseerimine, kontrollijate koostalitlusvõime parandamine jne;
12.
peab väga oluliseks, et näiteks eelarvevahendite käsutajate, kontrollijate ja audiitorite läbiviidavad kontrollid oleksid piisavalt ranged; rõhutab selles kontekstis, kui tähtis on viia läbi piisav arv juhuslikke kontrolle kõikides sektorites lisaks nendele vähestele strateegilistele sektoritele, kus on suurem oht;
13.
võtab selles kontekstis rahuloluga teadmiseks isikliku kinnituse, mille EMSK peasekretär andis Euroopa Parlamendi eelarvekontrollikomisjonile selle kohta, et eel- ja järelkontrollide tõhususe ja regulaarsuse kindlustamiseks on olemas mõistlikud tagatised;
14.
tunneb heameelt kolmest EMSK liikmest koosneva auditikomisjoni moodustamise üle, mida abistab välisaudiitor ja mis annab aru EMSK presidendile ning mille ülesanded hõlmavad muu hulgas siseauditiüksuse sõltumatuse kontrollimist ja auditiaruannetes sisalduvate soovituste põhjal võetud meetmete hindamist;
15.
märgib kahetsusega, et EMSK endise liikme vastu seoses sõidurahadega (sellele on viidatud Euroopa Parlamendi 27. aprilli 2006. aasta heakskiidu andmise resolutsiooni ELT C 296 E, 6.12.2006, lk 171.
lõikes 4) alustatud Belgia kriminaalmenetluse raames lükati suuline arutelu kohtus viiel korral edasi, neist kolmel korral kaitse taotlusel; võtab rahuloluga teadmiseks EMSK haldusosakonna esitatud kirjalikud tõendid selle kohta, et EMSK ei soodustanud neid edasilükkamisi;
16.
märgib rahuloluga, et EMSK liikmete sõidu- ja koosolekukulude hüvitamise eeskirja üldine parandatud versioon võeti vastu 10. oktoobril 2007 eesmärgiga täiustada ja lihtsustada vastavaid menetlusi, tagades samal ajal läbipaistvuse ja kõikide liikmete võrdse kohtlemise ning võttes arvesse tehnoloogia arengut (näiteks e-piletid, online-hotellibroneeringud ja videokonverentsid).
