SUULINE KÜSIMUS H-0322/09
Küsimuste tunniks osaistungjärgul - oktoober 2009
vastavalt kodukorra artiklile 116
esitaja:
Jacky Hénin
Euroopa Komisjonile
Teema: Surve palkade alandamiseks Euroopa Liidus
Surve palkade alandamiseks suureneb kogu Euroopa Liidus.
Riigiametnike palku on Lätis langetatud 15% ja Iirimaal 7% võrra.
Ühendkuningriigis „pakub” British Telecom töötajatele aastast puhkust, mille ajal tasutakse neile 25% palgast.
Lennufirma British Airways kohustab töötajaid tegema nädal aega „tasuta tööd”, mis sisuliselt tähendab nädala pikkust orjust.
Prantsusmaal on firma Bosch juhtivtöötajad saanud kirja, milles avaldatakse neile survet palgakärpega nõustumiseks.
On ettevõtteid, kus töötajaid on sunnitud töötama 40 tundi 35 tunni palga eest.
Arvestades, et palkade langus on praeguse kriisi peamine põhjus, saavad sellised meetmed ELi majanduslikku ja sotsiaalset olukorda üksnes halvemaks muuta.
Mida kavatseb komisjon teha, et lõpetada selliste palgalangetamise meetmete kasutamine, mis hävitavad ELi sotsiaalset mudelit ning muudavad küsitavaks vaba ja moonutamata konkurentsi põhimõtte, andes teatavatele liikmesriikidele ja ettevõtetele ebaõiglasi konkurentsieeliseid?
