Suuliselt vastatav küsimus O-0197/2010
komisjonile
Kodukorra artikkel 115
Bairbre de Brún
,
Willy Meyer
fraktsiooni GUE/NGL nimel Teema: Campania jäätmekriis
Euroopa Kohus otsustas 4. märtsil 2010. aastal, et Itaalia ei täida ELi õigusakte, kuna ta ei ole loonud Campanias rajatiste võrgustikku, mis oleks piisav, et tagada linnajäätmete kõrvaldamine inimeste tervisele ja keskkonnale ohutul viisil (otsus kohtuasjas C-297/08).
Itaalia ei ole aga kohtuotsuse täitmiseks vajalikke meetmeid võtnud.
23. oktoobril 2010. aastal teatas komisjon, et praegune olukord on väga sarnane 2007. aasta kriisiga, mis ajendas komisjoni alustama Itaalia Vabariigi vastu rikkumismenetlust .
Milliseid meetmeid on komisjon võtnud või kavatseb võtta selle tagamiseks, et Itaalia pädevad asutused teostaksid jäätmete nõuetekohase kogumise, sorteerimise ja käitlemise üle tulemuslikku järelevalvet, nii et jäätmed ei kahjustaks inimeste tervist ja keskkonda, ja et piirkonna ametivõimud tuleksid välja usutava tegevuskavaga?
Kuidas hindab komisjon piirkonna keskkonnaministri Romano eelmise aasta juulis esitatud kavas sisalduvaid suuniseid?
Kas komisjon peab selliseid suuniseid piisavaks?
Ja kui ei, siis mis on puudu?
Millal alustab komisjon artikli 260 põhjal Itaalia vastu kohtumenetlust karistusmakse määramiseks, et panna Itaalia ametivõime Euroopa Kohtu otsust täitma ning eelkõige tõestama, et praegused prügilad on ELi õigusega kooskõlas ega ohusta kodanike tervist ja keskkonda?
Kas komisjon taotleb Euroopa Kohtult kohtumäärust, juhul kui looduskaitsealustes piirkondades asuvaid praegusi prügilaid laiendatakse või avatakse uusi Natura 2000 aladel, näiteks Vesuuvi rahvuspargis?
Keskkonnavolinik Janez Potočniku avaldus jäätmekäitluse olukorra kohta Itaalia Campania maakonnas.
Europa-pressiteade, 23. oktoober 2010.
