13.2.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini
Keeld turustada hülgenahka sisaldavaid tooteid
Euroopa Parlamendi resolutsiooni ettepanek keelu kohta turustada hülgenahka sisaldavaid tooteid
Euroopa Parlament ,
–
võttes arvesse oma varasemaid resolutsioone loomakaitse kohta;
–
võttes arvesse kodukorra artiklit 113,
A.
arvestades, et igal aastal tapetakse julmal viisil noori hülgeid nende naha turustamise eesmärgil, hoolimata eeskirjadest, mis neid kaitsma peaks;
B.
arvestades, et mõnes Euroopa riigis, nagu Belgias, Madalmaades, Sloveenias ja Horvaatias, kehtivad seadused, mille alusel on keelatud hülgenahka sisaldavate toodete import ja müük;
C.
arvestades, et Euroopa Liidus sellist eeskirja veel ei ole,
1.
kutsub nõukogu ja komisjoni üles hindama võimalust võtta vastu direktiiv, millega keelata hülgenahka sisaldavate toodete turustamine.
