LÕPLIK
A6-0370/2007
9.10.2007
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse määrust (EÜ) nr 1606/2002 rahvusvaheliste raamatupidamisstandardite kohaldamise kohta seoses komisjoni rakendusvolitustega
(KOM(2006)0918 – C6‑0029/2007 – 2006/0298(COD))
Õiguskomisjon
Raportöör:
Manuel Medina Ortega
PE 392.255v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................7
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1606/2002 rahvusvaheliste raamatupidamisstandardite kohaldamise kohta seoses komisjoni rakendusvolitustega
( KOM(2006)0918 – C6‑0029/2007 – 2006/0298(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2006)0918 );
– võttes arvesse EÜ asutamislepingu artikli 251 lõiget 2 ja artikli 95 lõiget 1, mille alusel komisjon Euroopa Parlamendile ettepaneku esitas ( C6‑0029/2007 );
– võttes arvesse kodukorra artiklit 51;
– võttes arvesse õiguskomisjoni raportit ( A6‑0370/2007 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamenti saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
PÕHJENDUS 3
(3) Vastavalt Euroopa Parlamendi, nõukogu ja komisjoni ühisavaldusele otsuse 2006/512/EÜ kohta tuleb juba jõustunud õigusakte kohandada kooskõlas kehtivate menetlustega.
Ühisavalduses loetletakse õigusaktid, sealhulgas määrus (EÜ) nr 1606/2002, mida tuleb kiiresti kohandada.
(3) Vastavalt Euroopa Parlamendi, nõukogu ja komisjoni ühisavaldusele² otsuse 2006/512/EÜ kohta tuleb kõnealuse uue menetluse kohaldamiseks asutamislepingu artiklis 251 sätestatud menetluse teel vastu võetud ja juba jõustunud õigusakte kohandada kooskõlas kehtivate menetlustega.
Ühisavalduses loetletakse õigusaktid, sealhulgas määrus (EÜ) nr 1606/2002, mida tuleb kiiresti kohandada.
Muudatusettepanek
2
PÕHJENDUS 5
(5) Selline olukord võib tekkida siis, kui EL ei saa uue menetluse alusel võtta vastu uusi raamatupidamisstandardeid , olemasolevate raamatupidamisstandardite muudatusi või tõlgendusi enne kalendriaasta lõppu.
Sellel võib olla kahjulik mõju investorite arusaamale ja seega usaldusele, sest ettevõtjad peavad jätkama selliste varasemate raamatupidamisstandardite või tõlgenduste kohaldamist, mis on juba aegunud .
Seetõttu on oluline, et komisjon võib määruse (EÜ) nr 1606/2002 rakendamiseks võtta kiireloomulisuse tõttu meetmeid otsuse 1999/468/EÜ artikli 5a lõikes 6 nimetatud menetluse kohaselt.
(5) Selline olukord võib tekkida siis, kui on vaja tegutseda kiiresti, et tagada uute raamatupidamisstandardite , olemasolevate raamatupidamisstandardite muudatuste või tõlgenduste vastuvõtmine ajaks, et ettevõtjad saaksid neid kohaldada vastavaks majandusaastaks, vältimaks investorite a rusaama ja seega usalduse õõnestamist .
Selgitus
Majandus- ja rahanduskomisjon on viimastel aastatel tegelenud rahvusvaheliste raamatupidamisstandardite kinnitamisega.
Lamfalussy menetlust järgiv koostöö kaasatud ELi institutsioonidega on olnud edukas.
Sellistes olukordades, mis on nõudnud kiiret tegutsemist, on seda ka tehtud.
Majandus- ja rahanduskomisjon on veendunud, et hea koostöö jätkub ning vajadus ametliku kiirmenetluse järele puudub.
Muudatusettepanek
3
ARTIKLI 1 PUNKTI 2 ALAPUNKT A Artikli 6 lõike 2 teine lõik (määrus (EÜ) nr 1606/2002)
Kui viidatakse käesolevale lõikele, kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse nimetatud otsuse artikli 8 sätteid.
välja jäetud
SELETUSKIRI
Õiguskomisjon tervitab komisjoni ettepanekut, mille eesmärk on kohandada määrust (EÜ) nr 1606/2002 rahvusvaheliste raamatupidamisstandardite kohaldamise kohta vastavalt kontrolliga regulatiivmenetlusele.
Uus menetlus kehtestati nõukogu 28. juuni 1999. aasta otsuse 1999/486/EÜ (millega kehtestatakse komisjoni rakendusvolituste kasutamise menetlused ja mida muudeti nõukogu 17. juuli 2006. aasta otsusega 2006/512/EÜ) artikliga 5a.
Euroopa Parlamendi võimalus rakendada suuremat kontrolli komisjoni esitatavate rakendusmeetmete üle on vägagi tervitatav, kuna Euroopa õigusaktid peavad üldjoontes olema heaks kiidetud ka demokraatlikult valitud organi poolt.
Võttes arvesse määrust (EÜ) nr 1606/2002, toetab komisjon kehtivate komiteemenetluse sätete kohandamist vastavalt uuele kontrolliga regulatiivmenetlusele.
Muudatusettepanekute eesmärk on teksti läbipaistvuse parandamine, kuid ka kiirmenetluse ametlikuks muutmise väljajätmine.
MENETLUS
Pealkiri
Rahvusvahelised raamatupidamisstandardid (komisjoni rakendusvolitused)
Viited
KOM(2006)0918 - C6-0029/2007 - 2006/0298(COD)
EP-le esitamise kuupäev
22.12.2006
Vastutav komisjon
istungil teada andmise kuupäev
JURI
17.1.2007
Raportöör(id)
nimetamise kuupäev
Manuel Medina Ortega
29.1.2007
Arutamine parlamendikomisjonis
10.4.2007
11.9.2007
Vastuvõtmise kuupäev
4.10.2007
Lõpphääletuse tulemused
+:
–:
0:
22
Lõpphääletuse ajal kohal olnud liikmed
Carlo Casini, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Gary Titley, Diana Wallis, Rainer Wieland, Jaroslav Zvěřina, Tadeusz Zwiefka
Lõpphääletuse ajal kohal olnud asendusliige/asendusliikmed
Charlotte Cederschiöld, Kurt Lechner, Marie Panayotopoulos-Cassiotou, József Szájer
Lõpphääletuse ajal kohal olnud asendusliige/asendusliikmed (kodukorra art 178 lg 2)
Lily Jacobs, Genowefa Grabowska, Michael Cashman, Iles Braghetto
