Kahe verivärske parlamendiliikme esmamuljed Brüsselist
2009. aasta valimised
Institutsioonid
2009-06-18 - 16:42
Esimesed sammud Euroopa Parlamendis: Tanja Fajon and Lara Comi Esimesed muljed istungisaali lävelt: : Comi: "Avatud ja dünaamiline", Fajon: "Fantastiline!!"
Ees ootab pidev meedia tähelepanu - praegu poseerivad saadikud Euroopa Parlamendi fotograafile Sissepääsukaardi taotlemine ning siis sellele pildi tegemine EP koridorides navigeerimine on vaid väike osa reisimisest, mida uued saadikud järgmise viie aasta jooksul peavad ette võtma Comile on see esimene kord istungisaalis, Fajonile esimene kord pärast ajakirjanikuametit Tee poliitilise fraktsiooni koosolekule Poliitiliste fraktsioonide koosolekud on Brüsselisse toonud esimesed verivärsked Euroopa Parlamendi saadikud.
Kohtusime peatselt ametisse saava Itaalia saadiku Lara Comi ja Sloveeni parlamendiliikme Tanja Fajoniga hetkel, mil nad tegid parlamendihoones oma esimesed sammud.
Juhatasime neid majas ja samas küsisime esmamuljete kohta.
Vaata ka juuresolevat pildiseeriat!
TANJA FAJON
LARA COMI
Esimesed muljed?
Ma ei ole Brüsselis uus.
Samas on eriline olla teisel pool rindejoont (Fajon töötas varem ajakirjanikuna - toim).
Siiamaani on kõik fantastiline olnud.
Esimest korda Brüsselis?
Ei, ma olen elanud siin peaaegu kaheksa aastat.
Mida tegite enne?
Viimased 7,5 aastat olen töötanud RTV Sloveenia Brüsseli korrespondendina.
Kajastasin ELi, NATO, Belgia, Prantsusmaa, Hollandi ja Luxembourgi uudiseid.
Missugusesse valdkonda soovite rohkeim panustada?
Lobi parlamendikomisjonide töö osas on alanud.
Oma mõtteis olen kodanike õiguste ja majanduskomisjonis.
Aga see ei tähenda, et ma saan, mida tahan.
Mis foto riputate esimesena oma Brüsseli kabineti seinale?
Pildi, mille mu Brüsseli sõbrad ja kolleegid-ajakirjanikud andsid mulle.
See on fotomontaaž minust ja praegustest Euroopa poliitikutest.
Teie eelistatumad väärtused poliitiku puhul?
Võime kuulata, valida infovoost olulisem, oskus inimestega suhelda, sotsiaalsus, olla adrenaliini-inimene ning leida aega ka oma isiklikuks eluks.
Esimene kõne istungisaalis - närvis, põnevil...?
Ma ei karda seda.
Olen aastaid teinud esinemisi kaamera ees.
Tegelikult ma lausa ootan seda ja loodan, et suudan öelda midagi väga tarka juba oma esimeses kõnes.
Kuidas kavatsete siin endast märgi maha jätta?
Noore, ambitsioonika, paljutöötava ja sümpaatse inimesena.
Teie kangelased maailma ajaloos?
Leonardo DaVinci.
Teie moto?
Elu nii mitmekesises ühiskonnas nagu Euroopa tähendab väljakutset ja privileegi.
Saadikud on väga liikuvad.
Kas olete harjunud palju reisima?
See on parim.
Olen harjunud, et mu elu on kohvris.
Mis keeli räägite?
Inglise, prantsuse, saksa, serbohorvaadi keelt.
Saan aru itaalia ja hispaania keelest.
Millega tegelete meelsasti, kui te ei tööta?
Spordiga: jooksen, tantsin, sukeldun akvalangiga, suusatan.
Ma pean liigutama!
Olen adrenaliini-inimene.
Mängin samuti viiulit.
Kas arvate, et leiate ka edaspidi selleks aega?
Aega leiab alati, kui seda hästi organiseerida.
Praeguseni on see mul hästi õnnestunud.
Kas teil on hea suunatunnetus või kardate hoones ära eksida?
Mul pole kunagi head suunatunnetust olnud.
Maanteel kasutan navigatsioonisüsteemi.
Tunnen parlamendihoonet suhteliselt hästi, kuid vahetevahel üllatun taas, kui palju uusi koridore siin on.
Ma arvan, et ma eksin ära!
Esimesed muljed?
Brüssel on väga euroopalik linn.
Siin võib tunda avatud ja dünaamilist õhustikku.
Esimest korda Brüsselis?
Ei, teist korda.
Külastasin parlamenti "Forza Italia" noortekogu regionaalse koordinaatorina.
Mida tegite enne?
Olin tootemänedžer suures Itaalia mänguasjade firmas.
Parlamendiliikmena hoian kindlasti oma poliitilise tegevuse kohalikul tasandil ning säilitan ühenduse oma valimispiirkonnaga.
Esindan siin Euroopas ligi 60 000 inimese huve, kes mind valisid.
Missugusesse valdkonda soovite rohkeim panustada?
Kuna mul on majandustaust, tahaksin tegeleda tööstuse ja rahvusvahelise kaubandusega.
Mis foto riputate esimesena oma Brüsseli kabineti seinale?
Foto minust ja president Berlusconist.
Tema andis mulle võimaluse neil valimistel kandideerida.
Teie eelistatumad väärtused poliitiku puhul?
Konkreetsus ja pühendumus.
Peab olema aus ja konkreetne oma eesmärkide saavutamisel.
Esimene kõne istungisaalis - närvis, põnevil...?
Kindlasti närvis, aga samuti uhke võimaluse üle esindada Itaaliat.
Kuidas kavatsete siin endast märgi maha jätta?
Tahaksin näidata, et Itaalia on samal tasemel kui Saksamaa ja Prantsusmaa.
Et oleme kaasaegne riik ja võimelised panustama ELi poliitilisse arengusse.
Olen 26aastane ning vaatan Euroopa pikaaegset tulevikku.
Teie kangelased maailma ajaloos?
Kaks majandusteadlast: Adam Smith ja John Maynard Keynes.
Smith rohkem teooria poolest - ma ei arva, et meie süsteem saab olla isereguleeruv.
Keynes on konkreetsem ja räägib rohkem sellest, mida peame rakendama.
Saadikud on väga liikuvad.
Kas olete harjunud palju reisima?
Jah, ma olen sellega harjunud.
Ma isegi elan Milano lennujaama lähedal!
Mis keeli räägite?
Inglise ja hispaania.
Mulle meeldiks õppida ära prantsuse keel.
Millega tegelete meelsasti, kui te ei tööta?
Mulle meeldib kokata nagu õigele itaalia naisele kohane!
Samuti meeldib mängida jalgpalli.
Kas arvate, et leiate ka edaspidi selleks aega?
Arvan, et pean loobuma jalgpallist, aga kindlasti jätkan söögi tegemisega.
Mulle meeldiks kokata välismaalastest kolleegidele, et aidata neil avastada Itaalia kööki.
Kas teil on hea suunatunnetus või kardate hoones ära eksida?
Parlamendis liigun ringi kaardiga.
Samas leidsin täna hommikul koosolekuruumi kergelt!
20090612STO57095
ET
1
DIAPOPHOTO
20090618PHT57295.jpg
ET
2
DIAPOPHOTO
20090615PHT57152.jpg
ET
3
DIAPOPHOTO
20090618PHT57297.jpg
ET
4
DIAPOPHOTO
20090618PHT57293.jpg
ET
5
DIAPOPHOTO
20090615PHT57154.jpg
ET
6
DIAPOPHOTO
20090618PHT57299.jpg
ET
7
DIAPOPHOTO
20090615PHT57148.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
