Ühtse turu läbivaatamine
Tarbijad
2007-09-04 - 13:08
Parlament võttis täna vastu omaalgatusliku raporti ühtse turu läbivaatamise kohta.
Raportis tervitatakse Euroopa Komisjoni tegevust, ent saadikud toovad esile ka terve rea reforme, mis võivad olla vajalikud ühtse turu tõhusamaks muutmiseks - alates intellektuaalomandi õiguste strateegia välja töötamisest kuni töötajate vaba liikumise tagamiseni.
Raporti poolt hääletas 534, vastu 119 ja erapooletuks jäi 27 saadikut.
Parlamendiliikmed märgivad Jacques TOUBON i (EPP-ED, FR) raportis, et ühisturu rakendamisel on veel palju tööd ära teha ning nad leiavad, et "võrgutööstuste, nagu transport, telekommunikatsioon, postiteenused ja energia edastamine, avamist on vaja täiustada".
Saadikud toovad esile järgmised punktid:
Euroopa Komisjon peab võtma vastu üldise strateegia intellektuaalomandi õiguste kohta ning vaja on ühenduse patenti;
vaja on poliitikat, mis edendab säästvat ja konkurentsivõimelist energeetikat;
25% Euroopa Liidus toodetud kaupadest ei ole ikka veel hõlmatud ühtlustamismeetmetega.
Saadikud kutsuvad seetõttu liikmesriike üles kasutama täielikult vastastikust tunnustamist, et tagada kõnealuse põhivabaduse kasutamine tarbijate ja ettevõtete huvides;
teatavates valdkondades, eriti finantsteenuste jaeturul (sealhulgas maksevahendite osas) ja maksustamise alal, võib osutuda vajalikuks suurem ühtlustamine;
Euroopa Komisjon peab esitama ettepanekud ettevõtete ühtse konsolideeritud tulumaksubaasi kohta;
tagada tuleb tööjõu vaba liikumine;
tugevad ja kaasaegsed üldhuviteenused on vajalikud, et saavutada avaliku huvi eesmärgid, nagu sotsiaalne ja territoriaalne ühtekuuluvus, keskkonnakaitse ja kultuuriline mitmekesisus.
Komisjoni kutsutakse üles tegema algatusi üldhuviteenuste seisundit puudutava õigusliku ebakindluse ületamiseks, eelkõige riigiabi ja avalikke hankeid käsitlevate eeskirjade osas;
ELi institutsioonid peaksid ELi maailmamajanduse tulevaste suundumuste suhtes positsioneerima ühe üksusena, et tagada ELi kaubanduse kaitse tõhusus ja jätkusuutlik konkurentsivõime.
Lisaks võiks Atlandi-ülene siseturg saadikute arvates olla sobiv vahend selle saavutamiseks.
Jacques TOUBON (EPP-ED, FR)
Dokument: A6-0295/2007
Menetlus: Omaalgatuslik raport
Arutelu: 04.09.2007
Hääletus: 04.09.2007
20070823IPR09757 Euroopa Parlamendi resolutsiooni leiate alates 05. septembrist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
