SUULINE KÜSIMUS ARUTELUGA O-0131/06
vastavalt kodukorra artiklile 108
esitaja:
Pervenche Berès
Majandus- ja rahanduskomisjon i nimel,
Jean-Marie Cavada
Kodanike õiguste, justiits- ja siseasjade komisjon i nimel
nõukogule
Teema: SWIFT
2006. aasta juuni lõpus avalikustas meedia tõsiasja, et SWIFT on edastanud isikuandmeid USA ametivõimudele 2001. aasta lõpust saadik.
Artikli 29 kohaselt loodud töörühm võttis 22. novembril vastu arvamuse, mille kohaselt pole kinni peetud ELi andmekaitsedirektiivi 95/46/EÜ sätetest, ja kutsus üles võtma meetmeid praegu valitseva ebaseadusliku olukorra viivitamatuks parandamiseks.
Küsimused nõukogule on järgmised:
1.
Nõukogu ja liikmesriigid on siiamaani antud teema koha pealt vaikinud.
Nõukogu loobus osalemast ECONi ja LIBE komisjoni korraldatud ühisest kuulamisest.
Miks on nõukogu ja liikmesriigid suhtunud passiivselt olukorda, kus nende kodanike isikuandmeid ei ole kaitstud ja võib kahtlustada ärispionaaži?
2.
Mis on nõukogus hiljuti loodud uue töörühma eesmärk – kas on kavas pidada läbirääkimisi USA esindajatega kõnealuse teema vallas?
3.
Kas tulevane kokkulepe vastab Euroopas kõnealuse teema kohta kehtestatud nõuetele (EÜ 15. novembri 2006. aasta määrus nr 1781/2006 raha ülekandmisel edastatava maksjaga seotud teabe kohta)?
4.
Kas nõukogu teab, kas SWIFTi kogutud andmed sisestatakse USA automatiseeritud riskihindamissüsteemi (Automated Targeting System)?
5.
Isikuandmete edastamise suhtes USA riigikassale on artikli 29 töörühm seisukohal, et terrorismivastaseks võitluseks on rahvusvaheline võrgustik juba loodud ja selle raames leiduvaid võimalusi tuleks kasutada, tagades samas põhiõiguste kaitse nõutaval tasemel.
Milliseid meetmeid kavatseb nõukogu selle võrgustiku raames võtta seoses USA ametivõimudega, et taastada Euroopa peamiste põhimõtete, sealhulgas andmekaitse, austamine?
6.
Juurdepääs SWIFTi hallatavatele andmetele võimaldab saada teavet asjaomaste eraisikute, ettevõtjate ja riikide kohta, mis võib panna aluse majandus- ja ärispionaaži eri vormidele.
Milliseid meetmeid kavatseb nõukogu seda võimalust silmas pidades võtta?
EÜT L 281, 23.11.1995, lk.
31.
ELT L 345, 8.12.2006, lk.
1.
