Täiskogu Kokkuvõte : 15-11-2004(s)
EUROOPA PARLAMENT
Toimetaja:
Elina Viilup
Sekretariaat:
Tel.
74 794
Brüssel:
Strasburg:
PHS 6D82
IP3F-02/023
B-1047 Brüssel
BP1024, F-67070 Strasbourg
Tel.
(32-2) 283 12 50
Tel.
(33) 3 88 17 47 94
Fax (32-2) 284 92 53
Fax (33) 3 88 1 7 93 55
e-mail: press-et@europarl.eu.int
Internet: http://www.europarl.eu.int/press/index_publi_et.htm
Poliitilised fraktsioonid Seisuga : 22.11.2004
EPP-ED
PES
ALDE
Greens / EFA
EUL / NGL
IND / DEM
UEN
Non-attached
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
6
77
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Total
268
200
88
42
41
37
27
28
731
Fraktsioonid
EPP-ED
Euroopa Rahvapartei (Kristlike Demokraatide) ja Euroopa Demokraatide fraktsioon
PES
Euroopa Parlamendi Sotsiaaldemokraatide fraktsioon
ALDE
Euroopa Demokraatide ja Liberaalide Liidu fraktsioon
EUL / NGL
Euroopa Ühendatud Vasakpoolsete/ Põhjamaade Roheliste Vasakpoolsete liitfraktsioon
Greens/ EFA
Roheliste/Euroopa Vabaliidu fraktsioon
UEN
fraktsioon Liit Rahvusriikide Euroopa eest
IND / DEM
fraktsioon Iseseisvus ja Demokraatia
NI
fraktsioonidega mitteühinenud saadikud
EP töökord
Euroopa Parlament avas istungjärgu: nädala tähtsamad teemad
15.11.2004
Euroopa Parlament avas esmaspäeva õhtul kell 18.00 Eesti aja järgi Strasbourg'is järjekordse täiskogu istungjärgu.
Nädala tähtsamad teemad:
Esmaspäeva õhtul ja teisipäeva hommikul toimusid (15.-16.11.2004) volinikukandidaatide kuulamised.
Saadikute ees astusid küsitlustulle itaallane Franco FRATTINI , lätlane Andris PIEBALGS ja ungarlane Làszló KOVÀCS.
Esmasp ä ev, 15. november 2004
18.00 - 21.00
Franco Frattini
kodaniku-õiguste ja -vabaduste, justiits- ja siseasjade komisjon
Andris Piebalgs
tööstuse, teadusuurin- gute ja energeetika komisjon
Teisipäev, 16. november 2004
9.00 - 12.00
9.30 - 11.30
L à szl ó Kov à cs
(9.00-12.00)
majandus- ja rahandus komisjon/ siseturu- ja tarbijakaitse komisjon
Franco Frattini
(9.30 - 11.30)
õiguskomisjon
Neljap ä eva keskp ä eval (18.11.2004) toimus José Manuel BARROSO moodustatud Euroopa Komisjoni koosseisu usaldushääletus.
Kolmapäeva keskpäeval (17.11.2004) astus saadikute ette Lõuna-Aafrika president Thabo MBEKI .
Põhiseaduslikud küsimused
Barroso esitles saadikutele uut komisjoni koosseisu
Euroopa Komisjoni presidendikandidaadi J. M. Barroso avaldus
17.11.2004
Kolmapäeva pärastlõunal esitles Euroopa Komisjoni tulevane president José BARROSO parlamendile 24 volinikukandidaati ning komisjoni tööprogrammi.
Tegemist oli hr Barroso viimase võimalusega veenda Euroopa Parlamenti nii oma volinike kui ka komisjoni tööprogrammi headuses, enne kui parlament komisjoni koosseisu ametissenimetamise üle homme lõunal hääletab.
Eelmisel täiskogu istungjärgul komisjoni koosseisu parlamendile hääletuseks esitamata jätnud hr Barroso ettekandele järgnesid parlamendifraktsioonide arvamusavaldused ning saadikute sõnavõtud.
Tulevase komisjoni presidendi sõnavõtt
Euroopa Komisjoni tulevane president sõnas saadikutele, et pakkus kolm nädalat tagasi välja "peatada aeg".
Nüüd on tema sõnul aeg taas kell käivitada ning seetõttu astub ta parlamendi ette usaldushääletuseks komisjoni kolleegiumiga.
Hr Barroso sõnul leidis tema otsus komisjoni usaldushääletus edasi lükata poolehoidu nii sees- kui ka väljaspool Euroopa parlamenti, sest nii loodi võimalus positiivseks lahenduseks ja näidati seda, kuidas Euroopa demokraatia töötab.
Hr Barroso kinnitas saadikutele, et on võtnud arvesse saadikute soovi saada tugev ja pädev komisjon, millest on kasu kogu Euroopale.
President on enda sõnul teinud komisjoni kolleegiumis vajalikud muutused ilma seda täielikult ümber kujundamata ning arvestanud mitmeid saadikute ootusi.
Ta on komisjoni kolleegiumisse lisanud kaks uut volinikku - itaallase Franco Frattini ja lätlese Andris Piebalgsi - ja muutnud ungarlase Laszlo Kovacsi portfelli.
Kõik kolm volinikku on tema arvates edukalt läbinud parlamendi kuulamised.
Komisjoni tulevane president kinnitas, et peab kinni oma endistest lubadustest ning moodustab komisjoni kollegiumis volinikegrupi, kes hakkab tegelema põhiõiguste, diskrimineerimise vastase võitluse ja võrdsete võimaluste küsimustega.
Samuti lubas ta ka kinni pidada lubadusest esitada põhiõigustealaste õiguslike meetmete pakett.
Ta lisas, et tema komisjoni koosseisus on kõigil volinikel sügav arusaam Euroopast ja suured kogemused.
Samuti on ta komisjonis suurim arv naisi, kes eales on kolleegiumi koosseisus osalenud.
Ta rõhutas kollegiaalsuse olulisust ning palus saadikutel hinnata kolleegiumi tervikuna, nende võimet teenida Euroopa Liitu.
Hr Barroso lõpetas sõnades, et rääkis oma prioriteetidest juulikuus ning ei taha neid korrata.
Ta lisas siiski, et on tulnud aeg nihutada kese sellelt, kus me oleme sinna, kuhu me tahame minna.
Presidendi sõnul tuleb luua positiivne agenda, luua töökohti, olla innovaatiline ja tegeleda uurimistegevusega.
Tugev dünaamiline majandus aitab tema sõnul saavutada ambitsioonikaid sotsiaalseid ja keskkonnaeesmärke.
Ta leidis, et Euroopa sotsiaalset mudelit tuleb maailmas tutvustada ning töötada rahu ja jätkusuutliku arengu nimel.
Ta sõnas, et tema kolleegium on nõus selles oma rolli mängima ning palus parlamendilt võimalust tööle asuda.
Fraktsiooniesimeeste sõnavõtud
Hans-Gert POETTERING (EPP/ED, DE) sõnas hr Barrosole, et Euroopa Rahvapartei (Kristlike Demokraatide) ja Euroopa Demokraatide fraktsioon toetas juulis tema kandidatuuri ja teeb seda ka täna hr Barroso võimete ja oskuse pärast juhtida tugevat komisjoni.
Ta kinnitas, et fraktsioon usaldab teda piiritult ning lisas, et fraktsioon oleks komisjoni 27. oktoobril ühtsena toetanud.
Hr Poettering lisas, et tollase seisuga tegi hr Barroso õige otsuse mitte kolleegiumi parlamendile kinnituse saamiseks esitada.
Ta tänas hr Buttiglionet õilsameelse sammu eest, mille ta tegi tagasi astudes ning tee uutele otsustele avades.
Hr Poettering leidis, et nii hr Franco Frattini kui ka hr Andris Piebalgs olid ennast kuulamistel näidanud pädevate ja veenmisjõuliste esinejatena ning mainis, et paljud tema fraktisiooni liikmed oleksid toetanud seda, kui Ungari valitsus oleks esitanud uue kandidaadi.
Fraktsiooni esimees lõpetas sõnades, et EPP-ED toetab valdava enamusega nii hr Barrosot kui ka volinike kolleegiumi.
Euroopa Parlamendi Sotsiaaldemokraatide fraktsiooni esimees Martin SCHULZ (DE) sõnas, et hr Barroso kõne näitab, et võrreldes tema eelmise avaldusega parlamendi ees on toimunud palju suuri ja põhjalikke muutusi.
Ta lisas, et komisjoni uus koosseis on parem kui see, mis parlamendile kahe nädala eest esitati.
Samas väitis hr Schulz, et komisjoni kolleegium oleks võinud olla veelgi parem, kui Hollandi eesistuja oleks ühe vastuolulise juthumi õigel ajal ära lahendanud.
Fraktsiooni esimees ütles, Euroopa Parlament on tänaseks tugevam suures osas tänu Euroopa sotsiaaldemokraatidele ning ta on selle üle väga uhke.
Ta soovitas komisjoni presidendil parlamendilt kinnituse saanuna sotsiaaldemokraatidega koostööd teha ning esitada jaanuaris tööprogramm, mis ei põhine ainult volinikel vaid põhimõttelistel küsimustel.
Fraktsiooniesimees rõhutas, et kolm peamist Euroopa Liidu institutsiooni põhinevad sotsiaalselt elemendil ning et kuid hr Barroso seda komisjoni presidendina arvestab, siis annavad sotsiaaldemokraadid talle oma toetuse.
Euroopa Demokraatide ja Liberaalide Liidu fraktsiooni esimees Graham R. WATSON (UK) sõnas oma fraktsiooni nimel, et nii hr Kovacs kui ka hr Piebalgs said kuulamistel hästi hakkama.
Samuti avaldas ta teatud mööndustega tunnustust hr Franco Frattinile.
Hr Watson leidis, et nüüd on komisjoni koosseisu näol tegemist tugeva kollegiumiga, kus on tugevad anded ja veendumused.
Ta lisas, et demokraadid ja liberaalid soovivad toetusele panna hinna ning tahavad uues insitutsioonidevahelises raamlepingus näha seda, et kui volinik ei vääri Euroopa Parlamendi usaldust, siis on sellel tagasijärjed.
Hr Watson lõpetas sõnades, et tema fraktsioon on valmis andma hr Barroso komisjoni koosseisule toetuse.
Roheliste/Euroopa Vabaliidu kaaspresident Monica FRASSONI (IT) sõnas, et tema fraktsioon leidis, et oluline on võidelda selle eest, et Euroopa Parlamendi hääl oleks kuulda.
Fraktsioon on tema sõnul otsustanud hr Barroso komisjoni mitte toetada, kuna muudatused komisjoni koosseisus on olnud minimaalsed ja komisjon on ikka nõrk.
Ta leidis, et komisjoni meeskond on parem kui 27.oktoobril esitatud, kuid võiks olla veel parem.
Fraktsiooni kaaspresidendi arvates, ei ole õige, et volinikuks määratakse keegi, kellel on huvide konflikt ja keda on ähvardatud korruptsioonisüüdistusega, sest komisjon peaks olema igasuguse patu ja plekita.
Euroopa Ühendatud Vasakpoolsete/ Põhjamaade Roheliste Vasakpoolsete liitfraktsiooni esimees Francis WURTZ (FR) sõnas, et oli esialgse komisjoni versiooni suhtes kriitline.
Tema sõnul ei olnud probleem vaid hr Buttigliones vaid kogu komisjoni profiilis, mis oli ultraliberaalne.
Ta lisas, et kuigi nüüd on kõige skandaalsem isik väljas, oli see ka ainus suurem järeleandmine.
Fraktsiooniesimehe sõnul oleks vaja olnud põhjalikumat sekkumist.
Ta kordas kaks nädalat tagasi avaldatud arvamust, et konkurentsiporftelli andmine pr Kroesile ning kodanikuõiguste portfelli andmine hr Berlusconi sõbrale on topeltprovokatsioon.
Hr Wurtz lõpetas sõnades, et komisjoni koosseis ei ole "suurem asi" ning avaldas lootust, et parlament seda toetab, kuigi tema fraktsioon seda ei tee.
Fraktsiooni Iseseisvus ja Demokraatia kaasesimees Jens-Peter BONDE (DK) teatas, et peaaegu kõik tema fraktsiooni liikemd hääletvad hr Barroso komisjoni vastu.
Ta sõnas, et ei piisa sellest, kui üks kristlane komisjonist välja võetakse.
Fraktsiooni Liit Rahvusriikide Euroopa eest esindaja Roberta ANGELILLI (IT) sõnas, et tema fraktsioonil on suured ootused komisjoni suhtes, keda nad homme toetavad.
Ta meenutas hr Schulzile, et Euroopa Komisjon vastutab terve parlamendi ees, mitte ainult ühe fraktsiooni ees ning süüdistas sotsiaaldemokraate koondava fraktsiooni esimeest santaažis.
Fraktsioonidega mitteühinenud saadikute nimel võttis sõna Sergej KOZLÍK (SK).
Euroopa Liidu Nõukogu eesistuja
Euroopa Liidu Nõukogu nimel võttis sõna Hollandi Euroopa asjade minister Atzo NICOLAÏ, kes sõnas, et nõukogu liikmena ei ole tema ülesanne komisjoni ja parlamendi vaheliste suhete "klaarimine".
Ta teatas, et on väga rahul nii volinike nimekirjaga kui ka uute volinikega, keda hr Barroso on välja pakkunud.
Hr Nicolaï sõnas, et soovib Euroopa Parlamenti õnnitleda, sest on alati olnud seisukohal, et parlamendil on täielik õigus avaldada seisukohta komisjoni ja volinike suhtes.
Samuti olevat nõukogu kindlasti nõus sellega, et parlament on jõudnud tasakaalustatud lahendusele.
Eesistujariigi seisukohast ei olevat antud olukorras tegemist kriisiga, vaid konfliktid on märgiks mitteküpsest demokraatiast.
Ta sõnas, et homme on võimalik leida lahendus ja õnnitleda komisjoni presidenti tehtud töö eest.
Nõukogu eesistuja kasutas samuti võimalust juba ette uut komisjoni õnnitleda.
Ta lõpetas sõnades, et kui homme saab parlamendis positiivne otsus tehtud, võib järeldada, et nii Eurooopa Liit kui ka Euroopa demokraatia on tugevamaks saanud.
Euroopa Komisjon
Hr Barroso tänas kokkuvõtteks saadikuid arutelu ja üldiselt positiivse vastuvõtu eest.
Ta sõnas, et märkas rahuldusega, et enamik saadikuid toetab teda.
Ta lubas, et jätab meelde saadikute väljendatud mured ja tehtud ettepanekud.
Euroopa Parlament kinnitas hr Barroso komisjoni koosseisu
Euroopa Parlamendi otsus Euroopa Komisjoni valimise kohta
Dokument: B6-0164/2004
Hääletus: 18.11.2004
Euroopa Parlament võttis 449 poolt-, 149 vastu- ja 82 erapooletu häälega vastu otsuse, millega valis Euroopa Komisjoni ametiajaks 22. novembrist 2004 kuni 31. oktoobrini 2009.
Eesti saadikutest hääletasid Euroopa Komisjoni ametissenimetamise poolt:
Tunne KELAM (EPP-ED) Andres TARAND (PES) Siiri OVIIR (ALDE) Toomas SAVI (ALDE)
Hääletusel ei osalenud Marianne MIKKO (PES) ja Toomas Hendrik ILVES (PSE, EE) (PES).
Nimelise hääletuse tulemused leiate Euroopa Parlamendi koduleheküljel .
Parlament kinnitab või jätab kinnitamata komisjoni koosseisu antud häälte enamusega.
Üksikuid volinikukandidaate ei ole saadikutel õigust tagasi lükata ning hääletus on nimeline.
Komisjoni valimine on sätestatud parlamendi kodukorra artiklis 99, mille leiate parlamendi koduleheküljel .
Euroopa Parlamendi president Josep BORRELL sõnas peale hääletust komisjoni poole pöördudes:
"Euroopa Parlament on teile andnud usalduse ja ma soovin teid kogu südamest õnnitleda.
See viib lõpule väga olulise peatüki Euroopa Parlamendi demokraatlikus ajaloos.
Oleme jõudnud perioodi lõppu, mille tulemusel on minu arvates saanud kogu Euroopa projekt tugevamaks.
Euroopa vajab tugevat komisjoni ja tõsiseltvõetavat parlamenti ning täna oleme sellele lähemal kui kunagi varem.
Me soovisime, et üldsus osaleks meie debattidel ja arutlustel ning see on toimunud.
Hoolimata erimeelsustest võime rõõmustada asjaolu üle, et paljud euroopa kodanikud reageerisid ühel või teisel viisil viimaste nädalate sündmustele ja debattidele.
Nad on mingil viisil osalenud.
President Barroso,
Nagu Teiegi soovib Euroopa Parlament näha meie kahe institutsiooni uut partnerlust.
See partnerlus peaks rajanema vastastikusel usaldusel ja austusel, et tagada demokraatlikum, legitiimsem ja tõhusam Euroopa Liit.
Meil seisavad ees paljud keerukad väljakutsed, millele peame koos vastu astuma.
Euroopa Parlament on valmis seda tegema positiivse koostöö vaimus, mille Te välja pakkusite."
Euroopa Parlament nõuab tugevamat kontrolli komisjoni üle
Ühisresolutsiooni eelnõu Euroopa Komisjoni koosseisu heakskiitmise kohta
Dokument:
Hääletus: 18.11.2004
Vahetult enne Euroopa Komisjoni valimist võttis Euroopa Parlament vastu nelja parlamendifraktsiooni ühisresolutsiooni.
Resolutsiooni koostamisel osalesid Euroopa Rahvapartei (Kristlike Demokraatide) ja Euroopa Demokraatide fraktsioon, Euroopa Sotsiaaldemokraatide fraktsioon, Euroopa Demokraatide ja Liberaalide Liidu fraktsioon ning fraktsioon Liit Rahvusriikide Euroopa eest.
Resolutsioon kiideti heaks häältega 478 poolt, 84 vastu ja 98 erapooletut.
Resolutsioonis nõuab Euroopa Parlament komisjoni ja Euroopa Parlamendi vahelise kahepoolseid suhteid reguleeriva raamkokkuleppe läbivaatamist ja täiendamist niipea kui võimalik.
Raamkokkuleppesse soovitakse lisada järgnevad punktid:
a) kui parlament avaldab komisjoni liikmele umbusaldust (kui selleks on olemas nii sisuline kui vormiline poliitiline toetus), siis kaalub komisjoni president tõsiselt selle liikme tagasiastumise nõudmist; president kas nõuab selle liikme tagasiastumist või selgitab keeldumist parlamendile;
b) tagasiastumise korral ei saa asendaja ametlikult parlamendi või nõukogu ette astuda enne kui tema ametisse määramine ei ole saanud parlamendi heakskiitu tavapärase menetluse teel (kuulamine ja hääletus täiskogu istungil);
c) kui president vahetab komisjoni liikmetele määratud valdkondi selle ametiajal, siis tuleb sama menetlust kohaldada asjassepuutuvate volinike suhtes;
d) komisjoni president on täielikult vastutav huvide konflikti kindlakstegemise eest, mis põhjustab voliniku suutmatuse täita talle määratud kohustusi; samuti vastutab president iga järgneva tegevuse eest sellises olukorras;
e) liidu mitmeaastase tööprogrammi koostab komisjon, tehes selleks tihedat koostööd ning kooskõlastades programmi Euroopa Parlamendi ja selle organitega;
f) volinike prioriteet peab olema komisjoni kohalviibimine täiskogu istungitel ja Euroopa Parlamendi komisjonide koosolekutel; komisjon peab teavitama viivitamatult oma otsustest, ettepanekutest ja algatustest Euroopa Parlamenti, eelistatult täiskogu istungitel; g) pideva dialoogi raames Euroopa Parlamendiga loovad komisjoni president ja institutsioonidevaheliste suhete eest vastutav asepresident regulaarseid kontakte esimeeste konverentsiga ja tagavad nende säilitamise;
h) kohustus võtta järelmeetmeid kui parlament nõuab komisjonilt õigusakti eelnõu esitamist vastavalt EÜ asutamislepingu artiklile 192; kõikidel juhtudel teavitab komisjon korrapäraselt Euroopa Parlamenti tegevustest, mida kavandatakse tulenevalt parlamendis vastu võetud seisukohtadest, eriti juhtudel, kui komisjon ei kavatse järelmeetmeid võtta;
i) määruse 1049/01 muutmine eesmärgiga määratleda täpsemini õigusaktide ettevalmistamise läbipaistvust, komitoloogiat ja ELi õiguse rakendamist liikmesriikides ning konfidentsiaalseid dokumente reguleerivaid eeskirju;
j) volinike käitumiskoodeks saadetakse arvamuse saamiseks Euroopa Parlamenti, kelle arvamust võetakse arvesse;
k) komisjon võtab kõik vajalikud meetmed, et tagada Euroopa Parlamendi parem informeeritus nii Euroopa Liidu õiguse kui rahvusvaheliste kokkulepete osas niipea, kui läbirääkimised on lähenemas.
Hr Barroso vastas, et peab üldiselt resolutsiooniprojekti heaks ja kavatseb parlamendiga koostööd teha.
Ta lisas, et viimaste nädalate jooksul on üle elatud "tervistav Euroopa demokraatia rakendusharjutus".
Kokkuvõttes on tema sõnul saavutatud rahuldav tulemus ja tuldud kogemusest välja tugevamana, et vastata paremini Euroopa kodanike ootustele.
Keskkond
Pakendijäätmete ringlussevõtu ja taaskasutamise tähtajad uutele liikmesriikidele
Dorette CORBEY (PES, NL)
Raport Euroopa Parlamendi ja nõukogu direktiivi eelnõu kohta, millega muudetakse direktiivi 94/62/EÜ pakendite ja pakendijäätmete kohta
Dokument: A6-0027/2004
Menetlus: kaasotsustus (1. lugemine)
Debatt: 16.11.2004
Hääletus: 17.11.2004
Euroopa Parlament võttis kolmapäeval vastu rea muudatusi direktiivi eelnõusse, milles sätestatakse tähtajad 1. mail 2004. aastal Euroopa Liiduga ühinenud liikmesriikidele pakendijäätmete ringlussevõtu ja taaskasutamise osas püstitatud eesmärkide saavutamiseks.
Euroopa Parlament järgis keskkonnakomisjoni ja raportööri Dorette Corbey (PES, NL) ettepanekut parandada komisjoni eelnõud, kuna uued liikmesriigid vajavad rohkem aega selleks, et kohandada pakendite ja pakendijäätmete direktiivi (94/62/EÜ) eesmärkidega siseriiklikke ringlussevõtu ja taaskasutamise süsteeme.
Vastavalt parlamendis vastuvõetud parandustele võivad 1. mail 2004 Euroopa Liiduga ühinenud liikmesriigid pakendijäätmete direktiivi eesmärkide täitmise lükata edasi enda poolt valitud ajahetkeni, mis ei tohi Küprose, Tšehhi Vabariigi, Eesti, Ungari, Leedu, Slovakkia ja Sloveenia jaoks olla hilisem kui 31. detsember 2012.
Maltale kehtib tähtaeg 31. detsember 2013, Poolale 31. detsember 2014 ja Lätile 31. detsember 2015.
Pakendijäätmete direktiiv jõustus liidu viieteistkümne liikmesriigi jaoks 2004. aasta veebruaris ning lubab liikmesriikidel otsustada eesmärkide saavutamise viisi, sh vastutuse jagamise tööstuse ja avaliku sektori vahel.
Jäätmete ringlussevõtu osas näeb parandatud õigusakt võrreldes 1994. aasta direktiiviga ette olulist üldiste eesmärkide karmistumist, suurendades iga liikmesriigi pakendijäätmete ringlussevõtu alameesmärki endiselt 25 protsendilt 55 protsendile 2008. aasta 31. detsembriks.
Sama tähtajaga seatakse ka alameesmärgid mõnede pakendijäätmetes leiduvate materjalide taaskasutamiseks, näiteks klaasi puhul 60 protsenti kaalust, paberi ja papi puhul 60 protsenti, metallide puhul 50 protsenti, plastiku puhul 22,5 protsenti ning puidu puhul 15 protsenti.
Lisaks peavad liikmesriigid suurendama pakendijäätmetest saadud toorme taaskasutamist pakendites ja muude toodetes.
1994. aastal seatud taaskasutamise alameesmärke uus direktiiv ei muuda.
Kõik liikmesriigid peavad 2008. aasta 31. detsembriks oma pakendijäätmete kogukaalust võtma taaskasutusele vähemalt 60 protsenti.
Lisainfo pakendijäätmete direktiivi kohta Euroopa Parlamendi pressiteenistuse koostatud infolehest, mille leiate aadressil http://www.elections2004.eu.int/highlights/et/707.html .
Euroopa Liit peab Kyoto protokolli rakendamisel säilitama juhtpositsiooni
Euroopa Parlamendi resolutsioon ELi strateegia kohta Buenos Airese kliimamuutuste konverentsil (COP-10)
Dokument: B6-0129/2004
Debatt: 16.10.2004
Hääletus: 17.11.2004
Euroopa Parlament otsustas kolmapäeval 6.-17. detsembril Buenos Airese kliimamuutuste konverentsile selge sõnumi saata ja nõuda, et Euroopa Liit säilitaks kliimamuutust puudutavatel läbirääkimistel juhtpositsiooni.
Saadikud võtsid suure häälteenamusega (640 poolt, 22 vastu ja 21 erapooletut) vastu resolutsiooni, milles leitakse, et konverents avab laiapõhjalise arutelu Kyoto protokolli üle.
Saadikud nõuavad, et nii Euroopa Liit kui ka teised ÜRO kliimamuutuste raamkonventsiooni osapooled jätkaksid läbirääkimisi kaasamaks alates 2012. aastast nii rahvusvaheline lennundus kui ka laevandus heitkoguste vähendamise kavasse.
Samuti soovivad saadikud, et ÜRO kliimamuutuste raamkonventsiooni osapooled jälgiksid hoolega transpordi põhjustatud heitkoguseid ning võimaluse korral töötaksid välja vastava heitkogusteprotokolli.
Resolutsioonis tervitavad saadikud ka Venemaa Föderatsiooni hiljutist otsust Kyoto protokoll ratifitseerida.
Venemaa otsus tähendab, et protokoll võib jõustuda ning seetõttu kutsuvad saadikud riike, kes ei ole veel Kyoto protokolli ratifitseerinud, seda võimalikult kiiresti tegema ning avaldavad lootust, et Ameerika Ühendriikide valitsus vaatab uuesti läbi otsuse protokollis mitte osaleda.
Euroopa Parlament tuletab resolutsioonis Euroopa Liidu konverentsidelegatsioonile Euroopa Keskkonnaagentuuri hiljutisele raportile toetudes meelde, et Euroopa soojeneb kliimamuutuste tõttu muust maailmast kiiremini.
Saadikud usuvad, et Euroopa Liit peaks suurendama pingutusi Kyoto protokollis sätestatud eesmärkide saavutamiseks ning andma sellega eeskuju konventsiooni teistele osapooltele.
Siinkohal peavad saadikud tähtsaks nii energiatõhususe tugevdamist kui ka taastuvate energiaallikate olemasolu ning kutsuvad Euroopa Komisjoni üles liidu seadusandlust kohandama nii, et meetmed toetaksid biomassist energia tootmist.
Samuti nõuavad saadikud, et komisjon alustaks õiguslikku menetlust liikmesriikide vastu, kes ei täida heitkogustega kauplemise direktiivis sätestatud nõudeid.
Julgeoleku- ja kaitsepoliitika
Relvaeksport
Raũl ROMEVA RUEDA (Verts/ALE, ES)
Raport Euroopa Liidu relvaekspordi toimimisjuhendi rakendussätte 8 kohase nõukogu viienda aastaaruande kohta
Dokument: A6-0022/2004
Menetlus: omaalgatus
Debatt: 16.11.2004
Hääletus: 17.11.2004
Euroopa Parlament võttis vastu hr Romeva koostatud raporti.
Saadikud tervitavad nõukogu viiendat raportit Euroopa Liidu relvaekspordi toimimisjuhendi kohta, mis alates 1998. aastast on sätestanud miinimumnõuded liikmesriikides väljastatavatele tavarelvastuse ekspordilitsentsidele.
Raportis leiavad saadikud, et rahvusvahelise terrorismiga võitlemisel, konfliktide ennetamisel ning piirkondliku stabiilsuse ja inimõiguste austamise tagamisel on selge ja tõhus ühine relvaekspordi kontrollipoliitika otsustava tähtsusega.
Saadikud tervitavad liikmesriikide poolt antava relvaeksporti puudutava teabe kvaliteedi paranemist ning rõhutavad, et andmete läbipaistvuse tagamiseks on hädavajalik täielike ja ühitatavate andmete õigeaegne esitamine.
Seetõttu paluvad saadikud liikmesriikidel anda teavet "tarnitud relvade koguse ja tüübi, ekspordi koguväärtuse ja väljastamata jäetud litsentside arvu kohta, tuues välja keeldumise põhjused ning täpsema teabe sihtriigi ja lõpptarbijate kohta".
Raportis leitakse, et tuleks luua ekspordiloa andmisest keeldumisi kajastav keskne andmebaas, kuna see annaks liikmesriikidele infoallika keeldumiste uurimiseks.
Saadikud leiavad, et toimimisjuhendi sõnastus võib liikmesriikides erinevaid tõlgendusi põhjustada.
Seetõttu avaldavad nad heameelt juhendi kasutusjuhise üle, kus määratletakse ja selgitatakse rakendussätteid.
Nad tervitavad eriti Austria, Belgia, Hollandi, Prantsusmaa, Rootsi, Saksamaa, Soome ja Suurbritannia pingutusi tavarelvade vahendamise kontrollimisel ning kutsuvad teisi liikmesriike üles kiirendama nõukogu relvavahenduskontrolli käsitlevas ühisseisukohas sätestatud kontrollimehhanismide rakendamist.
Samuti kutsuvad saadikud liikmesriike üles keelustama hukkamiseks, piinamiseks ja muuks julmaks, ebainimlikuks ja alandavaks kohtlemiseks kasutatava varustuse vahendamist ning käsitlema relvaembargode rikkumisi kriminaalkuritegudena.
Nad leiavad, et nõukogu ja liikmesriigid peaksid jätkama liidu relvakaubanduse embargot Hiina Rahvavabariigi suhtes ja mitte lõdvendama olemasolevaid riiklikke piiranguid.
Euroopa Parlament leiab, et relvaembargot tuleks jätkata seni, kuni Euroopa Liit on vastu võtnud õiguslikult siduva relvaekspordi toimimisjuhendi ja Hiina Rahvavabariik on astunud konkreetseid samme inimõiguste olukorra parandamiseks riigis.
Lisaks kutsub parlament kandidaatriike – Horvaatiat, Bulgaariat, Rumeeniat ja Türgit –tugevdama riiklikke õigusakte ja eelkõige relvaekspordialast tegevust vastavalt toimimisjuhendile.
Saadikute sõnul tuleb laienenud Euroopa Liidu uutelt naabritelt ja riikidelt, millega EL on sõlminud või kavatseb sõlmida stabiliseerimis- ja assotsiatsioonilepingu, nõuda toimimisjuhendi järgimist.Erilist tähelepanu tuleks saadikute arvates pöörata Kaliningradile, mida "varem on kasutatud ebaseaduslikele lõpptarbijatele mõeldud ning teistest Venemaa osadest pärineva sõjaväevarustuse ja relvade transiidipaigana".
ALTHEA missioon
Euroopa Parlamendi resolutsioon Euroopa Liidu sõjalise operatsiooni ALTHEA kohta Bosnia-Hertsegoviinas
Dokument: B6-0162/2004
Hääletus: 17.11.2004
Euroopa Parlament võttis vastu resolutsiooni ALTHEA missiooni kohta, mille raames Euroopa relvajõud (EUFOR) Bosnia-Hertsegoviinas NATO SFORi asendavad, et tagada piirkonnas Daytoni/Pariisi rahulepingu rakendamiseks turvaline keskkond.
ALTHEA missiooni kohta leiate lisainfot nõukogu kodulehekülje aadressilt http://ue.eu.int/cms3_fo/showPage.asp?id=745&lang=en .
Põllumajandus
Kolmandates riikides toodetud seemnete tunnustamine
Joseph DAUL (EPP/ED, FR)
Nõukogu direktiivi eelnõu, millega muudetakse direktiive 66/401/EMÜ, 66/402/EMÜ, 2002/54/EÜ ja 2002/57/EÜ ametliku järelevalve raames teostatud kontrollimiste ja kolmandates maades toodetud seemnete võrdväärsuse osas
Dokument: A6-0007/2004
Menetlus: konsultatsioon
Hääletus: 17.11.2004
Euroopa Parlament kiitis 559 poolt-, 15 vastu- ja 4 erapooletu häälega heaks Euroopa Komisjoni direktiivi eelnõu, mis lihtsustab kolmandates riikides toodetud seemnete kvaliteedi kontrolli ja sertifitseerimist.
Saadikud hääletasid Joseph DAUL i (EPP/ED, FR) põllumajanduskomisjonile koostatud raporti üle, mis soovitas täiskogul direktiivi eelnõu muutmatul kujul heaks kiita.
Majandus- ja rahaküsimused
Hoiuste maksustamise alased lepped Andorra ja Liechtensteiniga
Jean-Claude GAUZES (EPP/ED, FR)
Hoiustest intressimaksetena saadava tulu maksustamine (Andorra)
Dokument: A6-0017/2004
&
Hoiustest intressimaksetena saadava tulu maksustamine (Liechtenstein)
Dokument: A6-0016/2004
Menetlus: konsultatsioon
Hääletus: 17.11.2004
Parlamendi täiskogu andis ühehäälse heakskiidu saadiku Jean-Claude GAUZES'i (EPP/ED, FR) majandus- ja rahanduskomisjonile koostatud raportitele, milles soovitati Andorra ja Liechtensteiniga sõlmitud lepingud muutmatul kujul heaks kiita.
Lepingud nende kahe riigiga moodustavad osa lepetest, mille Euroopa Liit on väljaspool liitu asuvate finantskeskustega sõlminud.
Nende ratifitseerimisest sõltub 2003. aastal vastu võetud hoiustest intressimaksetena saadava tulu maksustamist käsitleva direktiivi jõustumine.
Justiits- ja siseasjad
ARGO-koostööprogrammi projektide rahastamine paindlikumaks
Martine ROURE (PES, FR)
Komisjoni eelnõu nõukogu otsuse vastuvõtmiseks, millega muudetakse otsust 2002/463/EÜ, millega võetakse vastu välispiiride ning viisa-, varjupaiga- ja sisserändepoliitika alase halduskoostöö tegevusprogramm (ARGO-programm)
Dokument: A6-0019/2004
Menetlus: konsultatsioon
Hääletus: 17.11.2004
Euroopa Parlamendi saadikud andsid 572 poolt-, 72 vastu- ja 7 erapooletu häälega heakskiidu komisjoni eelnõule, mis näeb ette muudatusi ARGO-koostööprogrammi välispiiride, viisade asüüli ja immigratsiooni vallas.
Praeguseni on programmist rahastatud välispiire puudutavaid projekte vaid siis, kui projektis osales vähemalt kolm liikmesriiki.
Euroopa Komisjoni arvates on selline rahastusskeem olnud edutu ning seetõttu pakub ta välja programmi avamise vaid üht liikmesriiki puudutavatele projektidele.
Pr Martine ROURE (PES, FR) on Euroopa Parlamendi kodanikuõiguste- ja vabaduste, justiits- ja siseasjade komisjonile koostanud õiguslikult mittesiduva raporti, milles nõustutakse suures osas komisjoni eelnõus pakutuga.
Samas soovivad saadikud aga kindlustada, et liidu rahastus ei asendaks rahvuslikke kulutusi piiriküsimustele.
Seetõttu leitakse raportis, et vaid ühe riigi projektide rahastamisele peavad olema seatud ülempiirid ning et rahastatavad projektid peavad looma konkreetset lisaväärtust kõigile liikmesriikidele.
Laienemine
Euroopa Rekonstruktsiooniagentuuri mandaadi pikendamine
Anders SAMUELSEN (ALDE, DK)
Nõukogu määruse eelnõu, millega muudetakse nõukogu määrust (EÜ) nr 2667/2000 Euroopa Rekonstruktsiooniagentuuri kohta
Dokument: A6-0031/2004
Menetlus: konsultatsioon
Hääletus: 17.11.2004
Euroopa Parlament võttis vastu Anders SAMUELSEN i (ALDE, DK) õiguslikult mittesiduva resolutsiooni Euroopa Rekonstruktsiooniagentuuri kohta, milles soovitatakse pikendada agentuuri mandaati kuni 31. detsembrini 2006.
Küprose türgi kogukonna majandusliku arengu soodustamine
Mechtild ROTHE (PES, DE)
Ettepanek: nõukogu määrus, millega luuakse rahalise toetuse programm Küprose türgi kogukonna majandusliku arengu soodustamiseks
Dokument: A6-0032/2004
Menetlus: konsultatsioon
Hääletus: 17.11.2004
Euroopa Parlament kiitis heaks Küprose Türgi kogukonna abistamiseks ettenähtud 259 miljoni eurose toetusprogrammi 2006. aastani.
Pr Mechtild ROTHE (PES, DE) sellesisuline raport võeti vastu 618 poolt-, 39 vastu- ja 24 erapooletu häälega.
Välissuhted
Olukord Kuubas
EPP-ED, ALDE ja UENi resolutsioon olukorra kohta Kuubas
Dokument: B6-0156/2004
Hääletus: 17.11.2004
Euroopa Parlament võttis häältega 376 poolt-, 281 vastu- ja 26 erapooletut vastu kolme parlamendifraktsiooni ühisresolutsiooni olukorra kohta Kuubas.
Resolutsiooni koostamisel osalesid Euroopa Rahvapartei (Kristlike Demokraatide) ja Euroopa Demokraatide fraktsioon, Euroopa Demokraatide ja Liberaalide Liidu fraktsioon ning fraktsioon Liit Rahvusriikide Euroopa eest.
Resolutsioonis kutsub parlament Kuuba valitsust vabastama koheselt kõik poliitilised ja veendumusvangid.
Parlament leiab, et vangistused kujutavad endast inimõiguste rikkumist ning palub Euroopa Liidu Nõukogul ja komisjonil teha kõik vangide vabastamiseks.
Saadikud mõistavad hukka kolme Euroopa Liidu liikmesriigi parlamendisaadiku ja kahe mittetulundusühingu esindaja Kuubast väljasaatmise ning avaldavad toetust Kuuba demokraatliku opositsiooni liikmetele.
Nad kordavad küllakutset 2002. aasta Sahharovi auhinna võitjale hr Oswaldo Payá Sardiñasele ning nõuavad, et Kuuba valitsus annaks talle loa Euroopa Ühenduse institutsioonide ette ilmuda.
Parlament leiab, et poliitiliste vangide vabastamine, hr Payá Sardiñasele väljasõiduloa andmine ja demokraatia ning inimõiguste arendamise osas edusammude näitamine on olulisteks eeltingimusteks Euroopa Liidu Kuuba ühispositsiooni ja 5. juunil 2003. aastal vastuvõetud meetmete ülevaatamiseks.
Samas nõuavad saadikud, et USA lõpetaks Kuuba suhtes embargo.
Thabo MBEKI esines Euroopa Parlamendis
Lõuna-Aafrika Vabariigi presidendi Thabo MBEKI kõne
17.11.2004
Lõuna-Aafrika president pöördus saadikute poole ettekandega kolmapäeva lõunal.
Presidendi visiidi kohta Euroopasse leiate lisainfot Lõuna-Aafrika valitsuse koduleheküljel http://www.info.gov.za/speeches/ .
Euroopa Ülemkogu
Euroopa Ülemkogu
Resolutsiooni ühiseelnõu: Euroopa Ülemkogu 4.–5. novembri 2004 Brüsseli kohtumise tulemused
Dokument:
Debatt: 17.11.2004
Hääletus: 17.11.2004
Euroopa Parlament võttis vastu kuue fraktsiooni ühisresolutsiooni eelnõu, mis kujutab endast saadikute reaktsiooni 4.-5. novembril Brüsselis toimunud Euroopa Liidu liikmesriikide riigi- ja valitsusjuhtide tippkohtumisele.
Resolutsiooni koostamisel osalesid Euroopa Rahvapartei (Kristlike Demokraatide) ja Euroopa Demokraatide fraktsioon, Euroopa Sotsiaaldemokraatide fraktsioon, Euroopa Demokraatide ja Liberaalide Liidu fraktsioon, Roheliste/Euroopa Vabaliidu fraktsioon ning fraktsioon Liit Rahvusriikide Euroopa eest.
Allpool leiate saadikute reageeringud mõnedele olulisematele Euroopa Ülemkogu raporti punktidele.
Lissaboni strateegia vahekokkuvõtte ja kõrgetasemelise aruande ettevalmistamine
Parlament tervitab Euroopa Ülemkogu kinnitust Lissaboni strateegia kehtivuse ja asjakohasuse kohta koos majandusliku, sotsiaalse ja keskkonnamõõtega ning rõhutab, et selline tasakaal on oluline nii ühiskonna euroopaliku nägemuse kui ka Euroopa üldise konkurentsivõime seisukohast.
Samas taunib parlament asjaolu, et strateegia ei ole seni suutnud anda enamikku loodetud tulemustest ning juhib tähelepanu Wim Koki raporti järeldusele, et peamine takistus kiiremal liikumisel Lissaboni eesmärkide poole on olnud selle vilets rakendamine liikmesriikide poolt.
Saadikud leiavad, et vajaliku majanduskasvu saavutamiseks peaks Euroopa keskenduma nii struktuurireformidele kui ka Euroopa Liidu ja liikmesriikide valitsuste makromajanduslikule tegevusele, sealhulgas investeerimisele inimestesse, teadusuuringutesse ja innovatsiooni, et ergutada kasvu ja tööhõivet ilma avalike vahendite stabiilsust ja jätkusuutlikkust ohustamata.
Vabadusel, turvalisusel ja õigusel rajanev ala: Haagi programm
Saadikud võtavad teadmiseks uue mitmeaastase programmi vastuvõtmise järgnevaks viieks aastaks ning avaldavad heameelt Euroopa Ülemkogu otsuse üle rakendada hiljemalt 1. aprillist 2005 kõikides justiits- ja siseasjade valdkondades, v.a. seaduslik ränne, kvalifitseeritud häälteenamusega hääletamist koos kaasotsustamismenetluse kohaldamisega Euroopa Parlamendiga.
Nad tervitavad Haagi programmi rõhuasetust põhiõiguste, minimaalsete menetluslike kaitsemeetmete ja õigusemõistmisele juurdepääsu tagamisele.
Parlament leiab, et Euroopa sisserändepoliitika rakendamisel tuleb olulisi edusamme teha ning nõuab seetõttu sisserändeküsimustes üldise ja tasakaalustatud lähenemisviisi kasutamist.
Sealhulgas nõuavad saadikud konkreetseid ettepanekuid, et tagada parimate riiklike tavade vahendamine sisserändajate vastuvõtmisel ja integreerimisel ning mittediskrimineerimine.
Iraak
Saadikud väljendavad muret raskuste üle, mis valitsevad Iraagis turvalisuse taastamisel ning tingimuste loomisel 2005. aasta jaanuariks planeeritud vabade ja õiglaste valimiste ettevalmistamisel ning riigi ülesehitamisel.
Nad nõuavad, et üleminekuaja rahvusassamblee valimistele kaasataks võimalikult lai poliitiline spekter ning et valimised oleksid vabad ja õiglased.
Parlament toetab otsust Iraagi rahastamispaketi vastuvõtmise kohta, kuid juhib tähelepanu nõukogu ebajärjekindlusele mitmete Iraagile suunatud programmide ja poliitika kinnitamisel.
Siinkohal kordab parlament taaskord seisukohta, et uusi vahendeid ei tohiks eraldada muude liidu välispoliitiliste prioriteetide arvelt.
Parlament toetab Euroopa Liidu ettepanekut lähetada Iraaki "integreeritud politsei-, õigusriigi- ja tsiviilhaldusmissioon" selleks, et tugevdada Iraagi politsei-, kohtu- ja kinnipidamisasutuste ning kriminaaleeluurimise suutlikkust.
Ukraina
Ukraina küsimuse osas jagab parlament nõukogu hinnangut, et riigi puhul on tegemist olulise naabri ja partneriga.
Samas väljendavad saadikud arvamust, et Ukraina presidendivalimiste 31. oktoobril toimunud esimene voor ei vastanud mitmetele demokraatlike valimiste rahvusvahelistele standarditele.
Parlament kutsub seetõttu Ukraina võime puudustega tegelema enne teist vooru ja looma vajalikud tingimused vabadeks ja õiglasteks valimisteks, tagades eelkõige mõlemale kandidaadile võrdse juurdepääsu riiklikule meediale.
Petitsioonid
Toetus Euroopa ombudsmani raportile
Proinsias DE ROSSA (PES, IE)
Raport Euroopa Ombudsmani 2003. a aastaaruande kohta
Dokument: A6-0030/2004
Menetlus: omaalgatus
Hääletus: 18.11.2004
Saadikud võtsid neljapäeva lõunal vastu Proinsias DE ROSSA (PES, IE) omaalgatusliku raporti, milles parlament annab heakskiidu Euroopa ombudsmani tegevusele 2003. aastal.
Raport võeti vastu kaaluka häälteenamusega (530 poolt, 9 vastu ja 20 erapooletut).
Pressiinfo: Gérard Motel (Strasburg) Tel.:(33-3) 881 73607 (Brüssel) Tel.:(32-2) 28 42676 E-post: peti-press@europarl.eu.int
Inimõigused
Inimõigusteteemalised resolutsioonid
Ühisresolutsiooni eelnõu olukorra kohta Eritreas
Dokument:
&
Ühisresolutsiooni eelnõu olukorra kohta Tiibetis
Dokument:
&
Ühisresolutsiooni eelnõu olukorra kohta Elevandiluurannikul
Dokument:
Hääletus: 18.11.2004
Resolutsioonide hääletuse tulemused:
Olukord Eritreas - vastu võetud.
Olukord Tiibetis - vastu võetud 104 poolt-, 1 vastu- ja 3 erapooletu häälega.
Olukord Elevandiluurannikul - vastu võetud.
Arutelu kontrollikoja aastaaruande üle - 2003 Kontrollikoja president J.M. Fabra Vallés esitleb oma institutsiooni aastaaruannet
11.00 - 12.00
Hääletus
