Infotunni küsimus H-000176/2011
nõukogule
2011 mai osaistungjärk
Kodukorra artikkel 116
Liam Aylward
(ALDE) Teema: Abitelefon kadunud laste otsimiseks 25. maiks 2011: telefoninumber 116 000
Kõik liikmesriigid peavad 25. maiks 2011 kasutusele võtma kadunud laste otsimise abitelefoni numbriga 116 000.
See on ühtne telefoninumber, millele helistades saavad kadunud lapsed ja nende vanemad abi paluda kogu Euroopa Liidus.
Sama numbriga abitelefon kogu Euroopa Liidus võimaldab hätta sattunud lastel ja vanematel lihtsamalt ja kiiremini abi saada.
Kuna praeguse eesistujariigi üks prioriteetidest on kodanike õiguste kaitsmine ning ELi institutsioonide ja kodanike vahelise lõhe kaotamine, milliseid meetmeid on nõukogu kasutusele võtnud, et aidata liikmesriikidel see oluline teenus kasutusele võtta enne nimetatud tähtaega?
Kas nõukogu kavatseb anda abitelefoni loomisele poliitilise prioriteedi staatuse?
