P6_TA(2007)0424
GATSi XXI artikli alusel asjaomaste kokkulepete sõlmimine *
A6-0340/2007
Euroopa Parlamendi 11. oktoobri 2007. aasta õigusloomega seotud resolutsioon ettepaneku kohta võtta vastu nõukogu otsus Argentina, Austraalia, Brasiilia, Kanada, Hiina, Taiwani, Penghu, Kinmeni ja Matsu omaette tolliterritooriumide (Hiina Taipei), Colombia, Kuuba, Ecuadori, Hongkongi erihalduspiirkonna, India, Jaapani, Korea, Uus-Meremaa, Filipiinide, Šveitsi ja Ameerika Ühendriikidega GATSi XXI artikli alusel sõlmitavate asjaomaste kokkulepete kohta seoses vajalike kompenseerivate täpsustustega, mis tulenevad Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Austria Vabariigi, Poola Vabariigi, Sloveenia Vabariigi, Slovaki Vabariigi, Soome Vabariigi ja Rootsi Kuningriigi ühinemisest Euroopa Liiduga (11507/2007 – KOM(2007)0154 – C6-0239/2007 – 2007/0055(CNS) )
(Nõuandemenetlus)
Euroopa Parlament
, –
võttes arvesse ettepanekut võtta vastu nõukogu otsus ( KOM(2007)0154 );
–
võttes arvesse EÜ asutamislepingu artikli 133 lõikeid 1 ja 5 ning artikli 300 lõiget 2;
–
võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C6-0239/2007 );
–
võttes arvesse kodukorra artiklit 51 ja artikli 83 lõiget 7;
–
võttes arvesse rahvusvahelise kaubanduse komisjoni raportit ( A6-0340/2007 ),
1.
kiidab kokkulepete sõlmimise heaks;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide ja nende kolmandate riikide, kes on sõlminud eespool nimetatud asjaomased kokkulepped, valitsustele ja parlamentidele.
