Suuliselt vastatav küsimus O-0189/2010
komisjonile
Kodukorra artikkel 115
Charles Goerens
,
Louis Michel
,
Ivo Vajgl
,
Marielle De Sarnez
,
Renate Weber
,
Leonidas Donskis
fraktsiooni ALDE nimel
Michèle Striffler
,
Georges Bach
,
Cristian Dan Preda
,
Filip Kaczmarek
,
Gabriele Zimmer
,
Bart Staes
,
Judith Sargentini
,
Catherine Grèze
,
Heidi Hautala
,
Thijs Berman
Teema: Referendumi korraldamine Lõuna-Sudaani staatuse küsimuses
9. jaanuaril peaks toimuma referendum Lõuna-Sudaani staatuse küsimuses, nagu see on ette nähtud üldises rahukokkuleppes, mis sõlmiti Nairobis 2005. aasta jaanuaris.
Euroopa Liit on aktiivselt kaasa aidanud selle lepingu rakendamisele.
Siiski võib tekkida 9. jaanuari lähenedes küsimus, kas referendum toimub rahuldavates tingimustes.
Valijate nimekirja registreerimise aeg, mis on ette nähtud 14. novembrist kuni 4. detsembrini, võib osutuda liiga lühikeseks.
Kui rääkida hääletamisõigusest, näib see olevat antud üksnes Lõuna-Sudaani kodanikele, isegi juhul kui nad elavad Põhja-Sudaanis, vastupidiselt Lõuna-Sudaanis elavatele Põhja-Sudaani kodanikele, kes referendumist osa võtta ei saa.
Lisaks tuleb mainida, et referendumi tulemused on kehtivad ainult siis, kui vähemalt 60% valijate nimekirja kantud valijatest on referendumil hääletanud.
ÜRO oletuste kohaselt võivad Põhja-Sudaani ametiasutused valimistulemuste mõjutamise eesmärgil valijate nimekirju kuntslikult suurendada.
Võiks küsida, kas referendum üldse tohiks sellistes tingimustes toimuda.
President El-Béchir nõuab, et Lõuna-Sudaani ja Põhja-Sudaani vahelise piiri demarkeerimise ülioluline küsimus oleks lahendatud enne referendumit, samal ajal kui Lõuna-Sudaani president soovib igal juhul oodata 9. jaanuarini ja lahendada piiriküsimus pärast hääletamist.
Mõlemad on hoiatanud vägivalla puhkemise eest, kui nende ootusi ei täideta.
Kas asepresidendi ja kõrge esindaja hinnangul võiks vahendamistegevus kahe osapoole vahel olukorra kontrolli all hoidmiseks olla hädavajalik?
Kuidas võiks EL kaasa aidata referendumi rahumeelsele toimumisele ja äsja loodud riigi julgeoleku ja kestvuse tagamisele, kui see vajalikuks osutub?
