EP kiitis heaks parlamendiliikmete uue käitumisjuhendi
Parlamendi kodukord
Täiskogu istungid
2011-12-01 - 15:54
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Euroopa Parlament kiitis neljapäeval heaks parlamendiliikmete uue käitumisjuhendi.
Juhend sisaldab eeskirju ja põhimõtteid, mida parlamendiliikmed peavad väliste huvirühmadega suheldes järgima, et vältida huvide konflikti.
„EP liikmete uus käitumisjuhend, mis on parlamendi ajaloos üldse esimene, tagab kindla kaitse ebaeetilise käitumise eest ning kujutab endast senise olukorraga võrreldes olulist edusammu.
Mul on hea meel, et rekordilise kümne nädalaga koostatud käitumisjuhend leidis nii laialdast poolehoidu.
Täna on Lissaboni lepingu jõustumise teine aastapäev – see on suurepärane päev käitumisjuhendi vastuvõtmiseks, sest suurem võim tähendab ka suuremat vastutust,” ütles EP president Jerzy Buzek.
„Parlamendiliikmete laialdasel üksmeelel käitumisjuhendi üle on sümboolne tähendus, mida ei saa märkamata jätta.
See tõendab üldsusele, et Euroopa Parlament on läbipaistev institutsioon, mille sihiks on teenida üldist hüve ja ehitada vabadusel ning õiglusel rajanevat Euroopa Liitu.
Ühtlasi on parlamendiliikmed sellega uuesti kinnitanud oma kohustusi kogukonna ees, kes nad ametisse valis;” ütles põhiseaduskomisjoni esimees ja raporti koostaja Carlo Casini (PPE, IT) hääletuse eel.
Käitumisjuhendi peamiseks põhimõtteks on läbipaistvus.
Juhendi kohaselt peavad parlamendiliikmed selgelt deklareerima oma tasustatud tegevuse väljaspool parlamenti ning tasu suuruse, samuti tuleb neil teada anda muudest ülesannetest, mis võivad põhjustada huvide konflikti.
Juhendis keelatakse selgesõnaliselt rahalise või muu tasu vastuvõtmine parlamendi otsuste mõjutamise eest.
Samuti sisaldab juhend selgeid reegleid kingituste vastuvõtmise ja lobitööd tegevate endiste parlamendiliikmete staatuse kohta.
Majanduslike huvide deklaratsioon
Parlamendiliikmed peavad avalikult ja interneti teel teada andma oma ametialasest tegevusest parlamendiliikmeks valimisele eelnenud kolme aasta jooksul, samuti ettevõtete, vabaühenduste ja/või liitude juhatusse kuulumisest nimetatud ajavahemikul või käesoleval ajal.
Parlamendiliikme ametiajal tehtud tasustatav töö, kaasa arvatud kirjutamine, loengute pidamine ja nõustamine, ka siis, kui see on lühiajaline, tuleb avalikustada, kui parlamendiliige teenib selle eest üle 5000 euro aastas.
Samuti tuleb avaldada mis tahes rahaline toetus ning kõik majandushuvid, mis võivad põhjustada huvide konflikti.
Kõikidest muudatustest deklaratsioonis tuleb teatada 30 päeva jooksul, vastasel juhul ei saa parlamendiliige enam oma ametiülesandeid täita.
Kingitused
Parlamendiliige peab keelduma kingitustest või muudest hüvedest, mille väärtus ületab 150 eurot ja mida talle ametiülesannete täitmisel pakutakse.
Kui parlamendiliige kingituse saamisel esindas ametlikult parlamenti, peab ta kingituse üle andma parlamendi presidendile.
Otseste kulude hüvitamist ei loeta kingituseks, kui parlamendiliige viibis üritusel ametliku kutse alusel.
Karistused
Käitumisjuhendi rikkumise korral teeb president pärast nõuandekomiteega konsulteerimist otsuse, mille kohaselt parlamendiliiget võidakse karistada noomitusega, kaheks kuni kümneks päevaks päevarahast ilmajätmisega, kuni kümnepäevase ajutise eemaldamisega parlamendi tööst (välja arvatud õigus hääletada) või raportööri ülesannetest või muult valitavalt ametikohalt taandamisega (kahe viimase karistuse puhul on vaja presidendi kinnitavat otsust).
Parlamendiliikmetele määratud karistused avaldatakse parlamendi veebisaidil.
Endised parlamendiliikmed
Endised parlamendiliikmed, kes teevad lobitööd ELi asjadega otseselt seotud valdkonnas, ei saa selleks tegevuseks kasutada endistele parlamendiliikmetele ette nähtud vahendeid.
Nõuandekomitee
Nõuandekomitee juhendab parlamendiliikmeid ja annab presidendile nõu, milliseid meetmeid käitumisjuhendi rikkumise kahtluse korral võtta.
Edasine tegevus
Parlamendi juhatus kehtestab meetmed käitumisjuhendi rakendamiseks, eelkõige järelevalvemenetluse kasutuselevõtmiseks.
Käitumisjuhend kiideti heaks 619 poolthäälega, kaks parlamendiliiget hääletas vastu ja kuus jäi erapooletuks.
Uus juhend jõustub 1. jaanuaril 2012. aastal.
Menetlus: Euroopa Parlamendi kodukorra muutmine
20111201IPR32927 – vastuvõetud tekst (klõpsake kuupäeval 01/12/2011) – pressikonverentsi videosalvestus (01/12/2011) EP raportöör: Carlo Casini (PPE, Itaalia)
ET
1
LINK
/plenary/et/texts-adopted.html
ET
2
LINK
/ep-live/et/other-events/video?category=SPECIAL&event=20111201-1330-SPECIAL&format=wmv –
ET
3
LINK
/meps/et/988/Carlo_CASINI.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
