Neljapäevasel istungil: kontrollikoja aastaaruanne, OLAFi tugevdamine
Institutsioonid
2008-11-21 - 11:33
ELi raamatupidamises on edusamme, kuid vigade määr endiselt suur Euroopa Kontrollikoda tutvustas oma iga-aastast aruannet ühenduse 2007. aasta tulude ja kulude kohta, avaldades oma arvamuse tehingute korrektsuse kohta.
Toimunud on mõningad edusammud, kuid leidub veel liiga palju vigu, leidis kokkuvõte.
Saadikud arutasid samuti Euroopa Pettusevastase Ameti tugevdamist.
Istungil viibinud kontrollikoja president Vítor Manuel da Silva Caldeira ütles 2007. aasta aruannet tutvustades, et toimunud on märkimisväärseid edusammud, seda seoses raamatupidamisaruannete usaldusväärsusega, samas nende aluseks olevate tehingute seaduslikkuse ja korrektsuse osas on palju vigu.
Vigademäär kohati 11%
Kontrollikoja aruanne andis kokkuvõttes negatiivse hinnangu ühenduse 2007. aasta eelarve täitmisele, seda juba 14ndat aastat järjest.
Suuremad probleemid puudutasid tehinguid põllumajanduse, ühtekuuluvuse, teadusuuringute, energia, transpordi, välisabi, arengu, laienemise ja hariduse valdkonnas, milles oli märkimisväärselt vigu.
Suurim vigademäär peitus majanduse- ja sotsiaalse ühtekuuluvuse tehingute osas, kus vigu leiti 11% ulatuses.
Vigade vähendamine prioriteet
Poliitiliste fraktsioonide esindajad väljendasid oma rahulolematust nii suure hulga vigade suhtes ning kritiseerisid liikmesriike fondide kaashaldamisel.
Istungil viibinud komisjoni asepresident Siim Kallas ütles, et tuleva aasta prioriteet on vigade vähendamine.
Kontrollikoja raporti põhjal saavad saadikud nüüd alustada eelarve täitmise heakskiitmise menetlust, millega parlament vabastab Euroopa Komisjoni vastutusest.
OLAFi tugevdamine
Pärast eelarvearutelu tegelesid Strasbourgi kogunenud parlamendiliikmed Euroopa Pettusevastase Ameti (OLAF) reformimise ettepanekutega.
Arutades sellesisulisi raporteid soovitakse OLAFile anda suurem iseseisvus uuringute tegemisel.
"Me toetame seda ametit, me soovime selle eksisteerimist ja tahame, et ta teeks oma tööd hästi," märkis saksa konservatiivist raportöör Ingeborg Grassle.
Täiskogu kiitis heaks resolutsiooni keskkonnainspektsioonide kohta, "sinise kaardi" kava, kassettlahingumoona keelustamise lepingu, resolutsiooni Kongo ning inimõiguste teemal.
20081114STO42078 Euroopa Kontrollikoda Pressiteated istungilt EL hakkab "sinise kaardiga" väärt tööjõudu peibutama Kassettlahingumoon tuleb keelustada
ET
1
PHOTO
20081112PHT41865.jpg
ET
2
LINK
http://eca.europa.eu/portal/page/portal/eca_main_pages/splash_page
ET
3
LINK
/news/expert/default_et.htm
-//EP//TEXT IM-PRESS 20081107FCS41562 0 NOT XML V0//ET
-//EP//TEXT IM-PRESS 20081114STO42065 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
