A7-0114/2011
1.4.2011
RAPORT
Ettepanek võtta vastu Euroopa Parlamendi ja nõukogu otsus Euroopa Liidu solidaarsusfondi kasutuselevõtmise kohta kooskõlas eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktiga 26
(KOM(2011)0010 – C7‑0023/2011 – 2011/2021(BUD))
Eelarvekomisjon
Raportöör:
Reimer Böge
PE 456.840v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA NÕUKOGU OTSUS.....................................................4
SELETUSKIRI............................................................................................................................6
REGIONAALARENGUKOMISJONI ARVAMUS....................................................................9
PARLAMENDIKOMISJONIS TOIMUNUD LÕPPHÄÄLETUSE TULEMUS.......................12
EUROOPA PARLAMENDI RESOLUTSIOONI ETTEPANEK
ettepaneku kohta võtta vastu Euroopa Parlamendi ja nõukogu otsus Euroopa Liidu solidaarsusfondi kasutuselevõtmise kohta kooskõlas eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktiga 26
( KOM(2011)0010 – C7‑0023/2011 – 2011/2021(BUD) )
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2011)0010 – C7‑0023/2011 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,
ELT C 139, 14.6.2006, lk 1. eriti selle punkti 26;
– võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta
ELT L 311, 14.11.2002, lk 3. ;
– võttes arvesse Euroopa Parlamendi, nõukogu ja komisjoni ühisdeklaratsiooni solidaarsusfondi kohta, mis võeti vastu 17. juulil 2008. aastal toimunud lepituskohtumisel;
– võttes arvesse eelarvekomisjoni raportit ja regionaalarengukomisjoni arvamust ( A7-0114/2011 ),
1. kiidab käesolevale resolutsioonile lisatud otsuse heaks;
2. tuletab meelde, eelarvedistsipliini ja usaldusväärset finantsjuhtimist käsitleva 17. mai 2006. aasta institutsioonidevahelise kokkuleppe punktis 26 on sätestatud, et kui assigneeringuid on võimalik ümber jaotada selles rubriigis, kus on vaja teha täiendavad kulutusi, arvestab komisjon seda vastava ettepaneku tegemisel;
3. märgib, et kui komisjon nõudis täiendavaid kulukohustusi ja makseid ELi solidaarsusfondi vajaduste katmiseks nii aasta alguses, ei leidnud ta võimalust ümberpaigutamiseks või ümberjaotamiseks asjaomaste rubriikide sees ja vahel;
4. on valmis kaaluma üldist maksete olukorda 2010. aasta eelarve täitumise kontekstis;
5. teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
6. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA NÕUKOGU OTSUS
xxx
Euroopa Liidu solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktile 26
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkti 26;
võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta
EÜT L 311, 14.11.2002, lk 3. ;
võttes arvesse komisjoni ettepanekut,
ning arvestades järgmist:
(1) Euroopa Liit on loonud Euroopa Liidu solidaarsusfondi (edaspidi „fond”), et näidata üles solidaarsust katastroofide tagajärjel kannatanud piirkondade elanikega.
(2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas.
(3) Määrus (EÜ) nr 2012/2002 sisaldab sätteid, mille alusel on võimalik fond kasutusele võtta.
(4) Poola, Slovakkia, Ungari, Tšehhi Vabariik, Horvaatia ja Rumeenia on esitanud taotluse fondi vahendite kasutuselevõtmiseks seoses maalihetest ja suurtest üleujutustest põhjustatud katastroofiga,
ON VASTU VÕTNUD KÄESOLEVA OTSUSE:
Artikkel 1
Euroopa Liidu 2011. aasta üldeelarves võetakse Euroopa Liidu solidaarsusfondi raames kasutusele 182 388 893 eurot kulukohustuste assigneeringute ja maksete assigneeringutena.
Artikkel 2
Käesolev otsus avaldatakse Euroopa Liidu Teatajas .
…
Euroopa Parlamendi nimel Nõukogu nimel
president eesistuja
SELETUSKIRI
Komisjon teeb ettepaneku võtta kasutusele ELi solidaarsusfond Poola, Slovakkia, Ungari, Tšehhi Vabariigi, Horvaatia ja Rumeenia toetuseks, lähtudes 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktist 26.
Institutsioonidevahelise kokkuleppe kohaselt on solidaarsusfondi kasutamise ülemmäär 1 miljard eurot aastas.
Üheaegselt ettepanekuga võtta kasutusele ELi solidaarsusfond Poola, Slovakkia, Ungari, Tšehhi Vabariigi, Horvaatia ja Rumeenia toetuseks, esitas komisjon paranduseelarve projekti (paranduseelarve nr 1/2011 projekt, 14. jaanuar 2011), et kanda 2011. aasta eelarvesse vastavad kulukohustuste ja maksete assigneeringud, nagu on sätestatud institutsioonidevahelise kokkuleppe punktis 26.
Poola taotles abi solidaarsusfondist pärast seda, kui 2010. aasta mais ja juunis tabas kaks järjestikust üleujutuste lainet suurt osa Poola territooriumist, liikudes lõunast põhja ning mööda Wisła, Odra ja Warta jõgesid allavoolu.
Üleujutused tabasid peaaegu kõiki Poola provintse (vojevoodkondi) ning tekitasid suurt kahju põllumajandusele, avalikule infrastruktuurile ja eraomandile, transpordivõrgule ja kultuurimälestistele.
Poola ametiasutused hindasid otsese kahju kogusummaks 2 998 989 248 eurot.
See moodustab 0,8468% Poola kogurahvatulust.
Kuna otsese kahju hinnanguline kogusumma ületab solidaarsusfondi kasutuselevõtmise künnist, mis on Poola puhul 2,124 miljardit eurot (s.o 0,6% kogurahvatulust 2008. aasta andmete põhjal), vastab õnnetus katastroofi määratlusele ning kuulub seega nõukogu määruse (EÜ) nr 2012/2002 kohaldamisalasse.
Slovakkia taotles solidaarsusfondist abi pärast seda, kui 2010. aasta mais ja juunis tabas Slovakkia kesk- ja idaosa rekordiline sademete hulk.
Alad ujutati üle, toimusid maalihked ning laialdased üleujutused tekitasid tõsist kahju avalikule ja erainfrastruktuurile, teede- ja raudteevõrgule, põllumajandusele ja ettevõtlusele.
Slovakkia ametiasutused hindasid otsese kahju kogusummaks 561 133 594 eurot.
See moodustab 0,8902% Slovakkia kogurahvatulust.
Kuna otsese kahju hinnanguline kogusumma ületab solidaarsusfondi kasutuselevõtmise künnist, mis on Slovakkia puhul 2010. aastal 378,205 miljonit eurot (s.o 0,6% kogurahvatulust 2008. aasta andmete põhjal), vastab õnnetus katastroofi määratlusele ning kuulub seega nõukogu määruse (EÜ) nr 2012/2002 kohaldamisalasse.
Ungari taotles solidaarsusfondist abi pärast seda, kui 2010. aasta mais ja juunis sadas kuu aega järjest peaaegu lakkamatult vihma, mis tõi kaasa suured üleujutused, mis omakorda tekitasid ulatuslikku kahju põllumajandusele, eluasemetele ja ettevõtetele, teedevõrgule ja muule infrastruktuurile.
Eriti raskelt said kannatada riigi kirde- ja keskosa.
Ungari ametiasutused hindasid otsese kahju kogusummaks 719 343 706 eurot.
See moodustab 0,7307% Ungari kogurahvatulust.
Kuna otsese kahju hinnanguline kogusumma ületab solidaarsusfondi kasutuselevõtmise künnist, mis on Ungari puhul 2010. aastal 590,710 miljonit eurot (s.o 0,6% kogurahvatulust 2008. aasta andmete põhjal), vastab õnnetus katastroofi määratlusele ning kuulub seega nõukogu määruse (EÜ) nr 2012/2002 kohaldamisalasse.
Tšehhi Vabariik taotles solidaarsusfondist abi pärast seda, kui tema territooriumi tabasid 2010. aasta mais ja juunis ägedad paduvihmad.
Need tõid kaasa kaks omavahel seotud üleujutuste lainet, mis tabasid riigi kirdeosa ning tekitasid kahju eluasemetele ja ettevõtetele, teedevõrgule ja muule infrastruktuurile.
Tšehhi ametiasutused hindasid loodusõnnetusest tekkinud otsese kahju kogusummaks 204 456 041 eurot.
Kuna see summa ei ületa solidaarsusfondi kasutuselevõtmise künnist, mis Tšehhi Vabariigi puhul on 824,029 miljonit eurot (s.o 0,6% Tšehhi Vabariigi kogurahvatulust), ei vasta õnnetus nõukogu määruse (EÜ) nr 2012/2002 kohasele katastroofi määratlusele.
Kuid Tšehhi Vabariiki tabas sama üleujutus, mis tõi kaasa katastroofi Poolas ja Slovakkias.
Seetõttu leiti, et taotlus vastab nõukogu määruse nr 2012/2002 artikli 2 lõike 2 teises lõigus sätestatud tingimusele, mille kohaselt võib sama katastroofi tõttu kannatanud naaberriik erandkorras samuti fondilt abi saada.
Horvaatia esitas taotluse solidaarsusfondist abi saamiseks pärast 2010. aasta mais ja juunis aset leidnud tugevat vihma koos rahe ja äiksetormidega, mis põhjustas riigi ida- ja keskosas suuri üleujutusi.
Õnnetus tekitas suurt kahju põllumajandussektorile, avaliku ja erasektori varale ja transpordiinfrastruktuurile.
Horvaatia ametiasutused hindasid loodusõnnetusest tekkinud otsese kahju kogusummaks 153 039 303 eurot.
Kuna see summa ei ületa solidaarsusfondi kasutuselevõtmise künnist, mis Horvaatia puhul on 275,804 miljonit eurot (s.o 0,6% Horvaatia kogurahvatulust), ei vasta õnnetus nõukogu määruse (EÜ) nr 2012/2002 kohasele katastroofi määratlusele.
Kuid Horvaatiat tabas sama üleujutus, mis tõi kaasa katastroofi Ungaris.
Seetõttu leiti, et taotlus vastab nõukogu määruse nr 2012/2002 artikli 2 lõike 2 teises lõigus sätestatud tingimusele, mille kohaselt võib sama katastroofi tõttu kannatanud naaberriik erandkorras samuti fondilt abi saada.
Kuna Horvaatia peab ELiga ühinemisläbirääkimisi, on tal õigus ELi solidaarsusfondist abi saada.
Rumeenia taotles solidaarsusfondist abi pärast seda, kui 2010. aasta juunis ja juulis tabasid suurt osa Rumeenia territooriumist suured üleujutused ja maalihked.
Õnnetus tekitas suurt kahju infrastruktuurile, põllumajandussektorile ning avaliku ja erasektori varale.
Rumeenia ametiasutused hindasid otsese kahju kogusummaks 875 757 770 eurot.
See summa moodustab 0,6669% Rumeenia kogurahvatulust ning ületab solidaarsusfondi kasutuselevõtmise künnist, mis Rumeenia puhul on 787,935 miljonit eurot (s.o 0,6 % kogurahvatulust 2008. aasta andmete alusel).
Seetõttu vastab loodusõnnetus katastroofi määratlusele ning kuulub nõukogu määruse (EÜ) nr 2012/2002 kohaldamisalasse.
Olles kontrollinud, et kõik taotlused vastavad määruse (EÜ) nr 2012/2002 abikõlblikkuse kriteeriumidele, tegi komisjon ettepaneku võtta Euroopa Liidu solidaarsusfond kasutusele summas 105 567 155 eurot Poola jaoks, 20 430 841 eurot Slovakkia jaoks, 22 485 772 eurot Ungari jaoks, 5 111 401 eurot Tšehhi Vabariigi jaoks, 3 825 983 eurot Horvaatia jaoks ja 24 967 741 eurot Rumeenia jaoks, mis teeb kogusummaks 182 388 893 eurot kulukohustuste assigneeringutena ja maksete assigneeringutena.
Sellest tulenevalt esitas komisjon paranduseelarve projektis (paranduseelarve nr 1/2011 projekt, 14. jaanuar 2011) järgmise ettepaneku:
Arvnäitajad – Solidaarsusfond
Artikkel Punkt
Rubriik
FR
2011. aasta eelarve
Paranduseelarve
nr 1/2011
Uus summa
KA
MA
KA
MA
KA
MA
13 06
Solidaarsusfond
13 06 01
Euroopa Liidu solidaarsusfond – Liikmesriigid
3.2
p.m.
p.m.
178 562 910
178 562 910
178 562 910
178 562 910
13 06 02
Euroopa Liidu Solidaarsusfond — Ühinemisläbirääkimisi pidavad riigid
p.m.
p.m.
3 825 983
3 825 983
3 825 983
3 825 983
Peatükk 13 06 – Kogusumma
p.m.
p.m.
182 388 893
182 388 893
182 388 893
182 388 893
Fondi kasutuselevõtmise ettepanekut esitades algatab komisjon institutsioonidevahelise kokkuleppe punktis 26 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa suuruse kohta.
Vastavalt sisekokkuleppele regionaalarengukomisjoniga tuleks kõnealune komisjon menetlusse kaasata, et pakkuda konstruktiivset toetust ja aidata kaasa ELi solidaarsusfondi rakendamisele.
Pärast taotluste hindamist esitas Euroopa Parlamendi regionaalarengukomisjon fondi kasutuselevõtmise kohta oma seisukoha, mis on esitatud käesolevale raportile lisatud arvamuses.
Sellest lähtudes soovitab raportöör kiita heaks komisjoni ettepaneku võtta vastu käesolevale raportile lisatud otsus.
1.3.2011
REGIONAALARENGUKOMISJONI ARVAMUS
eelarvekomisjonile
ettepaneku kohta võtta vastu Euroopa Parlamendi ja nõukogu otsus Euroopa Liidu solidaarsusfondi kasutuselevõtmise kohta kooskõlas eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktiga 26
( 2011/2021(BUD) )
Arvamuse koostaja: Danuta Maria Hübner
Komisjon teavitas oma ettepanekus võtta vastu Euroopa Parlamendi ja nõukogu otsus ELi solidaarsusfondi kasutuselevõtmise kohta ( KOM(2011)0010 ) parlamenti, et abisaamise taotluste põhjal, mille Poola, Slovakkia, Ungari, Tšehhi Vabariik, Rumeenia ja kandidaatriik Horvaatia esitasid seoses 2010. aasta mais, juunis ja juulis aset leidnud üleujutustest tingitud katastroofidega, teeb komisjon ettepaneku võtta kasutusele ELi solidaarsusfond, hinnates riikidele põhjustatud kahju (eurodes) järgmiselt:
Otsene kahju
Künnisväärtus
(miljonites)
2,5 %-l põhinev summa
6 %-l põhinev summa
Kavandatava abi kogusumma
Poola – 2010. aasta üleujutuskatastroof
2 998 989 248
2 124.920
53 123 000
52 444 155
105 567 155
Slovakkia – 2010. aasta üleujutuskatastroof
561 133 594
378.205
9 455 125
10 975 716
20 430 841
Ungari – 2010. aasta üleujutuskatastroof
719 343 706
590.710
14 767 750
7 718 022
22 485 772
Tšehhi Vabariik – 2010. aasta üleujutuse naaberriik
204 456 041
824.029
5 111 401
5 111 401
Horvaatia – 2010. aasta üleujutuse naaberriik
153 039 303
275.804
3 825 983
3 825 983
Rumeenia – 2010. aasta üleujutuskatastroof
875 757 770
787.935
19 698 375
5 269 366
24 967 741
Kokku
182 388 893
Et vältida asjatuid viivitusi käesoleva meetme vastuvõtmisel, mille eelarvekomisjon kavatseb võimalikult kiiresti vastu võtta, on meil hea meel teatada, et regionaalarengukomisjonil ei ole vastuväiteid Euroopa Liidu solidaarsusfondi kasutuselevõtmisele summas 182 388 893 eurot asjaomaste riikide jaoks vastavalt komisjoni ettepanekule ning kooskõlas 17. mai 2006. aasta institutsioonidevahelise kokkuleppe ja nõukogu määruse (EÜ) nr 2012/2002 sätetega.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
28.2.2011
Lõpphääletuse tulemus
+:
–:
0:
34
Lõpphääletuse ajal kohal olnud liikmed
François Alfonsi, Luís Paulo Alves, Charalampos Angourakis, Jean-Paul Besset, Alain Cadec, Salvatore Caronna, Rosa Estaràs Ferragut, Danuta Maria Hübner, Seán Kelly, Evgeni Kirilov, Constanze Angela Krehl, Ramona Nicole Mănescu, Riikka Manner, Iosif Matula, Erminia Mazzoni, Jan Olbrycht, Wojciech Michał Olejniczak, Markus Pieper, Tomasz Piotr Poręba, Monika Smolková, Georgios Stavrakakis, Nuno Teixeira, Michail Tremopoulos, Lambert van Nistelrooij, Oldřich Vlasák, Kerstin Westphal, Hermann Winkler
Lõpphääletuse ajal kohal olnud asendusliige/asendusliikmed
Karima Delli, Karin Kadenbach, Andrey Kovatchev, Marie-Thérèse Sanchez-Schmid, Patrice Tirolien, Derek Vaughan
Lõpphääletuse ajal kohal olnud asendusliige/asendusliikmed (kodukorra art 187 lg 2)
Stanimir Ilchev
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
31.3.2011
Lõpphääletuse tulemus
+:
–:
0:
24
2
1
Lõpphääletuse ajal kohal olnud liikmed
Marta Andreasen, Francesca Balzani, Reimer Böge, Lajos Bokros, Giovanni Collino, Jean-Luc Dehaene, James Elles, Göran Färm, José Manuel Fernandes, Salvador Garriga Polledo, Carl Haglund, Lucas Hartong, Monika Hohlmeier, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, Claudio Morganti, Nadezhda Neynsky, Miguel Portas, László Surján, Angelika Werthmann, Jacek Włosowicz
Lõpphääletuse ajal kohal olnud asendusliige/asendusliikmed
Gerben-Jan Gerbrandy, Jan Olbrycht, Peter Šťastný
