Tarbijakaitse organisatsioonid tahavad ELi ühtset lähenemist
Tarbijad
2006-10-17 - 17:10
Euroopa tarbijad ja 25 tarbijakaitse lähenemisviisi
Kuigi tarbijakaitse organisatsioonid on olemas kõikides ELi riikides, on tihtilugu nende roll ja eesmärgid erinevad.
Kas ühtne mudel tarbijakaitses on ELis võimalik - sellisele ja muudele küsimustele üritati vastata möödunud nädalal toimunud avalikul kuulamisel Euroopa Parlamendis.
On suur vahe uute ja vanade liikmesriikide tarbijakaitse organisatsioonide vahel, ütles kuulamisel Tšehhi Tarbijakaitse Ühenduse esindaja Karel Pavlik.
Ta märkis, et kui vanade liikmesriikide süsteemid on kujunenud "pikaajalise demokraatliku arengu tulemusel" ja toimivad hästi, siis uute liikmesriikide puhul "pole aega oodata" samasuguse oskusteabe kujunemiseks.
Tarbija õigused ELis ühtsed
Samas nõuab kapitali, toodete ja teenuste vaba liikumine, ostmine ja internetikaubandus Euroopa tarbija kaitsmist.
Riiklikud tarbijakaitseorganisatsioonid ei pruugi jõuda kõige eest ise hoolt kanda.
Kuigi paljud tarbijad ei ole sellest teadlikud, on tarbija õigused ELis juba ühtsed.
Kuulamisel osalenud tarbijakaitseorganisatsioonid nõustusid üksteisega, et vajalik oleks Euroopa-tasandil toimuv koostöö tarbijakaitse organisatsioonide vahel.
Taani Tarbijakaitse Nõukogu esindaja Camilla Hersom nentis: "On oluline, et Euroopa tarbijakaitse organisatsioonid räägiksid ühel häälel."
Soovitakse nõustamissüsteemi
Euroopa Tarbijate Organisatsiooni (BEUC) president Jim Murray märkis, et olulisim on leida Euroopa tasandil toimivad lahendused.
Tema soovitusel võiks toimida nn nõustamissüsteem, kus kogenud partnerid annaksid vähem kogenutele nõu.
Euroopa Parlamendis tegeleb tarbijakaitse küsimustega siseturu ja tarbijakaitse komisjon.
Parlamendiliikmed on rõhutanud vajadust lihtsamate, arusaadavamate ja paremini fokuseeritud seaduste järgi.
Tarbijakaitse seadusandluse kõrval üritab parlament tarbijakaitse elemente juurutada ka muu õigusloome juures, näiteks teenuste direktiivis ja kemikaalide direktiivi REACH puhul.
Viimane vaid tarbijakaitsele pühendatud seadusandlik akt puudutas ebaausaid reklaamivõtteid.
20061017STO11730 Siseturu ja tarbijakaitse komisjoni koduleht Ebaausate reklaamivõtete direktiiv - EP pressiteenistuse pressiteade Euroopa Tarbijate Organisatsiooni koduleht (BEUC)
ET
1
PHOTO
20061017PHT11732.jpg
ET
2
LINK
/activities/expert/committees/presentation.do?committee=1241&language=ET
ET
3
LINK
/omk/SECTION1
ET
4
LINK
http://www.beuc.org/Content/Default.asp?PageID=149&LanguageCode=EN
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
