26.2.2007
RESOLUTSIOONI ETTEPANEK
vastavalt kodukorra artiklile 113
Esitaja(d): Adriana Poli Bortone
Koduvägivald
Euroopa Parlamendi resolutsioon koduvägivalla kohta
Euroopa Parlament ,
–
võttes arvesse kodukorra artiklit 113,
A.
arvestades, et koduvägivalla põhjuseks on väga tihti raske majanduslik olukord;
B.
arvestades, et Euroopa riikide mõnedes piirkondades põhjustab töötus meeleheidet ja hävitab ka inimlikud tunded;
C.
arvestades, et perevägivald viib selleni, et alaealised eraldatakse nende perekondadest ja paigutatakse kasuperedesse või asutustesse, mis ei ole alaealiste kohaseks vastuvõtmiseks alati täiesti sobivad kohad;
D.
arvestades, et kulutused on olulised nii majanduslikust kui ka sotsiaalsest aspektist,
1.
kutsub komisjoni üles kohustama liikmesriike kasutama kõiki võimalusi alaealiste nende perekondades hoidmiseks ja nägema perekondadele ette otsetoetuse, mis oleks samaväärne summaga, mis makstakse asjaomastele asutustele iga nende hoole all oleva alaealise kohta, ning kasutama „laste eestkostjaid”, kelle ülesandeks on jälgida pidevalt alaealiste olukorda toetust saavates perekondades ja anda sellest reeglipäraselt aru.
