Noortemeedia loojad tutvustavad oma arusaama Euroopast
Noorsugu
2008-10-14 - 17:13
15. oktoobrist kui 17. oktoobrini osaleb 200 noort ajakirjanikku Euroopa Liidu 27 liikmesriigist Euroopa Parlamendi poolt korraldatud seminaril Brüsselis.
Teist korda korraldatavate Euroopa noorte meediapäevade raames toimuvad mitmed arutelud ning töörühmades tehakse ka reaalset meediatööd.
Euroopa Parlamendi president Hans-Gert Pöttering annab üle Euroopa Parlamendi ajakirjandusauhinna.
Kolmapäeva õhtul avavad ürituse Euroopa Parlamendi asepresident Alejo Vidal-Quadras ning Euroopa Parlamendi peasekretär Harald Rømer .
Erinevate parlamendi fraktsioonide esimehed väitlevad Euroopa Liidu tuleviku ja liidu majandus- ning sotsiaalpoliitika teemal, ja selle üle, milline peaks olema liidu roll maailmas.
Lisaks saavad noored ajakirjanikud kokku parlamendiliikmetega ning Brüsselis töötavate korrespondentidega.
Õhtul jagavad noortemeedia loojad kogu Euroopast oma ideid ning arusaamu veel ühe arutelu raames.
Neljapäev on meediapäev, mis on täielikult pühendatud reaalsete meediatoodete loomisele.
Alates televisiooni- ja raadioprogrammidest ning lõpetades trüki-, veebi- ja fototoodetega, töötavad osalejad meediaprofessionaalide juhendamisel ning Euroopa Parlamendi saadikute osavõtul erinevate projektide kallal.
Töörühmades tegeletakse erinevate teemadega, nt "Mida rohkem, seda uhkem?" - ELi laienemist puudutav tabloid, "Tuuma-tuuleveskid?" - teledebatt tulevaste energiaallikate ning kliimamuutuste teemal, "EUROpolitan" - Euroopa naisteajakiri ning "Vaba meedia?
Tõde teeb haiget" - kus lahatakse pressivabaduse hetkeolukorda.
Reedel avastavad meedianoored Euroopat.
Päev algab Euroopa Parlamendi ajakirjandusauhinna üleandmisega ning kõnega Euroopa Parlamendi presidendilt Hans-Gert Pötteringilt.
Hiljem tutvuvad osalejad Brüsseli meediamaailma ning poliitikaga.
Oma külaskäikudel Euroopa Komisjoni, Prantsusmaa eesistumise esindusse ning Rahvusvahelisse Pressikeskusesse käsitlevad noored ajakirjanikud selliseid teemasid nagu kodanikuvabadused ning ELi piiridest kaugemale ulatuvad probleemid.
Meediapäevad lõpevad interaktiivse multimeedia õhtuga, mis annab ülevaate Euroopa meedia tulevikust.
20081013IPR39235 Lisateavet Euroopa Noorte Meediapäevade kohta
ET
1
LINK
http://www.youthmediadays.eu
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
