LÕPLIK
A6-0185/2006
16.5.2006
RAPORT
Ühenduse finantshuvide kaitse ja pettusevastane võitlus – 2004. aasta aruanne
(2005/2184(INI))
Eelarvekontrollikomisjon
Raportöör:
Herbert Bösch
PE 371.907v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA..........................................................................................................................................14
MENETLUS..............................................................................................................................25
EUROOPA PARLAMENDI RESOLUTSIOONI ETTEPANEK
Ühenduse finantshuvide kaitse ja pettusevastane võitlus – 2004. aasta aruanne
( 2005/2184(INI) )
Euroopa Parlament ,
– võttes arvesse oma resolutsioone komisjoni ja Euroopa Pettustevastase Ameti (OLAF) varasemate aastaaruannete kohta;
– võttes arvesse komisjoni 19. juuli 2005. aasta aruannet nõukogule ja Euroopa Parlamendile pealkirjaga „Ühenduse finantshuvide kaitse – Pettusevastane võitlus – 2004. aasta aruanne“ ( KOM(2005)0323 ), kaasa arvatud lisasid ( SEK(2005)0973 , SEK(2005)0974 );
– võttes arvesse OLAFi täiendavat tegevusaruannet ajavahemiku juuli – detsember 2004 kohta
http://europa.eu.int/comm/anti_fraud/reports/olaf/2004/en.pdf ;
– võttes arvesse Euroopa Kontrollikoja aastaaruannet 2004. eelarveaasta eelarve täitmise kohta
ELT C 301, 30.11.2005, lk 1. ;
– võttes arvesse EÜ asutamislepingu artikli 276 lõiget 3 ja artikli 280 lõiget 5;
– võttes arvesse kodukorra artiklit 45;
– võttes arvesse eelarvekontrollikomisjoni raportit ( A6‑0185/2006 ),
Teatatud eeskirjade eiramisjuhtude ja pettuste maht
1. tervitab, et komisjoni finantshuvide kaitse aastaaruande ja OLAFi tegevusaruande aruandeperioodid on lõpuks üksteisega kohandatud ning seeläbi on nende võrreldavust parandatud;
2. märgib, et 2004. aastal teatasid liikmesriigid omavahendite, põllumajanduse ja struktuuripoliitika valdkondades eeskirjade eiramisjuhtudest ja pettustest kokku ligikaudu 982,3 miljoni euro väärtuses (2003. aastal: 922 miljonit eurot, 2002. aastal: 1,15 miljardit eurot); liikmesriikide poolt Brüsselisse edastatud arvnäitajaid on võimalik liigendada järgnevalt:
– omavahendid: 205,7 miljonit eurot (2003. aastal: 269,9 miljonit eurot, 2002. aastal: 341,9 miljonit eurot);
– Euroopa Põllumajanduse Arendus- ja Tagatisfondi (EAGGF) tagatisrahastu: 82,1 miljonit eurot (2003. aastal: 169,7 miljonit eurot, 2002. aastal: 198,1 miljonit eurot);
– struktuuripoliitika meetmed: 694,5 miljonit eurot (2003. aastal: 482,2 miljonit eurot, 2002. aastal: 614,1 miljonit eurot);
3. rõhutab, et teatatud kahjude mahu kõikumistele aastast aastasse ei tohi omistada ülemäärast tähendust ja et seda võivad mõjutada arvukad tegurid;
4. peab täiesti vastuvõetamatuks, et on ikka veel vanu liikmesriike (Saksamaa, Kreeka ja Hispaania), mis ei edasta teavet eeskirjade eiramisjuhtude kohta komisjonile elektrooniliselt, et teave on puudulik ja et edastamisel esineb mitmeaastaseid viivitusi;
5. märgib, et omavahendite valdkonnas on teatatud kahjude maht vähenenud 269,9 miljonilt eurolt (2003. aasta) 205,7 miljoni euroni (2004. aasta); kõige enam pettusi esines sigarettide, telerite ja suhkru osas; Belgias (+58%), Rootsis (+36%) ja Prantsusmaal (+30%) on juhtude arv tunduvalt suurenenud; 54,8 miljonit eurot (27%) on juba tagasi saadud;
6. märgib, et põllumajanduskulude valdkonnas on teatatud kahjude maht vähenenud enam kui 50%: 169,7 miljonilt eurolt (2003. aasta) 82,1 miljoni euroni (2004. aasta); kahetseb, et juhtudest teatamise valmisolek väheneb koos toetuste summa suurenemisega; kritiseerib jätkuvalt, et Saksamaa, Kreeka ja Hispaania ei ole ikka veel kasutusele võtnud elektroonilist teavitamise süsteemi; lisaks sellele ei täida eelkõige Saksamaa ja Holland kohustust edastada eeskirjade tuvastatud eiramisjuhtudega seotud füüsiliste ja juriidiliste isikute andmed;
7. tõstab siiski esile, et pikemas perspektiivis näitab kahjude maht EAGGF valdkonnas selgelt vähenevat tendentsi, samal ajal kui struktuurifondide valdkonnas on täheldatav tugev tõus; nii moodustas näiteks teatatud kahjude maht 2000. aastal EAGGF valdkonnas veel 474,6 miljonit eurot, samal ajal kui struktuurifondides oli see 2000. aastal vaid 114,2 miljonit eurot; vahepealsel ajal on mõlema valdkonna suhteline tähtsus pettuste statistikas peaaegu vastupidiseks muutunud;
8. rõhutab, et väheneva tendentsiga arvnäitajaid põllumajandusvaldkonnas on võimalik seletada ka integreeritud haldus- ja kontrollisüsteemi (IACS) hea toimimisega; nõuab seetõttu selle süsteemi kohaldamist kõikides liikmesriikides; peab kahetsusväärseks, et vastavalt Euroopa Kontrollikoja 2004. aasta aruande punktile 4.8 ei ole Kreekas enam kui seitse aastat pärast süsteemi täieliku rakendamise tähtaega integreeritud haldus- ja kontrollisüsteemi veel täiel määral rakendatud; märgib, et Kreeka valitsus on need väited ümber lükanud ja peab alates 2005. aasta novembrist komisjoniga läbirääkimisi küsimuse lahendamiseks;
9. juhib tähelepanu, et enam kui 65% kahjusummast jaguneb Hispaania (35 miljonit eurot) ja Saksamaa (19 miljonit eurot) vahel; eriti palju esines eeskirjade eiramisjuhte otsetoetuste (29 miljonit eurot: eelkõige fiktiivsete pindalade teatamise kaudu), eksporditoetuste (21 miljonit eurot: sageli kasutati võltsitud tollidokumente) ja turustamistoetuste meetmete (20 miljonit eurot: eriti palju esines pettusi tsitrusviljade ja värske köögivilja osas) puhul;
10. juhib tähelepanu, et 2004. aastal tõusis jällegi tugevalt kahjude maht struktuuripoliitika meetmete osas: 482,2 miljonilt eurolt (2003. aasta) 694,5 miljoni euroni (2004. aasta, kaasa arvatud ühtekuuluvusfondiga seotud 163 miljonit eurot); üldjuhul teatatakse 86% eeskirjade eiramisjuhtudest alles kaks aastat pärast nende avastamist; struktuurifondi 532 miljoni euro suurusest kahjude mahust oli 485 miljonit eurot seotud Euroopa Regionaalarengu Fondiga; Itaaliast (194,9 miljonit eurot), Saksamaalt (127,5 miljonit eurot) ja Kreekast (112 miljonit eurot) teatatud kahjusummad moodustavad 81,6% teatatud kahjusummast; eeskirjade eiramisjuhtude kõige sagedasemateks põhjusteks olid puudulikult rakendatud meetmed ning lepingusätete rikkumine;
11. on sellega seoses seisukohal, et 2005. aasta aruandeperioodil tuleks erilist tähelepanu pöörata eeskirjade eiramisjuhtudele struktuuripoliitika meetmete valdkonnas;
12. võtab teadmiseks, aga ei mõista
Vt komisjoni talituste töödokumenti SEK(2005)0974 , tabelid 1.2. ja 1.8. , et Saksamaa ei täida põllumajandus- ja struktuuriliste kulude valdkonnas täies ulatuses eeskirjade tuvastatud eiramisjuhtudest aruandluskohustust ja esitas ainult kolmel juhul kokku 1798 teatatud juhust andmed osalenud isikute või firmade kohta; märgib lisaks sellele, et Holland ei täida teatamiskohustust põllumajanduskulude valdkonnas ja esitas ainult ühel juhul 307 teatatud juhust andmed osalenud isikute või firmade kohta;
13. ootab seetõttu komisjonilt enne 1. novembrit 2006 aruannet selle kohta, milliseid abinõusid on komisjon tarvitusele võtnud, et sundida asjaomaseid liikmesriike oma lepingulisi kohustusi täitma;
14. juhib tähelepanu, et aastatel 2002 – 2004 esines ühinemiseelse abi kasutamisel eeskirjade eiramisjuhte (sh kõik liikmesriikide, ELi ja muude toetajate rahastamisallikad) 2380 miljoni euro väärtuses: PHARE puhul ulatus kahjude maht 1118 miljoni euroni, ISPA puhul 1105 miljoni euroni ja SAPARDi puhul 158 miljoni euroni; eriti puudutas see meetmeid, mille puhul abikõlblikud kulud jäid vahemikku 100 000 eurot kuni 1 miljon eurot; samuti avastati enamik eeskirjade eiramisjuhtusid haldus- ja finantskontrollide käigus;
15. võtab murega teadmiseks, et ühinemiseelse abi puhul ei olnud komisjonil 90% kõikidest teatatud juhtudest võimalik teada saada, millist liiki olid eeskirjade avastatud eiramisjuhud, millised summad suudeti tagasi saada ja millised summad tuleb veel sisse nõuda; komisjon peab selle põhjuseks asjaomaste riikide puuduvaid kogemusi; jagab Euroopa Kontrollikoja 2004. aastaaruande punktis 8.9 väljendatud arvamust, et rahaliste vahendite eraldamiseks tuleks anda nõusolek ainult juhul, kui riigil on tulemuslik haldussuutlikkus;
OLAFi täiendav tegevusaruanne ajavahemiku juuli – detsember 2004 kohta
16. märgib, et OLAF registreeris aruandeperioodil 720 uut juhtu ja et kõikide 31. detsembril 2004. aastal veel lõpetamata juurdluste raames käsitletavate juhtude finantsmõju hinnatakse 1225 miljonile eurole; aruandeperioodi lõpu seisuga oli läbivaatamisel 195 juhtu, 469 puhul algatati uurimine ja 655 juhul osutusid vajalikuks järelmeetmed;
17. märgib lisaks, et kõikide juhtude, mille osas OLAF oli aruandeperioodi lõpuks (31. detsember 2004) algatanud järelmeetmeid, kahjusumma ulatus 1780 miljoni euroni
Kõikide OLAFi ja tema eelkäijaorganisatsiooni poolt uuritud juhtude finantskahju hinnatakse ligikaudu 5800 miljonile eurole. ; järelmeetmed puudutasid eelkõige käibemaksu valdkonda, struktuuripoliitika meetmeid ning välisabi ja otsetoetusi;
18. kutsub OLAFit üles teavitama Euroopa Parlamenti järgmises tegevusaruandes, kuidas lõppes komisjoni ja liikmesriikide poolt OLAFi juurdluste alusel algatatud administratiivne, rahandusalane ja karistusõiguslik järelmeede;
19. tervitab, et OLAF suutis saadud teabe hindamisperioodi 3,5 kuuni lühendada; samuti suudeti juurdluste kestust lühendada 30 kuult (2000. aasta) 23 kuuni (2004. aasta); teabeallikaks on 32,6% juhtudest informaatorid, 30,6% juhtudest edastab teabe komisjon ja 15,7% juhtudest tuleb teave liikmesriikidelt;
20. märgib, et vanade liikmesriikide osas laekus enamik juhtudest Itaaliast, Saksamaalt ja Belgiast, uute liikmesriikide, kandidaat- ja liituvate riikide osas Rumeeniast ja Poolast ning kolmandate riikide osas Aasiast ja teistest Euroopa riikidest;
21. rõhutab, et eriti palju pettusi esines tolli, põllumajanduse ja välisabi valdkonnas;
22. tervitab, et nüüd kasutatakse süstemaatiliselt võimalust ilmselt alusetute süüdistuste (Prima Facie Non-Cases) korral kohe alguses juurdlusest loobuda; kutsub OLAFi järelevalvekomiteed üles analüüsima kõnealust uut tava järgmises aastaaruandes;
23. võtab teadmiseks, et nn vanade juhtude töörühm (Task Force „Old Cases”) esitas 2004. aasta oktoobris vahearuande 215 juhu kohta (ajavahemik 1992. aastast kuni 1999. aastani); 206 kõnealust juhtu lõppesid kohtumenetlusega; palub OLAFi direktoril anda sellest aru eelarvekontrollikomisjonis;
OLAFi määruse muutmise ettevalmistamine
24. võtab teadmiseks, et kolm asjaomast institutsiooni (Euroopa Parlament, nõukogu ja komisjon) jõudsid 7. veebruaril 2006. aastal kokkuleppele OLAFi direktori ametikoha täitmise osas ja et 14. veebruaril 2006. aastal nimetas komisjon direktori ametisse;
25. kritiseerib, et OLAFi direktori ametisse nimetamine võttis ebamõistlikult kaua aega ja et menetlusel oli puudusi, mida tuleb järgmisel korral vältida;
26. juhib tähelepanu, et alates 2003. aastast on toimunud tulemusteta arutelud pettusevastast võitlust käsitlevate õigusaktide parandamise teemal, ning kordab, et Euroopa Parlament soovib kõnealuse ülesande täitmisel aktiivselt osaleda;
27. rõhutab, et Euroopa Parlament ei nõustu ühegi ettepanekuga, mis piiraks tema seniseid õigusi;
28. ootab, et uus ettepanek Euroopa Parlamendi ja nõukogu 25. mai 1999. aasta määruse (EÜ) nr 1073/1999, mis käsitleb Euroopa Pettustevastase Ameti (OLAF) juurdlusi
EÜT L 136, 31.5.1999, lk 1. , kohta esitatakse Euroopa Parlamendile veel enne 1. juulit 2006;
29. tervitab ja toetab sellega seoses Euroopa Kontrollikoja arvamuse nr 8/2005
Euroopa Kontrollikoja arvamus nr 8/2005 Euroopa Parlamendi ja nõukogu määruse ettepaneku kohta vastastikuse haldusabi osas ühenduse finantshuvide kaitseks pettuste ja muu ebaseadusliku tegevuse vastu, ELT C 313, 9.12.2005, lk 1. punktis 36 sisalduvat soovitust lihtsustada ja konsolideerida hetkel kehtivad pettusevastast võitlust käsitlevad õigusaktid ning kõrvaldada selle raames praegused nõrgad kohad;
30. pooldab eriti OLAFi kõikide juurdlusõiguste koondamist ühteainsasse määrusesse;
31. soovitab sellel eesmärgil ajakohastada nõukogu 11. novembri 1996. aasta määruse (EÜ, Euratom) nr 2185/96, mis käsitleb komisjoni tehtavat kohapealset kontrolli ja inspekteerimist, et kaitsta Euroopa ühenduste finantshuve pettuste ja igasuguse muu eeskirjade eiramiste eest
ELT L 292, 15.11.1996, lk 2. , sätted ja integreerida need määrusesse (EÜ) nr 1073/1999; ootab komisjonilt vastavaid ettepanekuid;
32. kutsub komisjoni lisaks üles esitama Euroopa Kohtu asjakohaste lahendite valguses ettepanekuid vajalike muudatuste tegemiseks nõukogu 18. detsembri 1995. aasta määruses (EÜ, Euratom) nr 2988/95 Euroopa ühenduste finantshuvide kaitse kohta
ELT L 312, 23.12.1995, lk 1. ; tuletab meelde, et kõnealused muudatused tuleb nüüdsest vastu võtta kaasotsustamismenetluse raames;
33. kutsub komisjoni üles kontrollima, kas ja millises ulatuses oleks võimalik arvestada määruse (EÜ, Euratom) nr 2988/95 läbivaatamisel määruse ettepanekus vastastikuse haldusabi kohta ühenduse finantshuvide kaitseks kelmuste ja muu ebaseadusliku tegevuse vastu
Komisjoni ettepanek, 20. juuli 2004, Euroopa Parlamendi ja nõukogu määruse kohta vastastikuse haldusabi kohta ühenduse finantshuvide kaitseks kelmuste ja muu ebaseadusliku tegevuse vastu ( KOM(2004)0509 ). sätestatud komisjoni ja OLAFi pädevusi käibemaksupettuste vastu võitlemisel;
34. tervitab Euroopa Kontrollikoja eriaruande nr 1/2005 punkti II järeldust, et OLAFi kui iseseisvalt juurdlusi läbiviiva, kuid oma teiste ülesannete kohta komisjonile aruandeid esitava ameti "hübriidne staatus" ei ole juurdluste sõltumatust negatiivselt mõjutanud
Euroopa Kontrollikoja eriaruanne nr 1/2005 Euroopa Pettustevastase Ameti (OLAF) juhtimise kohta koos komisjoni vastustega, ELT C 202, 18.8.2005, lk 3. ; rõhutab, et juurdluste sõltumatuse tagamine on OLAFi järelevalvekomitee ülesanne
Vt. määruse (EÜ) nr 1073/1999 artikli 11 lõike 1 punkti 1. ;
35. juhib siiski tähelepanu Euroopa Kontrollikoja eriaruande nr 1/2005 punkti 93 järeldusele, mille kohaselt tuleks OLAFi järelevalvekomitee roll uuesti üle vaadata, vältimaks igasugust käimasolevatesse juurdlustesse sekkumise riski;
OLAFi juurdlused ja põhiõiguste kaitse
36. võtab murega teadmiseks esimese astme kohtu 6. aprilli 2006. aasta IRELA-afääriga seotud otsuse
Kohtuasi T-309/03, Camós Grau vs Euroopa Komisjon (pole veel EKLis avaldatud). , kus komisjoni kohustati maksma ametnikule kahjutasu;
37. võtab teadmiseks kohtu järeldused, mille kohaselt tegutses OLAF juurdluste läbiviimisel ja uuringuaruande koostamisel ebaseaduslikult, rikkudes tõsiselt ja ilmselt erapooletuse nõuet;
38. peab selle otsuse põhjal OLAFi järelevalvekomitee hinnangut põhjendatuks, kes on pidevalt suure järjekindlusega rõhutanud põhiõiguste tagamise vajalikkust ja on osutanud, et see on eeltingimus OLAFi tõhusate juurdluste läbiviimiseks, mille tulemusi tuleb vajaduse korral kohtus kasutada;
39. tuletab meelde Euroopa Kontrollikoja eriaruande nr 1/2005 punkti IX seisukohta, et käimasolevate juurdluste õiguspärasuse ja uurimise all olevate isikute põhiõiguste respekteerimise sõltumatu kontroll ei ole tagatud;
40. on seisukohal, et OLAF peab tegema Euroopa ombudsmani ja Euroopa andmekaitseinspektoriga usalduslikku koostööd;
41. tõstab esile, et Euroopa Liidu avaliku teenistuse kohtu asutamine parandab tunduvalt ameti ühenduse ametnike ja teenistujatega seotud juurdluste kohtuliku kontrolli võimalusi;
42. ootab, et ameti direktor hoolitseks ameti teenistujate teostatavate juurdluste kvaliteedi range järelevalve eest;
OLAFi töö prioriteedid ja perspektiivid
43. tuletab meelde, et ka OLAFi suhtes kehtib subsidiaarsuse põhimõte, seega nõue keskenduda valdkondadele, mis ei kuulu liikmesriikide asutuste pädevusse (asutuste ja institutsioonide sisejuurdlused ja komisjoni poolt otseselt hallatavate toetustega seotud juurdlused) või kus nad ei tee omal algatusel piisavaid jõupingutusi;
44. toetab Euroopa Kontrollikoja eriaruande nr 8/2005 punkti 37 soovitust suunata OLAFi tegevus juurdlusfunktsiooni täitmisele;
45. tuletab meelde Euroopa Kontrollikoja eriaruande nr 1/2005 punkti 76 järeldust, et toetus-ja kooskõlastustegevuste juurdlustega võrdsetena käsitlemine, nagu OLAF seda praegu teeb, muudab ressursside kontrolli keeruliseks; ootab, et OLAFi tippjuhid hoolitsevad tulevikus ülesannete selge jaotuse eest, mis peab ka korralduslikust aspektist olema esimesel pilgul arusaadav;
46. tervitab, et kontrollikoja mainitud soovitused kattuvad seisukohaga, mille Euroopa Parlament sõnastas juba 4. detsembri 2003. aasta resolutsioonis, mis käsitleb komisjoni raportit Euroopa Pettustevastase Ameti (OLAF) tegevuse hindamise kohta
ELT C 89 E, 14.4.2004, lk 153. ; on kontrollikojaga ühel meelel ka selles, et OLAFi kooskõlastusfunktsiooni laiendamine liikmesriikide asutuste suhtes ei tohi toimuda ameti juurdlusalase töö arvelt;
Sigarettide salakaubaveo ja võltstoodete turustamise vastane võitlus
47. juhib tähelepanu, et liikmesriikide hinnangu kohaselt laekus 2004. aastal sigarettide salakaubaveo tõttu ligikaudu 418,5 miljonit eurot vähem omavahendeid ja et kahju kogusumma võib olla veel väga palju suurem; võtab kohkumusega teadmiseks, et see tähendab 2003. aastaga võrreldes kahjusumma kahekordistumist (2003. aasta: ligikaudu 200 miljonit eurot)
Nende arvnäitajate puhul on tegemist hinnangutega.
Arvestus põhineb 24 liikmesriigi poolt teatatud juhtudel konfiskeeritud sigarettide kohta.
Lisaks lähtub OLAF sellest, et ainult 10% salakaubast saadakse kätte.
. ;
48. märgib, et 2004. aastal konfiskeerisid pädevad asutused enam kui 3,5 miljardit sigaretti ning et salakaubaveo ja võltstoodete turustamise probleem on alates 2001. aastast tunduvalt teravamaks muutunud;
49. rõhutab, et OLAF hindab alates 2000. aastast sigarettide salakaubaveo ja võltstoodete turustamise tõttu tekkinud finantskahju suuruseks 1317 miljonit eurot;
50. on teadlik, et eriti kannatavad sigarettide suureneva salakaubaveo tõttu Euroopa Liidu idapoolse välispiiri ääres asuvad uued liikmesriigid;
51. rõhutab sellega seoses uuesti komisjoni (koos Belgia, Saksamaa, Kreeka, Hispaania, Prantsusmaa, Itaalia, Luksemburgi, Hollandi, Portugali ja Soomega) ja Philip Morris International (PMI) vahel sõlmitud sigarettide salakaubaveo tõkestamise kokkuleppe tähtsust; kiidab komisjoni ja OLAFi edukat koostööd ja tervitab OLAFi töörühma otsustava tähtsusega operatiivset toetust sigarettide salakaubaveo tõkestamisel; kokkulepe näeb ette meetmed sigarettide salakaubaveo pikaajaliseks ennetamiseks ning samal ajal tehakse katse lahendada ühenduse ja PMI vahelisi vaidlusküsimusi; lisaks sellele maksab PMI 12-aastase perioodi jooksul ühendusele ja liikmesriikidele ligikaudu 1,25 miljardit USA dollarit;
52. märgib rõõmuga, et alates kokkuleppe sõlmimisest on sellele alla kirjutanud järgnevad riigid: Taani Kuningriik, Iirimaa, Läti Vabariik, Leedu Vabariik, Malta Vabariik, Austria Vabariik, Slovaki Vabariik, Sloveenia Vabariik, Tšehhi Vabariik, Ungari Vabariik ja Küprose Vabariik;
53. kutsub ka ülejäänud liikmesriike (Eesti Vabariik, Rootsi Kuningriik ja Ühendatud Kuningriik) üles kokkuleppele võimalikult kiiresti alla kirjutama;
54. kahetseb, et komisjon ei ole seni suutnud PMI poolt kokkuleppe alusel tasutud makseid otstarbekalt kasutada; peab vastuvõetamatuks, et liikmesriikidele tehti suuremaid, tingimustega sidumata ülekandeid; selline toimimisviis on vastuolus kokkuleppes sätestatud kavatsusega kasutada kõnealuseid summasid pettusevastase võitluse meetmete jaoks, mis on sigarettide salakaubaveo ja kaubamärgi piraatluse tõkestamisel esmatähtsad;
55. kutsub liikmesriike ja komisjoni üles kasutama PMI poolt sooritatud makseid sigarettide salakaubaveo, kaasa arvatud võltsimine, ennetamise ja selle vastu võitlemise meetmete rahastamiseks;
56. kutsub komisjoni üles tegema ettepanekuid kõnealuste tulude olulise osa kasutamiseks ja esitama vajadusel paranduseelarve eelnõu ning ettepanekud vastavate õiguslike aluste kohta; kutsub komisjoni üles esitama Euroopa Parlamendile 1. detsembriks 2006 raporti kokkuleppe raames laekunud summade ning nende jagamise ja kasutamise kohta;
57. on seisukohal, et kokkulepe PMIga on nii kaugeleulatuva tähtsusega, et OLAF ja komisjon peaksid tegema kõik, et sõlmida sarnased kokkulepped teiste rahvusvaheliste sigaretitootjatega; kutsub OLAFit üles andma antud valdkonnas tehtud edusammudest aru 1. detsembriks 2006;
58. kutsub komisjoni lisaks üles teavitama Euroopa Parlamenti 1. detsembriks 2006 edusammudest läbirääkimistel WHO tubaka tarbimise leviku vähendamise raamkonventsiooni ja võimalike protokollide üle;
59. tõstab esile, et omistab sigarettide salakaubaveo ja võltstoodete turustamise küsimusele nii suure tähtsuse, et esitab selle kohta enda raporti; lisaks tellitakse uuring, mis peab käsitlema sigarettide salakaubaveo ja võltstoodete turustamise tähendust ühenduse omavahendite aspektist;
Käibemaksupettuste vastane võitlus
60. on äärmiselt mures finantskahju tõttu, mida tekitavad nn karussellitehingud; nii arvutas Saksamaa Majandusuuringute Instituut saamatajäänud riiklike käibemaksutulude summaks 2003. aastast 2005. aastani 17 000 kuni 18 000 miljonit eurot aastas; liikmesriigid lähtuvad üldistatult sellest, et kaotavad igal aastal ligikaudu 10% käibemaksutuludest; sealjuures on saamatajäänud tulu põhjuseks ühe kolmandiku ulatuses piiriülesed karussellitehingud;
61. tuletab meelde, et käibemaksu omavahendite kogumisel on võimalik kaasata ainult tegelikud tulud;
62. tervitab, et kontrollikoda
Vt Euroopa Kontrollikoja 2006. aasta tööprogrammi, 10.1.2006, lk 3. hakkab kontrollima haldusasutuste koostööd käibemaksu kohaldamisel ühendusesiseses kaubanduses, kaasa arvatud käibemaksupettuste vastane võitlus nn karussellitehingute puhul
Kontrollimise aluseks on nõukogu määruse (EÜ) nr 1798/2003, 7. oktoober 2003, halduskoostöö kohta käibemaksu valdkonnas ja määruse (EMÜ) nr 218/92 kehtetuks tunnistamise kohta rakendamine, ELT L 264, 15.10.2003, lk 1.
Muudetud nõukogu määrusega (EÜ) nr 885/2004, 26. aprill 2004 (ELT L 168, 1.5.2004, lk 1). ;
63. tervitab samuti, et komisjon on tellinud uuringu käibemaksupettuste vastase võitluse kohta ja kutsub komisjoni üles edastama pärast valmimist eelarvekontrollikomisjonile selle koopia;
Sisepoliitikavaldkonnad
64. märgib murega, et Euroopa Kontrollikoda juhib 2004. aastaaruande punktis 6.4 jällegi – nagu juba aastaid – tähelepanu järelevalve- ja kontrollisüsteemide nõrkadele kohtadele sisepoliitikavaldkondades, mis viivad selleni, et toetusesaajate tasandil jäävad vead õigeaegselt avastamata; samal ajal on kontrollimiste arv 2004. aastal 2003. aastaga võrreldes vähenenud; kutsub komisjoni üles tegema ettepaneku, kuidas kõnealused nõrgad kohad kõrvaldada;
Euroopa Parlamendi 7. juuni 2005. aasta resolutsioonile ühenduste finantshuvide kaitse ja pettusevastase võitluse kohta järgnevad komisjoni meetmed
P6_TA(2005)0218 .
65. võtab teadmiseks, et komisjon esitab lähitulevikus raporti „mustade nimekirjade” kohaldamise kohta põllumajandusvaldkonnas; kutsub komisjoni üles edastama Euroopa Parlamendi eelarvekontrollikomisjonile koopia;
66. võtab teadmiseks komisjoni vastuse resolutsiooni punktile 25, mis käsitleb ülemäära või vääralt makstud vahendite sissenõudmist ; peab seda siiski ebarahuldavaks; juhib seetõttu tähelepanu järgnevale:
· kõnealuses valdkonnas on edu saavutatud suures osas tänu Euroopa Parlamendi survele;
· Euroopa Parlament peab antud küsimust väga tähtsaks ja koostab seetõttu sellel teemal oma raporti;
· tervitab, et komisjon kontrollis 2004. aastal pisteliselt liikmesriikide sissenõudmismenetlusi; tervitab sellega seoses samuti, et komisjon lükkas tagasi 50% tagastamisnõuete vähendamise taotlustest; see vastab 35,46 miljonile eurole, mille liikmesriigid peavad sisse nõudma;
· põllumajandusvaldkonnas tuleb 2004. aastast sisse nõuda veel 63,76 miljonit eurot; lisanduvad eelmiste aastate võlad summas 2078 miljonit eurot; 811 miljoni euro suuruse summa kohta on käimas kohtumenetlused;
· struktuurifondide valdkonnas tuleb 2004. aastast sisse nõuda veel 357,4 miljonit eurot (pluss 40,5 miljonit ühtekuuluvusfondidest); lisanduvad eelmiste aastate võlad summas 689,2 miljonit eurot;
· rõhutab liikmesriikide esmast vastutust saamatajäänud eelarvevahendite kiire ja tõhusa sissenõudmise eest; kahetseb, et liikmesriigid on kõnealuse vastutusega seni üksnes ebapiisavalt toime tulnud ja täidavad eriti aruandekohustust komisjoni ees vaid lünklikult;
· küsib, milline on liikmesriikide reageering komisjoni kirjadele, mille alusel peavad liikmesriigid põllumajandusvaldkonnas sisse nõudma 650 miljonit eurot
Vt eespool nimetatud 7. juuni 2005. aasta resolutsiooni punkti 16. ;
· küsib lisaks sellele, kas OLAF ning põllumajanduse ja maaelu arengu peadirektoraat (DG AGRI) on kokku leppinud tööjaotuses, mille kohaselt hakkab OLAF tulevikus vastutama juurdluste eest ning vahendite sissenõudmise eest hakkab vastutama DG AGRI
Vt eespool nimetatud 7. juuni 2005. aasta resolutsiooni punkti 10. ;
67. kritiseerib, et komisjon on jätnud 2005. aasta 1. septembriks esitamata kõikide alates 2000. aastast riigihangete asutustega sõlmitud lepingute nimekirja; kõnealune nimekiri peaks samuti sisaldama andmeid lepinguperioodi, hankemenetluse ja vastavate maksete suuruse kohta;
68. tuletab OLAFile meelde, vastavalt dialoogivalmidusele, millest ta andis märku 30. juuni 2005. aasta kirjas, jätkata 2004. aasta novembris alustatud dialoogi küsimuse kohta, millisele teabele on Euroopa Parlamendil võimalik oma tööga seonduvalt juurde pääseda; eesmärgiks on leida tee vastavalt õigusaktidele, eelkõige vastavalt OLAFi määruse artikli 12 lõikele 3 Euroopa Parlamendi kontrolliõiguste teostamiseks ja säilitada samal ajal OLAFi juurdluste konfidentsiaalsus; ootab, et OLAF esitaks eelarvekontrollikomisjonile 1. septembriks 2006 kirjalikud ettepanekud;
69. kritiseerib, et komisjon ei ole tänase päevani esitanud vahearuannet „Eurostat Task Force“ kohta, kuigi sellest on korduvalt teada antud; ootab, et see esitatakse enne 1. juulit 2006;
70. kahetseb, et komisjon ei ole senini koostanud ülevaadet, millest nähtuks, millised rahvusvahelised nõustamisettevõtted on komisjoni jaoks otsetoetuste valdkondades töötanud
Vt eespool nimetatud 7. juuni 2005. aasta resolutsiooni punkti 73. ; ootab nüüd ülevaadet 1. novembriks 2006; kutsub komisjoni samal ajal üles avaldama liikmesriikidele survet teabe edastamiseks kaudsete kulude valdkonnas;
71. on rahulolematu komisjoni ebaselge teabega, mis puudutab Berlaymonti hoonete renoveerimist; küsib, kas on esinenud eeskirjade eiramisjuhte kolmandate isikute poolt ja milliseid haldusmeetmeid komisjonisiseselt võeti;
72. avaldab sügavat muret teadete üle väidetavalt liiga kõrgete rendihindade kohta, mida Euroopa Parlament on maksnud Strasbourg’i linnale seoses parlamendihoonetega SDM ja WIC, ning nimetatud hoonete liiga kõrgete ostuhindade kohta; on kindlalt otsustanud neid väiteid kontrollida, uurides kõnealust küsimust aktiivselt ning kiirel, rangel ja läbipaistval viisil, et tagada Euroopa Liidu ja Euroopa maksumaksjate huvide piisav kaitse;
73. tervitab, et komisjon peatas 2005. aasta lõpuks tapmisele saadetavate elusloomade eksporditoetused ; võtab samal ajal teadmiseks, et 2004. aastal vääralt makstud eksporditoetused summas 218 560 eurot tuleb veel sisse nõuda (2003: 58 680 eurot);
Erinevad üksikteemad
74. tervitab Euroopa Ühenduste Kohtu 13. septembri 2005. aasta otsuse
Kohtuasi C-176/03, komisjon vs nõukogu (pole veel EKLis avaldatud). alusel taaskäivitunud arutelu Euroopa seadusandja pädevuste osas kriminaalõiguse valdkonnas; rõhutab, et peab vastupidiselt komisjoni lähenemisviisile
Vt komisjoni teatist Euroopa Parlamendile ja nõukogule Euroopa Kohtu 13. septembri 2005. aasta otsuse tagajärgede kohta (C-176/03, komisjon versus nõukogu) (KOM (2005)0583). vajalikuks käimasolevate seadusandlike ettepanekute ükshaaval kontrollimist; jääb arvamusele, et direktiivi eelnõu ühenduse finantshuvide kriminaalõigusliku kaitse kohta peab tuginema EÜ asutamislepingu artiklile 280
Vt Euroopa Parlamendi 29. novembri 2001. aasta õigusloomega seotud resolutsiooni ühenduse finantshuvide kaitsmist kriminaalõigusega käsitleva Euroopa Parlamendi ja nõukogu direktiivi ettepaneku kohta, EÜT C 153, 27.6.2002, lk 253 ning eespool nimetatud 4. detsembri 2003. aasta resolutsiooni. ; kutsub nõukogu üles loobuma tõrjuvast hoiakust ühenduse finantshuvide kaitse tugevdamise suhtes kriminaalõiguslike meetmete abil ja alustama esimest lugemist;
o
o o
75. tunneb muret, et praegu olemasoleva linnugripiohu taustal on linnuliha illegaalne import Euroopa Liidu jaoks keelatud maadest (eelkõige Hiinast) uueks jälgitavaks trendiks; kutsub komisjoni üles edastama Euroopa Parlamendile 31. oktoobriks 2006 üksikasjaliku teabe pettuste kohta linnuliha importimisel, millest on teatatud alates 2004. aasta algusest toidu- ja söödaalase kiirhoiatussüsteemi (RASFF) vahendusel; kutsub komisjoni ja OLAFit üles võimalikult kiiresti võtma vajalikke meetmeid;
76. teeb presidendile ülesandeks edastada käesolev resolutsioon nõukogule, komisjonile, Euroopa Kohtule, Euroopa Kontrollikojale, OLAFi järelevalvekomiteele ja OLAFile.
LISA
LISA 1 – Traditsioonilised omavahendid: Liikmesriikide poolt
Liikmesriigid peavad vastavalt 22. mai 2000. aasta määruse 1150/2000 artikli 6 lõikes 5 sätestatud ühenduse kohustusele teatama kõikidest 10 000 eurot ületavatest pettustest ja eeskirjade eiramistest. komisjonile teatatud pettuste ja eeskirjade eiramiste arv perioodil 2000 – 2004 (ajakohastatud 13.4.2005, summad eurodes)
LISA 2 – Traditsioonilised omavahendid: Liikmesriikide poolt teatatud pettuste ja eeskirjade eiramiste arv 2004. aastal (ajakohastatud 13.4.2005, summad eurodes)
LISA 6
STRUKTUURIMEETMED
LIIKMESRIIKIDE POOLT PERIOODIL 1998 – 2004 TEATATUD EESKIRJADE EIRAMISED
Aasta
Arv
Summa (x € 1,000)
Kogu eelarve (x € 1,000,000)
Osa eelarvest
2004
3,339
695,611
35,665
1.95%
2003
2,487
482,215
30,764
1.57%
2002
4,656
614,094
30,556
2.01%
2001
1,194
201,549
29,823
0.68%
2000
1,217
114,227
25,556
0.45%
1999
698
120,633
30,654
0.39%
1998
407
42,838
28,366
0.15%
* Eeskirjade eiramise käsitus hõlmab ka pettusi.
Pettuseks kui kriminaalseks tegevuseks kvalifitseerub juhtum alles pärast kriminaalmenetlust.
LISA 7
STRUKTUURIFONDID
LIIKMESRIIKIDE POOLT MÄÄRUSE 1681/94 ALUSEL TEATATUD EESKIRJADE EIRAMISED
FONDID
LIIKMESRIIK
ERDF
ESF
EAGGF - SG
FIFG
KOKKU
Belgia
38
4
3
45
Taani
31
15
1
47
Saksamaa
736
185
56
8
985
Eesti
6
1
7
Kreeka
79
26
42
3
150
Hispaania
59
164
28
12
263
Prantsusmaa
37
66
4
3
110
Iirimaa
43
43
Itaalia
423
125
77
13
638
Läti
2
2
Luksemburg
1
2
3
Ungari
1
1
Madalmaad
6
46
4
2
58
Austria
25
8
5
38
Poola
2
1
3
Portugal
52
34
165
5
256
Soome
14
21
2
37
Rootsi
67
47
4
1
119
Ühendkuningriik
160
66
11
7
244
KOKKU
1,771
818
403
57
3,049
2004 – JUHTUMITE ARV
2004 – SUMMAD
Summad €1000
FONDID
LIIKMESRIIK
ERDF
ESF
EAGGF - SG
FIFG
KOKKU
Belgia
14,375
63
504
14,942
Taani
1,456
1,009
10
2,475
Saksamaa
107,783
12,052
6,013
1,624
127,472
Eesti
31
74
105
Kreeka
104,027
4,834
2,992
486
112,339
Hispaania
19,904
4,728
866
377
25,875
Prantsusmaa
1,774
1,227
52
51
3,104
Iirimaa
3,451
3,451
Itaalia
175,478
12,003
5,225
2,212
194,918
Läti
361
361
Luksemburg
3
107
110
Ungari
6
6
Madalmaad
2,083
3,472
1,281
17
6,853
Austria
2,813
302
309
3,424
Poola
12
12
Portugal
4,172
1,888
4,318
710
11,088
Soome
974
457
60
1,491
Rootsi
1,969
641
90
40
2,740
Ühendkuningriik
18,282
3,203
102
466
22,053
KOKKU
458,544
46,035
21,753
6,487
532,819
LISA 8
STRUKTUURIFONDID
LIIKMESRIIKIDE POOLT MÄÄRUSE 1681/94 ALUSEL TEATATUD EESKIRJADE EIRAMISED
SISSENÕUTAVATE SUMMADE SEIS
(summad €1000)
Liikmes-riik
Sissenõutavad summad – enne 2004. aastat teatatud juhud
Tagastamatud summad – enne 2004. aastat
Sissenõutavad summad – 2004. aastal teatatud juhud
Tagastamatud summad – 2004. aastal
Kohtu-menetlus – enne 2004. aastat
Kohtumenetlus – 2004. aastal
BE
2,128
434
11,600
11,292
954
155
DK
7,446
6,207
1,598
950
35
111
DE
389,623
68,098
111,025
1,571
88,907
6,601
GR
8,469
844
38,101
1,091
460
ES
31,968
543
12,558
9,443
310
FR
15,297
2,273
2,340
43
2,573
62
IE
1,205
1,191
553
IT
146,038
70
148,025
60
129,356
142,853
LU
9
110
NL
6,121
1,049
1,152
544
AT
2,790
899
2,933
190
343
PT
18,182
160
7,973
39
7,980
1,892
FI
1,284
930
752
200
249
SE
556
187
397
380
UK
58,121
4,132
17,716
1,193
1,889
TOTAL
689,236
85,826
357,471
16,009
243,715
153,036
Tagastamatud summad: sõltuvad määruse 1681/94 artikli 5 lõikes 2 sätestatud menetluse kohasest ametlikust otsusest.
** Kohtumenetlus: sõltub liikmesriigi kohtus läbiviidava kohtumenetluse
tulemustest.
LISA 9
ÜHTEKUULUVUSFOND
LIIKMESRIIKIDE POOLT MÄÄRUSE 1831/94 ALUSEL TEATATUD EESKIRJADE EIRAMISED
2004
Summad €1000
ÜHTEKUULUVUSFOND
LIIKMESRIIK
ARV
TAGASTAMATUD SUMMAD
SISSENÕUTAVAD SUMMAD
Kreeka
271
139.370
19.483
Hispaania
1
384
384
Läti
1
1
Poola
5
802
23
Portugal
12
22.234
20.635
KOKKU
290
162.792
40.525
LISA 10
Liikmesriikide poolt teatatud eeskirjade eiramised
2004
(summad €1000)
LIIKMESRIIGID
EAGGF
STRUKTUURIFONDID
ÜHTEKUULUVUSFOND
OMAVAHENDID
KOKKU
Arv
Summad
Arv
Summad
Arv
Summad
Arv
Summad
Arv
Summad
AT
Austria
133
1,270
38
3,424
73
8,256
244
12,950
BE
Belgia
34
572
45
14,942
756
24,205
835
39,719
CY
Küpros
2
53
2
53
CZ
Tšehhi Vabariik
4
475
4
475
DE
Saksamaa
813
18,659
985
127,472
262
17,108
2,060
163,239
DK
Taani
62
711
47
2,475
79
7,642
188
10,828
EE
Eesti
7
105
3
199
10
304
EL
Kreeka
29
980
150
112,340
271
139,370
38
1,772
488
254,462
ES
Hispaania
651
34,926
263
25,875
1
384
111
7,909
1,026
69,094
FI
Soome
24
153
37
1,491
28
1,604
89
3,248
FR
Prantsusmaa
524
7,816
110
3,104
252
24,470
886
35,390
HU
Ungari
1
6
4
1,339
5
1,345
IE
Iirimaa
105
912
43
3,451
10
401
158
4,764
IT
Itaalia
96
3,120
638
194,917
193
35,465
927
233,502
LT
Leedu
5
133
5
133
LU
Luksemburg
3
17
3
110
6
127
LV
Läti
2
361
1
1
7
324
10
686
MT
Malta
NL
Madalmaad
308
3,725
58
6,853
514
44,170
880
54,748
PL
Poola
5
79
3
12
5
802
17
628
30
1,521
PT
Portugal
232
3,751
256
11,088
12
22,234
14
982
514
38,055
SE
Rootsi
75
827
119
2,740
64
6,043
258
9,610
SK
Slovakkia
2
300
2
300
SL
Sloveenia
7
464
7
464
UK
Ühendkuningriik
307
4,547
244
22,053
290
21,749
841
48,349
KOKKU
3,401
82,064
3,049
532,819
290
162,791
2,735
205,692
9,475
983,366
MENETLUS
Pealkiri
Ühenduse finantshuvide kaitse ja pettusevastane võitlus – 2004. aasta aruanne
Menetluse number
2005/2184(INI)
Vastutav komisjon loa kinnitamisest istungil teada andmise kuupäev
CONT 27.10.2005
Arvamuse esitaja(d) istungil teada andmise kuupäev
REGI 27.10.2005
IMCO 27.10.2005
BUDG 27.10.2005
AGRI 27.10.2005
Arvamuse esitamisest loobumine otsuse kuupäev
REGI 21.11.2005
IMCO 21.11.2005
BUDG 22.11.2005
AGRI 14.11.2005
Tõhustatud koostöö istungil teada andmise kuupäev
Raportöör(id) nimetamise kuupäev
Herbert Bösch 12.9.2005
Endine raportöör / Endised raportöörid
Herbert Bösch
Arutamine parlamendikomisjonis
21.2.2006
19.4.2006
Vastuvõtmise kuupäev
15.5.2006
Lõpphääletuse tulemused
+
-
17
2
Lõpphääletuse ajal kohal olnud liikmed
Inés Ayala Sender, Herbert Bösch, Simon Busuttil, Mogens N.J. Camre, Paulo Casaca, Petr Duchoň, Szabolcs Fazakas, Markus Ferber, Béla Glattfelder, Ingeborg Gräßle, Umberto Guidoni, Dan Jørgensen, Rodi Kratsa-Tsagaropoulou, Hans-Peter Martin, Véronique Mathieu, Jan Mulder, Bart Staes, Alexander Stubb, Jeffrey Titford, Terence Wynn
Lõpphääletuse ajal kohal olnud asendusliige/asendusliikmed
Daniel Caspary, Ashley Mote
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
16.5.2006
Märkused (andmed on kättesaadavad ainult ühes keeles)
