Raportöör Patriciello: ELi kosmosestrateegia vajab piisavat rahastust
Teadusuuringud ja innovatsioon
2012-01-18 - 17:40
ELi satelliitnavigatsioonisüsteemi Galileo esimene satelliit ©ESA Euroopa Liidu (EL) satelliitnavigatsioonisüsteem Galileo peab Itaalia saadiku Aldo Patriciello raporti järgi saama korraliku pikaajalise rahastuse ning ülemaailmne keskkonna- ja turvaseire programm (GMES) tuleb ametlikult lisada Euroopa Liidu (EL) mitmeaastasesse finantsraamistikku.
Neljapäeval esitles Euroopa Rahvapartei fraktsiooni kuuluv Patriciello ELi kosmosestrateegia raportit täiskogul ning seejärel võeti see hääletusel vastu.
Raportis seisab, et Euroopa kosmosepoliitikast tulenevad lahendused, mis põhinevad kõrgetasemelisel tehnoloogial ning konkurentsivõimelisel Euroopa tööstusel, on hädavajalikud, et tegeleda oluliste probleemidega, milleks on näiteks kliimasoojenemine ja inimeste hoiatamine looduskatastroofide puhul.
Galileo lubab ELil jääda iseseisvaks
Galileo on esimene satelliitnavigatsioonisüsteem maailmas, mis on loodud kasutamiseks eraisikutele, pakkudes seega mõistliku alternatiivi USA üleilmsele positsioneerimisesüsteemile.
"See lubab ühendusel jääda iseseisvaks strateegiliselt olulisel ala," lausus Patriciello.
Saadik on mures, et Galileo võib kaotada oma juhtpostiiooni, kui süsteemi loomine ei viida õigeaegselt lõpule.
Patriciello kutsub Euroopa Komisjoni üles, et viimane looks projektile lõpliku õigusliku raamistiku ja tagaks pikaajalise rahastuse.
Ülemaailmne keskkonna- ja turvaseire
Varajase hoiatussüsteemi võimalust pakkuv GMES programm on mõeldud eraisikute kaitseks, samas saab seda kasutada võitluses kliimamuutustega ning keskkonna seisukorra jälgimisel.
Seni on GMESi rahastatud ELi eelarvest, kuid komisjon on teatanud, et pärast aastat 2013 hakkab programmi rahastamine toimuma riikide põhiselt.
Patriciello sõnul võib taoline muudatus programmi ohustada ning ta loodab, et komisjon saab valmis õigusloome raamistiku rahastamaks GMESi perioodi 2014–2020 finantsraamistikust.
Patriciello lisas, et rahastamiskava puudumine võib kaasa tuua olukorra, kus seni tehtud investeeringud oleks tulemusteta.
Euroopa kosmosetööstuse kogukäive on 5,4 miljardit eurot ja sektor annab tööd enam kui 31.000 kõrgelt kvalifitseeritud inimesele.
20120113STO35297 Raport Raportöör Aldo Patriciello Vaata õlekannet kosmosestrateegia arutelust GMES
ET
1
PHOTO
20120113PHT35274.jpg
ET
3
LINK
/meps/et/36392/Aldo_PATRICIELLO.html
ET
4
LINK
/ep-live/et/plenary/video?event=20120119-0900-PLENARY_SESSION&vodtype=Live
ET
5
LINK
http://www.gmes.info/
-//EP//TEXT REPORT A7-2011-0431 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
