4.5.2005
RESOLUTSIOONI ETTEPANEK
komisjoni deklaratsiooni alusel
vastavalt kodukorra artikli 103 lõikele 2
Esitaja(d):
– Hans-Gert Poettering, Avril Doyle, Simon Coveney, Jim Higgins, Mairead McGuinness, Gay Mitchell ja James Nicholson fraktsiooni PPE-DE nimel,
– Martin Schulz, Proinsias De Rossa ja Gary Titley fraktsiooni PSE nimel,
– Graham Watson ja Marian Harkin fraktsiooni ALDE nimel,
– Jean Lambert ja Raül Romeva i Rueda fraktsiooni Verts/ALE nimel,
– Brian Crowley, Eoin Ryan ja Liam Aylward fraktsiooni UEN nimel.
Iiri Vabariikliku Armee (IRA) vägivald ja kuritegevus Põhja-Iiris, eriti Robert McCartney mõrv.
Euroopa Parlamendi resolutsioon Iiri Vabariikliku Armee (IRA) vägivalla ja kuritegevuse kohta Põhja-Iiris, eriti Robert McCartney mõrva kohta.
Euroopa Parlament,
–
võttes arvesse kodukorra artikli 103 lõiget 2;
A.
arvestades, et 30. jaanuaril 2005. aastal mõrvati julmalt Belfasti elanik Robert McCartney Iiri Vabastusarmee liikmete poolt, kes üritasid kuritegu varjata ning käskisid kõikidel tunnistajatel vaikida IRA liikmete osalusest;
B.
arvestades, et Robert McCartney õed Catherine McCartney, Paula Arnold, Gemma McMahon, Claire McCartney ja Donna Mary McCartney ning tema elukaaslane Bridgeen Karen Hagans keeldusid vaikimast ja on julgelt ja püsivalt astunud IRA vastu, nõudes õigust Robert McCartney mõrva küsimuses;
C.
arvestades, et vahetult enne ja pärast Robert McCartney surmaga lõppenud kaklust oli Magennise baari ümbruses tõenäoliselt umbes 70 tunnistajat;
D.
arvestades, et kui protestid mõrva üle sagenesid, kõrvaldasid või heitsid IRA ja IRA poliitiline tiib Sinn Féin välja mõningaid liikmeid;
E.
arvestades, et Sinn Féini juhtkond on küll õigust nõudnud aga pole mõrva eest vastutavaid isikuid või neid, kes olid selle tunnistajad kutsunud üles tegema täielikku ja otsest koostööd Põhja-Iiri politseiga;
F.
arvestades, et IRA tegi 8. märtsil 2005. aastal julma avalduse, kus ta väitis, et ta oli valmis Robert McCartney tapjad maha laskma;
G.
arvestades, et need, kes osalevad jõupingutustes saavutada Robert McCartney asjus õigus, on saanud kuulduste levitamise osaks, mille eesmärk on nende hirmutamine ja nimetatud juhtumi usaldusväärsuse kahjustamine;
H.
arvestades, et ELi rahufond on teinud väärtuslikku tööd Põhja-Iiris ja selle piirimaakondades;
I.
arvestades, et rahu ja vägivald ei saa Põhja-Iiris korraga eksisteerida,
1.
mõistab hukka Iiri Vabariikliku Armee (IRA) vägivalla ja kuritegevuse Põhja-Iiris, eriti Robert McCartney mõrva;
2.
rõhutab tugevalt, et Robert McCartney õed ja elukaaslane on ära teeninud täieliku toetuse nende õigluse jalule seadmise püüetes;
3.
kutsub Sinn Féini juhtkonda üles nõudma, et mõrva eest vastutavad inimesed ja mõrva tunnistajad teeksid täielikku koostööd Põhja-Iiri politseiga ning, et need vabastatakse IRA repressaalide ähvardustest;
4.
avaldab kahetsust reetliku kuulduste levitamise üle, mille eesmärk on Robert McCartney õdede ja kihlatu hirmutamine ja diskrediteerimine nende võitluses õiguse eest;
5.
kutsub nõukogu ja komisjoni üles andma kogu vajalikku abi Põhja-Iiiri õiguskaitseasutustele, et tagada Robert McCartney mõrvarite vastutusele võtmine;
6.
teeb ettepaneku, et kui Põhja-Iiri politsei ei ole võimeline Robert McCartney mõrva asjus hagi alustama, võib Euroopa Liit vastavalt finantsmäärusele anda rahalist toetust McCartney perekonna kohtukulude katmiseks nende võitlusel õiguse eest tsiviilmenetluse käigus;
7.
palub seoses sellega, et komisjon teeks vastava eraldise ELi üldeelarve terrorismiohvrite abistamiseks mõeldud eelarvereast;
8.
teeb presidendile ülesandeks edastada käesolev resolutsioon nõukogule, komisjonile, liikmes- ja kandidaatriikide valitsustele ja parlamentidele ning Euroopa Nõukogule.
