Esmaspäevasel istungil: tippkohtumine, pestitsiidid ja heitgaasid
Institutsioonid
2007-10-23 - 17:39
ELis kasutatakse tonne pestitsiide aastas
Euroopa Parlamendi oktoobrikuist istungit avades märkis president Hans-Gert Pöttering, et on õnnelik Lissaboni tippkohtumise tulemuste üle.
Saadikud arutasid pestitsiidide paketti, millega soovitakse eurooplaste söögilauale puhtamat toitu.
Lisaks debateerisid saadikud sõiduautode heitgaaside üle, pakkudes välja uusi reegleid aastast 2012 ning traditsiooniliste energiaallikate moderniseerimise üle.
Pötteringi hinnangul oli Lissaboni tippkohtumise tulemus äärmiselt positiivne, seda eriti Euroopa Parlamendi seisukohast.
Nüüdsest on selge, et alates 2009. aastast saab parlamendi suuruseks 751 liiget ning kõikidel parlamendiliikmetel on võrdsed hääletusõigused.
Pöttering teatas, et reformilepingu ametlik allkirjastamine toimub 13. detsembril Lissabonis.
Tarbijad tahavad vähem pestitsiide
Saadikud arutasid samuti kolme pestitsiide puudutavad raportit, mis üldjoontes soovivad kõik pestitsiidide osakaalu taimekasvatuses ja toidus vähendada.
Pestitsiidide vastastikust tunnustamise süsteemi sooviva raporti koostanud Hiltrud Breyer (roheline, DE) tõi arutelus välja, et Eurobarometeri uuringu järgi on tarbijate esimene mure seotud pestitsiididega.
"Igal aastal kasutatakse Euroopas 200 000 tonni pestitsiide," märkis ta.
Pestitsiidide kasutamist puudunud raporti koostanud Christa Klass (EPP-ED, DE) ütles, et erinevates ELi riikides kehtivad erinevad seadused ei tähenda vaid erinevaid turvalisuse standardeid, vaid ka ebamäärasust ja konkurentsi moonutamist.
"Annuse suurus muudab toidu mürgiseks.
Üks unetablett võib pakkuda leevendust, kuid mitu tabletti koos võib olla surmav."
Hääletus pestitsiidide paketi üle toimub täna.
Tegu on kaasotsustusmenetlusega, mis tähendab seda, et parlament peab õigusaktid vastu võtma koostöös nõukoguga.
Energiaallikad ja ökoautod
Esmaspäeva õhtul arutasid saadikud traditsiooniliste energiaallikate raportit, milles märgitakse, et kui ennetavaid meetmeid kasutusele ei võeta, siis suureneb ELi sõltuvus fossiilkütuste impordist 2030. aastaks 65%ni kogu tarbimisest.
Samas on gaasi- ja naftatarned muutunud geopoliitiliste riskide ja suurema nõudluse tõttu ebakindlaks.
Istungipäeva lõpetas arutelu keskkonnasõbralikest autodest.
Nimelt soovivad saadikud omaalgatuslikus raportis, et aastaks 2012 ei eraldaks uued sõiduautod atmosfääri enam kui 120g süsihappegaasi kilomeetri kohta.
Samas ei ole selle teema kohta komisjon teinud veel seadusalgatust.
Umbes 19% ELi CO2 heidetest tuleb sõiduautodest ja kergetest kaubaautodest.
Hääletus toimub kolmapäeval.
20071019STO11861 Otseülekanne istungilt Pressiteenistus istungi avamisest Võitlus pestitsiididega ehk kuidas kaitsta taimi, keskkonda ja tervist Parlament soovib keskkonnasäästlikumaid autosid Energiaarutelu keskendus kliimamuutusele ja varustuskindlusele
ET
1
PHOTO
20071005PHT11282.jpg
ET
2
LINK
/eplive/vod/livestream/default_et.htm
-//EP//TEXT IM-PRESS 20071019IPR11919 0 NOT XML V0//ET
-//EP//TEXT IM-PRESS 20071019STO11857 0 NOT XML V0//ET
-//EP//TEXT IM-PRESS 20070913STO10369 0 NOT XML V0//ET
-//EP//TEXT IM-PRESS 20070222STO03535 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
