P7_TA(2010)0380
Rahastamisvahend demokraatia ja inimõiguste edendamiseks kogu maailmas ***I
A7-0188/2010
Euroopa Parlamendi 21. oktoobri 2010. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1905/2006, millega luuakse arengukoostöö rahastamisvahend, ning määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas ( KOM(2009)0194 – C7-0158/2009 – 2009/0060B(COD) )
(
Seadusandlik tavamenetlus
: esimene lugemine)
Euroopa Parlament
, –
võttes arvesse komisjoni ettepanekut Euroopa Parlamendile ja nõukogule ( KOM(2009)0194 );
–
võttes arvesse EÜ asutamislepingu artikli 251 lõiget 2, artikli 179 lõiget 1 ja artiklit 181a, mille alusel komisjon esitas ettepaneku Euroopa Parlamendile ( C7-0158/2009 );
–
võttes arvesse komisjoni teatist Euroopa Parlamendile ja nõukogule pealkirjaga ,,Lissaboni lepingu jõustumise mõju käimasolevatele institutsioonidevahelistele otsustamismenetlustele' ( KOM(2009)0665 );
–
võttes arvesse Euroopa Liidu toimimise lepingu artikli 294 lõiget 3 ja artikli 209 lõiget 1 ning artiklit 212;
–
võttes arvesse kodukorra artiklit 55;
–
võttes arvesse väliskomisjoni raportit ( A7-0188/2010 ),
1.
võtab vastu allpool toodud esimese lugemise seisukoha;
2.
palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3.
teeb presidendile ülesandeks edastada Euroopa Parlamendi seisukoht nõukogule, komisjonile ja liikmesriikide parlamentidele.
P7_TC1-COD(2009)0060B
Euroopa Parlamendi seisukoht, vastu võetud esimesel lugemisel 21. oktoobril 2010. aastal eesmärgiga võtta vastu Euroopa Parlamendi ja nõukogu määrus (EL) nr .../2010, millega muudetakse määrust (EÜ) ▌ nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 209 lõiget 1 ja artiklit 212,
võttes arvesse Euroopa Komisjoni ettepanekut,
toimides seadusandliku tavamenetluse kohaselt Euroopa Parlamendi 21. oktoobri 2010. aasta seisukoht.
ning arvestades järgmist: (1)
Ühenduse välisabi tõhustamiseks ja läbipaistvamaks muutmiseks loodi 2006. aastal abi kavandamise ja osutamise uus raamistik, mis sisaldab nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend ELT L 210, 31.7.2006, lk 82.
, Euroopa Parlamendi ja nõukogu 24. oktoobri 2006. aasta määrust (EÜ) nr 1638/2006, millega kehtestatakse üldsätted Euroopa naabrus- ja partnerlusinstrumendi loomise kohta ELT L 310, 9.11.2006, lk 1.
, nõukogu 21. detsembri 2006. aasta määrust (EÜ) nr 1934/2006, millega luuakse rahastamisvahend koostööks tööstus- ning teiste suure sissetulekuga riikide ja territooriumitega ELT L 405, 30.12.2006, lk 41.
, Euroopa Parlamendi ja nõukogu 15. novembri 2006. aasta määrust (EÜ) nr 1717/2006, millega kehtestatakse stabiliseerimisvahend ELT L 327, 24.11.2006, lk 1.
, nõukogu 19. veebruari 2007. aasta määrust (Euratom) nr 300/2007, millega luuakse tuumaohutusalase koostöö rahastamisvahend ELT L 81, 22.3.2007, lk 1.
, Euroopa Parlamendi ja nõukogu 20. detsembri 2006. aasta määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas ELT L 386, 29.12.2006, lk 1.
ja Euroopa Parlamendi ja nõukogu 18. detsembri 2006. aasta määrust (EÜ) nr 1905/2006, millega luuakse arengukoostöö rahastamisvahend ELT L 378, 27.12.2006, lk 41.
.
(2)
Nende määruste rakendamisel puudub järjepidevus seoses erandiga põhimõttest, et liit abi ei tohi maksude, lõivude ja muude tasude puhul kasutada.
Seda arvestades tehakse ettepanek muuta
määruse
(EÜ) ▌ nr 1889/2006 asjakohaseid sätteid, et viia
see
vastavusse muude osutatud õigusaktidega.
(3)
Strateegiadokumentide osas peaksid komisjonil olema volitused võtta vastu delegeeritud õigusakte vastavalt Euroopa Liidu toimimise lepingu artiklile 290, kuna need strateegiadokumendid täiendavad määrust (EÜ) nr 1889/2006 ning on üldiselt kohaldatavad.
Eriti oluline on, et komisjon viiks ettevalmistustööde ajal läbi vajalikud konsultatsioonid, sealhulgas ekspertide tasandil.
(4)
Käesolevas määruses piirdutakse sellega, mis on vajalik eesmärgi saavutamiseks kooskõlas Euroopa Liidu lepingu artikli 5 lõikega 4,
ON VASTU VÕTNUD KÄESOLEVA MÄÄRUSE:
Artikkel 1
▌
Määrust (EÜ) nr 1889/2006 muudetakse järgmiselt:
1)
Artikli 5 lõige 3 asendatakse järgmisega:
3.
Strateegiadokumendid ja nende täiendused võtab komisjon] vastu delegeeritud õigusaktidena artiklis 17 sätestatud korras ning vastavalt artiklites 17a ja 17b sätestatud tingimustele.
2)
Artikli 6 lõige 3 asendatakse järgmisega:
3.
Komisjon võtab vastu iga-aastased tegevusprogrammid ja nende täiendused, võttes arvesse Euroopa Parlamendi ja nõukogu arvamusi.
3)
Artikli 7 lõiked 3 ja 4 asendatakse järgmistega:
Kui selliste meetmete maksumus on 3 000 000 EUR või rohkem, võtab komisjon need vastu, võttes arvesse Euroopa Parlamendi ja nõukogu seisukohti.
4.
Erimeetmete puhul, mille maksumus on vähem kui 3 000 000 EUR, saadab komisjon 10 päeva jooksul pärast otsuse vastuvõtmist meetmed Euroopa Parlamendile ja nõukogule teadmiseks.
4)
Artikli 9 lõige 2 asendatakse järgmisega:
Komisjon teavitab ellu viidud ajutistest meetmetest regulaarselt Euroopa Parlamenti ja nõukogu.
5)
Artikli 13 lõige 6 asendatakse järgmisega: 6.
Liidu abi ei kasutata üldiselt maksude, lõivude või muude tasude maksmiseks abi saavates riikides.
6)
Artikli 16 lõige 2 asendatakse järgmisega:
2.
Komisjon saadab oma hindamisaruanded teadmiseks Euroopa Parlamendile ja nõukogule.
Tulemusi kasutatakse programmi ülesehituses ja vahendite eraldamises.
7)
Artikkel 17 asendatakse järgmisega:
Artikkel 17
Delegeeritud volituste rakendamine
1.
Õigus võtta vastu artikli 5 lõikes 3 nimetatud delegeeritud õigusakte antakse komisjonile käesoleva määruse kohaldamisajaks.
2.
Kohe, kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
3.
Komisjonile antud õiguse suhtes võtta vastu delegeeritud õigusakte kohaldatakse artiklites 17 a ja 17 b sätestatud tingimusi.
Artikkel 17 a
Delegeerimise tagasivõtmine
1.
Euroopa Parlament ja nõukogu võivad artiklis 5 nimetatud volituste delegeerimise igal ajal tagasi võtta.
2.
Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teatada teisele institutsioonile ja komisjonile mõistliku aja jooksul enne lõpliku otsuse tegemist, nimetades delegeeritud volitused, mida ta soovib tagasi võtta, ja esitades tagasivõtmise võimalikud põhjused.
3.
Tagasivõtmise otsusega lõpetatakse otsuses nimetatud volituse delegeerimine.
Otsus jõustub kohe või selles täpsustatud hilisemal kuupäeval.
See ei mõjuta juba jõustunud delegeeritud õigusaktide kehtivust.
Otsus avaldatakse Euroopa Liidu Teatajas.
Artikkel 17 b
Delegeeritud õigusaktide suhtes vastuväidete esitamine
1.
Euroopa Parlament ja nõukogu võivad delegeeritud õigusakti suhtes vastuväiteid esitada kahe kuu jooksul alates õigusakti teatavakstegemisest.
Euroopa Parlamendi või nõukogu algatusel võib seda tähtaega pikendada kahe kuu võrra.
2.
Kui pärast lõikes 1 osutatud tähtaja möödumist ei ole Euroopa Parlament ega nõukogu delegeeritud õigusakti suhtes vastuväiteid esitanud, avaldatakse see Euroopa Liidu Teatajas ning see jõustub õigusaktis sätestatud kuupäeval.
Delegeeritud õigusakti võib avaldada Euroopa Liidu Teatajas ja see võib jõustuda enne kõnealuse ajavahemiku möödumist juhul, kui nii Euroopa Parlament kui nõukogu on teatanud komisjonile, et ei kavatse vastuväiteid esitada.
3.
Kui Euroopa Parlament või nõukogu esitab delegeeritud õigusakti suhtes lõikes 1 osutatud ajavahemiku jooksul vastuväiteid, õigusakt ei jõustu.
Institutsioon, kes delegeeritud õigusakti suhtes vastuväiteid esitab, peab neid ka põhjendama.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
...,
Euroopa Parlamendi nimel Nõukogu nimel
president eesistuja
