A6-0127/2008
3.4.2008
RAPORT
Euroopa GNSS Järelevalveameti 2006. eelarveaasta eelarve täitmisele heakskiidu andmine
(C6‑0049/2008 – 2008/2000(DEC))
Eelarvekontrollikomisjon
Raportöör:
Hans-Peter Martin
PE 398.665v03-00
SISUKORD
1.
ETTEPANEK VÕTTA VASTU EUROOPA PARLAMENDI OTSUS...................................3
2.
ETTEPANEK VÕTTA VASTU EUROOPA PARLAMENDI OTSUS...................................5
3.
EUROOPA PARLAMENDI RESOLUTSIOONI ETTEPANEK............................................7
PARLAMENDIKOMISJONIS TOIMUNUD LÕPPHÄÄLETUSE TULEMUS.......................14
1.
ETTEPANEK VÕTTA VASTU EUROOPA PARLAMENDI OTSUS
Euroopa GNSS Järelevalveameti 2006. eelarveaasta eelarve täitmisele heakskiidu andmise kohta
( C6‑0049/2008 – 2008/2000(DEC) )
Euroopa Parlament ,
– võttes arvesse Euroopa GNSS Järelevalveasutuse 2006. rahandusaasta lõplikke raamatupidamisaruandeid
ELT C 261, 31.10.2007, lk 38. ;
– võttes arvesse kontrollikoja aruannet Euroopa GNSS Järelevalveameti 2006. eelarveaasta raamatupidamise aastaaruande kohta koos ameti vastustega
ELT C 309, 19.12.2007, lk 72. ;
– võttes arvesse nõukogu 12. veebruari 2008. aasta soovitust (5843/2008 – C6‑0084/2008 );
– võttes arvesse EÜ asutamislepingut, eriti selle artiklit 276;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1.
Määrust on viimati muudetud määrusega (EÜ) nr 1525/2007 (ELT L 343, 27.12.2007, lk 9). , eriti selle artiklit 185;
– võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta
ELT L 246, 20.7.2004, lk 1.
Määrust on viimati muudetud määrusega (EÜ) nr 1942/2006 (ELT L 367, 22.12.2006, lk 18). , eriti selle artiklit 12;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185,
EÜT L 357, 31.12.2002, lk 72. eriti selle artiklit 94;
– võttes arvesse kodukorra artiklit 71 ja V lisa;
– võttes arvesse eelarvekontrollikomisjoni raportit ( A6‑0127/2008 ),
1. annab heakskiidu Euroopa GNSS Järelevalveameti tegevdirektori tegevusele ameti 2006. eelarveaasta eelarve täitmisel;
2. esitab oma tähelepanekud alltoodud resolutsioonis;
3. teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa GNSS Järelevalveameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
2.
ETTEPANEK VÕTTA VASTU EUROOPA PARLAMENDI OTSUS
Euroopa GNSS Järelevalveameti 2006. eelarveaasta raamatupidamiskontode sulgemise kohta
( C6‑0049/2008 – 2008/2000(DEC) )
Euroopa Parlament ,
– võttes arvesse Euroopa GNSS Järelevalveasutuse 2006. rahandusaasta lõplikke raamatupidamisaruandeid
ELT C 261, 31.10.2007, lk 38. ;
– võttes arvesse kontrollikoja aruannet Euroopa GNSS Järelevalveameti 2006. eelarveaasta raamatupidamise aastaaruande kohta koos ameti vastustega
ELT C 309, 19.12.2007, lk 72. ;
– võttes arvesse nõukogu 12. veebruari 2008. aasta soovitust (5843/2008 – C6‑0084/2008 );
– võttes arvesse EÜ asutamislepingut, eriti selle artiklit 276;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1.
Määrust on viimati muudetud määrusega (EÜ) nr 1525/2007 (ELT L 343, 27.12.2007, lk 9). , eriti selle artiklit 185;
– võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta
ELT L 246, 20.7.2004, lk 1.
Määrust on viimati muudetud määrusega (EÜ) nr 1942/2006 (ELT L 367, 22.12.2006, lk 18). , eriti selle artiklit 12;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185,
EÜT L 357, 31.12.2002, lk 72. eriti selle artiklit 94;
– võttes arvesse kodukorra artiklit 71 ja V lisa;
– võttes arvesse eelarvekontrollikomisjoni raportit ( A6‑0127/2008 ),
1. märgib, et Euroopa GNSS Järelevalveameti lõplik raamatupidamise aastaaruanne vastab kontrollikoja aruande lisas esitatule;
2. kiidab heaks Euroopa GNSS Järelevalveameti 2006. eelarveaasta raamatupidamiskontode sulgemise;
3. teeb presidendile ülesandeks edastada käesolev otsus Euroopa GNSS Järelevalveameti tegevdirektorile, nõukogule, komisjonile ja kontrollikojale ning korraldada selle avaldamine Euroopa Liidu Teatajas (L-seeria).
3.
EUROOPA PARLAMENDI RESOLUTSIOONI ETTEPANEK
tähelepanekutega, mis on Euroopa GNSS Järelevalveameti 2006. eelarveaasta eelarve täitmisele heakskiidu andmist käsitleva otsuse lahutamatu osa
( C6‑0049/2008 – 2008/2000(DEC) )
Euroopa Parlament ,
– võttes arvesse Euroopa GNSS Järelevalveasutuse 2006. rahandusaasta lõplikke raamatupidamisaruandeid
ELT C 261, 31.10.2007, lk 38. ;
– võttes arvesse kontrollikoja aruannet Euroopa GNSS Järelevalveameti 2006. eelarveaasta raamatupidamise aastaaruande kohta koos ameti vastustega
ELT C 309, 19.12.2007, lk 72. ;
– võttes arvesse nõukogu 12. veebruari 2008. aasta soovitust (5843/2008 – C6‑0084/2008 );
– võttes arvesse EÜ asutamislepingut, eriti selle artiklit 276;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust
EÜT L 248, 16.9.2002, lk 1.
Määrust on viimati muudetud määrusega (EÜ) nr 1525/2007 (ELT L 343, 27.12.2007, lk 9). , eriti selle artiklit 185;
– võttes arvesse nõukogu 12. juuli 2004. aasta määrust (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta
ELT L 246, 20.7.2004, lk 1.
Määrust on viimati muudetud määrusega (EÜ) nr 1942/2006 (ELT L 367, 22.12.2006, lk 18). , eriti selle artiklit 12;
– võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185,
EÜT L 357, 31.12.2002, lk 72. eriti selle artiklit 94;
– võttes arvesse kodukorra artiklit 71 ja V lisa;
– võttes arvesse eelarvekontrollikomisjoni raportit ( A6‑0127/2008 ),
A. arvestades, et kontrollikoja avalduse kohaselt sai ta piisava kinnituse selle kohta, et 2006. eelarveaasta raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
B. arvestades, et amet alustas oma tegevust 2006. aastal ning pärast vajalike finantssüsteemide paigaldamist võttis amet 2006. aasta septembris komisjonilt üle vastutuse oma finantstehingute eest,
Üldised punktid, mis puudutavad ELi ametite horisontaalseid küsimusi ja on seega olulised ka iga üksiku ameti eelarve täitmisele heakskiidu andmise menetluse seisukohalt
1. märgib, et kontrollikoja poolt auditeeritud 24 ameti ja muu allasutuse eelarvete kogumaht oli 2006. aastal 1,0805 miljardit eurot (suurima eelarvega oli Euroopa Ülesehitusamet: 271 miljonit eurot; ning väikseima eelarvega Euroopa Politseikolledž (CEPOL): 5 miljonit eurot);
2. rõhutab, et ELi välisasutused, mille suhtes kohaldatakse auditeerimist ja eelarve täitmisele kinnituse andmise menetlust, hõlmavad lisaks traditsioonilistele reguleerivatele asutustele ka eriprogrammide rakendamiseks asutatud rakendusameteid ning lähemas tulevikus avaliku ja erasektori partnerlusena asutatud ühisettevõtteid (tehnoloogiaalased ühisalgatused);
3. märgib seoses Euroopa Parlamendiga, et nende ametite arv, mille suhtes kohaldatakse eelarve täitmisele heakskiidu andmise menetlust, on olnud järgmine: 2000. eelarveaastal: 8; 2001: 10; 2002: 11; 2003: 14; 2004: 14; 2005: 16; 2006: 20 reguleerivat asutust ja 2 rakendusametit (välja arvatud 2 ametit, mida auditeeris küll kontrollikoda, kuid mille suhtes kohaldati sisemist eelarve täitmisele heakskiidu andmise menetlust);
4. järeldab sellest, et auditeerimise ja eelarve täitmisele heakskiidu andmise menetlus on muutunud kohmakaks ning ebaproportsionaalseks, võrreldes ametite ja muude allasutuste eelarvete suhtelise mahuga; teeb pädevale parlamendikomisjonile ülesandeks teostada ametite ja muude allasutuste eelarve täitmisele heakskiidu andmise menetluse laiaulatuslik läbivaatamine, et töötada välja lihtsam ja ratsionaalsem lähenemisviis, pidades silmas ametite pidevalt suurenevat arvu, mis kõik vajavad järgnevatel aastatel eraldiseisvat eelarve täitmisele heakskiidu andmise raportit;
Põhimõttelised kaalutlused
5. nõuab, et komisjon selgitaks enne uue ameti asutamist või olemasoleva ameti ümberkorraldamist arusaadavalt järgmisi elemente: ameti liik, ameti eesmärk, ametisisene juhtimisstruktuur, tooted, teenused, peamised menetlused, sihtrühm, ameti kliendid ja sidusrühmad, ametlikud suhted väliste osalejatega, eelarvealane vastutus, finantsplaneerimine ning personalipoliitika;
6. nõuab, et kõikide ametitega sõlmitaks iga-aastased tegevustulemuste kokkulepped, mille koostavad amet ja vastutav peadirektoraat ning mis peaksid hõlmama peamisi eesmärke järgnevateks aastateks, finantsraamistikku ja tegevustulemuste mõõtmise selgeid näitajaid;
7. nõuab, et kontrollikoda või muu sõltumatu audiitor auditeeriks ametite tegevustulemusi regulaarselt (ja sihtotstarbeliselt); on seisukohal, et see ei peaks hõlmama mitte ainult finantsjuhtimise traditsioonilisi elemente ning avaliku sektori rahaliste vahendite nõuetele vastavat kasutamist, vaid ka haldamise tõhusust ja mõjusust ning ameti finantsjuhtimise hindamist;
8. on seisukohal, et ametite puhul, mis pidevalt oma eelarvelisi vajadusi üle hindavad, tuleks vabade ametikohtade alusel tehnilisi vähendamisi teha; arvab, et pikema aja jooksul vähendab see ametite sihtotstarbelisi tulusid ja seega ka halduskulusid;
9. märgib, et on tõsine probleem, et mitmeid ameteid on kritiseeritud seoses riigihangete eeskirjadest, finantsmäärusest, personalieeskirjadest jne kõrvalekaldumisega; peab selle peamiseks põhjuseks asjaolu, et suurem osa eeskirju ja finantsmäärus on koostatud suuremate institutsioonide jaoks ning enamikul väikestest ametitest puudub nende õigusaktides sätestatud nõuetega toimetulemiseks vajalik kriitiline mass; seetõttu palub komisjonil otsida kiiret lahendust tõhususe suurendamiseks, ühendades erinevate ametite haldusülesanded, et saavutada kõnealune kriitiline mass (võttes arvesse ka vajalikke muudatusi ametite tegevust ja eelarvealast sõltumatust sätestavates algmäärustes) või koostada kiiresti ametite jaoks erieeskirjad (eelkõige rakenduseeskirjad), mis võimaldavad neil nõudeid täielikult täita;
10. nõuab, et komisjon võtaks esialgse eelarveprojekti koostamisel arvesse üksikute ametite eelarve täitmise tulemusi eelnevatel aastatel, eelkõige aastal n-1, ning muudaks vastavalt iga ameti taotletud eelarvet; palub pädeval parlamendikomisjonil kõnealustest muudatustest kinni pidada ja juhul, kui komisjon seda ei tee, vähendada ise eelarvet realistliku tasemeni, mis vastaks antud ameti vastuvõtu- ja rakendussuutlikkusele;
11. tuletab meelde oma otsust 2005. eelarveaasta eelarvele heakskiidu andmise kohta, kus parlament palus komisjonil esitada iga viie aasta järel uuring iga olemasoleva ameti lisaväärtuse kohta; palub kõikidel asjaomastel institutsioonidel mõne ameti lisaväärtusele negatiivse hinnangu andmise korral võtta vajalikke meetmeid, sõnastades selle ameti volitused ümber või sulgedes ameti; märgib, et 2007. aastal ei ole komisjon teostanud ühtegi hindamist; toonitab, et enne 2007. eelarveaasta eelarve täitmisele heakskiidu andmise kohta otsuse tegemist peaks komisjon esitama vähemalt viis sellist hinnangut, alustades kõige vanematest ametitest;
12. on seisukohal, et kontrollikoja soovitusi tuleks viivitamata rakendada ja ametitele makstavate toetuste määr tuleks viia kooskõlla nende tegelike sularahavajadustega; on lisaks seisukohal, et üldise finantsmääruse muudatused tuleks lülitada ametite raamfinantsmäärusse ning nende erinevatesse konkreetsetesse finantsmäärustesse;
Andmete esitamine
13. märgib, et ametites puudub ühtne lähenemine seoses käsitletaval eelarveaastal toimunud tegevuse, raamatupidamise aastaaruande ning eelarve- ja finantsjuhtimise alaste aruannete kohta teabe avaldamisega ning seoses küsimusega, kas kinnitava avalduse peaks tegema ameti direktor; märgib, et mitte kõik ametid ei erista selgelt üldsusele ameti tegevuse tutvustamist ning eelarve- ja finantsjuhtimise alast tehnilist aruandlust;
14. märgib, et kuigi komisjoni kehtivad eeskirjad tegevusaruannete ettevalmistamiseks ei nõua ametilt selgesõnaliselt kinnitava avalduse tegemist, on paljud direktorid seda siiski 2006. aasta kohta teinud, mis ühel juhul sisaldab olulist reservatsiooni;
15. tuletab meelde oma 12. aprilli 2005. aasta resolutsiooni
Kõik ametitega seotud resolutsioonid on avaldatud ELT L 196, 27.7.2005. lõiget 41, milles kutsuti asutuste direktoreid alates sellest hetkest lisama oma iga-aastasele tegevusaruandele, mis esitatakse koos finants- ja juhtimisteabega, oma tegevuse seaduslikkust ja korrektsust kinnitavat deklaratsiooni, mis on sarnane komisjoni peadirektorite poolt allkirjastatavate deklaratsioonidega;
16. palub komisjonil muuta vastavalt ametitele suunatud kehtivaid eeskirju;
17. lisaks soovitab komisjonil teha ametitega koostööd kõikidele ametitele ning muudele allasutustele kohaldatava ühtlustatud mudeli väljatöötamisel, kus oleks selgelt eristatud:
- aastaaruanne, mis on suunatud laiale lugejaskonnale ning mis tutvustab ameti tegevust, tööülesandeid ja saavutusi;
- finantsaruanded ning eelarve täitmise aruanne;
- tegevusaruanne vastavalt komisjoni peadirektorite tegevusaruannetele;
- ameti direktori allkirjastatud kinnitav avaldus koos reservatsioonide või tähelepanekutega, millele ta peab vajalikuks eelarve täitmisele heakskiidu andmise eest vastutava institutsiooni tähelepanu juhtida;
Kontrollikoja üldised leiud
18. võtab teadmiseks kontrollikoja leiu (aastaaruande punkt 10.29
ELT C 273, 15.11.2007, lk 1. ), mille kohaselt ühenduse eelarvest komisjoni poolt väljamakstavad toetused ei põhine piisavalt põhjendatud prognoosidel ametite rahavajaduse kohta ning et selle ja ülekannete suuruse tulemusel on ametite käsutuses märkimisväärsed rahavarud; võtab lisaks teadmiseks kontrollikoja soovituse, et ametitele makstavate toetuste määr peaks olema kooskõlas ametite tegelike rahavajadustega;
19. märgib, et 2006. aasta lõpus ei olnud 14 ametit ikka veel raamatupidamissüsteemi ABAC kasutusele võtnud (aastaaruande punkti 10.31 allmärkus);
20. võtab teadmiseks kontrollikoja märkuse (aastaaruande punkt 1.25) kogunenud välja võtmata puhkuste kulude kohta, mida on mõned ametid arvesse võtnud; rõhutab, et kontrollikoda on 2006. eelarveaasta osas teinud reservatsioonidega kinnitava avalduse kolme ameti suhtes, milleks on Euroopa Kutseõppe Arenduskeskus, Euroopa Politseikolledž ja Euroopa Raudteeagentuur (2005. eelarveaasta osas olid nendeks Euroopa Kutseõppe Arenduskeskus, Euroopa Toiduohutusamet, Euroopa Ülesehitusamet);
Siseaudit
21. tuletab meelde, et vastavalt finantsmääruse artikli 185 lõikele 3 on komisjoni siseaudiitor ka ELi eelarvest toetusi saavate reguleerivate asutuste siseaudiitor; rõhutab, et siseaudiitor annab aru vastava ameti haldusnõukogule ja direktorile;
22. juhib tähelepanu siseaudiitori 2006. aasta tegevusaruandesse lisatud reservatsioonidele:
„[komisjoni] siseaudiitor ei ole personali vähesuse tõttu suuteline nõuetekohaselt täitma talle finantsmääruse artiklis 185 pandud ühenduse asutatud asutuste siseaudiitori ülesandeid”;
23. võtab siiski teadmiseks 2006. aasta tegevusaruandes toodud siseaudiitori märkuse, et alates 2007. aastast, mil komisjon eraldab siseauditi talitusele täiendava personali, teostatakse kõikide tegutsevate reguleerivate asutuste puhul iga-aastast siseauditeerimist;
24. märgib finantsmääruse artikli 185 alusel siseauditi talituse poolt auditeeritavate reguleerivate asutuste, rakendusametite ja ühisettevõtete üha suurenevat arvu; palub komisjonil teavitada pädevat parlamendikomisjoni sellest, kas siseauditi talituse käsutuses olevate töötajate arv on piisav järgnevatel aastatel kõikide nende ametite iga-aastaseks auditeerimiseks;
25. märgib, et määruse nr 2343/2002 artikli 72 lõike 5 kohaselt saadab ühenduse asutus igal aastal eelarve täitmisele heakskiidu andmise eest vastutavale asutusele ja komisjonile direktori aruande, mis sisaldab kokkuvõtet siseaudiitori teostatud siseauditite arvu ja liigi, antud soovituste ja nende alusel võetud meetmete kohta; palub ametitel anda teavet selle kohta, kas vastav aruanne on edastatud, ja kui on, siis kuidas;
26. võtab seoses siseauditi suutlikkusega ning pidades eeskätt silmas väiksemaid ameteid, teadmiseks siseaudiitori poolt pädeva parlamendikomisjoni ees 14. septembril 2006 tehtud ettepaneku, et väiksematel ametitel tuleks lubada osta siseaudititeenuseid erasektorist;
Ametite hindamine
27. tuletab meelde parlamendi, nõukogu ja komisjoni ühisavaldust
Nõukogu dokument DS 605/1/07 Rev1. , mille üle peeti läbirääkimisi enne 13. juuli 2007. aasta majandus- ja rahandusministrite eelarvet käsitlevat nõukogu istungit peetud lepituskoosolekul, nõudes nende ametite nimekirja, mida komisjon kavatseb hinnata, ja nende ametite nimekirja, mida on juba hinnatud, ning kokkuvõtet peamistest leidudest;
Distsiplinaarmenetlus
28. märgib, et oma suuruse tõttu on üksikutel ametitel raskusi ajutiste ning vastaval palgaastmel olevatest töötajatest koosnevate distsiplinaarnõukogude loomisega ning et komisjoni juurdlus- ja distsiplinaarametil puudub ametite osas pädevus; kutsub ameteid üles arutama ametitevahelise distsiplinaarnõukogu loomist;
Institutsioonidevahelise kokkuleppe eelnõu
29. tuletab meelde komisjoni institutsioonidevahelise kokkuleppe eelnõu Euroopa Liidu reguleerivate asutuste ühtse raamistiku loomiseks ( KOM(2005)0059 ), mille eesmärk on horisontaalse raamistiku loomine Euroopa reguleerivate asutuste loomiseks, struktuuriks, toimimiseks, hindamiseks ja kontrollimiseks; märgib, et eelnõu kujutab endast kasulikku algatust ametite loomise ja toimimise ratsionaliseerimiseks jõupingutuste tegemisel; võtab teadmiseks komisjoni 2006. aasta haldustegevuse koondaruande ( KOM(2007)0274 ) punktis 3.1 esitatud avalduse, et kuigi läbirääkimised pärast ettepaneku avaldamist takerdusid, alustati nõukogus 2006. aasta lõpus uuesti sisulisi arutelusid; kahetseb, et kokkuleppe vastuvõtmiseks ei ole olnud võimalik teha täiendavaid edusamme;
30. tervitab seetõttu komisjoni võetud kohustust esitada 2008. aasta jooksul teatis reguleerivate asutuste tuleviku kohta;
Isemajandavad ametid
31. tuletab meelde, et kahe isemajandava ameti puhul annab heakskiidu direktori tegevusele eelarve täitmisel haldusnõukogu; märgib, et mõlemal on eelnevatest aastatest üle kantud suur akumuleeritud lõivutulu ülejääk:
Siseturu Ühtlustamise Amet – raha ja raha ekvivalendid: 281 miljonit eurot;
Ühenduse Sordiamet – raha ja raha ekvivalendid: 18 miljonit eurot
Allikas: kontrollikoja eriaruanne. ;
Spetsiifilised punktid
32. võtab teadmiseks kontrollikoja 2006. aasta aruandes esitatud tähelepaneku seoses sellega, et kontrollikoda testis 80 tehingust koosnevat esinduslikku valimit ja leidis puudusi juhtimis- ja kontrollsüsteemide toimimises, sealhulgas tehingu algatamine vajaliku volituseta ja juriidilise kohustuse võtmine enne eelarvelisi kohustusi, mis on vastuolus finantsmääruse nõuetega;
33. märgib, et alates 1. jaanuarist 2007 on amet kogu Galileo programmi arendusetapis loodud või arendatud materiaalse ja immateriaalse vara omanik;
34. meenutab, et ühisettevõte Galileo tegevuste üleandmine ametile algas 2006. aasta detsembris 70 miljoni euro ning kuuenda raamprogrammi, MEDA, EGNOS ja teiste lepingutega seotud õiguste ja kohustuste üleandmisega; seetõttu olid ameti varad 2006. aasta lõpus kokku 76,6 miljonit eurot, kuigi ameti jaoks saadud ühenduse toetuse ja muude tulude summa oli 2006. aastal vaid veidi üle 7 miljoni euro;
35. rõhutab, et ameti vastuse kohaselt sai amet 2007. aastal 97% täiendavast 65 miljonist eurost vastavalt ameti ja ühisettevõtte kolme liikme kokkuleppele (Euroopa Kosmoseagentuur, Hiina riiklik kaugseirekeskus ning Iisraeli teadusuuringute ja arendustöö tööstuskeskus MATIMOP); võtab teadmiseks kontrollikoja tähelepaneku, et see summa ei sisalda ühisettevõte Galileo lõpetamisest tulenevaid allesjäänud varasid, mis kantakse ametile üle alles pärast lõpetamismenetluste lõppemist;
36. võtab nõukogu 3. detsembril 2007. aastal toimunud kohtumise järeldustest teadmiseks, et GNSS programmide eeldatav kulu ajavahemikuks 2007-2013 ulatub 3,4 miljardi euroni ja seda projekti rahastatakse avaliku sektori vahenditest;
37. järeldab, et kuigi amet on ELi amet, täidab ta Galileo varade omanikuna rolli, mis erineb teiste reguleerivate asutuste rollist, ja bilansiaruandes sisalduvate märkimisväärsete summade tõttu vajab tulevikus eriti täpset kontrolli nende organite poolt, kelle ülesanne on teostada järelevalvet ELi kulutuste üle;
38. märgib, et ühisettevõte Galileo tegevuse lõpetamise kohta koostab kontrollikoda 2008. aastal eriaruande.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
26.3.2008
Lõpphääletuse tulemused
+:
–:
0:
25
4
2
Lõpphääletuse ajal kohal olnud liikmed
Jean-Pierre Audy, Herbert Bösch, Costas Botopoulos, Mogens Camre, Paulo Casaca, Jorgo Chatzimarkakis, Antonio De Blasio, Esther De Lange, Petr Duchoň, James Elles, Szabolcs Fazakas, Christofer Fjellner, Ingeborg Gräßle, Dan Jørgensen, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Ashley Mote, Jan Mulder, Bill Newton Dunn, Borut Pahor, Bart Staes, Jeffrey Titford, Kyösti Virrankoski
Lõpphääletuse ajal kohal olnud asendusliige/asendusliikmed
Salvador Garriga Polledo, Edit Herczog, Cătălin-Ioan Nechifor, Dumitru Oprea, Pierre Pribetich, Margarita Starkevičiūtė
