Teisipäevasel täiskogul: Pötteringi kõne, Türgi naiste õigused ja prügi
Institutsioonid
2007-02-14 - 16:03
Eilsel istungil: Pöttering ja endised parlamendid
Teisipäevast Euroopa Parlamendi täiskogu istungit kroonis president Hans-Gert Pötteringi ametisse astumise avakõne, milles ta tutvustas oma presidentuuri prioriteete.
Lihtsamad ja tõhusamad seadused, konkurentsivõime tugevdamine, sotsiaalkaitse säilitamine, märkis president eesoleva aja eesmärke.
Samuti kiitis parlament heaks raporti Türgi naiste õiguste olukorrast ning kaks raportit prügimajandusest.
Oma kõne algul ütles president Pöttering, et külma sõja lõppemine oli "tema põlvkonna jaoks ime" ning et eurooplased peaksid oma pärandi üle uhked olema.
Samas kutsus ta üles tolerantsusele, öeldes parlamendiliikmetele, et "kultuuridevaheline dialoog ja religioonid on Euroopale iseloomulik tunnus".
President tahab lihtsamaid ja tõhusamaid seadusi
President utsitas Euroopa õigusaktide väljatöötajad looma lihtsamaid ja tõhusamaid seadusi.
Juba seaduste ettevalmistamise varajases staadiumis tuleks mõelda, kas see seadus teenib inimesi ja keskkonda.
Pöttering kinnitas oma toetust Euroopa põhiseadusele ning märkis, et ootab Rooma lepingu 50. aastapäeva tähistavat "Euroopa deklaratsiooni".
Pöttering märkis, et töökohtade loomiseks ja sotsiaalkaitse hoidmiseks peaks Euroopa tugevdama oma konkurentsivõimet ja säilitama oma sotsiaalmudeli.
Parlamendi presidendi kõne kuulas komisjoni president Barroso ja eesistujariigi esindaja Saksamaa kantsler Angela Merkel.
Viimane tuletas parlamendiliikmetele meelde, et poolt miljardit inimest esindades ei tohiks nad "suurt pilti unustada".
See on oluline, sest Euroopat ootavad tähtsad küsimused nagu rahu, turvalisus, sotsiaalkaitse ja konkurents.
Fraktsioonide esimehed presidendi kõnest
Presidendi kõne kommenteerinud poliitiliste fraktsioonide juhtidest ütles Rahvapartei esimees Joseph Daul, et tema fraktsioon toetab "tugevat ja maailmale avatud" ELi.
Ta meenutas Euroopas saavutatud rahu ja õitsengut, kui rõhutas, et kodanikud soovivad rohkem vabadusi, turvalisust ja tööväljavaateid.
Sotsialistide fraktsiooni esimees Martin Schulz märkis, et Euroopa edu tagasid kultuuriline ja majanduslik koostöö.
Schulz pakkus välja, et tegeleda tuleks institutsionaalse reformiga ja "sotsiaalse Euroopa" suunas.
Liberaalide juht Graham Watson ütles, et ELil seisavad ees väljakutsed seoses maailma rahvastiku kiire kasvu, rände, energia ja kliimamuutusega.
Väiksemad prügimäed, rohkem ümbertöötlemist
Teisipäeval hääletas parlament kahe prügimajandust käsitleva raporti üle.
Esimene neist (raportöör Caroline Jackson, EPP-ED) oli vastukaja komisjoni prügidirektiivile ning soovis luua piirmäärad prügi tekkimise stabiliseerimiseks, et stabiliseerida prügi tekkimist aastaks 2012.
Raport märkis, et ümbertöötlemisele tuleks rohkem tähelepanu pöörata, sest vaid kolmandik prügist ELis töödeldakse ümber.
Teine raport (raportöör Johannes Blokland, ID) keskendub prügi ümbertöötlemise strateegiale, kritiseerides olemasolevaid õigusakte prügi ladestamise ja ümbertöötlemise vahekorra suhtes.
Türgi naistel vähe õigusi
Eilsel täiskogu istungil kiitsid parlamendiliikmed heaks Türgi naiste õigusi käsitleva raporti.
Raport toob välja, et kuigi 2005. aastal vastu võetud karistusseadustik on sealsete naiste olukorda parandanud, esineb ikka veel probleeme.
Näiteks ei registreerita osades Türgi piirkondades tüdrukute sünde, mis võib hilisemas elus nende õiguslikku seisundit mõjutada.
Samuti toob raport välja, et naiste poliitiline aktiivsus on väga väike ning et vaid 25% türgi naistest käivad tööl.
20070209STO02965 EP Presidendi tegevuskava: Euroopa väärtused, reformid, kultuuridevaheline dialoog Parlament: jäätmeteke peab 2012. aastaks vähemalt stabiliseeruma Naiste õigused Türgis: vaja on reaalseid edusamme
ET
1
PHOTO
20070213PHT03126.jpg
-//EP//TEXT IM-PRESS 20070208IPR02888 0 NOT XML V0//ET
-//EP//TEXT IM-PRESS 20070208IPR02886 0 NOT XML V0//ET
-//EP//TEXT IM-PRESS 20070208IPR02887 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
