Musharraf parlamendis: “Ainulaadne privileeg teiega suhtlemiseks”
Välissuhted
2006-09-15 - 11:05
Musharraf näeb ELi ja Pakistani oluliste liitlastena
Pakistani president kindral Pervez Musharraf võttis kolmapäevasel kohtumisel fraktsioonide juhtide ja EP presidendi Josep Borrelliga kokku oma kahepäevase visiidi Euroopa Parlamenti.
Tema sõnum oli, et lääneriigid peaksid Pakistani vaatlema kui terrorivastase sõja olulist liitlast ja et parlamendiliikmed saaksid kaasa aidata ELi ja Pakistani kaubandussidemete tihenda­misele.
Ta tänas ELi ka pärast 2005. aasta maavärinat osutatud humanitaarabi eest.
Pärast kohtumist tunnustas hr Borrell president Musharrafi pingutusi „usalduse loomises” India suhtes vaidlusaluse Kašmiiri küsimustes ja Pakistani armee võitluses terroristide ja Talibani liikumise vastu.
Ta ütles, et parlamendi fraktsioonide juhid tõstatasid kohtumisel probleemseid teemasid nagu näiteks inimõiguste küsimused ja tuumarelvastus.
Musharraf parlamendiliikmetele: vajalik on tihedam ELi-Pakistani koostöö
Teisipäevasel kohtumisel väliskomisjoniga kirjeldas president Musharraf Pakistani eesseisvaid väljakutseid ja vastas mõnele parlamendiliikmete poolt esitatud raskele küsimusele oma valitsusperioodi kohta.
Kohtumise täielikku raportit võite lugeda alltoodud viidale klõpsates.
Tema esitluse peamine teema oli vajadus ELi toetuse järgi „raskuste ületamiseks” Pakistanis.
Need „raskused” on heidutavad.
Pakistani demokraatlik ja majanduslik areng vajab olulist abi – Pakistani kaupade pääsu lihtsustamine ELi turule oli Musharrafi peamine soov.
Siseriiklikult osaleb Pakis­tani armee ulatuslikes lahinguoperatsiooni­des Al-Qaida ja Talibani liikumise liikmete vastu.
Hr Musharraf palus jätkata võitlust osade Pakistani piirkondade „talibaniseerumise” vastu.
Ta palus ka ELi toetust seoses kestva vaidlusega Kašmiiri üle, mis on rikkunud India-Pakistani suhteid juba ligi 60 aastat.
Hr Musharraf rõhutas oma riigi „mõõdukat, usklikku ja sallivat” olemust ja ütles, et tuumarelva arendamine võeti ette vaid toimetulekuks tuumarelva omava India poolt ähvardava ohuga.
Parlamendiliikmed uurisid president Musharrafilt „demokraatia defitsiidi” kohta Pakistanis (demokraatlike valimiste, sõjaväe ja poliitika eraldamise puudumine).
Nad kutsusid Pakistani üles kaotama surmanuhtlus ja uurisid usulise sallivuse puudumise kohta.
Väliskomisjoni esimees, Saksamaalt pärit kristlike demokraatide hulka kuuluv Elmar Brok rõhutas, et Pakistan on praegu oma ajaloo otsustavas perioodis, omades samal ajal olulist rolli seoses „äärmiselt suure hulga erinevate kohustustega”.
Parlamendi Lõuna-Aasia suhete delegat­siooni juht, Suurbritanniast pärit sotsialist Neena Gill ütles, et Pakistan on „Euroopa oluline liitlane võitluses rahvusvahelise terrorismiga”.
Kuid ta siiski soovitas presi­dendil tungivalt tegeleda „soolise diskrimi­neerimise kõrvaldamisega Pakistanis selle kõigis väljendusviisides” ning (näiteks abielurikkumises süüdistatavate) naiste „autapmiste” juhtumitega.
Prl Gill sõnas, et president peab „tagama inimõiguste austamise kogu Pakistanis”.
Küsimusele tema enda tuleviku kohta kindrali ja presidendina, vastas ta: „Ma teen oma otsuse 2007. aastal vastavalt Pakistani põhiseadusele.”
20060914STO10661 Pressiteade
ET
1
PHOTO
20060913PHT10651.jpg
-//EP//TEXT IM-PRESS 20060908IPR10492 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
