13.9.2004
RESOLUTSIOONI ETTEPANEK
vastavalt kodukorra artiklile 113
Esitajad: Cristiana Muscardini ja Roberta Angelilli
Teema: Eakad
Euroopa Parlamendi resolutsioon eakate kohta
Euroopa Parlament ,
–
võttes arvesse kodukorra artiklit 113;
A.
arvestades, et moodsa elu meeletu tempo toob paljude vanemate inimeste jaoks kaasa raskusi ja tõrjutust, eriti linnades, ning et majanduskriis on suurendanud nende inimeste arvu Euroopas, kes on raskustes või halvemal järjel, ja et paljud nendest inimestest on eakad;
B.
arvestades, et tänapäeva ühiskonnas koosneb perekond väga tihti ainult ühest vanemast;
C.
arvestades, et eakad on alati olnud noorematele inimestele toetuspunktiks ja abi saamise allikaks ning et keskmise eluea pikenemine võimaldab paljudel eakatel inimestel tegutseda kasvatus- ja kultuurialal, nii et sellest saavad kasu noored inimesed ja ühiskond;
1.
kutsub Euroopa Komisjoni üles töötama riiklike institutsioonide ja liikmesriikides tunnustatud organite abiga välja spetsiaalse koolitusprogrammi, et edendada koostööd eakatega koolides noorte inimeste taasintegreerimise ja kultuuritegevuse valdkonnas;
2.
kutsub Euroopa Komisjoni üles viima läbi uuringu tingimuste kohta, milles ühenduse eakad elavad, ning edendama majanduslikke ja sotsiaalseid algatusi, millega välditakse juhtumeid, kus vanad inimesed elavad ja surevad täielikus üksilduses;
3.
kutsub Euroopa Komisjoni üles edendama projekte praeguste hooldekodude asemele koduhooldusega elamisvõimaluste loomiseks.
