Bill Gates: Euroopa kujundab üleilmset tegutsemist hädasolijate abistamisel
Informatsioon
2012-01-25 - 15:52
Bill Gates'i sõnul peab EL hoidma oma juhtivat rolli arenguabi andmisel Microsofti looja Bill Gates viibis teisipäeval Euroopa Parlamendis (EP), et tunnustada Euroopat pühendumuse eest arenguabi andmisel.
EP arengukomisjonis kõneledes ütles Gates, et Euroopa roll arenguabi vallas kujundab üleilmset tegutsemist hädasolijate abistamisel.
Ta tõi välja, et Euroopa on suurim arenguabi andja maailmas.
"Euroopa heldus on aidanud päästa miljoneid ja miljoneid elusid.
Te peaksite ennast tundma tänu tehtule väga uhkena," rääkis Bill and Melinda Gates'i Fondi üks juhtidest.
Ta märkis, et Euroopa peab jätkama arenguabi andja juhtivas rollis ning seda tuleb teha hoolimata majanduskriisist.
Vaesusega saab võidelda
Gates'i sõnul on ta optimistlik vaesusprobleemide lahendamise osas, sest viimase 50 aasta jooksul on toimunud "hämmastav protsess".
Konkreetseteks näideteks on tervisesse ja põllumajandusse maailma vaesemates riikides tehtud investeeringud, millega on kaasnenud kaugeleulatuvad tagajärjed.
Korruptsiooniga aitab Gates'i hinnangul võidelda mõõdetavate eesmärkide püstitamine ja arenguprogrammide hoolikas jälgimine.
Seoses Euroopa Liidu (EL) järgmise pikaajalise finantsraamistiku üle käivate läbirääkimistega tunnustas Gates parlamendi tähelepanu, mis on suunatud abiprogrammide rahastamisele.
EL peab olema solidaarne
EP president Martin Schulz märkis, et ELil on kohustus näidata solidaarsust ja panustada rahvusvahelisse abisse.
"ELi pikaajaline stabiilsus sõltub teiste maailma regioonide pikaajalisest stabiilsusest."
Tänades Gates'i tema fondi tegevuse eest sõnas Schulz, et "olenemata poliitilistest värvidest seisab EP Sinuga õlg õla kõrval."
20120120STO35896 EuroparlTV intervjuu Bill Gates'iga Gates'i sõnul peab ELi finantsraamistikus arenguabile jääma oluline koht
ET
1
PHOTO
20120124PHT36094.jpg
ET
2
LINK
http://europarltv.europa.eu/et/player.aspx?pid=9dd6d25a-3f77-4650-93c8-9fe201170589
-//EP//TEXT IM-PRESS 20120123IPR35958 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
