Täiskogu kokkuvõte - Strasbourg 21.-24.aprill 2008
2008-04-28 - 15:36
Nädala tähtsündmused:
Esmaspäev, 21. aprill:
Volinik Jacques Barrot andis parlamendile ülevaate kuulamisest, mille komisjon ja nõukogu eesistujariik Sloveenia korraldasid 8. aprillil totalitaarsete režiimide sooritatud kuritegude teemal.
Kuulamisel leiti voliniku sõnul, et vanad liikmesriigid peaksid olema teadlikumad uute liikmesriikide ajaloo osas ning et tõe jalule seadmine on oluline lepituse saavutamiseks.
Barrot rõhutas ka, et iga liikmesriik peab leidma oma tee selliste kuritegude puhul, sest kõigile sobivat teed ei ole.
Teisipäev, 22. aprill:
Täiskogul lükati edasi põhiseaduskomisjoni raport, milles tahetakse muuta Euroopa ombudsmani ametijuhendit ning sätteid, mis puudutavad ombudsmani juurdepääsu ELi institutsioonide ja ametite valduses olevale informatsioonile ning ametnike tunnistusi.
Hääletus lükati edasi, et jõuda nõukoguga muudatuste osas kokkuleppele.
Parlamendiliikmed leiavad, et ELi liikmesriikide peamiseks väljakutseks elundite siirdamisel on elundite ja doonorite puuduse vähendamine , sest siirdamiseks saadaolevatest elunditest ei jätku patsientide vajaduste rahuldamiseks.
Saadikud teevad omapoolseid ettepanekuid olukorra parandamiseks, alates Euroopa doonorikaardi kasutuselevõtust kuni elundite siirdamise teabeliini loomiseni.
Saadikud rõhutavad koostöö vajadust, millest saavad enim kasu väikesed liikmesriigid.
Parlamendiliikmed kiitsid heaks kõikide institutsioonide 2006. aasta eelarve täitmise .
Saadikutel oli siiski ka etteheiteid, mistõttu nad tervitavad Euroopa Komisjoni lubadust, et iga kuu osaleb üks volinik eelarvekontrollikomisjoni koosolekul ning annab ülevaate järelmeetmetest ja edusammudest oma valdkonnas.
Kolmapäev, 23. aprill:
Nõukogu ja komisjon on viisaläbirääkimistel otsustanud kasutada paralleelset lähenemist, kus riikide pädevusse kuuluvate küsimustega tegelevad riiklikud võimud ning ühenduse pädevusse kuuluvate küsimustega komisjon.
Mitmed saadikud avaldasid siiski muret andmekaitse ning kodanike võrdsuse osas.
Parlament kiitis heaks Galileo kasutuselevõtuetapi, mistõttu Euroopa satelliitnavigatsioonisüsteem peaks hakkama toimima 2013. aastal.
Määruse ettepanekus pannakse paika Galileo ja Euroopa satelliitnavigatsiooniteenuse EGNOS julgeolekumeetmed, mida haldavad komisjon ja Euroopa satelliitnavigatsioonisüsteemi (GNNS) järelevalveamet.
Galileo infrastruktuurihangete tegemiseks kuulutatakse välja pakkumiskonkursid.
Parlamendis vastu võetud raport on vastuseks Euroopa Komisjoni rohelisele raamatule kodanikuühiskonna rolli kohta Euroopa Liidu uimastipoliitikas .
Saadikud toetavad üldiselt komisjoni ettepanekuid, ent teevad ka omapoolseid soovitusi, nt naistele ja noortele keskendumine ning usukogukondade kaasamine.
Lisaks leiavad saadikud, et tuleks toetada programmi "Moonid ravimiks" sarnaseid katseprojekte mujal maailmas.
Parlament kutsub vastu võetud raportis endise Jugoslaavia Makedoonia Vabariiki (FYROM) ja Kreekat üles kasutama juhust, et jätkata viivitamata läbirääkimisi FYROMi nime küsimuses ning saavutada kompromisslahendus, et see küsimus jätkuvalt ei takistaks endise Jugoslaavia Makedoonia Vabariigil osaleda rahvusvahelistes organisatsioonides.
Lisaks palutakse nõukogul hinnata riigi edusamme ning võimalusel langetada otsus ühinemisläbirääkimiste alustamise kuupäeva kohta.
Neljapäev, 24. aprill:
Vastu võetud resolutsioonis toovad parlamendisaadikud esile nende jaoks 2009. aastal olulised ettepanekud ning poliitikad .
Resolutsioon käsitleb mh majanduspoliitikat, kliimapoliitikat ning suhtlust kodanikega.
13.-17. maini Limas (Peruu) aset leidva Euroopa Liidu ja Ladina-Ameerika ja Kariibi mere riikide viienda tippkohtumise valguses võttis parlament vastu resolutsiooni, kus nõutakse kõikide Colombia pantvangide tingimusteta ja viivitamatut vabastamist.
Saadikud soovivad lisaks, et 2012. aastal hakkaks kehtima piirkondadevaheline partnerlusleping, mis mh näeks ette isikute vaba liikumise.
Resolutsiooni poolt hääletas 542, vastu 12 ja erapooletuks jäi 12 saadikut.
Parlament võttis vastu Birma resolutsiooni, milles saadikud nõuavad, et nõukogu uuendaks ja laiendaks oma sihtsanktsioone Birmas.
Samuti nõutakse ülemaailmset relvaembargot Birma suhtes ning 1990. aasta Sahharovi auhinna laureaadi Aung San Suu Kyi ning teiste poliitvangide vabastamist.
Resolutsiooni poolt hääletas 551, vastu 7 ja erapooletuks jäi 8 saadikut.
Parlamendiliikmed leiavad vastu võetud raportis, et muutused säästva arengu ja süsinikuvaba majanduse suunas nõuavad pärssivate vahendite (nt maksud, tasud) ja stiimulite (nt kauplemissüsteemid) koos kasutamist.
Saadikud rõhutavad samas, et turupõhised vahendid ei asenda keskkonnaseadusi.
Raporti poolt hääletas 479, vastu 53 ja erapooletuks jäi 5 saadikut.
20080418BRI27036
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-001-ET DOC XML V0//ET
Institutsioonid
Osaistungjärgu avamine:
2008-04-28 - 15:36
Osaistungjärgu avas Euroopa Parlamendi president Hans-Gert PÖTTERING.
Muudatusi päevakorda ei tehtud.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-COVER-ET DOC XML V0//ET
-//EP//TEXT IM-PRESS 20080418BRI27036 ITEM-002-ET DOC XML V0//ET
Eelarvekontroll
2006. aasta eelarve täitmine sai heakskiidu, ent vaja on järelmeetmeid
2008-04-28 - 15:36
Parlamendiliikmed kiitsid heaks kõikide institutsioonide 2006. aasta eelarve täitmise.
Saadikutel oli siiski ka etteheiteid, mistõttu nad tervitavad Euroopa Komisjoni lubadust, et iga kuu osaleb üks volinik eelarvekontrollikomisjoni koosolekul ning annab ülevaate järelmeetmetest ja edusammudest oma valdkonnas.
Parlament toetab Dan JØRGENSEN i (PSE, DK) raportis ELi 2006. aasta eelarve täitmise heakskiitmist.
Raporti poolt hääletas 582, vastu 77 ja erapooletuks jäi 18 saadikut.
Kuna parlamendiliikmetel oli samas pretensioone eelarve täitmisele, nõudsid nad komisjonilt järelmeetmete võtmist.
Komisjon andis lubaduse, et iga kuu osaleb üks volinik eelarvekontrollikomisjoni koosolekul ning annab ülevaate edusammudest oma valdkonnas.
Järelmeetmeid on vaja järgmistes valdkondades: riiklikud avaldused, iga-aastased kokkuvõtted ja komisjoni järelevalverolli tugevdamine struktuurimeetmete ühisel juhtimisel.
Struktuurifondid: praktiline lahendus
Struktuurifondide juhtimise küsimuses leiti praktiline lahendus - komisjoni tegevuskava komisjoni järelevalverolli tugevdamiseks struktuurimeetmete ühisel juhtimisel, mille täitmist kontrollitakse kord kvartalis.
Saadikud peavad "suureks saavutuseks" komisjoni võetud kohustust parandada kõik kontrollikoja aastaaruandes ära näidatud individuaalsed vead ja eelkõige kohustust teha 100% ulatuses korrektiive kõigi hankemenetluse tõsise rikkumise juhtumite korral.
Samas nõutakse komisjonilt "objektiivset, selget ja kõikehõlmavat teavet selle kohta, millised on komisjoni võimalused eeskirjade vastaselt makstud vahendite sissenõudmiseks".
Lisaks tervitavad parlamendiliikmed asjaolu, et 2006. eelarveaasta eelarve täitmisele heakskiidu andmise otsese tulemusena võttis komisjon lõpuks kohustuse kohaldada poliitikat, mis näeb ette kõigi maksete võimalikult kohese peatamise, kui süsteemis tuvastatakse tõsine viga.
Kindel toetus riikide haldusdeklaratsioonidele
Saadikud tervitavad komisjoni võetud kohustust väljendada kindlat poliitilist toetust riikide haldusdeklaratsioonidele.
Sellised deklaratsioonid on juba kasutusel Madalmaades, Ühendkuningriigis, Taanis ja Rootsis, ning nad tugevdavad riiklike järelevalve- ja kontrollisüsteemide kvaliteeti ning seega ühenduse eelarve haldamist.
Saadikud leiavad ka, et komisjon peaks riikide haldusdeklaratsioonide kasutamist rohkem edendama.
Raportis väljendatakse kahetsust komisjoni vaikiva nõusoleku üle aktsepteerida liikmesriikide (välja arvatud Taani, Rootsi, Madalmaad ja Ühendkuningriik) kollektiivset vastutustundetust seoses finantsjuhtimisega Euroopa Liidus.
Euroopa Parlamendi eelarve täitmise heakskiitmine
Saadikud teevad ettepaneku anda eelarve täitmise heakskiit ka Euroopa Parlamendi 2006. aasta eelarvele.
José Javier POMÉS RUIZ i (EPP-ED, ES) raporti poolt hääletas 597, vastu 50 ja erapooletuks jäi 40 saadikut.
Raportis tervitatakse esimeeste konverentsi ja juhatuse otsuseid parlamendiliikmete kulude küsimuses.
Saadikud usuvad, et eelnimetatud otsuste alusel loodavasse töörühma, mis tegeleb parlamendiliikmete põhimääruse, assistentide ja pensionifondi küsimustega, peaks kuuluma ka eelarvekontrollikomisjoni liige.
Saadikud tervitavad ja toetavad "presidendi võetud kindlat kohustust tagada, et komisjoni esitatud ja nõukogu poolt heaks kiidetud assistentide põhimäärus jõustuks samal ajal kui Euroopa Parlamendi liikmete põhimäärus".
Samuti märgitakse, et "uue assistentide põhimäärusega tuleks kehtestada töötasu ja sotsiaalsete õiguste miinimumstandardid kooskõlas kohaldatavate Euroopa õigusaktidega".
Lisaks öeldakse raportis, et teenuste osutamise lepingutega peaks tegelema liikmesriikide makseagendid ning et parlamendiliikmete sugulasi ei tohi tööle võtta.
Vabatahtlik pensionifond
Raportis väljendatakse üllatust seoses hiljutiste soovitustega, mis esimeeste konverents 13. märtsil 2008. aastal andis pärast konsulteerimist parlamendiliikmete põhimääruse, assistentide ja pensionifondi küsimustega tegeleva töörühmaga ja mille kohaselt vabatahtliku pensionifondi liikmed võivad omandada pärast parlamendiliikmete põhimääruse jõustumist uusi pensioniõigusi.
2004. ja 2005. eelarveaastate eelarve täitmisele heakskiidu andmise resolutsioonides nõuti, et vabatahtliku pensionifondi tegevus pärast parlamendiliikmete põhimääruse jõustumist järkjärguliselt lõpetataks ning piirdutaks juba omandatud õiguste austamisega.
Seetõttu nõuavad saadikud, et juhatuse töörühm valmistaks ette vajalikud meetmed kooskõlas parlamendi otsustega.
Eelarve täitmisele heakskiidu andmine – poliitiline protsess
Raportis rõhutatakse, et eelarve täitmisele heakskiidu andmine on poliitiline protsess.
Saadikud soovivad sellega seoses tihedamat koostööd parlamendi juhatuse ja eelarvekontrollikomisjoni vahel ning eelarvemenetluse ja eelarve täitmisele heakskiidu andmise menetluse paremat sidumist.
Teised institutsioonid
Parlament kiitis samuti heaks kõikide teiste institutsioonide eelarve täitmise heakskiidu ettepanekud.
Taustainfo
EÜ asutamislepingu artikkel 276 sätestab, et "kvalifitseeritud häälteenamusega otsustava nõukogu soovituse põhjal annab Euroopa Parlament heakskiidu komisjoni tegevusele eelarve täitmisel".
Seega kinnitatakse eelarve täitmise aruanne parlamendi otsusega, kus on toodud eelarve täitmise aruande kinnitamise menetluse lõpus parlamendi järeldused selle kohta, kuidas Euroopa Komisjon on täitnud oma ülesannet eelarve kulutuste tegemisel.
Parlament teeb oma otsuse selles küsimuses iga aasta aprillis.
Parlament lisab oma heakskiitu andvale otsusele resolutsiooni, mis sisaldab parlamendipoolseid eelarve täitmisega seotud kommentaare.
Need kommentaarid võivad nõuda muudatusi Euroopa Komisjoni menetluskordades ja tegevuses või taotleda olukorra parandamist liidu poliitikate elluviimisel.
Eelarve täitmise aruande kinnitamise menetluse kestel võib parlament paluda Euroopa Komisjonilt selgitusi seoses kulutuste tegemisega või paluda kaitsta end juhtimisvigadest ja pettustest põhjustatud kulude eest.
Nii toimides teostavad eelarvekontrollikomisjon ja eeskätt parlament poliitilist hindamist.
Dan JØRGENSEN (PSE, DK)
Dokument: A6-0109/2008 - ELi üldeelarve, III jagu - Komisjon
José Javier POMÉS RUIZ (EPP-ED, ES)
Dokument: A6-0091/2008 - ELi üldeelarve - Euroopa Parlament
Nils LUNDGREN (IND/DEM, SE)
Dokument: A6-0096/2008 - ELi üldeelarve - Nõukogu
Dokument: A6-0097/2008 - ELi üldeelarve - Euroopa Kohus
Dokument: A6-0093/2008 - ELi üldeelarve - Kontrollikoda
Dokument: A6-0098/2008 - ELi üldeelarve - Euroopa Majandus- ja Sotsiaalkomitee
Dokument: A6-0095/2008 - ELi üldeelarve - Regioonide Komitee
Dokument: A6-0092/2008 - ELi üldeelarve - Euroopa Ombudsman
Dokument: A6-0094/2008 - ELi üldeelarve - Euroopa Andmekaitseinspektor
Hans-Peter MARTIN (NI, AT)
Dokument: A6-0111/2008 - Euroopa Elu- ja Töötingimuste Parandamise Fond
Dokument: A6-0114/2008 - Euroopa Koolitusfond
Dokument: A6-0110/2008 - Euroopa Kutseõppe Arenduskeskus
Dokument: A6-0124/2008 - Euroopa Liidu Asutuste Tõlkekeskus
Dokument: A6-0117/2008 - Haiguste Ennetamise ja Tõrje Euroopa Keskus
Dokument: A6-0116/2008 - Euroopa Narkootikumide ja Narkomaania Seirekeskus
Dokument: A6-0113/2008 - Euroopa Liidu Põhiõiguste Amet (endine Rassismi ja Ksenofoobia Euroopa Järelevalvekeskus)
Dokument: A6-0112/2008 - Euroopa Ülesehitusamet
Dokument: A6-0122/2008 - Euroopa Keskkonnaagentuur
Dokument: A6-0128/2008 - Euroopa Tööohutuse ja Töötervishoiu Agentuur
Dokument: A6-0125/2008 - Euroopa Ravimiamet
Dokument: A6-0120/2008 - Euroopa Toiduohutusamet
Dokument: A6-0115/2008 - Euroopa Meresõiduohutuse Amet
Dokument: A6-0118/2008 - Euroopa Lennundusohutusamet
Dokument: A6-0123/2008 - Euroopa Raudteeagentuur
Dokument: A6-0119/2008 - Euroopa Võrgu- ja Infoturbeamet
Dokument: A6-0126/2008 - Euroopa Liidu liikmesriikide välispiiril tehtava operatiivkoostöö juhtimise Euroopa agentuur (Frontex)
Dokument: A6-0129/2008 - Eurojust
Dokument: A6-0121/2008 - Euroopa Politseikolledž
Dokument: A6-0127/2008 - Euroopa GNSS Järelevalveamet
Christofer FJELLNER (EPP-ED, SE)
Dokument: A6-0106/2008 - Kuues, seitsmes, kaheksas ja üheksas Euroopa Arengufond
Menetlus: Omaalgatuslikud raportid
Arutelu: 22.04.2008
Hääletus: 22.04.2008 Euroopa Parlamendi 22. aprilli 2008. aasta resolutsioonid 2006. aasta eelarve täitmise kohta
-//EP//TEXT TA 20080422 TOC NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-001-ET DOC XML V0//ET
-//EP//TEXT IM-PRESS 20080418BRI27036 ITEM-003-ET DOC XML V0//ET
Institutsioonid
2009. aasta poliitiline strateegia
2008-04-28 - 15:36
Vastu võetud resolutsioonis toovad parlamendisaadikud esile nende jaoks 2009. aastal olulised ettepanekud ning poliitikad.
Resolutsioon käsitleb mh majanduspoliitikat, kliimapoliitikat ning suhtlust kodanikega.
Majanduskasv ja tööhõive
Saadikud märgivad resolutsioonis, et Euroopa Parlament tutvub põhjalikult Euroopa Kohtu hiljutiste otsustega Vikingi, Lavali ja Rüfferti kohtuasjade osas, alustades aruteluga täiskogu istungil, millele järgneb Euroopa Parlamendi raport kollektiivläbirääkimiste väljakutsete kohta.
Lisaks nõuavad saadikud tungivalt, et komisjon esitaks Euroopa osaühingu põhikirja kohta õigusakti ettepaneku ning et vaadataks läbi üldise tooteohutuse direktiiv.
Samuti märgivad nad, et rohkem tähelepanu tuleks pöörata reisijate õigustele, eriti nende reisijate kaitsele, kes sõidavad pikki vahemaid bussiga, samuti rongi- ja laevareisijatele.
Ka toonitavad parlamendiliikmed finantsturgude stabiilsuse kindlustamise ning tarbijate kartuste hajutamise esmajärgulist tähtsust praeguse finantskriisi taustal.
Kahetsust väljendatakse selle üle, et komisjon on 2009. aasta poliitilises strateegias pidanud väheoluliseks kultuuri- ja haridusküsimusi.
Kliimamuutus ja säästev areng Euroopas
Parlament "kohustub tegema tihedat koostööd nõukogu ja komisjoniga, et saavutada nii kiiresti kui võimalik tõhus ja toimiv kokkulepe kliimamuutuse ja energiapaketi kohta".
Saadikud tervitavad komisjoni soovi vähendada kaubaveoga seotud heitmeid ning nad kutsuvad komisjoni üles esitama õigusakti ettepanekut mere- ja siseveetranspordi lisamiseks heitkogustega kauplemise süsteemi.
Saadikud on seisukohal, et ühtekuuluvuspoliitika peaks jääma vastavalt asutamislepingule ja solidaarsuspõhimõttele ühenduse pädevusse ning nad ei ole nõus katsetega seda poliitikat taasriigistada.
Resolutsioonis leitakse, et "tulevikus tuleb ühtekuuluvuspoliitikale eraldada vajalikud rahalised vahendid, et tulla toime olulist piirkondlikku mõju avaldavate ette aimatavate uute väljakutsetega".
Lisaks majanduslikule ja sotsiaalsele ühtekuuluvusele tuleb tegeleda ka järgmiste väljakutsetega: demograafilisest muutusest tingitud probleemid, segregatsioon, rändevood, üleilmastumisega kohanemine, kliimamuutus, energiaga varustamise tagamine ning maapiirkondade aeglane järelejõudmine.
Kodanike esikohale seadmine
Saadikud rõhutavad konkreetsete õigusaktide jätkuvat vajadust CE-vastavusmärgise ja ohutusmärkide valdkonnas ning nad julgustavad komisjoni tegelema tarbekaupade ohutuse eeskirjade tagamise ja jõustamisega.
Lisaks ootavad parlamendiliikmed komisjoni ettepanekut piiriülese tervishoiu kohta, toonitades samas, et tuleb austada liikmesriikide pädevust selles valdkonnas.
Samuti nõutakse, et tõhustataks tööd organiseeritud kuritegevusega võitlemisel, pöörates eriti tähelepanu küberkuritegevusele ning et komisjon suurendaks pingutusi inimkaubanduse vastu võitlemisel.
Euroopa Liidust teavitamine
Saadikud kutsuvad komisjoni üles asetama kodanikke Euroopa projekti keskmesse ning nad nõuavad tungivalt, et komisjon suunaks oma pingutused tõhusa kommunikatsioonipoliitika arendamisele, et pakkuda kodanikele võimalusi ELi paremaks mõistmiseks eriti just Euroopa Parlamendi valimiste aastal.
Samuti rõhutatakse Lissaboni lepingus ettenähtud kodanike algatusõiguse kiire rakendamise tähtsust.
Arutelu: 11.03.2008
Hääletus: 24.04.2008 Euroopa Parlamendi 24. aprilli 2008. aasta resolutsioon komisjoni 2009. aasta poliitilise strateegia kohta
-//EP//TEXT TA P6-TA-2008-0174 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-002-ET DOC XML V0//ET
-//EP//TEXT IM-PRESS 20080418BRI27036 ITEM-004-ET DOC XML V0//ET
Justiits- ja siseküsimused
Komisjoni avaldus - Kuulamine totalitaarsete režiimide sooritatud genotsiidi-, inimsusevastaste ja sõjakuritegude teemal
2008-04-28 - 15:36
Volinik Jacques Barrot andis parlamendile ülevaate kuulamisest, mille komisjon ja nõukogu eesistujariik Sloveenia korraldasid 8. aprillil totalitaarsete režiimide sooritatud kuritegude teemal.
Kuulamisel leiti voliniku sõnul, et vanad liikmesriigid peaksid olema teadlikumad uute liikmesriikide ajaloo osas ning et tõe jalule seadmine on oluline lepituse saavutamiseks.
Barrot rõhutas ka, et iga liikmesriik peab leidma oma tee selliste kuritegude puhul, sest kõigile sobivat teed ei ole.
Komisjoni kõnevoor
Jacques BARROT märkis, et 8. aprilli arutelul leiti esiteks, et vanad liikmesriigid peaksid olema teadlikumad uute liikmesriikide ajaloo osas.
Teiseks nenditi, et tõe jalule seadmine on oluline lepituse saavutamiseks.
Barrot rõhutas, et igal juhul tuleb põhiõiguseid austada ning ta märkis, et mis puudutab totalitaarsete režiimide sooritatud kuritegusid, siis "iga liikmesriik peab leidma enda jaoks parima tee; kõigile sobivat teed ei ole".
Barrot nentis, et ELi institutsioonidel on palutud teemaga rohkem tegeleda.
Ta kinnitas, et komisjon arvestab selle sooviga, kuid rõhutab, et "iga liikmesriik peab leidma oma tee ning EL ei saa asendada liikmesriike".
ELi ülesandeks on Barrot sõnul lepituse hõlbustamine osapoolte kokku toomise teel.
Samas soovib komisjon protsessi jätkata ning soovib uurida, millist seadusandlust ja praktikat liikmesriikides kasutatakse totalitaarsete režiimide sooritatud kuritegude puhul.
Fraktsioonide kõnevoor
Vytautas LANDSBERGIS (EPP-ED, LT) tõi oma kõnes esile, et meie teel on üks oluline takistus - Venemaa tänase valitsuse tegevus on arusaamatu, nagu ka nende avaldused endise Nõukogude Liidu osas.
"Venemaal räägitakse Natsi-Saksamaast, ent Stalini kuritegudest mitte.
Selline silmakirjalikkus toetab tänaseid neonatse," leidis Landsbergis.
Ta rõhutas lõpetuseks, et ükskõik kuidas Venemaa püüab ajalugu ümber kirjutada, sellele ajaloole tuleb anda õige hinnang ning et "see aitaks ka Venemaad".
Jan Marinus WIERSMA (PSE, NL) nentis, et tihti tekitavad erinevad tõlgendused erinevaid visioone ning peame mõistma, et Euroopa on väga mitmekesine.
Wiersma rõhutas, et me peame garanteerima, et ei unustataks holokausti ega teisi totalitaarsete režiimide poolt sooritatud kuritegusid.
Tema sõnul antakse tihtipeale erinev hinnang erinevates piirkondades aset leidnud sündmustele ning kasutatakse erinevaid mõõdupuid.
Samas on eelkõige oluline selgitada välja tõde, et edaspidistes aruteludes sellele tugineda.
Paruness Sarah LUDFORD (ALDE, UK) oli nõus, et tuleb olla igasuguste kuritegude vastu, ent ta märkis, et ei toeta seda, et kriminaliseeritakse nt avalik provokatsioon.
Ludfordi sõnul on sõnavabadus ülioluline ning kriminaalõiguse tohib tuua sisse vaid siis, kui õhutatakse vaenule vms.
Ta rõhutas ka, et õiglust ei saa jalule seada ilma tõeta.
Ludford kahetses lõpetuseks, et rahvusvahelise inimõiguste kohtu ette ei jõua mitte kõik kurjategijad.
Wojciech ROSZKOWSKI (UEN, PL) märkis, et eelmise sajandi kaks kõige jubedamat režiimi olid natsistlik Saksamaa ja stalinistlik Nõukogude Liit, kus inimesed jagati kahte kategooriasse - need, kes jäävad ellu ja need, kes peavad surema.
Roszkowski rõhutas, et "on jahmatav, et on inimesi, kes ei taha kommunismi kuritegusid tunnistada, justkui oleks Natsi-Saksamaa ohvrid rohkem ohvrid".
Ta leidis, et Euroopa Liit peaks kommunismi täpselt samuti hukka mõistma nagu mõisteti hukka natsism.
Ta lubas, et EP Euroopa ühtse ajaloo töögrupp hakkab selle teemaga tegelema.
Daniel Marc COHN-BENDIT (Verts/ALE, DE) rõhutas, et vaja on Euroopa ühtset tõlgendust sõdadest ja sõdade põhjustest, "vaja on ühtset Euroopa mälu".
Samuti on vaja, et kõik riigid tunnistaks neid kuritegusid, alles siis saab nende eest karistada.
Cohn-Bendit leidis, et õiglus on võimalik vaid siis, kui kuritegude sooritajad on kohtupingis.
Francis WURTZ (GUE/NGL, FR) kinnitas, et ksenofoobia ja rassismi väljajuurimise ja totalitaarsete režiimide kuritegude hukka mõistmise jms algatused saavad tema fraktsiooni toetuse.
Samuti on nad valmis hukka mõistma ka stalinismi kuriteod.
Lisaks ei tohi Wurtzi sõnul unustada kolonialismi ega neonatsismi.
Samas leidis ta, et mitte mingil juhul ei tohi banaliseerida natsismi, lisades samasse kategooriasse stalinismi ja Ida-Euroopas korda saadetud kuriteod.
Wurtzi sõnul ütlevad Buchenwaldi üleelanud isikud, et need, kes soovivad tuua natsismi paralleele muude režiimidega, eitavad tuhandete küüditatute õiguseid.
Bernard Piotr WOJCIECHOWSKI (IND/DEM, PL) ütles oma sõnavõtus, et 20. sajandi ajalugu oli kohutav ning tegemist oli võitlusega ebainimlikkuse ja inimlikkuse vahel.
Inimkond ei tohi tema sõnul kannatada ning tuleb mõelda selle peale, kust tulevad sellised kuriteod?
Ja kuidas oleks neid olnud võimalik ära hoida?
Ta rõhutas, et genotsiidi peavad hukka mõistma kõik tsiviliseeritud maailma liikmed.
Eesti saadiku kõnevoor
Tunne KELAM (EPP-ED, EE) ütles oma sõnavõtus, et sama moodi, nagu Läänemerest sai 2004. aastal ELi sisemeri, sai liitumisel kogu Euroopa probleemiks 10 uue liikmesriigi kannatused kommunistliku totalitaarse režiimi ajal.
Kelam kinnitas, et ta on nõus Cohn-Benditiga selles osas, et "vaja on ühtset tõlgendust meie ühisele ajaloole".
Tema sõnul "tuleb anda moraalne ja poliitiline hinnang kõikidele kuritegudele".
Kelam rõhutas ka, et "õiglus kuulub kõikidele Euroopa kodanikele, erandeid siin olla ei saa".
Kelam märkis, et ta on pettunud komisjoni avalduses, et kuritegude hindamine on liikmesriikide endi teha.
Tema sõnul muutuvad standardid sellega veelgi erinevamaks.
"Praegugi on kümned miljonid kommunismi ohvrid või nende järglased veel elus, ent nad on teise või kolmanda klassi ohvrid, sest neid kuritegusid ei ole hukka mõistetud", märkis Kelam.
Lisateave
Kuulamise organiseerimise ettepanek tuli justiits- ja siseasjade nõukogult 19. aprillil 2007. aastal.
Komisjonil paluti samas korraldada üleeuroopalik avalik kuulamine, mis käsitleb kuritegusid nagu genotsiid, inimsusevastased kuriteod ja sõjakuriteod, mis on toime pandud totalitaarsete režiimide poolt või nende poolt, kes neid kuritegusid avalikult õigustavad, eitavad, moonutavad või mitteoluliseks tunnistavad.
Nimetatud kuulamine leidis aset 8. aprillil ning arutelu toimus neljas osas:
kuidas parandada teadmisi totalitaarsete kuritegude osas?
kuidas edendada avalikkuse teadlikkust totalitaarsete kuritegude osas?
mida võib õppida edukatest kogemustest?
kuidas saavutada lepitust?
Lisaks kutsus nõukogu 19. aprillil 2007 komisjoni üles uurima, kas esineb vajadus täiendava vahendi järele, mis hõlmaks genotsiidi, inimsusevastaste kuritegude ja sõjakuritegude, mis on suunatud isikute rühma vastu, keda määratletakse muude kriteeriumite kui rassilise kuuluvuse, nahavärvi, usutunnistuse, sünnipära või rahvusliku või etnilise päritolu alusel (nagu näiteks ühiskondliku seisundi või poliitiliste veendumuste alusel), avalikku õigustamist, eitamist või mitteoluliseks tunnistamist, ning esitama nõukogule sellekohase aruande kahe aasta jooksul alates kõnealuse raamotsuse jõustumisest.
Arutelu: 21.04.2008 Komisjoni pressiteade kuulamise kohta (ingliskeelne)
ET
1
LINK
http://europa.eu/rapid/pressReleasesAction.do?reference=MEMO/08/230&type=HTML&aged=0&language=EN&guiLanguage=en
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-003-ET DOC XML V0//ET
-//EP//TEXT IM-PRESS 20080418BRI27036 ITEM-005-ET DOC XML V0//ET
Justiits- ja siseküsimused
Kodanikuühiskonna roll ELi uimastipoliitikas
2008-04-28 - 15:36
Parlamendis vastu võetud raport on vastuseks Euroopa Komisjoni rohelisele raamatule kodanikuühiskonna rolli kohta Euroopa Liidu uimastipoliitikas.
Saadikud toetavad üldiselt komisjoni ettepanekuid, ent teevad ka omapoolseid soovitusi, nt naistele ja noortele keskendumine ning usukogukondade kaasamine.
Lisaks leiavad saadikud, et tuleks toetada programmi "Moonid ravimiks" sarnaseid katseprojekte mujal maailmas.
Komisjon avaldas 2006. aastal rohelise raamatu kodanikuühiskonna rolli kohta Euroopa Liidu uimastipoliitikas.
Komisjon tegi dokumendis ettepaneku luua kodanikuühiskonna uimastifoorum, mida juhiks Euroopa Komisjon ja mis edendaks dialoogi komisjoni ja kodanikuühiskonna organisatsioonide vahel.
Samuti tuli komisjon välja olemasolevate võrkude temaatilise ühendamise ideega.
Giusto CATANIA (GUE, IT) raportis toetavad saadikud Euroopa Komisjoni ettepanekuid, ent kahetsevad tõsiasja, et mõned organisatsioonid on tajunud läbipaistvuse puudumist kodanikuühiskonna uimastifoorumis osalejate valimise protsessis.
Saadikud avaldavad samuti kahetsust uusi liikmesriike esindavate organisatsioonide ning naisi esindavate organisatsioonide vähese osalemise üle kõnealuses foorumis.
Lisaks märgitakse, et vaja oleks sünergiat foorumi ning Euroopa Narkootikumide ja Narkomaania Seirekeskuse vahelises tegevuses.
Raporti poolt hääletas 600, vastu 35 ja erapooletuks jäi 32 saadikut.
Keskenduda tuleks naistele ja noortele
Saadikud kutsuvad raportis kõikide liikmesriikide valitsusi, valitsusväliseid organisatsioone, kodanikuühiskonna esindajaid, lapsevanemate ja kutseühendusi üles viima läbi järgmisi põhjalikke teavituskampaaniaid:
uimastite tekitatud füüsilise ja psüühilise tervise riskid ja kahjustused, eriti noortele tüdrukutele, rasedatele või rinnaga toitvatele naistele ja lastele;
reproduktiivtervis ja narkootiliste ainete ülekandumine emalt lootele;
alaealiste ja hälbiva käitumisega narkosõltlaste ravimine;
vanemate toetamine, kelle lapsed tarbivad narkootikume.
Saadikud nõuavad ka, et EL ja liikmesriigid toetaksid kodanikuühiskonna tegevust seoses praeguste projektide ja tulevaste algatustega uimastite valdkonnas.
Eelkõige tuleks toetada järgmisi algatusi:
töökohal ja noorte hulgas uimastite ja psühhotroopsete ainete kasutamist käsitleva ennetus- ja teavitustöö tugevdamine;
vanglas viibivate uimastisõltlaste ravimine;
üksikasjalike ennetuskavade kehtestamine ühiskondlike ja ametiühinguorganisatsioonide abiga võitluseks psühhotroopsete ainete kasutamise vastu ohustatud linnapiirkondades, eelkõige noorte hulgas, viisil, mis rahuldaks füüsilise ja vaimse tervise vajadusi kõnealustes piirkondades;
uimasteid ja nende kahjustavat mõju tervisele käsitlevate teavitus- ja ennetuskampaaniate korraldamine koostöös vanemate, õpilaste ja õpetajate organisatsioonidega ning teadlastega, mis viidaks läbi koolides, püüdes jõuda erinevate demograafiliste rühmadeni;
kahju vähendamise poliitika elluviimine vahetut kontakti nõudva töö abil tänavatel ning linnade ja suurlinnade puudustkannatavates piirkondades;
tänavalaste ja sotsiaalselt vähem soodsas olukorras olevate perede konkreetsete taasintegreerimisprojektide väljatöötamine ja rakendamine.
Parlamendiliikmed märgivad lisaks, et "kirikud ja usukogukonnad on olnud uimastite vastases võitluses väga aktiivsed ja nende kogemusi tuleks seepärast uimastipoliitika määratlemisel, rakendamisel ja hindamisel arvesse võtta".
Kas ELi uimastipoliitika rikub üksikisiku õiguseid?
Raportis kutsutakse samas ELi Põhiõiguste Ametit üles viima läbi uimastivastase poliitika mõjude analüüsi ja hindama selle tõhusust ning seda, kas ja millises ulatuses on selline poliitika ületanud piiri ja kujutanud endast üksikisiku õiguste rikkumist.
Saadikud rõhutavad vajadust "rajada uimastipoliitika koostöös kodanikuühiskonnaga uimastitega seotud teadusuuringute valdkonnas saadud kindlatele teaduslikele tõenditele".
Uimastipoliitika välismõõde
Raportis tuuakse esile Euroopa organisatsioonide kogemust, kes edendavad kohalike põllukultuuride viljelust terapeutilisel ja muul meditsiinilisel otstarbel.
Komisjoni ja liikmesriike kutsutakse üles uurima koostöö viise ELi kodanikuühiskonna organisatsioonidega, kes osalevad kokalehtedest saadud legaalsete ainete vaid seadusliku kasutuse reklaamimises, aidates nii (tooraine ammendamise kaudu) tulemuslikult kaasa rahvusvahelistele uimastiäri vastastele meetmetele, tagades samal ajal selliste ainete kasutamise ohutuse.
Lisaks kutsutakse komisjoni ja liikmesriike üles järgima Euroopa Parlamendi soovitust meditsiiniliseks otstarbeks kasutatava oopiumi tootmise kohta Afganistanis ning toetama kodanikuühiskonna algatusi, mille abil tehtaks koostööd uimasteid tootvate riikidega võitluses uimastite vastu.
Saadikud toovad esile katseprojekti "Moonid ravimiks", mille eesmärk on viia osa ebaseaduslikust moonikasvatusest üle seaduslike oopiumipõhiste valuvaigistite tööstuslikule tootmisele.
Giusto CATANIA (GUE, IT)
Dokument: A6-0073/2008
Menetlus: Omaalgatuslik raport
Hääletus: 23.04.2008 Euroopa Parlamendi 23. aprilli 2008. aasta resolutsioon kodanikuühiskonna rolli Euroopa Liidu uimastipoliitikas käsitleva rohelise raamatu kohta
-//EP//TEXT TA P6-TA-2008-0169 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-004-ET DOC XML V0//ET
-//EP//TEXT IM-PRESS 20080418BRI27036 ITEM-006-ET DOC XML V0//ET
Keskkond
Turupõhised vahendid keskkonnapoliitikas
2008-04-28 - 15:36
Parlamendiliikmed leiavad vastu võetud raportis, et muutused säästva arengu ja süsinikuvaba majanduse suunas nõuavad pärssivate vahendite (nt maksud, tasud) ja stiimulite (nt kauplemissüsteemid) koos kasutamist.
Saadikud rõhutavad samas, et turupõhised vahendid ei asenda keskkonnaseadusi.
Raporti poolt hääletas 479, vastu 53 ja erapooletuks jäi 5 saadikut.
Parlamendi raport on vastuseks Euroopa Komisjoni rohelisele raamatule "Turupõhised vahendid keskkonnapoliitikas ja sellega seotud valdkondades".
Anne FERREIRA (PSE, FR) raportis nõuavad saadikud tungivalt, et komisjon töötaks välja turupõhiste vahendite kasutamise selge strateegia, hõlmates maksustamist, ELi heitkogustega kauplemise süsteemi läbivaatamist ning kaubandus- ja tehnoloogiapoliitikat, et hinnata keskkonnakahjustusi ja korrigeerida sellega seotud turutõrkeid.
Turupõhised vahendid hõlmavad laia valikut vahendeid, näiteks kaubeldavad load, mis on loodud saaste (näiteks süsinikdioksiidi heitmete) vähendamiseks; keskkonnamaksud, mis on mõeldud hindade ning seega tootjate ja tarbijate käitumise muutmiseks, keskkonnatasud, mis on loodud keskkonnateenuste kulude katteks, keskkonnatoetused, mis on loodud puhtamate tehnoloogiate arendamise toetamiseks jne.
Saadikud kritiseerivad asjaolu, et rohelises raamatus keskendutakse peamiselt õhusaastele ja globaalsele soojenemisele ning jäetakse üldiselt tähelepanuta tootmis- ja turustamisprotsesside ning tarbimisharjumuste muu negatiivne mõju keskkonnale.
Keskkonnamaksud
Saadikud on seisukohal, et turupõhiste vahendite puhul ei tohi piirduda üksnes heitmeõiguste või heitmekvootidega kauplemisega, ning tuleb ette näha muud võimalikud süsteemid, nagu süsinikuheitmete maksustamise sisseviimine ja fossiilsete kütuste toetuste vähendamine.
Raportis rõhutatakse "keskkonnamaksude olulist osa keskkonnaeesmärkide saavutamisel".
Tekstist kustutati lõik, milles komisjoni kutsuti üles esitama ettepanekut kehtestada süsinikdioksiidi heitmete suhtes ühenduse tasandil minimaalne maksumäär.
Teisalt avaldavad saadikud toetust ettepanekutele "lubada liikmesriikidel vähendada käibemaksumäärasid või pakkuda energiatõhusatelt toodetelt ja energiasäästlikelt materjalidelt maksusoodustusi".
Samas tuleb alandatud käibemaksumäära kehtestamise korral ökoloogilistele toodetele rangelt jälgida, kas sellest on tegelikult tarbijatele kasu, ning sellega peavad kaasnema täiendavad meetmed, nagu ökomärgistus, et luua toodete kerget võrdlemist võimaldav süsteem.
Ka paluvad saadikud, et komisjon viiks läbi teostatavusuuringu seoses nn süsinikdioksiidi kaardi kasutuselevõtuga üksikisikute ja VKEde suhtes, milles oleks ära märgitud lubatud energiatarbimise ja toodetud kasvuhoonegaaside kogus.
Euroopa saastekvootidega kauplemise süsteem
Raportis leitakse, et "praeguse Euroopa saastekvootidega kauplemise süsteemi kohaldamisala on eri energiaallikatest pärinevate kasvuhoonegaaside ja nendega seotud sektorite suhtes liiga kitsas ning komisjon ja liikmesriigid peavad tegema vajalikud parandused, et projekti kolmandas etapis alates 2013. aastast optimeerida ELi saastekvootidega kauplemise süsteemi".
Saadikud tervitavad komisjoni ettepanekut lisada lennundus ELi heitkogustega kauplemise süsteemi, kuid on seisukohal, et kliimamuutuse mõjuga tegelemiseks nimetatud sektoris on vaja võtta paralleelseid ja täiendavaid meetmeid, nagu petroolimaks ja lämmastikoksiidi heitme maks.
Lisaks kutsutakse komisjoni üles esitama enne 2009. aastat õigusloome ettepanek meretranspordiga seoses tekkivate kasvuhoonegaaside heitme vähendamise kohta, kuna meretransporti ei reguleeri kõnealuses valdkonnas ei ühenduse ega rahvusvahelised õigusaktid.
Anne FERREIRA (PSE, FR)
Dokument: A6-0040/2008
Menetlus: Omaalgatuslik raport
Arutelu: 24.04.2008
Hääletus: 24.04.2008 Euroopa Parlamendi 24. aprilli 2008. aasta resolutsioon rohelise raamatu "Turupõhised vahendid keskkonnapoliitikas ja sellega seotud valdkondades" kohta
-//EP//TEXT TA P6-TA-2008-0182 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-005-ET DOC XML V0//ET
-//EP//TEXT IM-PRESS 20080418BRI27036 ITEM-007-ET DOC XML V0//ET
Ombudsman
Euroopa ombudsmani ametijuhendi lõpphääletus lükati edasi
2008-04-28 - 15:36
Täiskogul lükati edasi põhiseaduskomisjoni raport, milles tahetakse muuta Euroopa ombudsmani ametijuhendit ning sätteid, mis puudutavad ombudsmani juurdepääsu ELi institutsioonide ja ametite valduses olevale informatsioonile ning ametnike tunnistusi.
Hääletus lükati edasi, et jõuda nõukoguga muudatuste osas kokkuleppele.
Anneli JÄÄTEENMÄKI (ALDE, FI) raporti lõpphääletus lükati taaskord edasi, sest parlament soovib jõuda nõukoguga kokkuleppele.
Eelnevalt kiitsid saadikud heaks raportis sisalduvad muudatused - poolt hääletas 620, vastu 18 ja erapooletuks jäi 18 saadikut.
Anneli JÄÄTEENMÄKI (ALDE, FI)
Dokument: A6-0076/2008
Menetlus: Omaalgatuslik raport
Hääletus: 22.04.2008
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-006-ET DOC XML V0//ET
-//EP//TEXT IM-PRESS 20080418BRI27036 ITEM-008-ET DOC XML V0//ET
Rahvatervis
EP: Elundidoonorluse vallas on vaja tihedamat koostööd liikmesriikide vahel
2008-04-28 - 15:36
Parlamendiliikmed leiavad, et ELi liikmesriikide peamiseks väljakutseks elundite siirdamisel on elundite ja doonorite puuduse vähendamine, sest siirdamiseks saadaolevatest elunditest ei jätku patsientide vajaduste rahuldamiseks.
Saadikud teevad omapoolseid ettepanekuid olukorra parandamiseks, alates Euroopa doonorikaardi kasutuselevõtust kuni elundite siirdamise teabeliini loomiseni.
Saadikud rõhutavad koostöö vajadust, millest saavad enim kasu väikesed liikmesriigid.
Elundite siirdamise vajadus Euroopas on suurenenud pidevalt ja kiiremini kui annetatud elundite arv.
Adamos ADAMOU (GUE/NGL, CY) omaalgatuslikus raportis tuuakse esile, et hetkel on Euroopas üle 60 000 siirdamist vajava patsiendi ootenimekirjades ning paljud patsiendid surevad elundite kroonilise nappuse tõttu.
Raporti poolt hääletas 653, vastu 14 ja erapooletuks jäi 16 saadikut.
Elundidoonorlus peab olema rangelt mittetulunduslik
Parlamendiliikmed rõhutavad raportis, et "on vaja tagada elundidoonorluse jäämine rangelt mittetulunduslikuks tegevuseks", kus "elundeid annetatakse omakasupüüdmatult ja vabatahtlikult, välistades doonorite ja retsipientide vahelised maksed".
Ainus tasu on doonorlusega seotud kulude ja ebamugavuste hüvitamine.
Saadikud rõhutavad, et "igasugune elundite kaubanduslikul eesmärgil kasutamine on ebaeetiline ja kokkusobimatu põhiliste inimväärtustega" ning et "elundidoonorlus raha saamise eesmärgil muudab kingitud elundi tavaliseks kaubaks, mis kahjustab inimväärikust".
Elunditega kauplemise ja organiturismiga võitlemine
Raportis rõhutatakse, et elunditega kauplemine kahjustab elundite vabatahtliku ja tasuta annetamise süsteemi usaldusväärsust.
Komisjoni ja liikmesriike kutsutakse üles võtma meetmeid organiturismi ärahoidmiseks, koostades juhised kõige vaesemate ja haavatavamate elundidoonorite kaitseks, et nad ei satuks elundikaubanduse ohvriks, ning võttes meetmeid, mis suurendavad seaduslikult hangitud elundite kättesaadavust.
Liikmesriigid peaksid lisaks takistama ebaseaduslikult saadud elundi siirdamisega seotud kulude hüvitamist tervisekindlustuse süsteemide kaudu.
Elundite jagamise ja biotehnoloogiaga elundite puuduse vastu
Raportis leitakse, et "hästi struktureeritud operatiivsüsteemide loomine ja edukate mudelite edendamine liikmesriikides ja nende vahel ning vajaduse korral ka rahvusvaheliselt on ülimalt oluline" elundite puudusega võitlemisel.
Komisjonil palutakse edendada kõnealuse valdkonna teadusuuringuid, tänu millele võib teadlastel tulevikus olla võimalus kasvatada elundeid olemasolevatest kudedest ja rakkudest, kas patsiendi enda või koedoonori kudedest.
Saadikud toetavad tihedamat koostööd ELi liikmesriikide vahel, kusjuures eelkõige saaks koostööst kasu väikesed liikmesriigid, kus on piiratud doonorireservid.
Seetõttu peaks komisjon soodustama liikmesriikide riiklike elundisiirdamisorganisatsioonide liitumist.
Euroopa doonorikaart ja elundite siirdamise teabeliin
Parlamendiliikmed nõuavad Euroopa doonorikaardi kasutuselevõttu, mis oleks täienduseks olemasolevatele riiklikele süsteemidele.
Lisaks kutsutakse liikmesriike üles tooma oma õigusaktidesse sisse võimaluse määrata seaduslik esindaja, kes saab pärast inimese surma teha otsuse elundidoonorluse kohta.
Tekstist kustutati lõik, mille kohaselt elundidoonorluseks ebasobivaid isikuid tulnuks julgustada kandma endaga kaasas sellekohast kaarti.
Saadikud "on veendunud, et väga tõhus viis elundite kättesaadavuse suurendamiseks on pakkuda üldsusele rohkem teavet ka kohalikul ja piirkondlikul tasandil".
Raportis tehakse ettepanek luua ühel telefoninumbril töötav elundite siirdamise teabeliin, mida haldaks riiklikud elundisiirdamisorganisatsioonid, kui need on olemas, ning millel antaks ööpäevaringselt asjakohast ja täpset teavet kõikidele asjaomastele pooltele.
Siirdamisega seotud ohtude vähendamine
Raportis tunnistatakse, et "eluliselt tähtis on tagada elundidoonorluse ja elundite siirdamise kvaliteet ja ohutus", et vähendada siirdamisega seotud ohte.
Saadikud ootavad sellega seoses komisjonilt direktiivi ettepanekut elundite annetamise, hankimise, uurimise, säilitamise, transportimise ja jaotamise kvaliteedi- ja ohutusnõuete kehtestamise kohta ELis ning nende nõuete täitmiseks vajalike vahendite kohta.
Samas ei tohiks tulevane õiguslik raamistik tekitada liikmesriikidele või teenuseosutajatele täiendavat halduskoormust ega ohustada olemasolevate heade tavade või konkreetse liikmesriigi olukorrale ja tingimustele kohandatud tavade kasutamist ega sisaldada nõudeid, mis võiksid põhjustada võimalike ja praeguste doonorite arvu vähenemist.
Elundidoonorlus Eestis
Oma perega on elundite annetamisest rääkinud vaid 20% Eesti elanikest (EL25 - 41%), samas oleks 58% Eesti elanikest valmis peale enda surma elundeid annetama (EL25 - 56%).
53% Eesti elanikest oleks valmis oma lähedase sugulase surma puhul tema elundeid annetama (EL25 - 54%).
77% Eesti elanikest (EL25 - 81%) toetab doonorikaardi süsteemi juurutamist, et lihtsamini identifitseerida isikuid, kes on peale oma surma valmis olema elundidoonoriks.
Elundidoonori kaart on olemas vaid 1% Eesti elanikest (EL25 - 12%), samas kui Hollandis on selline kaart 44% elanikest.
Adamos ADAMOU (GUE/NGL, CY)
Dokument: A6-0090/2008
Menetlus: Omaalgatuslik raport
Arutelu: 21.04.2008
Hääletus: 22.04.2008 Euroopa Parlamendi 22. aprilli 2008. aasta resolutsioon elundidoonorluse ja elundite siirdamise kohta: poliitikameetmed ELi tasandil
-//EP//TEXT TA P6-TA-2008-0130 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-007-ET DOC XML V0//ET
-//EP//TEXT IM-PRESS 20080418BRI27036 ITEM-009-ET DOC XML V0//ET
Tööstus
Galileo kasutuselevõtuetapp sai parlamendi heakskiidu
2008-04-28 - 15:36
Parlament kiitis heaks Galileo kasutuselevõtuetapi, mistõttu Euroopa satelliitnavigatsioonisüsteem peaks hakkama toimima 2013. aastal.
Määruse ettepanekus pannakse paika Galileo ja Euroopa satelliitnavigatsiooniteenuse EGNOS julgeolekumeetmed, mida haldavad komisjon ja Euroopa satelliitnavigatsioonisüsteemi (GNNS) järelevalveamet.
Galileo infrastruktuurihangete tegemiseks kuulutatakse välja pakkumiskonkursid.
Kasutuselevõtuetapp hõlmab kõikide kosmoses asuvate ja maapealsete infrastruktuuride paigaldamist ning selle paigaldamisega seotud toiminguid, ning eesmärgiks on viia see etapp läbi ajavahemikul 2008–2013.
See etapp hõlmab ettevalmistusi kasutusetapi alustamiseks.
Parlament kiitis Etelka BARSINÉ PATAKY (EPP-ED, HU) raporti heaks 607 poolt-, 36 vastu- ja 8 erapooletu häälega.
Julgeolekuküsimused
Kompromissteksti kohaselt haldab komisjon kõiki süsteemide julgeolekuga seonduvaid küsimusi, võttes nõuetekohaselt arvesse järelevalvenõudeid ja julgeolekunõuete integreerimist programmi.
Komisjon peab ka võtma vastu rakendusmeetmed, milles sätestatakse peamised tehnilised nõuded süsteemi julgeoleku tagamise tehnoloogiatele juurdepääsu kontrollimise ja nende käitlemise kohta.
Liikmesriigid peavad kohaldama julgeolekueeskirju, mis tagavad programme puudutavale salastatud teabele vähemalt samaväärse kaitsetaseme nagu on EURATOMi julgeolekuteabel.
Kui süsteemide tegevus võib mõjutada Euroopa Liidu või selle liikmesriigi julgeolekut, tuleb tegutseda ühiselt ühise välis- ja julgeolekupoliitika raames.
Euroopa GNSSi Järelevalveamet seirab turvamenetlusi
Kuna saadikud kritiseerisid seda, et Euroopa GNSSi Järelevalveameti (GSA) roll ei olnud komisjoni ettepanekus piisavalt selge, täpsustati ameti kohustusi.
GSA peab vastavalt kokkuleppele jälgima turvamenetlusi ja viima läbi süsteemi turbeauditeid.
Samuti aitab amet ette valmistada süsteemide turuleviimist, sealhulgas teha vajalikke turuanalüüse.
Komisjonil palutakse sellega seoses viia programmide haldusstruktuurid vastavusse GSA uue rolliga.
Kompromissis arvestati ka parlamendi nõudega, et Euroopa Komisjon peab tagama isikuandmete ja privaatsuse kaitse ning selle süsteemide tehnilistesse struktuuridesse integreerimise.
Õiglase konkurentsi tagamine
Määruse eelnõu määrab kindlaks ka hankeid käsitlevad eeskirjad.
Infrastruktuurihanked jaotatakse kuueks segmendipõhiseks paketiks (süsteemi tehnilise projekteerimise toetamine, maapealse missiooni infrastruktuuri väljatöötamine, maapealse kontrolli infrastruktuuri väljatöötamine, satelliidid, kanderaketid ja operatsioonid) ja täiendavateks tööpakettideks.
Kõikide pakettide pakkumine tuleb teha samal ajal ning kandidaadid võivad teha pakkumise kuuest peamisest tööpaketist maksimaalselt kahele.
Et vältida valitseva seisundi kuritarvitamist või konkreetsest tarnijast pikaajalist sõltumist, näeb määruse eelnõu ette võimaluse tellida hankeid mitmelt tarnijalt.
Sellise pakkumismenetluse eesmärk on tagada parem kontroll programmist, kuludest ja ajakavast kinnipidamise üle.
Tekstis öeldakse ka, et vähemalt 40 protsendi ulatuses tegevuse koguväärtustest sõlmitakse pakkumismenetluse tulemusel allhankelepingud eri tasandi ettevõtjatega, kes ei kuulu ühegi peamise tööpaketi peatöövõtjaga samasse rühma.
Galileo rahastamine
Galileo kasutuselevõtuetappi rahastab täielikult EL ning ta saab sellega kogu programmide käigus loodud või arendatud materiaalse ja immateriaalse vara omanikuks.
Liikmesriigid, kolmandad riigid või rahvusvahelised organisatsioonid võivad samuti osaleda programmi täiendavas rahastamises.
Komisjonil palutakse 2010. aastal esitada ettepanek 2014. aastal algava kasutusetapi finantsplaneerimise perioodi kohta, milles käsitletakse vajalikke riiklikke vahendeid ja kohustusi.
Galileo peab olema ühildatav GPSiga
Tekstis palutakse komisjonil tagada EGNOSe ja Galileo süsteemide, võrkude ja teenuste ühilduvus ja koostalitusvõime, samuti ühilduvus ja koostalitusvõime muude navigatsioonisüsteemide ja võimalusel tavapäraste navigatsioonivahenditega.
Euroopa Liit allkirjastas juba 2004. aastal USAga kokkuleppe Galileo ja GPSi süsteemide ühilduvuse tagamiseks.
Galileo institutsioonidevaheline toimkond
Arvestades Euroopa GNSS programmide tähtsust, ainulaadsust ja keerukust, programmidest tulenevate süsteemide kuulumist ühenduse omandisse ning programmide täielikku rahastamist ühenduse eelarvest aastatel 2008–2013, leppisid Euroopa Parlament, nõukogu ja Euroopa Komisjon kokku Galileo institutsioonidevahelise toimkonna (GIP) loomises.
GIP koosneb seitsmest esindajast (3 nõukogust, 3 Euroopa Parlamendist ja 1 komisjonist) ning tuleb kokku korrapäraselt (põhimõtteliselt 4 korda aastas).
Etelka BARSINÉ PATAKY (EPP-ED, HU)
Dokument: A6-0144/2008
Menetlus: Kaasotsustamismenetlus (***I)
Arutelu: 22.04.2008
Hääletus: 23.04.2008 Euroopa Parlamendi 23. aprilli 2008. aasta õigusloomega seotud resolutsioon muudetud ettepaneku kohta võtta vastu Euroopa Parlamendi ja nõukogu määrus Euroopa satelliitraadionavigatsiooni programmide (EGNOS ja Galileo) rakendamise jätkamise kohta
-//EP//TEXT TA P6-TA-2008-0167 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-008-ET DOC XML V0//ET
-//EP//TEXT IM-PRESS 20080418BRI27036 ITEM-010-ET DOC XML V0//ET
Viisapoliitika
ELi-USA läbirääkimised viisavabaduse üle
2008-04-28 - 15:36
Nõukogu ja komisjon on viisaläbirääkimistel otsustanud kasutada paralleelset lähenemist, kus riikide pädevusse kuuluvate küsimustega tegelevad riiklikud võimud ning ühenduse pädevusse kuuluvate küsimustega komisjon.
Mitmed saadikud avaldasid siiski muret andmekaitse ning kodanike võrdsuse osas.
Nõukogu kõnevoor
Dragutin MATE andis ülevaate viisavabaduse olukorrast ja kinnitas, et komisjon on saanud mandaadi läbirääkimiste pidamiseks.
Tulevikus peaks reisijad saama Internetis vastata küsimustele, esitada oma andmed ning taotleda elektroonilist viisat.
Selline viisa kehtiks kaks aastat.
Mate rõhutas, et on oluline, et kõikidel Euroopa kodanikel oleks samad õigused.
Komisjoni kõnevoor
Jacques BARROT tutvustas planeeritavat viisade väljastamise süsteemi ning märkis, et selline süsteem toimib juba praegu ELi-Austraalia vahel.
Barrot kinnitas, et komisjon jätkab dialoogi USA võimudega ning et vaja on lähedast partnerlust.
Ta rõhutas, et ebaõiglus ning kodanike kahte kategooriasse jagunemine peab lõppema.
Lisaks tõi ta veelkord esile, et Euroopa Liidu tugevus peitub tema ühtsuses.
Fraktsioonide kõnevoor
Urszula GACEK (EPP-ED, PL) ütles, et aasta alguses hakkasid teatud läbematud riigid pidama läbirääkimisi USAga.
Teised ootasid Euroopa Komisjoni samme, sest nad teadsid, et nende positsioon on nii parem.
Gacek leidis siiski, et läbirääkimiste protsessi tuleks kiirendada, sest muidu langeb meie kodanike arvamus USAst.
Giovanni Claudio FAVA (PSE, IT) oli rahul, et nõukogu tahab komisjonile anda läbirääkimiste mandaadi, mille eesmärk on saada viisavabadus kõikidele liikmesriikidele.
Tema arvates on kahetsusväärne, et USA valitsus alustas kahepoolseid läbirääkimisi liikmesriikidega.
Fava leidis, et USA peab leppima sellega, et ELi tuleb vaadata ühe üksusena ja tuleb järgida lepingutest kinni pidamist.
Fava tõi ka esile, et arutatavad küsimused on ELi pädevuses ja nendes küsimustes ei saa läbi rääkida üksikute liikmesriikidega.
Sophia Helena IN'T VELD (ALDE, NL) tervitas samuti läbirääkimiste mandaadi andmist ning lisas, et ta ootab nüüd tulemusi.
Kõneleja märkis, et nõukogu esindaja sõnul peab viisavabadus kehtima kõikidele kodanikele.
In't Veld rõhutas, et nii peaks see tõesti olema, kuid praegu ei saa USAsse reisida näiteks HIV-positiivsed.
Ta leidis ka, et andmekaitse osas ei ole rahuloluks põhjust, sest erandeid on terve rida.
Samuti soovis kõneleja teada, millised garantiid on meil selleks, et andmeid ei kuritarvitataks.
Konrad SZYMAŃSKI (UEN, PL) tervitas komisjoni püüdluseid, kuid leidis, et ilmnenud on liidu võimete piirid.
Tema sõnul on läbirääkimised läbi kukkunud ning allkirjastatakse kahepoolseid kokkuleppeid.
Szymański märkis, et ta mõistab neid liikmesriike, kes otsustasid üksi tegutseda.
Dimitrios PAPADIMOULIS (GUE/NGL, EL) ei olnud rahul läbirääkimiste kuluga ning leidis, et komisjoni on ära kasutatud.
Ta tõi esile, et ka Kreeka kodanikud ei saa ilma viisata USAsse ning ta nõudis, et selline olukord lõpeks.
Jana BOBOŠÍKOVÁ (NI, CZ) märkis, et ka Tšehhi pidas kahepoolseid läbirääkimisi, kuid et ta pole nõus komisjoni kriitikaga.
Nimelt on kahepoolsed läbirääkimised tema sõnul vastuseks komisjoni suutmatusele viisavabadust saavutada.
Arutelu: 23.04.2008 Nõukogu pressiteade kohtumise kohta (ingliskeelne)
ET
1
LINK
http://www.eu2008.si/en/News_and_Documents/Press_Releases/March/0313JHA_EU_ZDA_Statement.html
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-009-ET DOC XML V0//ET
-//EP//TEXT IM-PRESS 20080418BRI27036 ITEM-011-ET DOC XML V0//ET
Välissuhted
EP: FYROMi nimi ei tohiks takistada liitumisläbirääkimisi
2008-04-28 - 15:36
Parlament kutsub vastu võetud raportis endise Jugoslaavia Makedoonia Vabariiki (FYROM) ja Kreekat üles kasutama juhust, et jätkata viivitamata läbirääkimisi FYROMi nime küsimuses ning saavutada kompromisslahendus, et see küsimus jätkuvalt ei takistaks endise Jugoslaavia Makedoonia Vabariigil osaleda rahvusvahelistes organisatsioonides.
Lisaks palutakse nõukogul hinnata riigi edusamme ning võimalusel langetada otsus ühinemisläbirääkimiste alustamise kuupäeva kohta.
FYROMi eduaruanne on üldjoontes positiivne ning Erik MEIJER i (GUE/NGL, NL) raportis tervitatakse valitsuse ja parlamendi pidevaid jõupingutusi ja saavutusi Ohridi raamlepingu rakendamisel.
Lisaks kiidetakse valitsuse edusamme majandusvaldkonnas ja prokuröre käsitlevate seaduste vastuvõtmist.
Raporti poolt hääletas 601, vastu 52 ja erapooletuks jäi 30 saadikut.
Nimevaidlus ja liitumisläbirääkimised
FYROMi nimevaidluse osas tunnevad saadikud heameelt kahepoolsete läbirääkimiste üle, mida peetakse ÜRO erisaadiku Matthew Nimitzi juhtimisel.
Mõlemaid osapooli kutsutakse üles "kasutama juhust, et jätkata viivitamata läbirääkimisi hiljuti saavutatud olulist edasiliikumist arvestades ning saavutada kompromisslahendus, et see küsimus jätkuvalt ei takistaks endise Jugoslaavia Makedoonia Vabariigil osaleda rahvusvahelistes organisatsioonides".
Saadikud avaldavad lootust, et FYROMile avaneb tee ühinemisläbirääkimiste alustamiseks enne 2008. aasta lõppu ning nad paluvad "nõukogul hinnata järgmisel tippkohtumisel seni tehtud edusamme ning võimaluse korral langetada otsuse ühinemisläbirääkimiste alustamise kuupäeva kohta".
Erik MEIJER (GUE/NGL, NL)
Dokument: A6-0059/2008
Menetlus: Omaalgatuslik raport
Hääletus: 23.04.2008 Euroopa Parlamendi 23. aprilli 2008. aasta resolutsioon endise Jugoslaavia Makedoonia Vabariigi 2007. aasta eduaruande kohta
-//EP//TEXT TA P6-TA-2008-0172 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-010-ET DOC XML V0//ET
-//EP//TEXT IM-PRESS 20080418BRI27036 ITEM-012-ET DOC XML V0//ET
Välissuhted
Euroopa Liidu ning Ladina-Ameerika ja Kariibi mere riikide tippkohtumine
2008-04-28 - 15:36
13.-17. maini Limas (Peruu) aset leidva Euroopa Liidu ja Ladina-Ameerika ja Kariibi mere riikide viienda tippkohtumise valguses võttis parlament vastu resolutsiooni, kus nõutakse kõikide Colombia pantvangide tingimusteta ja viivitamatut vabastamist.
Saadikud soovivad lisaks, et 2012. aastal hakkaks kehtima piirkondadevaheline partnerlusleping, mis mh näeks ette isikute vaba liikumise.
Resolutsiooni poolt hääletas 542, vastu 12 ja erapooletuks jäi 12 saadikut.
Tippkohtumisel osalevad 27 Euroopa Liidu ja 33 Ladina-Ameerika ning Kariibi mere riigi valitsus- ja riigijuhid ning tippkohtumisel keskendutakse kahele teemale: "Vaesus, ebavõrdsus ja kaasatus" ning "Jätkusuutlik areng - keskkond, kliimamuutused ning energia".
Colombia pantvangid tuleb viivitamatult vabastada
Vastu võetud resolutsioonis kordavad saadikud oma veendumust, et "terrorismivastane võitlus peab toimuma rangelt inimõigusi, kodanikuvabadusi ja õigusriigi põhimõtteid austades".
Nad nõuavad seetõttu "kõigi Colombia pantvangide, eelkõige haigete pantvangide tingimusteta ja viivitamatut vabastamist" ning väljendavad seisukohta, "et vabastamine peaks toimuma FARCi või mis tahes teise pantvange enda käes hoidva organisatsiooni ühepoolse otsusega või selle puudumisel kiire humanitaarvahetuse kokkuleppe teel".
Majanduskoostöö
Saadikud teevad lisaks ettepanekuid majanduskoostöö vallas ning nad leiavad, et 2012. aastaks tuleks sõlmida globaalne piirkondadevaheline partnerlusleping, mis toetaks strateegilise partnerluse eri aspekte õiguslikult ja institutsiooniliselt ning hõlmaks neid täiel määral ka geograafiliselt, ning näeks ette isikute vaba liikumise ja kahe piirkonna vahelise kaubavahetuse ühelt poolt Ladina-Ameerika integratsioonilepingute laiendamise kaudu ja teiselt poolt ELi partnerlussidemete kaudu kõigi riikide ja piirkondlike ühendustega.
Lisaks soovitatakse täiendada vaesuse, ebavõrdsuse ja tõrjutuse kõrvaldamise kava mh järgmiste meetmetega: ELi demokraatia ja inimõiguste edendamise rahastamisvahendi ressursside järkjärguline kasutamine abi andmiseks ja programmide jaoks, mis on suunatud Ladina-Ameerika valitsemistavade, institutsioonide demokraatlikkuse ja inimõiguste olukorra parandamisele; ELi koolituse, hariduse, kultuuri, tervishoiu ja rände valdkonna programmide avamine Ladina-Ameerika riikidele; institutsioonilise ja maksureformi programmide toetamine; kahe piirkonna vahelise solidaarsusfondi loomine.
Arutelu: 23.04.2008
Hääletus: 24.04.2008 Euroopa Parlamendi 24. aprilli 2008. aasta resolutsioon Euroopa Liidu ning Ladina-Ameerika ja Kariibi mere piirkonna riikide viienda tippkohtumise kohta Limas ELi ja Ladina-Ameerika ja Kariibi mere riikide tippkohtumise veebileht
ET
2
LINK
http://www.vcumbrealcue.org/website/index.php?lang=en
-//EP//TEXT TA P6-TA-2008-0177 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-011-ET DOC XML V0//ET
-//EP//TEXT IM-PRESS 20080418BRI27036 ITEM-013-ET DOC XML V0//ET
Välissuhted
Parlament nõuab uusi ja laiemaid sihtsanktsioone Birmas
2008-04-28 - 15:36
Parlament võttis vastu Birma resolutsiooni, milles saadikud nõuavad, et nõukogu uuendaks ja laiendaks oma sihtsanktsioone Birmas.
Samuti nõutakse ülemaailmset relvaembargot Birma suhtes ning 1990. aasta Sahharovi auhinna laureaadi Aung San Suu Kyi ning teiste poliitvangide vabastamist.
Resolutsiooni poolt hääletas 551, vastu 7 ja erapooletuks jäi 8 saadikut.
Resolutsioonis taunitakse asjaolu, et põhiseaduse rahvahääletuse protsess toimub igasuguse demokraatliku legitiimsuseta ning et Birma valitsus lükkas tagasi ÜRO erisaadiku Ibrahim Gambari ettepanekud lubada põhiseaduse rahvahääletuse eel avatud ja ulatusliku kampaania läbiviimist.
Uuendatud ja laiemad sihtsanktsioonid
Parlamendiliikmed nõuavad tungivalt, et nõukogu uuendaks ja laiendaks oma sihtsanktsioone, keskendudes sõjaväe omandis olevate äriühingute, konglomeraatide ja sõjaväega tihedalt seotud ettevõtete või sõjaväele tulu andvate ettevõtete juurdepääsu piiramisele rahvusvahelistele pangateenustele, teatavate kindralite ja nende lähimate pereliikmete juurdepääsu piiramisele isiklikele ärivõimalustele, tervishoiule, ostlemisele ja nende laste õpingutele välismaal.
Samuti kutsutakse nõukogu üles keelustama ulatuslikult ja selgesõnaliselt teatud isikutel ja üksustel mis tahes finantstehingute tegemine läbi arvelduspankade või muul moel ELi jurisdiktsiooni all olevaid finantsteenuseid kasutades.
Poliitvangide vabastamine
Saadikud nõuavad režiimi poliitiliste vastaste ja rohkem kui 1800 poliitvangi, sealhulgas Aung San Suu Kyi, ’88 Põlvkonna Üliõpilaste juhtide ja 2005. aastal vahistatud Šani rahvuste demokraatialiiga juhtide kohest tingimusteta vabastamist.
Samuti nõutakse "režiimilt aruannet eelmise aasta septembris toimunud buda munkade ja demokraatia kaitsjate meeleavalduste vastase haarangu ohvrite ja selle käigus kadunud isikute kohta ning kadunud munkade ja nunnade asukoha kindlakstegemist".
Ülemaailmne relvaembargo
Resolutsioonis märgitakse, et ELi relvaembargo Birma suhtes ei ole tõhus, sest sõjaväeline valitsus ostab oma sõjavarustuse Hiinalt, Venemaalt ja Indialt.
Saadikud nõuavad seetõttu tungivalt, et EL tegutseks aktiivselt ülemaailmse relvaembargo rakendamise nimel Birma suhtes.
Eesti saadiku sõnavõtt
Kartin SAKS (PSE, EE) märkis oma sõnavõtus: "Kui ma Brüsselis hommikuti parlamendi hoonesse lähen, siis vaatab suurelt plakatilt mulle otsa Aung San Suu Kyi oma kurbade silmadega ja ma pean ütlema, et ma tunnen igal hommikul väga piinlikku jõuetust."
Saks nentis, et parlamendi resolutsioonidel "ei ole mitte mingit mõju olnud" ning et nii komisjoni kui nõukogu retoorika on "Me loodame, me soovime, me arvame, me muretseme".
Ta küsis retooriliselt: "Kas see ei ole mitte liiga tagasihoidlik suhtumine sellisesse režiimi?" ning leidis, et "ilmselt peaksime me ühehäälselt ja palju jõulisemalt väljenduma".
Vastates küsimusele, "Kuidas edasi?", ütles Saks: "Me jõuame ikka ja jälle eesmärgistatud majandussanktsioonide juurde.
Ma arvan, et see on ilmselt ikkagi ainuke lahendus seda režiimi mõjutada ja loomulikult ka väga hoolega jälgida, kuhu läheb meie arenguabi.
Meie raha peab olema seotud väga konkreetsete muudatustega selles ühiskonnas."
Hääletus: 24.04.2008 Euroopa Parlamendi 24. aprilli 2008. aasta resolutsioon olukorra kohta Birmas
-//EP//TEXT TA P6-TA-2008-0178 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-012-ET DOC XML V0//ET
-//EP//TEXT IM-PRESS 20080418BRI27036 ITEM-014-ET DOC XML V0//ET
Institutsioonid
Ülejäänud hääletustulemused:
2008-04-28 - 15:36
Euroopa Parlamendi resolutsioonid ja vastu võetud tekstid.
Teisipäev, 24. aprill 2008
Taotlus Euroopa Majandus- ja Sotsiaalkomitee arvamuse küsimiseks - Valitsemine ja partnerlus riiklikul ja piirkondlikul tasandil ning regionaalpoliitika projektide alus
Kinnitamine ilma aruteluta (kodukorra artikkel 117)
Taotlus Euroopa Majandus- ja Sotsiaalkomitee arvamuse küsimiseks kiideti heaks 371 poolt-, 48 vastu- ja 11 erapooletu häälega.
Taotlus Regioonide Komitee arvamuse küsimiseks - Valitsemine ja partnerlus riiklikul ja piirkondlikul tasandil ning regionaalpoliitika projektide alus
Kodukorra artikkel 118
Taotlus Regioonide Komitee arvamuse küsimiseks kiideti heaks 482 poolt-, 57 vastu- ja 5 erapooletu häälega.
Taotlus Regioonide Komitee arvamuse küsimiseks - Regionaalpoliitika aspektid ja sidusus Lissaboni lepinguga
Taotlus Regioonide Komitee arvamuse küsimiseks kiideti heaks 514 poolt-, 72 vastu- ja 8 erapooletu häälega.
Piiriülene koostöö terrorismi ja piiriülese kuritegevuse vastu võitlemiseks
Bárbara DÜHRKOP DÜHRKOP (PSE, ES)
Dokument: A6-0099/2008
Menetlus: Nõuandemenetlus (*)
Hääletus: 22.04.2008
Bárbara DÜHRKOP DÜHRKOPi (PSE, ES) raport võeti vastu 529 poolt-, 65 vastu- ja 24 erapooletu häälega.
Vabatahtliku tegevuse osatähtsus majandusliku ja sotsiaalse ühtekuuluvuse toetamisel
Marian HARKIN (ALDE, IE)
Dokument: A6-0070/2008
Menetlus: Omaalgatuslik raport
Hääletus: 22.04.2008
Marian HARKINi (ALDE, IE) omaalgatuslik raport võeti vastu 639 poolt-, 23 vastu- ja 21 erapooletu häälega.
EIP 2006. aasta aruanne
Jean-Pierre AUDY (EPP-ED, FR)
Dokument: A6-0079/2008
Menetlus: Omaalgatuslik raport
Hääletus: 22.04.2008
Jean-Pierre AUDY (EPP-ED, FR) omaalgatuslik raport võeti vastu 613 poolt-, 51 vastu- ja 20 erapooletu häälega.
Kolmapäev, 23. aprill 2008
EÜ ja endise Jugoslaavia Makedoonia Vabariigi vahelise stabiliseerimis- ja assotsiatsioonilepingu protokolli sõlmimine
Jacek Emil SARYUSZ-WOLSKI (EPP-ED, PL)
Dokument: A6-0078/2008
Menetlus: Nõusolekumenetlus (***)
Hääletus: 23.04.2008
Jacek Emil SARYUSZ-WOLSKI (EPP-ED, PL) raport kiidet heaks 440 poolt-, 18 vastu- ja 7 erapooletu häälega.
Asutamislepingu artikli 81 lõike 3 kohaldamine liinilaevandusettevõtjate teatavat liiki kokkulepete, otsuste ja kooskõlastatud tegevuste suhtes (konsortsiumid) (kodifitseeritud versioon)
Lidia GERINGER DE OEDENBERG (PSE, PL)
Dokument: A6-0089/2008
Menetlus: Nõuandemenetlus (*)
Hääletus: 23.04.2008
Lidia GERINGER DE OEDENBERGI (PSE, PL) raport kiidet heaks 489 poolt-, 10 vastu- ja 5 erapooletu häälega.
Vahendusmenetluse teatavad aspektid tsiviil- ja kaubandusasjades
Arlene McCARTHY (PSE, UK)
Dokument: A6-0150/2008
Menetlus: Kaasotsustamismenetlus (***II)
Hääletus: 23.04.2008
Arlene McCARTHY (PSE, UK) raport kiideti heaks.
Direktiivi 2003/109/EÜ reguleerimisala laiendamine rahvusvahelise kaitse saajatele
Martine ROURE (PSE, FR)
Dokument: A6-0148/2008
Menetlus: Nõuandemenetlus (*)
Hääletus: 23.04.2008
Martine ROURE (PSE, FR) raport kiidet heaks 587 poolt-, 42 vastu- ja 31 erapooletu häälega.
Mitmeaastase finantsraamistiku kohandamine
Reimer BÖGE (EPP-ED, DE)
Dokument: A6-0157/2008
Menetlus: Omaalgatuslik raport
Hääletus: 23.04.2008
Reimer BÖGE (EPP-ED, DE) omaalgatuslik raport võeti vastu 638 poolt-, 21 vastu- ja 12 erapooletu häälega.
10.
Euroopa Arengufondi programmitöö rakendamine
Marie-Arlette CARLOTTI (PSE, FR)
Dokument: A6-0042/2008
Menetlus: Omaalgatuslik raport
Hääletus: 23.04.2008
Marie-Arlette CARLOTTI (PSE, FR) omaalgatuslik raport võeti vastu 637 poolt-, 23 vastu- ja 14 erapooletu häälega.
Hiina poliitika ja selle mõju Aafrikale
Ana Maria GOMES (PSE, PT)
Dokument: A6-0080/2008
Menetlus: Omaalgatuslik raport
Hääletus: 23.04.2008
Ana Maria GOMESi (PSE, PT) omaalgatuslik raport võeti vastu 618 poolt-, 16 vastu- ja 17 erapooletu häälega.
Neljapäev, 24. aprill 2008
2009. aasta eelarve, III jagu - Komisjon: 2009. aasta eelarve raamistik ja prioriteedid
Jutta D. HAUG (PSE, DE)
Dokument: A6-0084/2008
Menetlus: Omaalgatuslik raport
Hääletus: 24.04.2008
Jutta D. HAUGi (PSE, DE) omaalgatuslik raport võeti vastu 499 poolt-, 25 vastu- ja 43 erapooletu häälega.
Resolutsiooni ettepanekud - New Flame'i laevahukk ja selle tagajärjed Algecirase lahes
Dokument: RC B6-0180/2008, B6-0180/2008, B6-0183/2008, B6-0195/2008, B6-0196/2008, B6-0197/2008, B6-0198/2008
Hääletus: 24.04.2008
Resolutsiooni ühisettepanek võeti vastu 555 poolt-, 7 vastu- ja 6 erapooletu häälega.
Resolutsiooni ettepanek - Bioloogiline mitmekesisus ja bioohutus
Dokument: B6-0143/2008
Hääletus: 24.04.2008
Resolutsiooni ettepanek võeti vastu 546 poolt-, 7 vastu- ja 11 erapooletu häälega.
Maailma Kaubandusorganisatsiooni reformimine
Cristiana MUSCARDINI (UEN, IT)
Dokument: A6-0104/2008
Menetlus: Omaalgatuslik raport
Hääletus: 24.04.2008
Cristiana MUSCARDINI (UEN, IT) omaalgatuslik raport võeti vastu 495 poolt-, 15 vastu- ja 53 erapooletu häälega.
Resolutsiooni ettepanek - Vabakaubandusleping Pärsia lahe koostöönõukoguga
Dokument: B6-0142/2008
Hääletus: 24.04.2008
Resolutsiooni ettepanek võeti vastu 530 poolt-, 14 vastu- ja 9 erapooletu häälega.
Rahvusvahelised finantsaruandlusstandardid ja Rahvusvaheliste Raamatupidamisstandardite Nõukogu juhtimine
Alexander RADWAN (EPP-ED, DE)
Dokument: A6-0032/2008
Menetlus: Omaalgatuslik raport
Hääletus: 24.04.2008
Alexander RADWANi (EPP-ED, DE) omaalgatuslik raport võeti vastu 373 poolt-, 21 vastu- ja 13 erapooletu häälega.
Euroopa Parlamendi resolutsioonid ja vastu võetud tekstid
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080418BRI27036 FULL-TEXT DOC XML V0//ET
-//EP//TEXT IM-PRESS 20080418BRI27036 ITEM-013-ET DOC XML V0//ET
-//EP//TEXT IM-PRESS 20080418BRI27036 ITEM-COVER-ET DOC XML V0//ET
-//EP//TEXT IM-PRESS 20080418BRI27036 ITEM-001-ET DOC XML V0//ET
-//EP//TEXT IM-PRESS 20080418BRI27036 ITEM-002-ET DOC XML V0//ET
-//EP//TEXT IM-PRESS 20080418BRI27036 ITEM-003-ET DOC XML V0//ET
-//EP//TEXT IM-PRESS 20080418BRI27036 ITEM-004-ET DOC XML V0//ET
-//EP//TEXT IM-PRESS 20080418BRI27036 ITEM-005-ET DOC XML V0//ET
-//EP//TEXT IM-PRESS 20080418BRI27036 ITEM-006-ET DOC XML V0//ET
-//EP//TEXT IM-PRESS 20080418BRI27036 ITEM-007-ET DOC XML V0//ET
-//EP//TEXT IM-PRESS 20080418BRI27036 ITEM-008-ET DOC XML V0//ET
-//EP//TEXT IM-PRESS 20080418BRI27036 ITEM-009-ET DOC XML V0//ET
-//EP//TEXT IM-PRESS 20080418BRI27036 ITEM-010-ET DOC XML V0//ET
-//EP//TEXT IM-PRESS 20080418BRI27036 ITEM-011-ET DOC XML V0//ET
-//EP//TEXT IM-PRESS 20080418BRI27036 ITEM-012-ET DOC XML V0//ET
-//EP//TEXT IM-PRESS 20080418BRI27036 ITEM-013-ET DOC XML V0//ET
-//EP//TEXT IM-PRESS 20080418BRI27036 ITEM-014-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080418BRI27036 ITEM-COVER-ET DOC XML V0//ET
-//EP//TEXT IM-PRESS 20080418BRI27036 ITEM-001-ET DOC XML V0//ET
-//EP//TEXT IM-PRESS 20080418BRI27036 ITEM-002-ET DOC XML V0//ET
-//EP//TEXT IM-PRESS 20080418BRI27036 ITEM-003-ET DOC XML V0//ET
-//EP//TEXT IM-PRESS 20080418BRI27036 ITEM-004-ET DOC XML V0//ET
-//EP//TEXT IM-PRESS 20080418BRI27036 ITEM-005-ET DOC XML V0//ET
-//EP//TEXT IM-PRESS 20080418BRI27036 ITEM-006-ET DOC XML V0//ET
-//EP//TEXT IM-PRESS 20080418BRI27036 ITEM-007-ET DOC XML V0//ET
-//EP//TEXT IM-PRESS 20080418BRI27036 ITEM-008-ET DOC XML V0//ET
-//EP//TEXT IM-PRESS 20080418BRI27036 ITEM-009-ET DOC XML V0//ET
-//EP//TEXT IM-PRESS 20080418BRI27036 ITEM-010-ET DOC XML V0//ET
-//EP//TEXT IM-PRESS 20080418BRI27036 ITEM-011-ET DOC XML V0//ET
-//EP//TEXT IM-PRESS 20080418BRI27036 ITEM-012-ET DOC XML V0//ET
-//EP//TEXT IM-PRESS 20080418BRI27036 ITEM-013-ET DOC XML V0//ET
-//EP//TEXT IM-PRESS 20080418BRI27036 ITEM-014-ET DOC XML V0//ET
