SUULINE KÜSIMUS H-0217/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Iva Zanicchi
Euroopa Komisjonile
Teema: Õigusnormide muutmine pärast Euroopa välisteenistuse loomist
Euroopa välisteenistuse loomise järel puutuvad mitmed teenistused ja direktoraadid kokku volituste üldise läbivaatamisega, mis, ehkki veel täpselt kindlaks määramata, peaks tooma kaasa ülesannete ümberjaotamise nii geograafilises mõttes kui ka teemavaldkondade kaupa.
Samuti tuleb nende ümberkorralduste tulemustega kohandada õigusnormid, mis käsitlevad rahastamisvahendite, eeskätt arengukoostööga seotud rahastamisvahendite jaotamist.
Sellega seoses oleks vaja eelnevalt teada, mil viisil neid muudatusi kavatsetakse ellu viia.
Kas kavatsetakse töötada välja uued õigusnormid või lihtsalt ajakohastatakse kehtivaid õigusakte?
