Infotunni küsimus H-000076/2011
komisjonile
2011 märts osaistungjärk
Kodukorra artikkel 116
Nikolaos Chountis
(GUE/NGL) Teema: Komisjoni järeldused seoses tervishoiuinspektorite uurimistulemustega ettevõtte Siemens ja riigihaiglate skandaalis
Esitasin komisjonile 29. juulil 2010. aastal küsimuse ettevõtte Siemens ja haiglate vaheliste lepingute ümber puhkenud skandaali kohta, soovides teada, kas komisjon kavatseb nõuda, et talle edastataks tervishoiuinspektorite uurimise tulemused, et pädevad asutused saaksid nendega tutvuda, ja kas ta kavatseb teavitada OLAFit.
Komisjon vastas 28. septembril 2010. aastal, et kavatseb paluda Kreeka ametivõimudelt juurdepääsu tervishoiuinspektorite uurimise tulemustele ettevõttega Siemens AG sõlmitud riigihankelepingute kohta.
Komisjon kavatses talle esitatud teavet analüüsida ja võtta vajalikud meetmed.
Kas komisjon võiks vastata järgmistele küsimustele:Kas hankemenetluse üliulatuslik rakendamine oli komisjoni arvates õigustatud?
Kas komisjon kavatseb alustada uurimist, et teada saada, kas seadmete ostmisel ja teenuste osutamisel esines liiga kõrge tasu võtmist ja menetluse läbipaistmatust?
Milliseid meetmeid on komisjon pärast ülalnimetatud tulemustega tutvumist võtnud?
