Infotunni küsimus H-0298/2010
nõukogule
2010 juuni osaistungjärk
Kodukorra artikkel 116
Gilles Pargneaux
(S&D) Teema: Abi dimetüülfumaraadi ohvritele
Conforama sisustuskaupluste kett müüs Prantsusmaal Hiina ettevõtte Linkwise valmistatud diivaneid ja tugitoole, mis sisaldasid dimetüülfumaraati.
Nende allergiat tekitavate tugitoolide ja diivanite tõttu sai teadaolevalt kannatada 128 inimest.
Vaatamata mööbliesemete kõrvaldamisele esineb kannatanutel jätkuvalt erinevaid terviseprobleeme, nagu püsivad seljavalud, hingamisteede probleemid, nahareaktsioonid ja pidev väsimustunne.
Kas nõukogu täpsustaks, milliseid õiguskaitsevahendeid kannatanud kasutada võiksid?
Kas see, kui mõni ELi organ teeks kindlaks seose dimetüülfumaraadi ja eespool nimetatud haigusseisundite vahel, aitaks kannatanutel saada moraalset ja rahalist toetust?
