P6_TA(2009)0050
Sööda turuleviimine ja kasutamine ***I
A6-0407/2008
Euroopa Parlamendi 5. veebruari 2009. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus sööda turuleviimise ja kasutamise kohta ( KOM(2008)0124 – C6-0128/2008 – 2008/0050(COD) )
(Kaasotsustamismenetlus: esimene lugemine)
Euroopa Parlament
, –
võttes arvesse komisjoni ettepanekut Euroopa Parlamendile ja nõukogule ( KOM(2008)0124 );
–
võttes arvesse EÜ asutamislepingu artikli 251 lõiget 2, artiklit 37 ja artikli 152 lõike 4 punkti b, mille alusel komisjon esitas ettepaneku Euroopa Parlamendile ( C6-0128/2008 );
–
võttes arvesse kodukorra artiklit 51;
–
võttes arvesse põllumajanduse ja maaelu arengu komisjoni raportit ( A6-0407/2008 ),
1.
kiidab komisjoni ettepaneku muudetud kujul heaks;
2.
võtab teadmiseks lisatud komisjoni avaldused;
3.
palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
4.
teeb presidendile ülesandeks edastada Euroopa Parlamendi seisukoht nõukogule ja komisjonile.
P6_TC1-COD(2008)0050
Euroopa Parlamendi seisukoht, vastu võetud esimesel lugemisel 5. veebruaril 2009. aastal eesmärgiga võtta vastu Euroopa Parlamendi ja nõukogu määrus (EÜ) nr .../2009 sööda turuleviimise ja kasutamise kohta, millega muudetakse määrust (EÜ) nr 1831/2003 ja tunnistatakse kehtetuks direktiivid 79/373/EMÜ, 80/511/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ ning otsus 2004/217/EÜ
(Kuna Euroopa Parlament ja nõukogu jõudsid kokkuleppele, vastab Euroopa Parlamendi esimese lugemise seisukoht õigusakti (määrus (EÜ) nr .../2009) lõplikule kujule.)
LISA
Komisjoni avaldused järgmistel teemadel:
1.
IV lisa läbivaatamine
"IV lisa (söödatoorainete ja segajõusööda etiketil märgitud koostisosade kõikumiste kohta) kohandamiseks teaduse ja tehnika arengule vastavalt määruse artiklis 11 sätestatule kavatseb komisjon ja selle talitused asuda eespool nimetatud IV lisa läbi vaatama.
Sellega seoses võtab komisjon arvesse ka teatavaid söödatooraineid, mille niiskusesisaldus on suurem kui 50 %."
2.
Söödalisandite märgistamine
"Komisjon uurib, kas sööda märgistamise kaudu teostatava teavitamise põhimõtteid saaks kohaldada ka söödalisandite ja eelsegude suhtes, mis on lubatud määruse (EÜ) nr 1831/2003 (loomasöötades kasutatavate söödalisandite kohta) alusel."
3.
Põhjenduses 21, artiklis 5 ja artiklis 17 mainitud "mis tahes kiireloomulisuse, mis on seotud inimeste ja loomade tervisega või keskkonnaga" tõlgendamine
"Komisjon mõistab, et "mis tahes kiireloomulisus, mis on seotud inimeste ja loomade tervisega või keskkonnaga" võib hõlmata kiireloomulisusi, mis tulenevad muu hulgas ettevaatamatusest, tahtlikust pettusest ja kuritegudest."
