Komisjoni nimel vastanud Benita Ferrero-Waldner
(10. oktoober 2007)
Komisjon tõstatab suhetes Ukraina ja Venemaaga korrapäraselt Transnistria poliitilise juhtkonna suhtes kehtestatud reisikeelu küsimust ja soovitab neil keeluga ühineda.
Kumbki kõnealustest riikidest ei ole siiani olnud valmis seda tegema, ent EL jätkab oma seisukoha selgitamist.
Samal ajal on toimunud oluline muutus Transnistria juhtkonna kohtlemises Ukrainas.
Kui enne koheldi Transnistria poliitilisi liidreid Ukraina läbimisel VIPidena ning neid ei kontrollitud, siis alates ELi piirihaldamise abimissiooni olemasolust koheldakse neid kui tavalisi kodanikke ja neid kontrollivad nii Ukraina piirivalve kui ka Ukraina toll.
2007. aasta kevadel Moskva korraldatud „Transnistria päevade” raames tuvastati kõnealuste kontrollide raames Moldova kunstiteosed, mille Transnistria juhtkond oleks riigist Odessa kaudu ebaseaduslikult Moskvasse toimetanud ning mille Ukraina ametiasutused konfiskeerisid ja tagastasid Moldova ametiasutustele.
