Allkirjastati teadusuuringute seitsmes raamprogramm ning REACHi määrus
Institutsioonid
2006-12-18 - 13:00
Euroopa Parlamendi President Josep Borrell ning Soome peaminister Matti Vanhanen allkirjastasid täna pidulikult teadusuuringute seitsmenda raamprogrammi ning REACHi määruse.
Sellega jõustub raamprogramm 01. jaanuaril 2007; REACHi määrus jõustub 01. juunil 2007. aastal.
Teadusuuringute seitsmenda raamprogrammi võttis Euroopa Parlament vastu 30. novembril 2006 teisel lugemisel.
Raamprogramm kestab seitse aastat ning tema kogumaht on 54 miljardit eurot.
Tegemist on Euroopa Liidu suuruselt kolmanda rahastamisvahendiga pärast ühist põllumajanduspoliitikat ning tõukefonde.
REACHi eesmärgiks on lisaks rahvatervise ja keskkonna kaitsmisele aidata kaasa tööstussektori konkurentsivõime parandamisele ning ühisturu toimimisele.
Eelkõige püütakse REACHi puhul leida tasakaal tööstusele esitatavate nõudmiste ning tervise- ja keskkonnakaitse nõudmiste vahel.
REACH vahetab välja 40 erinevat õigusakti ning senikehtinud duaalse süsteemi, milles tehti vahet enne ja pärast 1981. aastat turule toodud ainete vahel.
Lisainformatsiooni raamprogrammi ning määruse kohta leiate allpool asuvatelt viitadelt.
20061214IPR01531 Pressiteade REACHi kohta Pressiteade teadusuuringute raamprogrammi kohta
-//EP//TEXT IM-PRESS 20061213IPR01493 0 NOT XML V0//ET
-//EP//TEXT IM-PRESS 20061129IPR00712 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
