Kuidas hoolitseda oma raha eest?
Majandus ja rahandus
2008-10-15 - 16:27
Saadik Iliana Iotova arvab, et finantskriisil on muuhulgas ka tervendav mõju Finantskriis on õnnetusse olukorda jätnud paljud tavainimesed, kelle kontoseis või tehtud investeeringud on olulisemalt õhemaks kuivanud.
Bulgaariast valitud parlamendisaadik Iliana Iotova sõnul on paljud inimesed finantsterminites kahjuks kirjaoskamatud.
Oma vastvalminud raportis ütleb ta, et krediidi valdkonna teadmisi tuleb õpetada juba lastele, lisaks annab ta mitmeid soovitusi, kuidas inimesed paremini oma raha eest saaksid hoolitseda.
Kui peaksite oma raporti kohta kokkuvõtte tegema, siis mis on kolm peamist soovitust selles?
Esiteks, et majandushariduse andmisega peab alustama juba põhikoolis.
Meil on eriarvamus Euroopa Komisjoniga, kelle ettepanek räägib haridusest üldiselt.
Majandusharidus peaks arvestama erinevaid eagruppe.
Teiseks ütleme me, et Euroopa Komisjoni ettepanekus peaks sisalduma omaette eelarverida.
Räägime 1,5 miljonit eurosest (23 miljonit krooni) eelarvest 2009. aastaks, mis oleks abiks koolitusprogrammide pakkumisel.
Kolmandaks pakume me Euroopa tasemel ühiseid reegleid, mida iga liikmesriik saaks rakendada oma traditsioone arvestades.
Kas suurem teadlikus aitaks inimestel vältida taolisi kriise?
Olen selles veendunud.
Kriisi üheks peamiseks põhjuseks on inimeste ülelaenamine ja mitte juhuslikult ei saanud see alguse USAst.
Uuringute järgi on Euroopa liikumas samal suunal - üha rohkem võetakse laene ja aina vähem makstakse tagasi.
Veel üks muret tekitav fenomen on lapsed, kes võtavad laene ilma vanemate kontrollita, tehes seda näiteks internetis osteldes.
Teine esile kerkinud probleem on kinnisvara pantimine - paljud inimesed ei ole finantsterminites piisavalt kirjaoskajad ning ei mõista väikeses kirjas olevat hüpoteeke ja laene käsitlevat lepingut, mis omakorda viib selleni, et ei suudeta võetud laenu tagasi maksta.
Võib kõlada küll paradoksaalselt, kuid see kriis tuli õigeaegselt ja omab tervendavat mõju.
Paljud Euroopa kodanikud mõistavad nüüd probleemi ohtlikust.
Inimeste ülemäära suured võlad ning liigne enesekindlus finantssüsteemidest arusaamisel viib eksiarvamustele, mis näitab, et harimine antud valdkonnas on enam kui oluline.
Mida Te antud olukorras inimestele soovitaksite?
Üldiselt võime me tagasi vaadata 1920ndate lõpus aset leidnud majanduslangusele Ameerika Ühendriikides ning seejärel tänapäevaselt rakendada toona kasutusele võetud meetmeid.
Mida ma võin soovitada igale majapidamisele ning mis võib tunduda aegunud - jälgige oma eelarvet.
Kui palju te kulutate elektrile, toidule, küttele, kas me tõesti vajame neid asju, mida me ostame.
Ma soovitan ettevaatlikumalt rahaga ümber käia ning õpetada lastele säästmist.
Ma olen veendunud, et kriis on mööduv nähtus - me näeme euroala riikide kohtumise tulemusi ja nende solidaarsuse tahet.
Euroopa Liidu ja Lissaboni lepingu suurimad skeptikud näevad nüüd, miks Euroopa ühendus on kasulik.
20081013STO39304 Iotova raport krediidihariduse andmisest Iliana Iotovast pikemalt Dolceta - Euroopa tarbijanõu kodulehekülg Finantskriis kummitab Euroopat Ülemaailmne majanduskriis - mida ennustavad saadikud?
ET
1
PHOTO
20081015PHT39573.jpg
ET
2
LINK
/oeil/file.jsp?id=5572462
ET
3
LINK
/members/public/yourMep/view.do?name=iotova&partNumber=1&id=38605&language=ET
ET
4
LINK
http://www.dolceta.eu/
-//EP//TEXT IM-PRESS 20081006STO38719 0 NOT XML V0//ET
-//EP//TEXT IM-PRESS 20080707FCS33592 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
