KIRJALIK KÜSIMUS E-4212/06
Esitaja (d) : Charles Tannock (PPE-DE) ja Marianne Mikko (PSE)
nõukogule
(10. oktoober 2006)
Teema: Viisarežiimi lihtsustamise ja tagasivõtuleping Moldovaga
ELi-Moldova suhete edasine areng on ohus, kuna komisjon viivitab läbirääkimistel Moldovaga viisarežiimi lihtsustamise ja tagasivõtulepingu üle.
Sellest erineb märgatavalt edukas viisarežiimi lihtsustamise ja tagasivõtulepingu sõlmimine Venemaaga.
Praegune viisaläbirääkimiste seisak Moldovaga võib kaasa tuua ettenägematuid ja kahetsusväärseid tagajärgi nii ELile kui ka Moldovale.
Separatistliku Transnistria piirkonna elanikud, kes reisivad peamiselt Vene passiga, hakkavad maksma ELi viisa eest vähem kui Moldova passi omanikud.
Lisaks tähendab viisarežiimi lihtsustamise lepingu puudumine Moldovaga seda, et Vene passi omavad Transnistria kodanikud saavad ELis hõlpsamalt reisida kui moldovalased.
See suurendab pingeid Transnistria piirkonnaga ning ei soodusta ELi prioriteediks kuulutatud vaidluse lahendamist.
Paljudele moldovalastele oleks ka motiveeriv taotleda nüüd Vene, Ukraina ja isegi Rumeenia passi perekondlike sidemete alusel, mis annaks neile ikkagi võimaluse reisida ELi, olenemata Moldovat transiitriigina kasutavate kolmandatest riikidest pärit ebaseaduslike ümberasujate EList tagasisaatmist käsitleva olulise tagasivõtulepingu sõlmimisest.
Lisaks ei ole paljudel ELi liikmesriikidel Moldovas konsulaate, mis raskendab veelgi olukorda, sest viisa tuleb hankida Rumeenia kaudu.
Moldova väikesearvuline elanikkond ei kujuta endast ka ELile suurt sisserände riski.
Kas komisjon võiks selgitada, miks viivitatakse viisarežiimi lihtsustamise ja tagasivõtulepingu teemalistel läbirääkimistel Moldovaga, kui on olemas nendepoolne tahe kiirelt lepinguid sõlmida?
