Milliste reeglite järgi valitakse Euroopa Parlamenti?
2009. aasta valimised
Institutsioonid
2009-05-12 - 11:40
27 riigi elanikud valivad EP saadikud osaliselt ühiste, peaasjalikult aga oma reeglite järgi Vähem kui nelja nädala pärast juuni esimesel nädalal valivad eurooplased uue Euroopa Parlamendi koosseisu.
Kuigi algselt nägi ELi leping ette, et Euroopa Parlamenti valitakse ühtsete reeglite järgi, pole liikmesriigid siiani ühtset valimisseadust vastu võtnud ning valimisreeglid on põhiosas liikmesriikide otsustada.
Samas on siiski olemas ports põhireegleid, mida riigid peavad arvestama.
1976. aastal võtsid ELi liikmesriigid vastu võtta otsest ja üldist valimist käsitleva akti, mis kehtestas tollal üheksale liikmesriigile saadikukohtade arvu, viie aastase mandaadi ning selle, et valimised toimuvad igas liikmesriigis samal nädalal neljapäeva ja pühapäeva vahel.
Samuti määras akt, et häälte lugemine ei alga enne, kui kõikide riikide valimisjaoskonnad on suletud.
Amsterdami leping tõi väikese muudatuse, lubades süsteemi "ühised printsiibid", mille kaudu saadikud valitakse.
Parlament ja nõukogu leppisid kokku uutes valimisreeglites, mis jõustusid 2004. aastal.
2004. aasta valimisakt ütleb:
parlamendiliikmed valitakse üldise valimisõiguse alusel vabadel valimistel salajasel hääletusel proportsionaalse esindatuse järgi
riigi võib jagada valimispiirkondadeks
liikmesriigid võivad kehtestada valimiskünnise, aga see ei tohi olla kõrgem kui 5% riiklikust tasemest
parlamendiliikmete mandaat on personaalne
Tõeliste Euroopa valimiste suunas?
Maastrichti leping kehtestas ELi kodakondsuse, mille järgi on ELi kodanikel õigus valida ja kandideerida Euroopa Parlamenti ELi riigis, kus nad elavad, mitte ainult riigis, mille kodakondsed nad on.
Veelgi enam - kandideerida võib isegi riigis, mille kodanik ei olda.
Põhiseaduskomisjoni esimees Jo Leineni meelest on kahetsusväärne, et riiklike valimisreeglitega kaasneb suures osas riiklik kampaania.
"EP on korduvalt palunud, et mõned saadikud tuleks valida euroopaüleste nimekirjade kaudu.
Nende mandaatide eest võitlemine oleks hea stiimul poliitilistele parteidele oma esinäo esitlemiseks Euroopa valimistel, arendamaks valimisprogrammi viieks aastaks ja omamaks üleeuroopalist kampaaniat."
Järgmine koosseis otsustab
Põhiseaduskomisjon on alustanud valimisakti reformimist, et muuta valimisreeglid ELis sarnasemaks ja valimisprotsess rohkem ELi teemadele keskendunuks.
Järgmine parlamendikoosseis peab otsustama, kas soovib arendada edasi ettepanekuid, mille on kirja pannud briti liberaal Andrew Duff.
Et uurida, mis on iga riigi praegune valimisseadus Euroopa Parlamendi valimiste osas, klõpsake allpool asuvale lingile.
20090302STO50552 Liikmesriikide valimisseadused (klikka riigile) Duffi raporti projekt Kuidas EL toimib (inglise keeles) EP valimised: vali ja kandideeri oma elukohariigis
ET
1
PHOTO
20090303PHT50735.jpg
ET
2
LINK
/elections2009/countries/default.htm?language=ET
ET
4
LINK
/parliament/expert/displayFtu.do?id=74&ftuId=FTU_1.3.4.html&language=en
-//EP//TEXT COMPARL PE-412.180 02 NOT XML V0//ET
-//EP//TEXT IM-PRESS 20081204STO43824 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
