SUULINE KÜSIMUS H-0024/10
Küsimuste tunniks osaistungjärgul - veebruar 2010
vastavalt kodukorra artiklile 116
esitaja:
Anneli Jäätteenmäki
Euroopa Komisjonile
Teema: Strasbourgist loobumise idee taaskäsitlemine Lissaboni lepingu kohaselt
Lissaboni lepingu artikli 8 b järgi on võimalik esitada komisjonile nn kodanikualgatus.
Kui sellele on alla kirjutanud vähemalt miljon ELi kodanikku „märkimisväärsest arvust liikmesriikidest”, peab komisjon selle alusel tegutsema.
ELi eesistujariik Hispaania arutas 13. jaanuaril 2010 La Granjas teiste liikmesriikidega kodanikualgatuse küsimust.
Liikmesriigid jõudsid kokkuleppele, et „märkimisväärne arv liikmesriike” tähendab ühte kolmandikku ELi liikmesriikidest (praeguse seisuga 9 liikmesriiki).
Nn ühe asukoha algatus, mille kohaselt Euroopa Parlament peaks asuma vaid Brüsselis, täidab selgesti nimetatud kriteeriumid (vähemalt miljon allkirja vähemalt 9 liikmesriigist).
Algatusele on alla kirjutanud juba 1,2 miljonit eurooplast.
On totter, et Euroopa maksumaksjad maksavad aastas 200 miljonit eurot Brüsseli ja Strasbourgi vahel toimuva veokiralli eest.
Ühe asukoha algatus on jätkuvalt avatud Euroopa Parlamendi petitsioonikomisjonis.
Petitsioon on korra juba ELi institutsioonidele esitatud.
Tookord aga Lissaboni leping veel ei kehtinud ja ELi institutsioonid ei võtnud seda kuulda.
Tragikoomilisel kombel ostis Euroopa Parlament oma hooned Strasbourgi linnalt samal nädalal, kui algatus vastu võeti.
Kas komisjon kavatseb ühe asukoha algatust Lissaboni lepingu jõustumise järel käsitlema hakata?
Mida kavatseb komisjon selle algatusega teha?
