SUULINE KÜSIMUS ARUTELUGA O-0057/08
vastavalt kodukorra artiklile 108
esitaja:
Bogusław Rogalski
UEN fraktsiooni nimel
nõukogule
Teema: Euroopas kasvav toetus parteidele, mis on omaks võtnud totalitaarsed tavad
Äärmusparteid, mis on omaks võtnud natside tavad, on juba aastaid olnud Euroopa Liidus teravnev probleem.
Paljud sellised parteid tegutsevad seaduslikult ning keelduvad tunnistamast Euroopa sõjajärgset korda, toetavad avalikult rassismi ja diskrimineerimist ning propageerivad oma tegevusega sallimatust, etnilist puhastust ning vägivalda teistsuguse seksuaalse suunitlusega või teisest rassist isikute vastu.
Paljudes riikides kasvatavad sellised parteid stabiilselt oma populaarsust ning seetõttu pääsevad nad mitmetesse esindusorganitesse ja saavad riigilt toetust.
Kuidas kavatseb nõukogu takistada selliste parteide esiletõusu, mis avalikult kasutavad natside doktriine ja sümboolikat?
