Energiatõhususe raport: energiat õgivad elektriseadmed turult välja
Energeetika
2008-01-30 - 15:40
ELi energiamärgistus
Täna pärastlõunal arutavad saadikud Euroopa Komisjoni energiatõhususe tegevuskava, mille eesmärgiks on energiatõhususe suurendamine enam kui 20% võrra aastaks 2020.
Teiste ettepanekute seas soovib raport kaasajastada elektriseadmete energiamärgistust ja seada seadmetele miinimumstandardid.
Briti liberaalist raportöör Fiona Hall rõhutab, energiatõhusus tuleb tagada hoonetele, infrastruktuurile ja transpordivõimalustele.
Raport leiab, et olemasolevate energiatõhusust käsitlevate õigusaktide rakendamine liikmesriikide poolt on puudulik ja ajakavast maha jäänud ning et nii liikmesriigid kui ka Euroopa Komisjon peavad energiatõhususe seadusandlust paremini rakendama.
See aitaks vähendada Euroopa Liidu sõltuvust energia impordist.
Barroso kliimapakett 20-20-20
Möödunud nädalal, 23. jaanuaril tutvustas komisjoni president José Manuel Barroso parlamendi erakorralisel istungil kauaoodatud ELi energia- ja kliimapaketti 20-20-20.
Selle põhieesmärgid on aastaks 2020 vähendada kasvuhoonegaaside heitkoguseid 20% võrra, suurendada taastuvenergiaallikate osakaalu 20%ni ja tõsta energiatõhusust 20% võrra.
Raport teeb ettepaneku viia sisse õhujahutusseadmetele ja televiisoritele miinimumstandardid.
Samuti soovivad tööstuse komisjoni saadikud, energiamärgistus elektriseadmetel vaadataks uuenenud tehnoloogiaid arvestades üle, samuti tuleks käibelt kaotada energiat raiskavad lambipirnid ning väliradiaatorid ning energiat raiskavad elektrilised masinad.
Ooterežiim õgib elektrit
Raporti hinnangul tuleks elektriliste seadmete ooterežiim muuta energiasõbralikumaks - ooterežiim peaks energiat võtma vaid ühe vati.
"Ühe-vatiline ooterežiim või üldse mitte mingit ooterežiimi," ütles raportöör Hall.
Kas teie teadsite, et ooterežiimil olevad kodumasinad kulutavad kodumajapidamiste elektrikasutusest 10%?
Tuleb välja, et kui televiisor on pidevalt pistikus, siis sellises olekus kasutab ta 45% kokku kulutatavast elektrienergiast.
Veelgi hullem lugu on telefonilaadijaga, mis pidevalt pistikus seistes raiskab 95% energiast.
ELi toodete ökomärgistused
Kodumasinate jaoks on ELil tegelikult juba praegu kaks energiasäästlikkuse tähist - energiamärgistus ja ökotähistus.
Kohustuslik energiamärgistus (vaata pilti) leiate lambipirnide, autode ja enamiku elektriseadmete pealt.
Täht "A" märgistab kõige energiasõbralikumat toodet, samas kui "G" kõige energiavaenulikumat.
Hiljuti lisati ka "A+" and "A++".
Tootjate jaoks vabatahtlik ökomärgistus peaks esimesi julgustama tootma ja tarbijaid ostma keskkonnasõbralikumaid tooteid.
ELi tähekestest ümbritsetud lillesümbol juhatab tarbija õige toote juurde.
"A-st G-ni süsteem selgitab inimestele, kui palju energiat seadmed võtavad," kommenteeris raportöör Hall.
"Samas teeb mulle muret, et see süsteem ei ole enam ajakohane," ütles ta, lisades, et näiteks külmikute tehnoloogia ülikiiresti edasi arenenud.
Nii vahetas Hall oma 25aastase külmkapi hiljuti uue vastu välja.
Kuidas muuta kodud energiasäästlikuks?
Raport soovib, et kõik uued ja renoveeritud hooned kaasataks järgmisel aastal valmivasse Euroopa ehitiste direktiivi.
Fiona Halli sõnul soovib ta, et kõik alla 100 m2 ehitised lisatakse sinna ja see tähendab ka kodusid.
Halli ettepanek on, et energiatõhususe eesmärgil kaaluksid ELi liikmesriigid madalamat käibemaksu.
Fiona Hall tõi välja ka üürileandja ja üürilevõtja suhte, mis tihti ei motiveeri kumbagi poolt tegema energiasäästlikke investeeringuid.
Üürilevõtja ei saa sellest mingit pikemaajalist kasu, üürileandja aga üritab tihti neid kulutusi üürilise kaela ajada.
Parlament arutab energiatõhususe raportit tänasel istungil, hääletus toimub homme, neljapäeval.
20080125STO19642 Raport: Energiatõhususe tegevuskava EP pressiteade raporti kohta ELi energiamärgistus ELi ökomärgistus Täiskogu otseülekanne Kodust energiakasutust annab lihtsate nippidega vähendada
ET
1
PHOTO
20080130PHT20001.jpg
ET
4
LINK
http://www.energy.eu/#energy-focus
ET
5
LINK
http://ec.europa.eu/environment/ecolabel/index_en.htm
ET
6
LINK
/wps-europarl-internet/faces/live/live-video.jsp;jsessionid=A291462C02F0B3D39B7A557AEB583115
-//EP//TEXT REPORT A6-2008-0003 0 NOT XML V0//ET
-//EP//TEXT IM-PRESS 20080122BRI19370 ITEM-001-ET NOT XML V0//ET
-//EP//TEXT IM-PRESS 20071115STO13221 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
