Täiskogu kokkuvõte - Brüssel 04.-05.juuni 2008
2008-06-09 - 10:03
Nädala tähtsündmused:
Neljapäev, 05. juuni:
Parlamendiliikmed toetavad ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks mõeldud ühenduse süsteemi loomist.
Nõuandemenetluse raames vastu võetud raportis teevad saadikud omapoolsed muudatusettepanekud muu hulgas ebaseadusliku, teatamata ja reguleerimata kalapüügiga tegelevate laevade nimekirja ning liikmesriikide poolt rakendatavate kontrollimeetmete kohta.
Raporti poolt hääletas 624, vastu 12 ja erapooletuks jäi 8 saadikut.
Parlament kiitis heaks raporti rahvusvahelise bussiveoteenuse osutamise kohta.
Saadikud kiitsid muu hulgas heaks muudatusettepaneku, mille kohaselt on rahvusvahelist juhuvedu tegeval juhil lubatud töötada 12 järjestikusel päeval.
Tänu sellele peaks bussireisid tulevikus odavnema, sest ühe reisi jaoks on vaja vähem bussijuhte.
Raporti poolt hääletas 587, vastu 54 ja erapooletuks jäi 6 saadikut.
Toiduainete hügieeni puudutava raporti vastuvõtmisega soovivad saadikud tagada võimalikult kõrge toiduainete hügieeni ja ohutuse, võimaldades samas paindlikku lähenemist ning mikro-ettevõtete vabastamist teatud toiduainete hügieeniga seotud nõuetest.
Raporti poolt hääletas 556, vastu 67 ja erapooletuks jäi 19 saadikut.
Vastu võetud Gruusia -teemalises resolutsioonis väljendab parlament "sügavat rahulolematust Venemaa teate üle, et viimane kavatseb kehtestada ametlikud suhted Lõuna-Osseetia ja Abhaasia separatistlike ametivõimude institutsioonidega" ning saadikud kutsuvad Venemaad üles "tühistama nimetatud otsust".
Samuti nõuavad saadikud tungivalt, et "Venemaa Föderatsioon kutsuks oma lisaväed viivitamata tagasi".
Resolutsiooni poolt hääletas 581, vastu 50 ja erapooletuks jäi 17 saadikut.
Parlamendis vastu võetud raportis tuuakse esile, et "Lissaboni leping tõhustab kindlalt praegu jõus olevat ühise välis- ja julgeolekupoliitika korraldust ".
Saadikud viitavad samas vajadusele suurendada Euroopa Parlamendi järelevalvet nii ühise välis- ja julgeolekupoliitika (ÜVJP) kui ka Euroopa julgeoleku- ja kaitsepoliitika üle.
Vastu võetud resolutsioonis kutsuvad saadikud USAd üles "viivitamata tühistama viisarežiimi ning kohtlema kõiki ELi liikmesriikide kodanikke võrdselt täieliku vastastikuse viisavabaduse alusel".
Saadikud avaldavad lootust, et USA suurendab oma panust mitmepoolsete suhete ning rahu ja demokraatia edendamisel maailmas ning nad märgivad, et tuleb tugevdada ELi ja USA partnerlust tundlikes ülemaailmse mõjuga küsimustes, nagu võitlus vaesuse vastu ja kliimamuutus.
Parlamendiliikmed avaldavad vastu võetud resolutsioonis toetust Euroopa Komisjoni teatisele "Barcelona protsess: Vahemeremaade Liit" , milles käsitletakse Barcelona protsessi tulevikku.
Saadikud toetavad mõtet, et Euroopa – Vahemere piirkonna parlamentaarne assamblee peaks olema Barcelona protsessi parlamentaarne mõõde.
Samuti toetavad nad kaaseesistuja, uue sekretariaadi ning iga kahe aasta tagant toimuva tippkohtumise ideed.
Teatis tuleb arutusele ja kinnitamisele järgmisel Euroopa Ülemkogul.
Tarbijatel peaks panga- ning finantsteenuste osas olema suurem valik ning nad peaksid nende teenuste eest vähem maksma, leiavad parlamendiliikmed vastu võetud raportis.
Osaliselt saaks seda saavutada piiriülese panganduse soodustamisega ning riiklike eeskirjade ühtlustamisega.
Saadikud rõhutavad ka, et tarbijate finantsteadlikkust tuleb parandada.
20080603BRI30698
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-001-ET DOC XML V0//ET
Institutsioonid
Osaistungjärgu avamine:
2008-06-09 - 10:03
Osaistungjärgu avas Euroopa Parlamendi president Hans-Gert PÖTTERING.
President Pöttering teavitas saadikuid sellest, et eile (03. juunil - toim.) tähistati Sajudise loomise 20. aastapäeva.
President rõhutas, et sellega sai alguse mitte ainult Leedu iseseisvusliikumine, vaid ka Nõukogude Liidu kokkuvarisemine.
President andis samuti teada, et jooksev nädal oli parlamendis "Roheline nädal".
Pöttering märkis, et Euroopa Parlament on võtnud endale eesmärgiks vähendada CO2 heitmeid ning selle saavutamiseks koostatakse Euroopa Parlamendi jaoks vastav projekt.
Muudatusi päevakorda ei tehtud.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-COVER-ET DOC XML V0//ET
-//EP//TEXT IM-PRESS 20080603BRI30698 ITEM-002-ET DOC XML V0//ET
Julgeolek ja kaitse
Ühendatud arutelu - Välis-, julgeoleku- ja kaitsepoliitika
2008-06-09 - 10:03
Parlamendis vastu võetud raportis tuuakse esile, et "Lissaboni leping tõhustab kindlalt praegu jõus olevat ühise välis- ja julgeolekupoliitika korraldust".
Saadikud viitavad samas vajadusele suurendada Euroopa Parlamendi järelevalvet nii ühise välis- ja julgeolekupoliitika (ÜVJP) kui ka Euroopa julgeoleku- ja kaitsepoliitika üle.
Jacek Emil SARYUSZ-WOLSKI (EPP-ED, PL) omaalgatuslikus raportis käsitletakse ÜVJP 2006. aasta aruannet.
Parlamendiliikmed juhivad tähelepanu sellele, et kõrge esindaja/komisjoni asepresidendi tulevase ametkonna legitiimsus on seotud otseselt Euroopa Parlamendiga.
Saadikud rõhutavad läbipaistvuse ja demokraatlike mõjutusvahendite vajadust Euroopa Liidu välisteenistuse asutamise protsessis ning leiavad, et tuleks kehtestada mehhanism, mille alusel väliskomisjoni teatud liikmetele antaks konfidentsiaalset teavet.
Raportis leitakse ka, et edasised jõupingutused on vajalikud, et muuta otsustamisprotsessi välispoliitikas sujuvamaks, pidades silmas vetoõiguse kaotamist ning kvalifitseeritud häälteenamusega hääletamise kasutuselevõtmist.
Raporti poolt hääletas 520 ja vastu 107 saadikut
Olulisemad teemad: energiavarustuse kindlus ja ELi naabruskond
Raportis leitakse, et "Lääne-Balkani riikide stabiilsus peaks olema ELi 2008. aasta kõrgeimaks prioriteediks", et "dialoogi Serbiaga peaks tihendama" ning et tuleks vältida Serbia isolatsiooni.
Saadikud usuvad, et "EULEXi missioon Kosovos peab kaitsma rahvusvähemuste huve" ning nad väljendavad muret UNMIKi kohustuste EULEXile üleandmise läbirääkimiste ummikusse jooksmise pärast.
Saadikud on arvamusel, et "jätkuvalt suureneb energia varustuskindluse välispoliitilise mõõtme tähtsus".
Seetõttu soovitavad nad "energiaallikate ja energiatransporditeede laiaulatuslikku mitmekesistamist, energiatõhususe suurendamist, samuti ELi liikmesriikide solidaarsust energia varustuskindluse poliitikas" ning mõistavad hukka "liikmesriikide kooskõlastamatu kahepoolsete energiaalaste kokkulepete sõlmimise, mis kahjustavad ELi kui terviku huve ja teiste liikmesriikide strateegilisi projekte ning muudavad need küsitavaks".
Lisaks leiavad parlamendiliikmed, et Euroopa naabruspoliitika (ENP) tugevdamist tuleks käsitleda 2008. aasta peamise eesmärgina, kusjuures tähelepanu tuleks koondada Vahemere, Läänemere ja Musta mere piirkondadele ning kahes viimases piirkonnas tuleks luua uusi organisatsioonilisi struktuure piirkondlikuks koostööks.
Venemaa ja Hiina
Saadikud peavad väga tähtsaks, et "2008. aasta jooksul vaataks Euroopa Liit läbi oma suhted Venemaaga" ning liikmesriikidel palutakse "kooskõlastada oma suhteid Vene Föderatsiooniga lähtuvalt liidu ühistest huvidest".
Raportis soovitatakse "2008. aastal süvendada poliitilisi ja majanduslikke suhteid Hiinaga, tingimusel, et demokraatia ja inimõiguste valdkonnas saavutatakse märgatavat edu ning Hiina võtab kuulda ELi sügavat muret Hiina tegevuse pärast Tiibetis".
Euroopa julgeoleku- ja kaitsepoliitika
Helmut KUHNE (PSE, DE) raportis käsitletakse Euroopa julgeolekustrateegia (EJS) ning EJKP rakendamise aastaaruannet.
Raportis palutakse kõrgel esindajal valges raamatus hinnata EJSi rakendamisel 2003. aastast alates saavutatut ja kõiki puudujääke ning käsitleda valges raamatus ka EJSi parandamise ja täiendamise ettepanekuid.
Raporti poolt hääletas 500, vastu 106 ja erapooletuks jäi 36 saadikut.
Raportis rõhutatakse, et "edaspidi peab EJSi hindamine toimuma suurema demokraatliku vastutusega ja seetõttu tihedas koostöös kõigi ELi institutsioonide, sealhulgas Euroopa Parlamendi ja liikmesriikide parlamentidega".
Saadikud leiavad ka, et enne iga EJKP operatsiooni käivitamist peaks Euroopa Parlament tihedas koostöös liikmesriikide parlamentidega ka edaspidi võtma vastu vastava soovituse või resolutsiooni, et Euroopa Parlamendi arvamus oleks esitatud enne EJKP operatsiooni.
Lahingugrupid, Eurokorpused ja Euroopa rahukorpus
Saadikud kahetsevad, et muuhulgas kasutamistingimuste kitsa määratluse tõttu ei ole lahingugruppe siiani kasutatud ja seetõttu "ei ole praegune lahingugruppide kontseptsioon lahendanud konkreetseteks operatsioonideks vägede moodustamise küsimust".
Nad nõuavad seetõttu, et olukorda toodaks selgust.
Raportis tehakse lisaks ettepanek viia Eurokorpused kui alaline üksus ELi juhtimise alla ja kutsutakse kõiki liikmesriike sellesse oma panust andma.
Lisaks kutsutakse nõukogu ja komisjoni üles moodustama kriiside ohjamiseks ja konfliktide ennetamiseks Euroopa Rahukorpust.
Saadikud ei toetanud ettepanekut paluda nõukogul uurida võimalusi "inimeste julgeoleku reageerimisjõudude "moodustamiseks.
Relvaleviku pidurdamine ja relvaeksport
Raportis väljendatakse piinlikkust selle üle, et "kuigi 2008. aastal tähistatakse Euroopa Liidu relvaekspordi toimimisjuhendi kümnendat aastapäeva, ei ole see juhend veel õiguslikult siduv, ja kontrollimatu relvaeksport ELi liikmesriikidest tundub eriliste takistusteta jätkuvat".
Parlamendiliikmed soovivad, et Euroopa muudetaks tuumarelvavabaks alaks ning et sõlmitaks ülemaailmne tuumarelvade keelustamise konventsioon.
Saadikud on ka seisukohal, et USA praegune kava paigaldada Euroopasse raketitõrjesüsteem võib takistada rahvusvahelisi desarmeerimispüüdlusi.
Lisaks märgivad nad, et "relvastuse leviku ohud, mis on seotud Iraani tuumaprogrammiga, on ELi ja rahvusvahelise kogukonna jätkuvaks mureallikaks" ning nad kutsuvad USAd üles ühinema EL-3 Iraagiga peetavate otseste läbirääkimistega.
Eesti saadiku sõnavõtt
Tunne KELAM (EPP-ED, EE) rõhutas oma sõnavõtus, et Euroopa ühine välis- ja julgeolekupoliitika peab täna rohkem kui kunagi varem rajanema Euroopa ühisväärtustel.
"Üha kasvavatele julgeolekuriskidele on meil pakkuda vaid üks veenev vastus - solidaarsus ning ühtse poliitika tugevdatud koordineeritus," leidis Kelam.
Väärtuspõhiseid välispoliitilisi eesmärke tuleb Kelami sõnul käsitada prioriteetseina kahepoolsete suhetega võrreldes.
Kõneleja toetas Javier Solana poolt arutelul väljendatud seisukohta, mille järgi kõik taandub poliitilisele tahtele.
Puudutades energia-alast julgeolekut, kutsus Kelam Euroopa Komisjoni ja nõukogu üles tõsiselt integreerima parlamendi eelmisel sügisel vastu võetud seisukohta energiajulgeolekust Euroopa Liidu välissuhetes, milles tehakse ettepanekuid ka institutsionaalseteks muudatusteks.
Kõneleja soovis ka komisjonilt kõigi mõeldavate jõupingutuste rakendamist, et viia edukalt lõpule Euroopa Liidu Nabucco gaasijuhtme ehitamine.
"Küsimus pole selles, kas ehitada üks või teine, me peame ehitama oma gaasijuhtme," rõhutas Kelam.
Kelam juhtis lisaks tähelepanu pakilisele vajadusele vastata uutele küberväljakutsetele.
Kelam meenutas Eesti vastu suunatud rünnakuid aasta tagasi ning tegi ettepaneku, et ka Euroopa Parlament peaks selles küsimuses kujundama oma seisukoha.
ÜVJP 2006. aasta aruanne
Jacek Emil SARYUSZ-WOLSKI (EPP-ED, PL)
Dokument: A6-0189/2008
Menetlus: Omaalgatuslik raport
Arutelu: 04.06.2008
Hääletus: 05.06.2008
Euroopa julgeolekustrateegia ning EJKP rakendamise aastaaruanne
Helmut KUHNE (PSE, DE)
Dokument: A6-0186/2008
Menetlus: Omaalgatuslik raport
Arutelu: 04.06.2008
Hääletus: 05.06.2008 Euroopa Parlamendi 5. juuni 2008. aasta resolutsioon nõukogu aastaaruande kohta Euroopa Parlamendile ühise välis- ja julgeolekupoliitika (ÜVJP) peamiste aspektide ja põhiliste valikuvõimaluste kohta, mis on Euroopa Parlamendile esitatud 17. mai 2006. aasta institutsioonidevahelise kokkuleppe punkti G lõike 43 kohaldamisel – 2006 Euroopa Parlamendi 5. juuni 2008. aasta resolutsioon Euroopa julgeolekustrateegia ning Euroopa julgeoleku- ja kaitsepoliitika rakendamise kohta
-//EP//TEXT TA P6-TA-2008-0254 0 NOT XML V0//ET
-//EP//TEXT TA P6-TA-2008-0255 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-001-ET DOC XML V0//ET
-//EP//TEXT IM-PRESS 20080603BRI30698 ITEM-003-ET DOC XML V0//ET
Kalandus
Ebaseadusliku kalapüügiga võitlev ühenduse süsteem
2008-06-09 - 10:03
Parlamendiliikmed toetavad ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks mõeldud ühenduse süsteemi loomist.
Nõuandemenetluse raames vastu võetud raportis teevad saadikud omapoolsed muudatusettepanekud muu hulgas ebaseadusliku, teatamata ja reguleerimata kalapüügiga tegelevate laevade nimekirja ning liikmesriikide poolt rakendatavate kontrollimeetmete kohta.
Raporti poolt hääletas 624, vastu 12 ja erapooletuks jäi 8 saadikut.
Ebaseaduslik, teatamata ja reguleerimata kalapüük on tõsine ning kasvav probleem kogu maailmas.
Teatud kalaliikide puhul, nt harilik tuun ja tursk, moodustab ebaseaduslik kalapüük isegi poole kogupüügist.
Olulisimad ebaseadusliku, teatamata ja reguleerimata kalapüügi skandaalid viimastel aastatel on olnud seotud hariliku tuuniga, tursaga Barentsi meres ja Läänemeres ning patagoonia kihvkalaga.
Euroopa Komisjoni ettepaneku kesksed punktid on:
nimekirja loomine ebaseadusliku, teatamata jäetud ja reguleerimata kalapüügiga tegelevatest laevadest (nii ELi lipu all sõitvad kui muud);
tõhus kontrollimine, millega keelatakse ebaseadusliku, teatamata ja reguleerimata kalapüügiga tegelevate kolmandate riikide laevade sisenemine;
ebaseadusliku, teatamata jäetud ja reguleerimata kalapüügiga tegelevate laevade püütud kala impordi keelustamine, nõudes laeva lipuriigilt tunnistust kala seaduslikkuse kohta;
ühenduse hoiatusteate avaldamine juhtudel, kui kahtlustatakse ebaseadusliku, teatamata jäetud ja reguleerimata kalapüügiga püütud kala avastamist;
kala impordi keelustamine riikidest, mida peetakse ELi süsteemiga koostööd mittetegevateks;
sätted, millega määratakse iga ülalmainitud olukorra puhul võetavad meetmed.
Ettepaneku vastuolulised aspektid
Vastuolu esineb kolmes peamises aspektis – määruse reguleerimisala, püügisertifikaadid ja sanktsioonide ühtlustamine.
Määruse reguleerimisala puhul on küsimus selles, kas määrus peaks kehtima ELi lipu all sõitvate laevade suhtes või ainult kolmandate riikide laevade suhtes.
Raportöör Marie-Hélène AUBERT (Greens/EFA, FR) leiab, et "kui ebaseaduslikku, teatamata ja reguleerimata kalapüüki käsitleva määruse sätteid ei kohaldada ELi laevade suhtes, väidetakse põhjendatult, et EL lubab endale ebaseadusliku, teatamata ja reguleerimata kalapüügi teostamise privileegi, kritiseerides samas teisi".
Seetõttu leiab ta, et "ühendus peab rakendama oma laevade ja ettevõtjate suhtes samu eeskirju kui teiste suhtes".
Parlamendiliikmed soovivad, et lisaks aluse omanikule ning käitajale teavitataks ka lipuriiki laeva lisamisest ebaseadusliku, teatamata ja reguleerimata kalapüügiga tegelevate laevade Euroopa Ühenduse nimekirja.
Nimekiri tuleks avaldada Euroopa Liidu Ametlikus Teatajas ning kui üks omaniku laevadest on nimekirja kantud, siis tuleks põhjalikult kontrollida kõiki tema laevu.
Saadikud leiavad lisaks, et liikmesriigid ei tohi lubada oma lipu all sõitva ja nimekirjas oleva laeva eksporti ega tohi mingil tingimusel anda abi või toetust sellistele laevadele.
Nimekirja kantud kolmandate riikide kalalaevadele keelatakse sissesõit liikmesriikide sadamatesse, sadamateenuste osutamine ning lossimine, ümberlaadimine ja pardal töötlemine.
Püügisertifikaat võimaldab määrata kalatoote päritolu ja peab seega jääma määruse tugisambaks, leiab raportöör.
"Seda on peetud liiga keerukaks, kuid kalapüük tänases globaliseerunud maailmas ongi väga keerukas ettevõtmine, kus kala liigub alates püügihetkest kuni lõpptarbijani jõudmiseni läbi terve maailma.
Üle mitmete piiride, läbi sadamate ja lennujaamade liikudes tekib mitmeid võimalusi kokku segada seaduslik ja ebaseaduslik kala.
Tõhus ja laiahaardeline jälgitavuse süsteem on kesksel kohal, et viia ebaseaduslik kala müük miinimumini, "öeldakse raportis.
Praegu erinevad liikmesriikide rakendatavad sanktsioonid üksteisest märgatavalt ning nii komisjon kui ka kontrollikoda on märkinud, et trahvid ei ole hoiatavad.
Parlament on ammu kutsunud üles ühtlustama sanktsioone, mis oleksid piisavalt hoiatavad, mitte aga lihtsalt ettevõtluse kuluks loetavad.
Parlamendiliikmed soovivad, et haldussanktsioonina oleks võimalik kasutada vähemalt 300 000 euro suuruse maksimummääraga trahvi füüsiliste isikute puhul ja vähemalt 500 000 euro suuruse maksimummääraga trahvi juriidiliste isikute puhul.
Saadikud soovivad ka, et liikmesriigid võiksid kohaldada ka kriminaalsanktsioone, tingimusel, et sellised sanktsioonid on vähemalt samaväärsed haldussanktsioonidega.
Lisaks sellele kasutataks kaasnevaid sanktsioone, nt riigiabi või toetuse saamise ajutine, vähemalt programmiperioodi pikkune keeld või püsiv keeld ning ebaseadusliku, teatamata ja reguleerimata kalapüügiga tegelevate laevade asjaomase finantsperioodi jooksul saadud riigiabi või toetuste tagasimaksmine.
Esimese aasta jooksul alates määruse jõustumisest teostatakse kontrolle iga kuue kuu tagant, et hinnata liikmesriikide valmisolekut määruse sätteid täies ulatuses kohaldada.
Rikkumiste tuvastamise korral nõutakse liikmesriikidelt vajalike kohanduste tegemist.
Marie-Hélène AUBERT (Greens/EFA, FR)
Dokument: A6-0/2008
Menetlus: Nõuandemenetlus (*)
Arutelu: 04.06.2008
Hääletus: 05.06.2008 Euroopa Parlamendi 5. juuni 2008. aasta õigusloomega seotud resolutsioon ettepaneku kohta võtta vastu nõukogu määrus, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks
-//EP//TEXT TA P6-TA-2008-0245 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-002-ET DOC XML V0//ET
-//EP//TEXT IM-PRESS 20080603BRI30698 ITEM-004-ET DOC XML V0//ET
Majandus ja rahandus
Suurem valik ja madalamad kulud pangaklientidele
2008-06-09 - 10:03
Tarbijatel peaks panga- ning finantsteenuste osas olema suurem valik ning nad peaksid nende teenuste eest vähem maksma, leiavad parlamendiliikmed vastu võetud raportis.
Osaliselt saaks seda saavutada piiriülese panganduse soodustamisega ning riiklike eeskirjade ühtlustamisega.
Saadikud rõhutavad ka, et tarbijate finantsteadlikkust tuleb parandada.
Parlament võttis vastu kaks omaalgatuslikku raportit.
Othmar KARAS e (EPP-ED, AT) raport käsitleb Euroopa Komisjoni rohelist raamatut jaefinantsteenuste kohta ühtsel turul ning raporti poolt hääletas 452, vastu 44 ja erapooletuks jäi 13 saadikut.
Giovanni PITTELLA (PSE, IT) raport puudutab Euroopa Komisjoni teatist konkurentsi kohta jaepanganduses ning raporti poolt hääletas 562, vastu 16 ja erapooletuks jäi 10 saadikut.
Eesmärk: konkreetne kasu tarbijale
Othmar Karase raportis tuuakse esile, et eesmärk on konkreetne kasu tarbijate jaoks laiema valiku ja madalamate hindade tagamise kaudu ning tarbijate usalduse ja teadlikkuse tõstmine.
Saadikud märgivad, et nii nõudluse kui ka pakkumise poolel on vaja turvalist keskkonda ning nad usuvad, et piiriülene tegevus on ülioluline konkurentsi suurendamisel.
Seetõttu teevad saadikud ettepaneku kasutada õigusloome osas sihipärast täielikku ühtlustamist, mis tähendab oluliseks peetavate võtmeelementide täielikku ühtlustamist.
Kui teatud elementide ühtlustamine ei ole võimalik, siis tuleks saadikute meelest kohaldada eeskirjade vastastikust tunnustamist.
Saadikud nendivad, et võimalik oleks kasutada ka nn 28. režiimi, mis puudutaks piiriüleseid teenuseid ja tooteid, ning nad kutsuvad komisjoni üles uurima, kas 28. režiim oleks teostatav.
"Samad riskid, samad reeglid" ning finantsalane teadlikkus
Raportis märgitakse, et tõeline ja aus konkurents saab tekkida üksnes võrdsete võimaluste korral ning kui seadusandjad järgivad põhimõtet "samad riskid, samad reeglid".
Samas tuleb saadikute arvates vältida "kõik ühe mõõdu järgi" lähenemisviisi.
Raportis rõhutatakse, et konkureerivatele investeerimistoodetele tuleb kehtestada eelkõige müügihetkel kehtivad võrreldavad läbipaistvus- ja teabe avalikustamise nõuded.
Kuigi õigusaktid peaksid tagama tarbijakaitse kõrge taseme, tuleks parandada ka finantsalast teadlikkust kõikidel tasanditel, sh teadlikkust finantsturu aluspõhimõttest, et igasugune võimalus kõrgema tulu teenimiseks on seotud kõrgema riskiga.
Killustatud reguleeriv raamistik takistab piiriülest pangandust
Giovanni Pittella raportis juhitakse tähelepanu sellele, et väga killustatud reguleeriv raamistik on takistuseks pangandusteenuste piiriülese osutamise arengule.
Komisjoni kutsutakse muu hulgas üles hindama rahapesu käsitlevates õigusaktides sätestatud eeskirjade mõju tarbijate liikuvusele.
Pangavahetus peaks olema lihtsam
Saadikud leiavad, et tarbijatel peaks olema lihtsam vahetada teenuseosutajat.
Seejuures peaks teenuseosutaja vahetamise korral olema võimalikult suures ulatuses tagatud teenuste jätkuvus ning tuleb vältida igasugust kulukat teenuste dubleerimist.
Samuti peaks olema lubatud kasutada ainult täielikult põhjendatud pangakonto sulgemise kulusid.
Raportis leitakse ka, et juurdepääs põhifinantsteenustele, nagu pangakonto avamine, on igaühe õigus.
Pankade poolt antav teave
Parlamendiliikmed soovivad, et pangad esitaksid tarbijatele enne pangakonto avamist kokkuvõtva ülevaate, milles on esitatud üksikasjalikult ja kogu Euroopa Liidu lõikes võrreldaval viisil kõik kulud.
Kui sektor ei täida oma kohustusi, siis peaks komisjon selles osas esitama õigusakti ettepaneku.
Raportis rõhutatakse, et pankadele ja teistele krediidiandjatele on väga tähtsad usaldusväärsed krediidi ja pettusega seotud andmed, kuid et samas tuleb kaitsta ka tarbijate isikuandmeid.
Konkurents: jaepangandussektori uurimine
Giovanni (Gianni) PITTELLA (PSE, IT)
Dokument: A6-0185/2008
Menetlus: Omaalgatuslik raport
Arutelu: 04.06.2008
Hääletus: 05.06.2008
Roheline raamat jaefinantsteenuste kohta ühtsel turul
Othmar KARAS (EPP-ED, AT)
Dokument: A6-0187/2008
Menetlus: Omaalgatuslik raport
Arutelu: 04.06.2008
Hääletus: 05.06.2008 Euroopa Parlamendi 5. juuni 2008. aasta resolutsioon konkurentsi kohta: jaepangandussektori uurimine Euroopa Parlamendi 5. juuni 2008. aasta resolutsioon rohelise raamatu "jaefinantsteenuste kohta ühtsel turul" kohta
-//EP//TEXT TA P6-TA-2008-0260 0 NOT XML V0//ET
-//EP//TEXT TA P6-TA-2008-0261 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-003-ET DOC XML V0//ET
-//EP//TEXT IM-PRESS 20080603BRI30698 ITEM-005-ET DOC XML V0//ET
Toiduohutus
Toiduainete hügieen - vähem bürokraatiat, kõrge ohutus
2008-06-09 - 10:03
Toiduainete hügieeni puudutava raporti vastu võtmisega soovivad saadikud tagada võimalikult kõrge toiduainete hügieeni ja ohutuse, võimaldades samas paindlikku lähenemist ning mikro-ettevõtete vabastamist teatud toiduainete hügieeniga seotud nõuetest.
Raporti poolt hääletas 556, vastu 67 ja erapooletuks jäi 19 saadikut.
Euroopa Komisjoni ettepanekus tehti ettepanek vabastada väga väikesed toidukäitlejad, kes müüvad otse tarbijale, nõudest kehtestada, rakendada ja hoida töös ohuanalüüsi ja kriitiliste kontrollipunktide süsteemi (HACCP) põhimõtetel rajanevat alalist korda.
Parlament soovib Horst SCHNELLHARDT i (EPP-ED, DE) raportis aga igal juhul tagada ka tarbijate kõrge ohutuse ning vastu võetud muudatusettepanekutes tahavad saadikud anda pädevatele riigiasutustele õiguse otsustada, kas mikro- või keskmise suurusega ettevõtted peavad HACCP nõudeid täitma või mitte.
Sellise otsuse peaks riigiasutus tegema korrapäraselt teostatavast ohuanalüüsist lähtudes, mitte vaid ettevõtte suurusest sõltuvalt.
Horst SCHNELLHARDT (EPP-ED, DE)
Dokument: A6-0143/2008
Menetlus: Kaasotsustamismenetlus (***I)
Arutelu: 05.06.2008
Hääletus: 05.06.2008 Euroopa Parlamendi 5. juuni 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel ning Euroopa Parlamendi ja nõukogu määrust (EÜ) nr 852/2004 toiduainete hügieeni kohta
-//EP//TEXT TA P6-TA-2008-0250 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-004-ET DOC XML V0//ET
-//EP//TEXT IM-PRESS 20080603BRI30698 ITEM-006-ET DOC XML V0//ET
Transport
Rahvusvaheliste reiside bussijuhtide puhkeajad paindlikumaks
2008-06-09 - 10:03
Parlament kiitis heaks raporti rahvusvahelise bussiveoteenuse osutamise kohta.
Saadikud kiitsid muu hulgas heaks muudatusettepaneku, mille kohaselt on rahvusvahelist juhuvedu tegeval juhil lubatud töötada 12 järjestikusel päeval.
Tänu sellele peaks bussireisid tulevikus odavnema, sest ühe reisi jaoks on vaja vähem bussijuhte.
Raporti poolt hääletas 587, vastu 54 ja erapooletuks jäi 6 saadikut.
Heaks kiidetud muudatusettepanek 31 on sotsiaalpartnerite kokkuleppe tulemus ning tänu sellele võib rahvusvahelist juhuvedu tegev juht lükata iganädalase puhkeperioodi edasi kuni 12 järjestikuseks 24tunniseks ajavahemikuks alates eelmisest puhkeperioodist.
Matthieu GROSCH i (EPP-ED, BE) raporti heaks kiitmine peaks rõõmustama eelkõige rahvusvaheliste bussireiside kliente, sest ühe bussireisi jaoks on vaja vähem bussijuhte, mis peaks hindasid alandama.
Kui nõukogu kiidab ettepaneku heaks, hakkab määrus kehtima 1. jaanuaril 2009.
Alates 1. jaanuarist 2014 on kõnealust erandit võimalik kasutada ainult siis, kui kasutatakse sõidukeid, mis on varustatud sõidumeerikuga.
Mathieu GROSCH (EPP-ED, BE)
Dokument: A6-0037/2008
Menetlus: Kaasotsustamismenetlus (***I)
Arutelu: 20.05.2008
Hääletus: 05.06.2008 Euroopa Parlamendi 5. juuni 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus bussiteenuste turule juurdepääsu käsitlevate ühiseeskirjade kohta (uuesti sõnastatud)
-//EP//TEXT TA P6-TA-2008-0249 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-005-ET DOC XML V0//ET
-//EP//TEXT IM-PRESS 20080603BRI30698 ITEM-007-ET DOC XML V0//ET
Välissuhted
Saadikud kutsuvad USAd üles kohtlema kõiki ELi kodanikke võrdselt
2008-06-09 - 10:03
Vastu võetud resolutsioonis kutsuvad saadikud USAd üles "viivitamata tühistama viisarežiimi ning kohtlema kõiki ELi liikmesriikide kodanikke võrdselt täieliku vastastikuse viisavabaduse alusel".
Saadikud avaldavad lootust, et USA suurendab oma panust mitmepoolsete suhete ning rahu ja demokraatia edendamisel maailmas ning nad märgivad, et tuleb tugevdada ELi ja USA partnerlust tundlikes ülemaailmse mõjuga küsimustes, nagu võitlus vaesuse vastu ja kliimamuutus.
Resolutsioon võeti vastu peatse ELi-USA tippkohtumise valguses, mis leiab aset 9. ja 10. juunil Ljubljanas.
Resolutsiooni poolt hääletas 552, vastu 68 ja erapooletuks jäi 23 saadikut.
ELi-USA partnerlus
Saadikud avaldavad soovi alustada eelseisvaid USA presidendivalimisi arvesse võttes peatselt koostööd uue presidendiga ning nad loodavad, et "USA suurendab oma panust mitmepoolsete suhete ning rahu ja demokraatia edendamisel maailmas".
Parlamendiliikmed on veendunud, et "tuleb tugevdada ELi ja USA partnerlust tundlikes ülemaailmse mõjuga küsimustes, nagu võitlus vaesuse vastu ja kliimamuutus", ent nad nendivad, et mitmetes küsimustes, nagu Rahvusvaheline Kriminaalkohus, terrorismivastases võitluses kasutatavad meetodid ja Kyoto kliimamuutuste protokoll, on EL ja USA endiselt eriarvamusel.
Saadikud avaldavad lootust, et "USA järgmine president teeb oma administratsioonile ülesandeks püüda neid probleeme lahendada".
Viisavabadus
Resolutsioonis kutsutakse "USAd üles viivitamata tühistama viisarežiimi ning kohtlema kõiki ELi liikmesriikide kodanikke võrdselt täieliku vastastikuse viisavabaduse alusel".
Saadikud tervitavad ELi ja USA kõneluste algust uute USA julgeolekunõuete üle viisavaba režiimi kehtestamiseks ning nad leiavad, et "läbirääkimised peaksid olema läbipaistvad ja rajanema vastastikkuse põhimõttel ning nende juures tuleks kinni pidada ELi andmekaitsenormidest".
Kliimamuutused
Saadikud kutsuvad USAd üles tegema kõike vajalikku, et lõpetada oma siseriiklikku kliimaalast seadusandlust puudutav töö 2009. aasta detsembris Kopenhaagenis toimuvaks ÜRO konverentsiks.
Samuti kutsutakse USAd üles jätkama jõupingutusi süsinikdioksiidi heitmetega kauplemise süsteemi loomiseks ning saadikud märgivad, et tulevikus võiks selle siduda ELi heitkogustega kauplemise süsteemiga, kuna nii keskkonna kui ka tööstuse jaoks on üldjuhul parem, kui tekkivad süsinikdioksiidi heitmetega kauplemise turumehhanismid kogu maailmas omavahel kokku sobiksid ja koos toimiksid.
Guantánamo ja erakorralised vahistamised
Saadikud leiavad, et "üksnes Guantánamo Bay kinnipidamiskeskuse olemasolu ning erakorraliste vahistamiste ja üleviimiste teostamine jätkab negatiivsete signaalide väljasaatmist selle kohta, kuidas võideldakse terrorismiga".
Saadikud nõuavad tungivalt, et nõukogu teeks selge ja jõulise deklaratsiooni, milles kutsutakse USA valitsust üles lõpetama omavolilised vahistamised ja erakorralised üleviimised.
Samuti peaks nõukogu paluma USA valitsusel mõista järelejäänud kinnipeetavate üle kohut või vabastada nad ja paigutada nad ümber ning maksta neile hüvitist täielikus vastavuses rahvusvahelise õiguse ja standarditega ning anda selgitusi salajaste vanglate olemasolu kohta väljaspool USA territooriumi.
USA raketitõrjesüsteemid
Resolutsioonis leitakse, et "USA praegune kava paigaldada Euroopasse raketitõrjesüsteem võib takistada rahvusvahelisi desarmeerimispüüdlusi" ning saadikud väljendavad muret seoses Venemaa otsusega peatada endale Euroopa tavarelvastuse piiramise lepinguga võetud kohustuste järgimine.
Resolutsioonis rõhutatakse, et mõlemad küsimused mõjutavad Euroopa rahvaste julgeolekut ja seetõttu ei tohiks nende üle pidada puhtalt kahepoolseid arutelusid USA ja üksikute Euroopa riikide vahel.
Nõukogu ja liikmesriike kutsutakse seetõttu üles moodustama võrgustikku, mis kaasaks selle küsimuse arutamisse kõik ELi liikmesriigid ja NATO.
Arutelu: 04.06.2008
Hääletus: 05.06.2008 Euroopa Parlamendi 5. juuni 2008. aasta resolutsioon eelseisva ELi ja USA tippkohtumise kohta
-//EP//TEXT TA P6-TA-2008-0256 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-006-ET DOC XML V0//ET
-//EP//TEXT IM-PRESS 20080603BRI30698 ITEM-008-ET DOC XML V0//ET
Välissuhted
Saadikud toetavad uuendatud Barcelona protsessi
2008-06-09 - 10:03
Parlamendiliikmed avaldavad vastu võetud resolutsioonis toetust Euroopa Komisjoni teatisele "Barcelona protsess: Vahemeremaade Liit", milles käsitletakse Barcelona protsessi tulevikku.
Saadikud toetavad mõtet, et Euroopa–Vahemere piirkonna parlamentaarne assamblee peaks olema Barcelona protsessi parlamentaarne mõõde.
Samuti toetavad nad kaaseesistuja, uue sekretariaadi ning iga kahe aasta tagant toimuva tippkohtumise ideed.
Teatis tuleb arutusele ja kinnitamisele järgmisel Euroopa Ülemkogul.
Resolutsioonis tervitavad saadikud komisjoni ettepanekut seoses rolliga, mida etendab Euroopa–Vahemere piirkonna parlamentaarne assamblee (EMPA), millest peaks saama Barcelona protsessi ja Vahemere Liidu institutsionaalse raamistiku lahutamatu osa tema parlamentaarse mõõtmena.
Saadikud rõhutavad, et vajalik on demokraatliku legitiimsuse edendamine ning EMPA kui ainsa parlamentaarse assamblee, mis ühendab 27 ELi liikmesriiki ning kõiki Lähis-Ida rahuprotsessis osalevaid riike, rolli tugevdamine.
Parlamendiliikmed rõhutavad veel, et ELi ja Vahemere partnerluses ei saa keskenduda ainult majandus- ja kaubandusküsimustele ning et vabakaubanduspiirkonna loomise eesmärk ja kaubanduse liberaliseerimine ei ole eesmärgid iseeneses, vaid sellega peab kaasnema piirkondliku koostöö tugevdamine ning sotsiaalne ja keskkonna-alane integratsioon.
Lisaks kiidetakse heaks komisjoni ettepanek tugevdada suhteid ELi Vahemere piirkonna partneritega poliitilisel tasandil, korraldades iga kahe aasta järel Barcelona protsessi ja Vahemere Liidu raames tippkohtumise.
Esimene tippkohtumine peaks leidma aset 13. juulil Pariisis ning tippkohtumise käigus alustataks ametlikult Barcelona protsessi uut etappi ning pandaks paika selle struktuur, toimimisviis ning peamised eesmärgid.
Resolutsiooni poolt hääletas 562, vastu 50 ja erapooletuks jäi 30 saadikut.
Arutelu: 05.06.2008
Hääletus: 05.06.2008 Euroopa Parlamendi 5. juuni 2008. aasta resolutsioon Barcelona protsessi ja Vahemere Liidu kohta
-//EP//TEXT TA P6-TA-2008-0257 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-007-ET DOC XML V0//ET
-//EP//TEXT IM-PRESS 20080603BRI30698 ITEM-009-ET DOC XML V0//ET
Välissuhted
Saadikud nõuavad Venemaa lisavägede Abhaasiast välja viimist
2008-06-09 - 10:03
Vastu võetud resolutsioonis väljendab parlament "sügavat rahulolematust Venemaa teate üle, et viimane kavatseb kehtestada ametlikud suhted Lõuna-Osseetia ja Abhaasia separatistlike ametivõimude institutsioonidega" ning saadikud kutsuvad Venemaad üles "tühistama nimetatud otsust".
Samuti nõuavad saadikud tungivalt, et "Venemaa Föderatsioon kutsuks oma lisaväed viivitamata tagasi".
Resolutsiooni poolt hääletas 581, vastu 50 ja erapooletuks jäi 17 saadikut.
Lisaks sellele, et Venemaa peaks oma lisaväed tagasi kutsuma, leiavad saadikud, et "kehtivat rahuvalveviisi tuleb muuta, sest Venemaa vägesid ei saa enam pidada erapooletuteks rahuvalvajateks".
Saadikud nõuavad "Euroopa suuremat kaasamist külmutatud konfliktidesse, et edendada rahuprotsessi" ning paluvad nõukogul "kaaluda võimalust suurendada rahvusvaheliste jõudude hulka konfliktipiirkonnas, saates kohale EJKP piirimissiooni, kasutades ära Euroopa Liidu piiriabimissiooni positiivset kogemust Moldova ja Ukraina piiri Transnistria osas ning soovitades liikmesriikidel ÜRO vaatlusmissioonil Gruusias aktiivsemalt osaleda".
Ka kutsutakse ÜROd üles suurendama UNOMIGI volitusi ja ressursse.
Konkreetsus Venemaa suhtes ja viisalihtsustusleping Gruusiaga
Parlament kutsub nõukogu ja komisjoni üles "tõstatama kindlalt Abhaasia ja Lõuna-Osseetia küsimusi kohtumistel Venemaa vastavate asutustega tulevasel ELi–Venemaa tippkohtumisel" ning "kiirendama läbirääkimisi ELi-Gruusia viisarežiimi osas, et sõlmida lähitulevikus Gruusiaga viisalihtsustus- ja tagasivõtulepingud, et vältida Gruusia kodanike ebasoodsasse olukorda sattumist võrreldes Vene passide omanikega separatistlikes piirkondades".
Valimised Gruusias
Saadikud võtavad teadmiseks 21. mail toimunud parlamendivalimiste tulemused ja valimiste vaatlusmissiooni tähelepanekud, milles märgitakse, et "valimiste päeval oli üldine olukord rahulik, sellele anti positiivne üldhinnang ning võrreldes jaanuaris toimunud presidendivalimistega tehti olulisi edusamme".
Samas rõhutavad nad, et "tihedas koostöös rahvusvahelise üldsusega tuleb teha täiendavaid pingutusi, et tegeleda ja lahendada neid probleeme, mis tuvastati valimiste käigus, mille põhjuseks oli OSCE ja Euroopa Nõukogu normide ebajärjekindel ja osaline rakendamine, ning parandada ja konsolideerida Gruusia saavutusi demokraatia valdkonnas".
Gruusia ametivõimudel palutakse käsitleda kõiki kaebusi valimisprotsessi kohta läbipaistvalt ning tegutseda selle jätkuva täiustamise nimel, et valimisprotsessi usaldusväärsus võiks veelgi suureneda.
Eesti saadikute sõnavõtud 7. mai arutelul
Katrin SAKS (PSE, EE) ütles oma sõnavõtus, et 6. mai kohtumisel Gruusia asepeaministri Giorgi Baramidzega avaldasid väliskomisjoni liikmed arvamust, justkui oleks Kosovo lahendus see, mis on nüüd põhjustanud olukorra pingestumise Gruusias.
Saks leidis aga, et see nii ei ole ning et "Venemaa imperiaalne huvi leiaks Gruusia nõrgestamiseks mistahes argumendi."
Saks rõhutas veel: "Rahuvalvamise sildi all õhutatakse täna sõda ja sellele sõjale oleme täna ohtlikult lähedal".
Ta lisas lõpetuseks, et oluline on anda selge hinnang olukorrale Abhaasias ja avaldada ühemõtteliselt toetust Gruusiale.
Tunne KELAM (EPP-ED, EE) leidis oma kõnes, et: "Mida me täna näeme on kurikuulus postimperialistlik "lähivälismaa" poliitika täies aktsioonis."
Ta lisas, et see on "poliitika, millest Venemaa kohustus loobuma kaksteist aastat tagasi, saades Euroopa Nõukogu liikmeks".
Kelam rõhutas veel, et Euroopa Liit peab tegema Venemaale väga selgeks, et Venemaa-poolne tõlgendus oma rollist ÜRO rahuvalvajana on muutunud täielikult vastuvõtmatuks ning et "Euroopa Liit ei tohi kõhelda võtmast kindlat seisukohta, et ühtsus ja territoriaalne terviklikkus kehtivad võrdselt Venemaa kui ka Gruusia suhtes".
Kelam rõhutas lõpetuseks, et Gruusia demokraatlikku valikut tuleb toetada tegudes, mitte ainult sõnades.
Siiri OVIIR (ALDE, EE) nentis, et on selge, et oleme kõik ühel meelel, et Gruusia on kriisi ja sõja äärel kui me ei sekku koheselt selgete vahenditega.
Oviir juhtis tähelepanu sellele, et "nõndanimetatud Vene rahuvalvejõud" on 14 aasta jooksul viinud ebastabiilsuse suurenemiseni ning intsidentide sagenemiseni.
Oviir tõi samuti esile, et Abhaasias, kus 80% elanikkonnast on abhaaslased, on nüüd 90% elanikest Vene kodanikud ja ta nentis, et Venemaa püüab olukorda piirkonnas destabiliseerida.
Oviir rõhutas lõpetuseks, et "Venemaa rahuvalveväed tuleb asendada tegelike rahuvalvejõududega".
Arutelu: 07.05.2008
Hääletus: 05.06.2008 Euroopa Parlamendi 5. juuni 2008. aasta resolutsioon olukorra kohta Gruusias
-//EP//TEXT TA P6-TA-2008-0253 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-008-ET DOC XML V0//ET
-//EP//TEXT IM-PRESS 20080603BRI30698 ITEM-010-ET DOC XML V0//ET
Institutsioonid
Ülejäänud hääletustulemused:
2008-06-09 - 10:03
Euroopa Parlamendi resolutsioonid ja vastu võetud tekstid.
Neljapäev, 05. juuni 2008
Erimeetmed Egeuse mere väikesaarte põllumajanduse toetamiseks
Neil PARISH (EPP-ED, UK)
Dokument: A6-0170/2008
Menetlus: Nõuandemenetlus (*)
Hääletus: 05.06.2008
Neil PARISHi (EPP-ED, UK) raport võeti vastu 553 poolthäälega.
Paranduseelarve nr 3/2008 projekt
Kyösti Tapio VIRRANKOSKI (ALDE, FI)
Dokument: A6-0204/2008
Menetlus: Omaalgatuslik raport
Hääletus: 05.06.2008
Kyösti Tapio VIRRANKOSKI (ALDE, FI) omaalgatuslik raport võeti vastu 598 poolt-, 19 vastu- ja 15 erapooletu häälega.
Paranduseelarve nr 4/2008 projekt
Kyösti Tapio VIRRANKOSKI (ALDE, FI)
Dokument: A6-0203/2008
Menetlus: Omaalgatuslik raport
Hääletus: 05.06.2008
Kyösti Tapio VIRRANKOSKI (ALDE, FI) omaalgatuslik raport võeti vastu 612 poolt-, 13 vastu- ja 10 erapooletu häälega.
Korruptsioonivastaste kontaktpunktide võrgustik
Hubert PIRKER (EPP-ED, AT)
Dokument: A6-0074/2008
Menetlus: Nõuandemenetlus (*)
Hääletus: 05.06.2008
Hubert PIRKERi (EPP-ED, AT) raport võeti vastu 584 poolt- ja 14 vastuhäälega.
Ohualdiste avamere ökosüsteemide kaitse
Duarte FREITAS (EPP-ED, PT)
Dokument: A6-0183/2008
Menetlus: Nõuandemenetlus (*)
Hääletus: 05.06.2008
Duarte FREITASe (EPP-ED, PT) raport võeti vastu 579 poolt-, 35 vastu- ja 13 erapooletu häälega.
Kaubanduspoliitika rakendamine tõhusate impordi- ja ekspordieeskirjade ja -menetlustega
Jean-Pierre AUDY ( EPP-ED, FR)
Dokument: A6-0184/2008
Menetlus: Omaalgatuslik raport
Hääletus: 05.06.2008
Jean-Pierre AUDY ( EPP-ED, FR) omaalgatuslik raport võeti vastu 610 poolt-, 31 vastu- ja 8 erapooletu häälega.
ELi Solidaarsusfondi kasutuselevõtmine
Reimer BÖGE (EPP-ED, DE)
Dokument: A6-0205/2008
Menetlus: Omaalgatuslik raport
Hääletus: 05.06.2008
Reimer BÖGE (EPP-ED, DE) omaalgatuslik raport võeti vastu 637 poolt-, 13 vastu- ja 7 erapooletu häälega.
Teatavate hormonaalse või türeostaatilise toimega ainete ja beetaagonistide kasutamise keelamine loomakasvatuses
Karin SCHEELE (PSE, AT)
Dokument: A6-0067/2008
Menetlus: Kaasotsustamismenetlus (***I)
Hääletus: 05.06.2008
Karin SCHEELE (PSE, AT) raport võeti vastu 629 poolt-, 2 vastu- ja 11 erapooletu häälega.
Üldised tariifsed soodustused ajavahemikus 1. jaanuar 2009 kuni 31. detsember 2011
Helmuth MARKOV (GUE/NGL, DE)
Dokument: A6-0183/2008
Menetlus: Nõuandemenetlus (*)
Hääletus: 05.06.2008
Helmuth MARKOVi (GUE/NGL, DE) raport võeti vastu 620 poolt-, 17 vastu- ja 14 erapooletu häälega.
Noorte põllumajandustootjate tulevik käimasoleva ühise põllumajanduspoliitika reformi raames
Donato Tommaso VERALDI (ALDE, IT)
Dokument: A6-0182/2008
Menetlus: Omaalgatuslik raport
Hääletus: 05.06.2008
Donato Tommaso VERALDI (ALDE, IT) omaalgatuslik raport võeti vastu 571 poolt-, 31 vastu- ja 39 erapooletu häälega.
AKV-ELi parlamentaarse ühisassamblee töö (2007)
Alain HUTCHINSON (PSE, BE)
Dokument: A6-0175/2008
Menetlus: Omaalgatuslik raport
Hääletus: 05.06.2008
Alain HUTCHINSONi (PSE, BE) omaalgatuslik raport võeti vastu 592 poolt-, 24 vastu- ja 10 erapooletu häälega.
Euroopa Parlamendi resolutsioonid ja vastu võetud tekstid
ET
1
LINK
/activities/plenary/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080603BRI30698 FULL-TEXT DOC XML V0//ET
-//EP//TEXT IM-PRESS 20080603BRI30698 ITEM-009-ET DOC XML V0//ET
-//EP//TEXT IM-PRESS 20080603BRI30698 ITEM-COVER-ET DOC XML V0//ET
-//EP//TEXT IM-PRESS 20080603BRI30698 ITEM-001-ET DOC XML V0//ET
-//EP//TEXT IM-PRESS 20080603BRI30698 ITEM-002-ET DOC XML V0//ET
-//EP//TEXT IM-PRESS 20080603BRI30698 ITEM-003-ET DOC XML V0//ET
-//EP//TEXT IM-PRESS 20080603BRI30698 ITEM-004-ET DOC XML V0//ET
-//EP//TEXT IM-PRESS 20080603BRI30698 ITEM-005-ET DOC XML V0//ET
-//EP//TEXT IM-PRESS 20080603BRI30698 ITEM-006-ET DOC XML V0//ET
-//EP//TEXT IM-PRESS 20080603BRI30698 ITEM-007-ET DOC XML V0//ET
-//EP//TEXT IM-PRESS 20080603BRI30698 ITEM-008-ET DOC XML V0//ET
-//EP//TEXT IM-PRESS 20080603BRI30698 ITEM-009-ET DOC XML V0//ET
-//EP//TEXT IM-PRESS 20080603BRI30698 ITEM-010-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080603BRI30698 ITEM-COVER-ET DOC XML V0//ET
-//EP//TEXT IM-PRESS 20080603BRI30698 ITEM-001-ET DOC XML V0//ET
-//EP//TEXT IM-PRESS 20080603BRI30698 ITEM-002-ET DOC XML V0//ET
-//EP//TEXT IM-PRESS 20080603BRI30698 ITEM-003-ET DOC XML V0//ET
-//EP//TEXT IM-PRESS 20080603BRI30698 ITEM-004-ET DOC XML V0//ET
-//EP//TEXT IM-PRESS 20080603BRI30698 ITEM-005-ET DOC XML V0//ET
-//EP//TEXT IM-PRESS 20080603BRI30698 ITEM-006-ET DOC XML V0//ET
-//EP//TEXT IM-PRESS 20080603BRI30698 ITEM-007-ET DOC XML V0//ET
-//EP//TEXT IM-PRESS 20080603BRI30698 ITEM-008-ET DOC XML V0//ET
-//EP//TEXT IM-PRESS 20080603BRI30698 ITEM-009-ET DOC XML V0//ET
-//EP//TEXT IM-PRESS 20080603BRI30698 ITEM-010-ET DOC XML V0//ET
