A7-0158/2011
20.4.2011
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr 73/2009, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks
(KOM(2010)0539 – C7‑0294/2010 – 2010/0267(COD))
Põllumajanduse ja maaelu arengu komisjon
Raportöör: Paolo De Castro
PE 458.769v04-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
lk
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................23
MENETLUS..............................................................................................................................25
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr73/2009, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks
( KOM(2010)0539 – C7‑0294/2010 – 2010/0267(COD) )
(Seadusandlik tavamenetlus: esimene lugemine)
Euroopa Parlament,
– võttes arvesse komisjoni ettepanekut Euroopa Parlamendile ja nõukogule ( KOM(2010)0539 );
– võttes arvesse Euroopa Liidu toimimise lepingu artikli 294 lõiget 2, artiklit 42 ja artikli 43 lõiget 2, mille alusel komisjon esitas Euroopa Parlamendile ettepaneku ( C7‑0294/2010 );
– võttes arvesse Euroopa Liidu toimimise lepingu artikli 294 lõiget 3;
– võttes arvesse Leedu Seimi, Luksemburgi Saadikutekoja ning Poola Seimi ja Senati poolt subsidiaarsuse ja proportsionaalsuse põhimõtete kohaldamist käsitleva protokolli (nr 2) raames esitatud põhjendatud arvamust, mille kohaselt õigusakti eelnõu ei vasta subsidiaarsuse põhimõttele;
– võttes arvesse Euroopa Majandus- ja Sotsiaalkomitee 16. veebruari 2011. aasta arvamust
ELT C 107, 6.4.2011, lk 30. ;
– võttes arvesse kodukorra artiklit 55;
– võttes arvesse põllumajanduse ja maaelu arengu komisjoni raportit ( A7-0158/2011 ),
1. võtab vastu allpool toodud esimese lugemise seisukoha;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle muu tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
Muudatusettepanek
1
Ettepanek võtta vastu määrus – muutmisakt
Põhjendus 3
Komisjoni ettepanek
Muudatusettepanek
(3) Komisjonile tuleks anda õigus võtta vastu delegeeritud õigusakte vastavalt Euroopa Liidu toimimise lepingu artiklile 290, et täiendada või muuta määruse (EÜ) nr 73/2009 teatavaid mitteolemuslikke osi.
Tuleks kindlaks määrata sellised osad, mida komisjonil on õigus muuta, samuti tingimused, mille alusel selline delegeerimine peab toimuma .
(3) Selleks et tagada käesoleva määrusega kehtestatud korra nõuetekohane toimimine, tuleks komisjonile delegeerida õigus võtta vastu õigusakte vastavalt Euroopa Liidu toimimise lepingu artiklile 290, et täiendada või muuta määruse (EÜ) nr 73/2009 teatavaid mitteolemuslikke osi.
On eriti oluline, et komisjon viiks oma ettevalmistava töö käigus läbi asjakohased konsultatsioonid, sealhulgas ekspertide tasandil .
Delegeeritud õigusaktide ettevalmistamisel ja koostamisel peaks komisjon tagama asjaomaste dokumentide sama- ja õigeaegse ning asjakohase edastamise Euroopa Parlamendile ja nõukogule.
Selgitus
Õigusakti kohandamine vastavalt ühisele seisukohale delegeeritud õigusaktide (ELi toimimise lepingu artikkel 290) kasutamise praktilise korra kohta.
Muudatusettepanek
2
Ettepanek võtta vastu määrus – muutmisakt
Põhjendus 4
Komisjoni ettepanek
Muudatusettepanek
(4) Selleks et tagada määruse (EÜ) nr 73/2009 ühetaoline kohaldamine , tuleks komisjonile anda õigus võtta vastu rakendusakte aluslepingu artikli 291 kohaselt .
Kui sõnaselgelt ei ole teisiti sätestatud, peaks komisjon kõnealused rakendusaktid vastu võtma kooskõlas Euroopa Parlamendi ja nõukogu määrusega (EL) nr XX/XXXX (...).
(4) Selleks et tagada määruse (EÜ) nr 73/2009 ühetaolised rakendamistingimused , tuleks komisjonile anda rakendamisvolitused .
Kui sõnaselgelt ei ole teisiti sätestatud, tuleks neid volitusi teostada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes*.
* ELT L 55, 28.2.2011, lk 13.
Selgitus
Vastavalt sätete mudelitele, mis käsitlevad liikmesriikide läbiviidava kontrolli alla kuuluvaid rakendusakte, ning kooskõlas Euroopa Parlamendi ja nõukogu määrusega, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes.
Muudatusettepanek
3
Ettepanek võtta vastu määrus – muutmisakt
Põhjendus 4 a (uus)
Komisjoni ettepanek
Muudatusettepanek
(4 a) Komisjon peaks rakendusaktide abil heaks kiitma teatava eritoetuse andmise, otsustama, millised liikmesriigid täidavad ammlehma kasvatamise toetuse teatavaid tingimusi, ja andma uutele liikmesriikidele loa täiendada teatavatel tingimustel kõiki otsetoetusi.
Võttes arvesse kõnealuste õigusaktide eripära, tuleks komisjonile anda volitused võtta neid vastu ilma otsetoetuste komitee abita.
Selgitus
Juhul kui komisjon tegutseb ilma artiklis 141c osutatud komitee abita, tuleks põhjenduses seda pädevust selgitada, sest see on erand üldreeglist.
Muudatusettepanek
4
Ettepanek võtta vastu määrus – muutmisakt
Artikkel 1 – punkt 2
Määrus (EÜ) nr 73/2009
Artikkel 2a
Komisjoni ettepanek
Muudatusettepanek
Uute , vajalikuks osutuda võivate õigusaktide arvesse võtmiseks muudab komisjon I lisa delegeeritud õigusaktiga .
Uute õigusaktide arvesse võtmiseks muudab komisjon I lisa delegeeritud õigusaktidega, et lisada asjakohased viited uutele õigusaktidele .
Selgitus
Sõnastus ei ole selge, kuna õigusaktid on enne lisa muutmist juba vastu võetud ning seega on „vajalikuks osutuda võivate” üleliigne.
Muudatusettepanek
5
Ettepanek võtta vastu määrus – muutmisakt
Artikkel 1 – punkt 2 a (uus)
Määrus (EÜ) nr 73/2009
Artikkel 6 – lõige 1 – lõik 2 – punkt a
Komisjoni ettepanek
Muudatusettepanek
2 a.
Artikli 6 lõike 1 teise lõigu punkt a jäetakse välja.
Muudatusettepanek
6
Ettepanek võtta vastu määrus – muutmisakt
Artikkel 1 – punkt 3
Määrus (EÜ) nr 73/2009
Artikkel 6 – lõige 3
Komisjoni ettepanek
Muudatusettepanek
3.
Selleks et tagada, et põllumajandustootjad võtavad meetmeid püsikarjamaa all oleva maa säilitamiseks, võtab komisjon rakendusaktidega vastu sätted, milles käsitletakse põllumajandustootjate järgitavaid individuaalkohustusi, kus on määratud, et püsikarjamaa all oleva maa osakaal väheneb.
3.
Selleks et tagada, et põllumajandustootjad võtavad meetmeid püsikarjamaa all oleva maa säilitamiseks, võtab komisjon delegeeritud õigusaktidega vastu sätted, milles käsitletakse järgitavaid individuaalkohustusi, kus on määratud, et püsikarjamaa all oleva maa osakaal väheneb.
Muudatusettepanek
7
Ettepanek võtta vastu määrus – muutmisakt
Artikkel 1 – punkt 4
Määrus (EÜ) nr 73/2009
Artikkel 8 – lõige 2 – sissejuhatav osa
Komisjoni ettepanek
Muudatusettepanek
2.
Komisjon vaatab rakendusaktidega läbi IV lisas sätestatud ülemmäärad, võttes arvesse:
2.
Komisjon vaatab delegeeritud õigusaktidega läbi IV lisas sätestatud ülemmäärad, võttes arvesse:
Selgitus
Lisade muutmine, formaalne tingimus põhiõigusakti mitteolemuslike osade muutmiseks.
Muudatusettepanek
8
Ettepanek võtta vastu määrus – muutmisakt
Artikkel 1 – punkt 5 – alapunkt b
Määrus (EÜ) nr 73/2009
Artikkel 9 – lõige 3 – lõik 4
Komisjoni ettepanek
Muudatusettepanek
Uute, vajalikuks osutuda võivate õigusaktide arvesse võtmiseks muudab komisjon V lisa delegeeritud õigusaktiga.
Komisjon muudab V lisa delegeeritud õigusaktiga.
Selgitus
Sellise sõnastuse nagu „uute, vajalikuks osutuda võivate õigusaktide” kasutamine sätetes, millega delegeeritakse komisjonile volitused, ei ole asjakohane.
Delegeeritud volituste sisu ja ulatus peavad olema täpselt määratletud.
Muudatusettepanek
9
Ettepanek võtta vastu määrus – muutmisakt
Artikkel 1 – punkt 6 a (uus)
Määrus (EÜ) nr 73/2009
Artikkel 11 – lõige 2
Komisjoni ettepanek
Muudatusettepanek
6 a) Artikli 11 lõige 2 asendatakse järgmisega:
2.
Euroopa Parlament ja nõukogu määravad kindlaks komisjoni ettepanekul, mis esitatakse hiljemalt selle kalendriaasta 31. märtsiks, mille suhtes lõikes 1 osutatud kohandusi kohaldatakse, kõnealused kohandused hiljemalt sama kalendriaasta 30. juuniks.
Selgitus
Jättes artikli 11 (finantsdistsipliini kohta) muutmata – nõukogu tegutseb komisjoni ettepanekul – säiliksid nõukogu rakendamisvolitused endise EÜ asutamislepingu artikli 202 alusel.
Raportöör on arvamusel, et uues õigusraamistikus ei ole nõukogu rakendamisvolituste klausel enam põhjendatud.
Muudatusettepanek
10
Ettepanek võtta vastu määrus – muutmisakt
Artikkel 1 – punkt 8
Määrus (EÜ) nr 73/2009
Artikkel 12 – lõige 5
Komisjoni ettepanek
Muudatusettepanek
5.
Selleks et tagada põllumajandusettevõtete nõustamise süsteemi tõhusus, võib komisjon rakendusaktidega vastu võtta sätted sellise süsteemi hästi toimivaks süsteemiks muutmiseks.
Kõnealuste sätetega võib muu hulgas käsitleda põllumajandusettevõtete nõustamise süsteemi ulatust ja põllumajandustootjate juurdepääsukriteeriume.
välja jäetud
Muudatusettepanek
11
Ettepanek võtta vastu määrus – muutmisakt
Artikkel 1 – punkt 8
Määrus (EÜ) nr 73/2009
Artikkel 12 – lõige 6
Komisjoni ettepanek
Muudatusettepanek
6.
Komisjon võib rakendusaktidega vastu võtta eeskirjad põllumajandusettevõtete nõustamise süsteemi ühetaoliseks rakendamiseks.
6.
Komisjon võib rakendusaktidega vastu võtta tehnilised eeskirjad põllumajandusettevõtete nõustamise süsteemi ühetaoliseks rakendamiseks.
Selgitus
Sõnastus on liiga üldine, keeruline eristada teistest võimalikest meetmetest.
Muudatusettepanek
12
Ettepanek võtta vastu määrus – muutmisakt
Artikkel 1 – punkt 12
Määrus (EÜ) nr 73/2009
Artikkel 23 – lõige 2 – lõik 2
Komisjoni ettepanek
Muudatusettepanek
Kui liikmesriik otsustab kasutada esimeses lõigus sätestatud võimalust, võtab pädev asutus järgmisel aastal vajalikud meetmed kontrollimaks, kas põllumajandustootja on asjaomase tuvastatud rikkumise lõpetanud.
Põllumajandustootjat teavitatakse avastatud rikkumistest ja parandusmeetmete võtmise kohustusest.
välja jäetud
Selgitus
Komisjoni ettepanekud selles valdkonnas ei ole piisavad ja nendega kaasneb endiselt vajadus viia läbi 100% kohapealseid järelkontrollimisi.
Kohapealsed järelkontrollimised väiksemate rikkumiste korral põhjustavad kohapealsete kohustuslike kontrollimiste arvu märkimisväärset tõusu.
See toob kaasa suure halduskoormuse.
Seetõttu on oluline kaotada kohustus viia läbi järelkontrollimisi väiksemate rikkumiste puhul, et vähendada halduskoormust.
Muudatusettepanek
13
Ettepanek võtta vastu määrus – muutmisakt
Artikkel 1 – punkt 13 – alapunkt b
Määrus (EÜ) nr 73/2009
Artikkel 24 – lõige 2 – lõik 3
Komisjoni ettepanek
Muudatusettepanek
b) Lõike 2 kolmas lõik asendatakse järgmisega:
„Kui põllumajandustootja ei ole võtnud koheseid parandusmeetmeid, kõrvaldades sellega avastatud rikkumise, võtab pädev asutus nõutavaid meetmeid, mis võivad vajaduse korral piirduda ametliku kontrolliga, selle tagamiseks, et põllumajandustootja lõpetaks asjaomase tuvastatud rikkumise.
Põllumajandustootjat teavitatakse tuvastatud väiksematest rikkumistest ja parandusmeetmete võtmise kohustusest.”
b) Lõike 2 kolmas lõik jäetakse välja.
Selgitus
Komisjoni ettepanekud antud valdkonnas on mittepiisavad ja sisaldavad endiselt vajadust viia läbi 100% kohapealseid järelkontrollimisi.
Kohapealsed järelkontrollimised väiksemate rikkumiste korral põhjustavad kohapealsete kohustuslike kontrollimiste arvu märkimisväärset tõusu.
See toob kaasa suure halduskoormuse.
Seetõttu on oluline kaotada kohustus viia läbi järelkontrollimisi väiksemate rikkumiste puhul, et vähendada halduskoormust.
Muudatusettepanek
14
Ettepanek võtta vastu määrus – muutmisakt
Artikkel 1 – punkt 14
Määrus (EÜ) nr 73/2009
Artikkel 27a – lõige 1 – punkt e
Komisjoni ettepanek
Muudatusettepanek
e) eeskirjad käesoleva peatüki nõuetekohaseks kohaldamiseks võetavate liikmesriikide täiendavate meetmete ja liikmesriikidevahelise võimaliku vastastikuse abi kohta .
e) eeskirjad , mis võimaldavad liikmesriikidel käesoleva peatüki nõuetekohaseks kohaldamiseks võtta täiendavaid meetmeid, ja liikmesriikidevahelise võimaliku vastastikuse abi korra .
Muudatusettepanek
15
Ettepanek võtta vastu määrus – muutmisakt
Artikkel 1 – punkt 17
Määrus (EÜ) nr 73/2009
Artikkel 31a
Komisjoni ettepanek
Muudatusettepanek
Rakenduseeskirjad
Volituste delegeerimine komisjonile
Komisjon võib rakendusaktidega vastu võtta eriolukordades praktiliste ja konkreetsete probleemide lahendamiseks vajalikud ja nõuetekohaselt põhjendatud meetmed.
Sellised meetmed võivad käesoleva määruse teatavatest sätetest kõrvale kalduda, kuid üksnes sellises ulatuses ja sellise aja jooksul, mis on hädavajalik.
Komisjon võib delegeeritud õigusaktidega vastu võtta eriolukordades praktiliste ja konkreetsete probleemide lahendamiseks vajalikud ja nõuetekohaselt põhjendatud meetmed.
Sellised meetmed võivad käesoleva määruse teatavatest sätetest kõrvale kalduda, kuid üksnes sellises ulatuses ja sellise aja jooksul, mis on hädavajalik.
Tungiva kiireloomulisuse korral kohaldatakse käesoleva artikli alusel vastu võetud delegeeritud õigusaktide suhtes artiklis 141ba sätestatud menetlust.
Selgitus
Need eriolukordades vastu võetud meetmed võivad olemuslikult olla samad, nagu tavaliselt ELi toimimise lepingu artikli 290 (delegeeritud õigusaktid) kohaselt vastu võetud meetmed.
Kuna delegeeritud õigusaktide jaoks on ette nähtud kiirmenetlus, teeb raportöör ettepaneku seda kasutada, et tagada otsuste tegemise protsessi efektiivsus.
Muudatusettepanek
16
Ettepanek võtta vastu määrus – muutmisakt
Artikkel 1 – punkt 18
Määrus (EÜ) nr 73/2009
Artikkel 33 – lõige 5
Komisjoni ettepanek
Muudatusettepanek
5.
Uute , vajalikuks osutuda võivate õigusaktide arvesse võtmiseks muudab komisjon IX lisa delegeeritud õigusaktiga .
5.
Uute õigusaktide arvesse võtmiseks muudab komisjon IX lisa delegeeritud õigusaktidega .
Selgitus
Sõnastus ei ole selge, kuna õigusaktid on enne lisa muutmist juba vastu võetud ning seega on „vajalikuks osutuda võivate” üleliigne.
Muudatusettepanek
17
Ettepanek võtta vastu määrus – muutmisakt
Artikkel 1 – punkt 23
Määrus (EÜ) nr 73/2009
Artikkel 40 – lõige 1 – lõik 2
Komisjoni ettepanek
Muudatusettepanek
Kui toetusõigused määratakse viinamarjakasvatajatele, kohandab komisjon, võttes arvesse kõige värskemaid andmeid, mille liikmesriigid on talle kättesaadavaks teinud nõukogu määruse (EÜ) nr 1234/2007 artikli 103o ja artikli 188a lõike 3 kohaselt rakendusaktidega käesoleva määruse VIII lisas kindlaks määratud riiklikke ülemmäärasid.
Riiklike ülemmäärade kohandamisele eelneva aasta 1. detsembriks esitavad liikmesriigid komisjonile käesoleva määruse IX lisa punktis B osutatud toetusõiguste piirkondliku keskmise väärtuse.
Kui toetusõigused määratakse viinamarjakasvatajatele, kohandab komisjon, võttes arvesse kõige värskemaid andmeid, mille liikmesriigid on talle kättesaadavaks teinud nõukogu määruse (EÜ) nr 1234/2007 artikli 103o ja artikli 188a lõike 3 kohaselt delegeeritud õigusaktidega käesoleva määruse VIII lisas kindlaks määratud riiklikke ülemmäärasid.
Riiklike ülemmäärade kohandamisele eelneva aasta 1. detsembriks esitavad liikmesriigid komisjonile käesoleva määruse IX lisa punktis B osutatud toetusõiguste piirkondliku keskmise väärtuse.
Selgitus
Lisade muutmine, formaalne tingimus põhiõigusakti mitteolemuslike osade muutmiseks.
Muudatusettepanek
18
Ettepanek võtta vastu määrus – muutmisakt
Artikkel 1 – punkt 25
Määrus (EÜ) nr 73/2009
Artikkel 42 – lõige 3
Komisjoni ettepanek
Muudatusettepanek
Komisjon võtab rakendusaktidega vastu meetmed seoses kasutamata toetusõiguste tagastamisega riiklikku reservi.
Komisjon võtab rakendusaktidega vastu meetmed seoses praktiliste tingimustega, mida kohaldatakse kasutamata toetusõiguste tagastamise suhtes riiklikku reservi.
Selgitus
Sõnastus on liiga üldine, keeruline eristada teistest sarnastest meetmetest.
Muudatusettepanek
19
Ettepanek võtta vastu määrus – muutmisakt
Artikkel 1 – punkt 28
Määrus (EÜ) nr 73/2009
Artikkel 45a – lõige 3
Komisjoni ettepanek
Muudatusettepanek
3.
Selleks et selgitada eriolukordi, mis võivad esineda ühtse otsemaksete kava kohaldamisel, võtab komisjon delegeeritud õigusaktidega vastu:
3.
Selleks et selgitada eriolukordi, mis võivad esineda ühtse otsemaksete kava kohaldamisel, võtab komisjon delegeeritud õigusaktidega vastu eeskirjad, mis käsitlevad järgmist :
a) eeskirjad riiklikes õigusaktides olevate „pärandi” ja „eeldatava pärandi” mõistete kohta ;
a) mõistete „pärand” ja „eeldatav pärand” riiklikes õigusaktides esitatud määratluse kasutamine käesolevas määruses ;
Muudatusettepanek
20
Ettepanek võtta vastu määrus – muutmisakt
Artikkel 1 – punkt 39 a (uus)
Määrus (EÜ) nr 73/2009
Artikkel 70 – lõige 2
Komisjoni ettepanek
Muudatusettepanek
39 a) Artikli 70 lõikele 2 lisatakse järgmine lõik:
„Liikmesriigid võtavad vastu eeskirjad põllumajandustootja keskmise aastatoodangu arvutamise kohta.”
Muudatusettepanek
21
Ettepanek võtta vastu määrus – muutmisakt
Artikkel 1 – punkt 57 – alapunkt b
Määrus (EÜ) nr 73/2009
Artikkel 105 – lõige 6
Komisjoni ettepanek
Muudatusettepanek
6.
Komisjon võib rakendusaktidega võtta vajalikud meetmed seoses käesoleva jao alusel määratud selliste toetuse saamise õiguste tühistamise ja ümberjaotamisega, mis on jäänud kasutamata.
6.
Komisjon võib delegeeritud õigusaktidega vastu võtta vajalikud meetmed seoses käesoleva jao alusel määratud selliste toetuse saamise õiguste tühistamise ja ümberjaotamisega, mis on jäänud kasutamata.
Selgitus
Seda tüüpi meetmed võivad luua põllumajandustootjatele õigusi või hoopis põhjustada neile negatiivseid tagajärgi ning seetõttu tuleks need vastu võtta delegeeritud õigusaktidega.
Muudatusettepanek
22
Ettepanek võtta vastu määrus – muutmisakt
Artikkel 1 – punkt 58 – alapunkt c
Määrus (EÜ) nr 73/2009
Artikkel 110 – lõige 4 – lõik 2
Komisjoni ettepanek
Muudatusettepanek
Komisjon võtab rakendusaktidega vajalikud meetmed seoses toetusesummaga, mida antakse juhul, kui esimeses lõigus osutatud proportsionaalse vähendamise tulemusel ei saada täisarvu toetuskõlblikke loomi.
Komisjon võtab delegeeritud õigusaktidega vastu vajalikud meetmed seoses toetusesummaga, mida antakse juhul, kui esimeses lõigus osutatud proportsionaalse vähendamise tulemusel ei saada täisarvu toetuskõlblikke loomi.
Selgitus
Artikli 116 lõike 7 kohaselt võetakse seda tüüpi meetmeid vastu delegeeritud õigusaktidega, seega on vaja järjepidevust kogu õigusaktis.
Muudatusettepanek
23
Ettepanek võtta vastu määrus – muutmisakt
Artikkel 1 – punkt 61 – alapunkt b – sissejuhatav osa
Määrus (EÜ) nr 73/2009
Artikkel 113
Komisjoni ettepanek
Muudatusettepanek
b) Lisatakse järgmine lõige :
b) Lisatakse järgmised lõiked :
Selgitus
Tehniline muudatus, muudatusettepanekute esitamine.
Muudatusettepanek
24
Ettepanek võtta vastu määrus – muutmisakt
Artikkel 1 – punkt 61 – alapunkt b
Määrus (EÜ) nr 73/2009
Artikkel 113 – lõige 5 – punkt c
Komisjoni ettepanek
Muudatusettepanek
c) toetusõiguste üleandmise ja/ või ajutise rentimisega riiklikust reservist.
välja jäetud
Selgitus
Tehniline muudatus, muudatusettepanekute esitamine.
Muudatusettepanek
25
Ettepanek võtta vastu määrus – muutmisakt
Artikkel 1 – punkt 61 – alapunkt b
Määrus (EÜ) nr 73/2009
Artikkel 113 – lõige 5 a (uus)
Komisjoni ettepanek
Muudatusettepanek
5 a.
Komisjon võtab delegeeritud õigusaktidega vastu eeskirjad seoses toetusõiguste üleandmise ja/või ajutise rentimisega riiklikust reservist.
Selgitus
Seda tüüpi meetmed võivad luua põllumajandustootjatele õigusi või hoopis põhjustada neile negatiivseid tagajärgi ning seetõttu tuleks need vastu võtta delegeeritud õigusaktidega.
Muudatusettepanek
26
Ettepanek võtta vastu määrus – muutmisakt
Artikkel 1 – punkt 62
Määrus (EÜ) nr 73/2009
Artikkel 115 – lõige 4 – punkt e
Komisjoni ettepanek
Muudatusettepanek
e) loomade arvu ümardamisega, kui artikli 111 lõike 2 teise lõigu kohaselt protsentides väljendatud mullikate maksimumarvu arvutamisel saadud tulemus ei ole täisarv,
välja jäetud
Selgitus
Tehniline muudatus, muudatusettepanekute esitamine.
Muudatusettepanek
27
Ettepanek võtta vastu määrus – muutmisakt
Artikkel 1 – punkt 62
Määrus (EÜ) nr 73/2009
Artikkel 115 – lõige 4 a (uus)
Komisjoni ettepanek
Muudatusettepanek
4 a.
Komisjon võtab delegeeritud õigusaktidega vastu eeskirjad seoses loomade arvu ümardamisega, kui artikli 111 lõike 2 teise lõigu kohaselt protsentides väljendatud mullikate maksimumarvu arvutamisel saadud tulemus ei ole täisarv.
Selgitus
Artikli 116 lõike 7 kohaselt võetakse seda tüüpi meetmeid vastu delegeeritud õigusaktidega, seega on vaja järjepidevust kogu õigusaktis.
Muudatusettepanek
28
Ettepanek võtta vastu määrus – muutmisakt
Artikkel 1 – punkt 76
Määrus (EÜ) nr 73/2009
Artikkel 141b
Komisjoni ettepanek
Muudatusettepanek
Delegeeritud õigusaktid
Delegeeritud volituste rakendamine
1.
Komisjonile antakse määramata ajaks õigus võtta vastu käesolevas määruses osutatud delegeeritud õigusakte.
1.
Komisjonile antud õiguse suhtes võtta vastu delegeeritud õigusakte kohaldatakse käesolevas artiklis sätestatud tingimusi .
Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
2.
Euroopa Parlament ja nõukogu võivad lõikes 1 osutatud volituste delegeerimise tagasi võtta.
Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teavitada teist institutsiooni ja komisjoni mõistliku aja jooksul enne lõpliku otsuse tegemist, viidates delegeeritud volitustele, mille ta võib tagasi võtta, ja võimalikele tagasivõtmise põhjustele.
Tagasivõtmise otsusega lõpetatakse otsuses nimetatud volituste delegeerimine.
Otsus jõustub kohe või otsuses nimetatud hilisemal kuupäeval.
See ei mõjuta juba jõustunud delegeeritud õigusaktide kehtivust.
Otsus avaldatakse Euroopa Liidu Teatajas.
2.
Komisjonile delegeeritakse viieks aastaks alates …* artiklis 2a, artikli 6 lõikes 3, artikli 8 lõikes 2, artikli 9 lõikes 3, artikli 11a lõigetes 1 ja 2, artikli 12 lõikes 5, artikli 27a lõigetes 1, 2, 3, 4 ja 5, artiklis 31a, artikli 33 lõikes 5, artikli 40 lõikes 1, artikli 45a lõigetes 1, 2, 3, 4 ja 5, artiklis 54a, artikli 62a lõigetes 1, 3 või 4, artiklis 67a, artikli 68 lõikes 7, artiklis 76a, artiklis 77, artikli 81 lõikes 3, artikli 85 lõigetes 4 või 5, artikli 87 lõigetes 4, 5, 6, 7 ja 8, artikli 89 lõikes 3, artikli 90 lõikes 5, artikli 91 lõikes 3, artikli 97 lõigetes 5, 6 ja 7, artikli 98 lõigetes 7 ja 8, artikli 103 lõikes 3, artikli 105 lõikes 6, artikli 110 lõikes 4, artikli 111 lõigetes 7 ja 8, artikli 113 lõikes 6 (uus), artikli 115 lõigetes 3 ja 5 (uus), artikli 116 lõigetes 5, 6 ja 7, artikli 124 lõigetes 9 ja 10 ning artikli 132 lõikes 9 osutatud volitused.
Komisjon esitab delegeeritud volituse kohta aruande hiljemalt üheksa kuud enne viieaastase ajavahemiku lõppu.
Volituste delegeerimist uuendatakse vaikimisi samaks ajavahemikuks, välja arvatud juhul, kui Euroopa Parlament või nõukogu esitab sellise uuendamise vastu vastuväite hiljemalt kolm kuud enne iga ajavahemiku lõppu.
3.
Euroopa Parlament ja nõukogu võivad delegeeritud õigusakti suhtes esitada vastuväiteid kahe kuu jooksul alates õigusakti teatavakstegemisest.
Euroopa Parlamendi või nõukogu algatusel pikendatakse seda tähtaega ühe kuu võrra.
Kui
pärast selle tähtaja möödumist ei ole Euroopa Parlament ega nõukogu delegeeritud õigusakti suhtes vastuväiteid esitanud, avaldatakse see Euroopa Liidu Teatajas ning õigusakt jõustub aktis nimetatud kuupäeval.
Delegeeritud õigusakt võidakse avaldada Euroopa Liidu Teatajas ja see võib jõustuda enne kõnealuse ajavahemiku lõppu, kui nii Euroopa Parlament kui ka nõukogu on komisjoni teavitanud sellest, et nad ei kavatse esitada vastuväiteid.
Kui Euroopa Parlament või nõukogu esitab delegeeritud õigusakti suhtes vastuväiteid, õigusakt ei jõustu.
Vastuväiteid esitanud institutsioon põhjendab delegeeritud õigusakti suhtes esitatud vastuväiteid.
3.
Euroopa Parlament ja nõukogu võivad volituste delegeerimise igal ajal tagasi võtta.
Tagasivõtmise otsusega lõpetatakse otsuses nimetatud volituste delegeerimine.
Otsus jõustub järgmisel päeval pärast selle avaldamist Euroopa Liidu Teatajas või otsuses osutatud hilisemal kuupäeval.
See ei mõjuta juba jõustunud delegeeritud õigusaktide kehtivust.
4.
Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
5.
Käesoleva määruse kohaselt vastu võetud delegeeritud õigusakt jõustub ainult siis, kui Euroopa Parlament või nõukogu ei ole esitanud sellele vastuväiteid kahe kuu jooksul alates sellest, kui õigusakt Euroopa Parlamendile ja nõukogule teatavaks tehti või kui Euroopa Parlament ja nõukogu on enne nimetatud ajavahemiku möödumist komisjonile teatanud, et ei kavatse vastuväiteid esitada.
Euroopa Parlamendi või nõukogu algatusel võib seda ajavahemikku kahe kuu võrra pikendada.
* Väljaannete talitus: palun lisada käesoleva määruse jõustumise kuupäev.
Selgitus
Sõnastuse kohandamine vastavalt ühisele seisukohale delegeeritud õigusaktide (ELi toimimise lepingu artikkel 290) kasutamise praktilise korra kohta.
Muudatusettepanek
29
Ettepanek võtta vastu määrus – muutmisakt
Artikkel 1 – punkt 76
Määrus (EÜ) nr 73/2009
Artikkel 141ba (uus)
Komisjoni ettepanek
Muudatusettepanek
Artikkel 141ba
Kiirmenetlus
1.
Käesoleva artikli alusel vastu võetud delegeeritud õigusaktid jõustuvad viivitamata ja neid kohaldatakse seni, kuni nende suhtes ei esitata lõike 2 kohaselt vastuväiteid.
Kui delegeeritud õigusakt Euroopa Parlamendile ja nõukogule teatavaks tehakse, tuleb ühtlasi põhjendada kiirmenetluse rakendamist.
2.
Euroopa Parlament ja nõukogu võivad delegeeritud õigusakti suhtes vastuväiteid esitada artikli 141b lõikes 5 osutatud menetluse korras.
Sellisel juhul tunnistab komisjon õigusakti kehtetuks kohe, kui talle on teatatud Euroopa Parlamendi või nõukogu otsusest esitada vastuväiteid.
Selgitus
Sõnastuse kohandamine vastavalt ühisele seisukohale delegeeritud õigusaktide (ELi toimimise lepingu artikkel 290) kasutamise praktilise korra kohta.
Muudatusettepanek
30
Ettepanek võtta vastu määrus – muutmisakt
Artikkel 1 – punkt 76
Määrus (EÜ) nr 73/2009
Artikkel 141c
Komisjoni ettepanek
Muudatusettepanek
Rakendusaktid – komitee
Komiteemenetlus
[Täidetakse pärast seda, kui on vastu võetud praegu Euroopa Parlamendis ja nõukogus arutlusel olev määrus ELi lepingu artikli 291 lõikes 2 osutatud kontrollimeetmete kohta.]
1.
Komisjoni abistab otsetoetuste komitee.
Kõnealune komitee on komitee Euroopa Parlamendi ja nõukogu 16. veebruari 2011. aasta määruse (EL) nr 182/2011 (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes)* tähenduses.
2.
Käesolevale lõikele viitamisel kohaldatakse määruse (EL) nr 182/2011 artiklit 5.
____________________
* ELT L 55, 28.2.2011, lk 13.
Selgitus
Vastavalt sätete mudelitele, mis käsitlevad liikmesriikide läbiviidava kontrolli alla kuuluvaid rakendusakte, ning kooskõlas Euroopa Parlamendi ja nõukogu määrusega, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes.
SELETUSKIRI
Lissaboni lepinguga kaotati vana komiteemenetluse süsteem, mis põhines klassikalistel komiteemenetlustel (nõuandemenetlus, korralduskomitee menetlus, regulatiivkomitee menetlus) ja kontrolliga regulatiivmenetlusel.
See süsteem on nüüd asendatud kaheastmelise süsteemiga, mis koosneb delegeeritud õigusaktidest ja rakendusaktidest (esimene hõlmab parlamendi vetoõigust) ning võimaldab komisjonil kasutada volitusi rakendamisel ja täideviimisel.
Seepärast tuleb õigusaktide kogum viia vastavusse uue õigusliku tegelikkusega.
Üks esimesi ettepanekuid on viia vastavusse käesolev ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr 73/2009, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks.
Ettepanek sisaldab muudatusi seoses vastavusse viimisega, kuid näeb samuti ette määruse (EÜ) nr 73/2009 lihtsustamise.
Vastavusse viimine ELi toimimise lepingu sätetega, mis käsitlevad rakendamisvolitusi
Pärast Lissaboni lepingu jõustumist tuleb määrusega (EÜ) nr 73/2009 komisjonile antud volitused viia vastavusse Euroopa Liidu toimimise lepingu artiklitega 290 ja 291.
Euroopa Liidu toimimise lepingu artiklites 290 ja 291 eristatakse kahte liiki komisjoni õigusakte.
– Euroopa Liidu toimimise lepingu artikkel 290 võimaldab seadusandjal delegeerida komisjonile õiguse võtta vastu muid kui seadusandlikke akte, mis on üldkohaldatavad ja mis täiendavad või muudavad seadusandliku akti teatavaid mitteolemuslikke osi.
Komisjoni poolt sel viisil vastu võetud õigusaktidele viidatakse aluslepingu kohaselt kui „delegeeritud õigusaktidele” (artikli 290 lõige 3);
– Euroopa Liidu toimimise lepingu artikli 291 kohaselt võtavad liikmesriigid vastu kõik siseriikliku õiguse meetmed, mis on vajalikud liidu õiguslikult siduvate aktide rakendamiseks.
Kõnealuste aktidega saab komisjonile anda rakendamisvolitused, kui selliste aktide rakendamiseks on vaja ühetaolisi tingimusi.
Komisjoni poolt sel viisil vastu võetud õigusaktidele viidatakse aluslepingu kohaselt kui „rakendusaktidele” (artikli 291 lõige 4).
Raportööri ettepanekud vastavusse viimise kohta
Tasakaalu osas toetab raportöör komisjoni ettepanekut, mis kujutab endast tasakaalustatud ja tehniliselt nõuetekohast teksti.
Iga aktitüübi jaoks määratletud kriteeriumide alusel kontrollis raportöör tähelepanelikult komisjoni ettepanekut ja tegi kindlaks valdkonnad, mis vastavad delegeeritud õigusaktide tingimustele.
Seepärast teeb raportöör ettepaneku kasutada delegeeritud õigusakte järgmistel juhtudel:
– kui muudetakse põhiõigusakti ja eelkõige õigusakti lisade muutmisel;
– kui põllumajandustootjatele antakse õigusi või vastupidi, kui võivad kaasneda nende jaoks negatiivsed tagajärjed;
– õigusliku teksti kooskõla säilitamiseks võetakse teatavat tüüpi meetmeid vaid delegeeritud õigusakti või rakendusaktiga.
Arvestades ühist seisukohta delegeeritud õigusaktide (ELi toimimise lepingu artikkel 290) kasutamise praktilise korra kohta, millele hiljuti jõuti, ning Euroopa Parlamendi ja nõukogu määrust (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes) käsitleva menetluse lõppemist, esildab raportöör õigusliku teksti ajakohastatud versiooni, muu hulgas Euroopa Parlamendi ja nõukogu vahel kokkulepitud sõnastuses, milles käsitletakse ka delegeerimise muid tingimusi (delegeerimise ajavahemik, delegeeritud õigusaktidele vastuväidete esitamise tähtaeg, kõnealuse ajavahemiku pikendamine, komiteemenetlus jne).
Seoses määruse (EÜ) nr 73/2009 artiklis 11 määratletud menetlusega (finantsdistsipliini mehhanismi kohta) on raportöör arvamusel, et seda ei saa enam kohaldada ilma Euroopa Parlamendi osaluseta, arvestades Lissaboni lepingu sätteid, mis käsitlevad ühist põllumajanduspoliitikat ja eelarvemenetlust.
Jättes artikli 11 muutmata – nõukogu tegutseb komisjoni ettepanekul – säiliksid nõukogu rakendamisvolitused endise EÜ asutamislepingu artikli 202 alusel.
Raportöör on arvamusel, et uues õigusraamistikus ei ole nõukogu rakendamisvolituste klausel enam põhjendatud.
Lihtsustamine
Ettepanek sisaldab samuti mitmeid sätteid, mille eesmärk on praegust õiguslikku keskkonda lihtsustada ja vähendada liikmesriikide halduskoormust.
Need muudatusettepanekud puudutavad nõuetele vastavust ning liikmesriikide võimalust vabastada pindala deklareerimise nõudest põllumajandustootjad, kes ei taotle pindalapõhiseid toetusi ja kes deklareerivad üksnes väikesed alad (vähem kui üks hektar), ning on peamiselt seotud loomakasvatajatega, kellel ei ole pindalatoetuste taotlemiseks toetuskõlblikku maad.
Selliste põllumajandustootjate arvu on raske ette näha, kuid eeldatavasti on see piiratud, võttes arvesse loomatoetuste jätkuvat lahutamist tootmiskohustusest ja üleminekut pindalatoetustele.
Muudatus vähendab siiski teatavate liikmesriikide halduskoormust.
Raportöör toetab kavandatud muudatusi ning määratluste esitamist, et saavutada parem õiguslik selgus ja kindlus.
MENETLUS
Pealkiri
Nõukogu määruse (EÜ) nr 73/2009 (millega kehtestatakse otsetoetuskavade ühiseeskirjad põllumajandustootjate jaoks) muutmine
Viited
KOM(2010)0539 – C7-0294/2010 – 2010/0267(COD)
EP-le esitamise kuupäev
30.9.2010
Vastutav komisjon
istungil teada andmise kuupäev
AGRI
19.10.2010
Arvamuse esitaja(d)
istungil teada andmise kuupäev
ENVI
19.10.2010
REGI
19.10.2010
Arvamuse esitamisest loobumine
otsuse kuupäev
ENVI
28.10.2010
REGI
14.2.2011
Raportöör(id)
nimetamise kuupäev
Paolo De Castro
27.10.2010
Arutamine parlamendikomisjonis
30.11.2010
14.3.2011
Vastuvõtmise kuupäev
12.4.2011
Lõpphääletuse tulemus
+:
–:
0:
37
1
Lõpphääletuse ajal kohal olnud liikmed
Richard Ashworth, Liam Aylward, José Bové, Vasilica Viorica Dăncilă, Michel Dantin, Paolo De Castro, Albert Deß, Herbert Dorfmann, Lorenzo Fontana, Iratxe García Pérez, Béla Glattfelder, Sergio Gutiérrez Prieto, Martin Häusling, Esther Herranz García, Peter Jahr, Elisabeth Jeggle, Jarosław Kalinowski, Elisabeth Köstinger, Agnès Le Brun, Stéphane Le Foll, George Lyon, Gabriel Mato Adrover, Mairead McGuinness, Krisztina Morvai, James Nicholson, Wojciech Michał Olejniczak, Georgios Papastamkos, Marit Paulsen, Britta Reimers, Alfreds Rubiks, Giancarlo Scottà, Czesław Adam Siekierski, Alyn Smith, Csaba Sándor Tabajdi, Marc Tarabella, Janusz Wojciechowski
Lõpphääletuse ajal kohal olnud asendusliige/asendusliikmed
Giovanni La Via, Astrid Lulling, Christel Schaldemose
Esitamise kuupäev
20.4.2011
